
KI KTIEN LAMPHANG 


U Blei Trai Kynrad haba U la thaw-bynriew bad buh- 
bynriew ia ngi halor kine ki Ri Lum Khasi kiba itynnad bad 
pyngngad, U la buh U la pynbiang ruh kat kum ka jingdon- 
kam jong ngi bad kat kum ka jingibit jong U. U don bad 
ngi ha kiei kiei baroh bad ngi ruh ngi iaid ryngkat bad U bad 
kaba palat ia kata ka long ka bym ia dei dur bad ka jing- 
long tynrai jong ngi. Nga la jied “U KHASI BAD LA KA 
NIAM” kum ka kyrteng ia kane ka kot namar ba nga iohi 
ba hangta ha kaba u Khasi u don hangta ka Niam ka don. 
Kiei kiei baroh ki don ha ki lynghoh kti U Blei. Ha ki Iyer 
bad ba ki um ka jingsawa jong U ka don, ha ki lum bad ba 
ki wab U pynpaw ialade bad ia la ka Jaitbynriew kaba U la 
buh la thaw U la pynkup ka bor bad ka jingstad kaba biang 
ba kan seng la ka nia bad la ka Niam. U la buh ia ka ha 
la ka kur ka kur bad ka jait ka jait ban long ka kynja bad 
kata ka long u Paid Khasi baiar. Na ka bynta kawei pa 
kawei ka kur ka jait U long Ka Leilongkur Ka Leilongjait 
kaba long ruh Ka Blei ha iing. Baroh namarkata ki don la 
ka seng- kur bad la ka seng*jait bad kumjuh ruh la ka seng- 
niam ban ieng ka Daw bad ka Hukum. Ha kiei kiei baroh 
ki ap ia ka nia bad haba la biang ka nia ki suit ban pynsngew 
pynsngap ha Ka Blei ba Kan da Kan rap ma Ka bad ba Kan 
kyrkhu ruh ma Ka na khlieh ha kjat. 

Ha la ka jong ka jingshem bad jingiakynduh nga la pule 
ia ki niam ba ia pher ia pher kiba don ha kane ka Pyrthei 
bad haba nga la thew ia kiei kiei nga lap ba ka Jaitbynriew 
jong ngi ka long ka bym shym duna ei ei ruh ha ka pyrkhat 
ka pyrdain shaphang ka Niam. Ka don la ka theology ka- 
ba ia ryngkat kyrdan bad kano kano ka theology bad ka doa 
la ka Niam Tipbriew Tipblei kaba la biang ban ia kyrshut 
tyrpeng bad kano kano ka niam ba kane ka Pyrthei. Nga iohi 
ruh ba ka Jaitbynriew la ka jong ka don la ka jaka hapoh ka 
Sngi. Ka jaka jong kano kano ka jaitbynriew ha kane ka 
Pyrthei kam shong ha ka jingbun paid hynrei ha ki jinglong 

kiba kyipang kiba kata ka jaitbynriew ka don bad kano ka- 
no ka jaitbynriew kaba pyndem ialade ha kiwei pat lane 
kaba pyniasuk ialade ruh bad ki haba ka la don la ka jong 
kaba la bit la biang, kata ka jaitbynriew kan shu die tad die 
rem ei ialade bad kan shu lip ei ka rong bad ka burom. Ka 
Pyrtheihi kaieng kum ka nongbishar. Ka don ka rong- 
phong bad ka don ka tynrai bad tang shu bakla la sah ha 
pdeng. Ka don ka mar ia pan bad ka don rub ka mar kyn- 
ti bad dei tang ka la jong kaba lah ban pynrah ia ka khlieh 
jong ngi ha kane ka Pyrthei bad ka ban ai ruh ha ngi ia ka 
tnynsiem laitluid kaba shisha. 

Haba nga shim ia u khulom ban pruid ia kane ka kot 
*‘U KHASI BAD LA KA NIAM” nga la pyndem ia la ka 
khlieh. Ka la long tang ka jingpyrshang kaba rit eh. Ha 
kane ka jingpruid nga la ieh ia ka theology ha kiwei pat ba 
kin nang ia pruid ban ia pynmih madan ha ki jingthoh. Ha 
ka kyrteng jong ka Jaitbynriew la ka jong bad na ka bynta 
jong Uta Uba la thaw la buh ia ka, nga kyrpad ia ki nong- 
pule baieit jong nga ba kin nym ia thew ia ki jingduna kiba 
bun kiba kin sbem ha kane ka kot bad ban shim ia ki na ka 
bynta ban nang tei khnang ba ka burom jong ka Jaitbynriew 
kan neh kan sah ha kane ka Pyrthei. 


Nongkrem , 


H. ONDERSON MAWRIE 
( Nortgthoh ) 



KHYNDIAT KI KYNTIEN SHAPHANG KANE KA KOT 

Ka long ka lad kaba khraw ban ioh pule ia kane ka 
kot “U Khasi Bad La Ka Niam t ” kaba I Bah On (H. O. 
Mawrie) i la pynmih. Bun bun nangi ngim da sngewthuh 
ne tip ei ei shaphang la ka Niam Tynrai. Ngi tip ia kiei 
kiei kiba shabar jong ka Ri lyngba ki jingpule ha ki skul 
bad skul-bah. Ki nonghatai Niam kiba ialap bha ia ka 
Niam Khristan ruh kim tip ei ei shaphang ka Niam Khasi 
Tynrai kaba la buh la seng da ki Longshwa jong ngi. Ngin 
lap ia kata haba ia kren bad ki. Kim ju wad jingtip shuh. 
Ia ka jingtip Blei bad jingmane Blei U Khasi kim kubur 
shuh khamtam lei lei haba ki la kren noh sa tang ia ka Niam 
Khristan. Ki shu pynrem beit. Kane kam iarap ban 
kyntiew ia ka longbriew manbriew jong ngi namar ka pyn- 
long tynneng. 

Kam dei ia nga ban da kynthoh ia ka jingtrei kaba 
khraw kat kane bad kaba da tih jylliew kumba ong ha ki 
ktien I Bah Soso Tham: — 

Sha u — 

‘‘U Thied U Phniang Jingshai ba im 
U suh shapoh ki Sngi Barim.” 

Ai ba ki para nongpule kin da leit jylliew sha kane ka kot 
bad kin nang ban burom ia ka nongrim Tip Blei na kaba 
baroh ngi wan. 

Dang khyndiat por une ujuh hi u nongthoh u la ai ha 
ngi ia ka kot “Ka pyrkhat u Khasi”; mynta pat u ai ha 
ngi ia ka kot “U Khasi bad la ka Niam.” Kito kiba ieit 
ban tip ia la ka Tynrai la jong kin shem ia ka jingshai kaba 
khraw ha kinc ki kot bad kin tei ia ka Ri bad ka Jaitbynriew 
ba kan nang roi bad nangkiew halor ki nongrim kiba la 
seng naduh rnynshwa. Kan iarap shibun ia kito kiba myn- 
ta kiba wad bniah ban tip shaphang jong ngi hi. Ai ba ka- 
ne ka kot kan rung ha man la ki iing Khasi ha Sor bad ha 

Nongkyndong khnang ba ka pateng bynriew jong ngi kaba 
mynta bad ka ban dang wan kan loh ia ki jingtip ki ban 
long ki jingpynshlur bad jingaimynsiem ban nang wad shuh 
•hub shaphang la ka Jaitbynriew. 

Ngi sngewnguh ia I Bah On na ka bynta ka jingtrei ka- 
ba kum kane kaba kyrsiew ia ngi ban tip shaphang la ki 
nongrirn kiba kordor bad kiba ngi la jan klet khamtam ha 
tone ki por kiba ka umsaw jong ka nongrim kaba na shabar 
kathaptyllep ia ngi. 

Ngi ai khublei ia I Bah On na ka bynta kane ka kot. 


E. M. READE. 

D<tted t Head of the Khasi Department . 

The 1st May, 1972. St. Edmund’s College, Shillong. 

KUM KA JINGLAMPHANG 

Nga la ioh lad ban ia syllok bad ia phylliew jingmut 
bad i bah H. Onderson Mawrie shaphang bun kiei kiei kiba 
ia dei bad ka jaitb\ nriew Khasi ha ki por ba ngi la ia trei 
lang ha ka Khasi Students’ Association, ha kaba i la long u 
President jong ka naduh ba sdang seng ia ka haduh katto 
katne snem 

Haduh mynta nga ju kynmaw ia ki por ba i Bah On i 
shait pynpaw ha ki katto katne ki paralok, haba poi ia kren 
kai, ia ka jingsngevvdonkam jong 1 ban da don ki jingthoh 
kiba thikna bad ki ban da buh ryntih ia kiei kiei ki jingshi- 
sha kiba don ha ka rukom pyrkhat bad jingngeit tynrai 
jong ka jaitbynriew Khasi. Ynda la iakhlad noh ka jingiadei 
kam ym ju kham ioh lad shuh ban ia kynduh bad ia 
phylliew jingmut bad i. Kumta, halor ki jingiaid jong ka 
por ngam shym poi pyrkhat shuh ba in dang iai im jingmut 
hi shaphang ki jingpyrkhat kiba i la ju pynpaw mynshuwa 
bad ka long ka jinglyngngoh kaba khraw ia nga, haba nga 
la ioh lad ban ia kynduh pat bad i ha Nongkrem, ban shem 
ba i dang iai ini jingmut hi kumjuh shaphang ka jingangnud 
jong i bad ba i la lah ruh ban pynlongkam ia ka da kaba 
buh ha ka jingthoh. Ynda haba i la ai ha nga ba ngan 
pule ia ka kot kaba i la thoh shaphang, “U KHASI BAD LA 
KA NIAM” bad ynda nga la ioh pule bniah bha ia ka, nga 
la sngew burom ia ka jingtrei kaba khraw jong i bad ka la 
wan ruh ka jingsngewhun ha nga ba la shimti da ma i ban 
lum bad ban buh ia ki rukom pyrkhat bad jingngeit u 
Khasi ha kane ka rukom kaba ryntih, kaba shai bad kaba 
ym pat ju don koit mano mano ba la lah ban leh bniah 
kumba la leh ma i. Toi ho-oid, la don ka jingpyrshang 
da ki nongthoh kiba kham mynshuwa kum ki jong i Rabon 
Sing, i Babu Jeebon Roy, i Bah Sib Charan Roy bad i Dr. 
Homiwell Lyngdoh ban thoh ei ei shaphang ka niam Khasi. 
Hynrei ym pat shem koit ka jingpyrshang ka ban da bniah 



kumba i Bah On i la Iah ban leh ha kaba batai ia ki jingmut 
ba jylliew ha kiba u Khasi u la pynshong nongrim ia la ka 
jong ka Niam. 

I Bah On ha ka jingthoh jong i i la pynpaw pyrthei ia 
ka jingiar bad jingiylliew jong ka nongrim jingngeit u Khasi 
kaba, ynda haba la bishar bad peit bniah bha. ka la long 
shisha kaba da jylliew haduh katta kalta ba ka ia kot 
rynieng bad kano kano ka rukofn pyrkhat jong ki jaitbyn- 
riew kiba ka pyrthei ka la khein ba ki long kiba la kham 
shai. 


Namar ba u briew ha la ka iinglong tynrai hi u long u 
jingthaw uba donkam ban ia im para briew, kane ka 
jingshisha ka la wan rah ia ka jaitbynriew bad lang bad ka, ia 
bun ki rukom pyrkhat bad rukom pynbeit ia kiba la sain 
dur lyngba ki por kat kum ki jingiadei bud ka manbha jong 
ka jaitbynriew, kiba la kylla long ki tynrai ha kiba u briew u 
pynshong nongrim ia la ka jingim. Kumta, kumba ka long ia 
kiba bun ki jaitbynriew, ka Jaitbynriew jong ngi ruh, ia 
kaba la pynwandur hadien shibun ki jingiakynduh ba 
pher lyngba ki rta, ka don la ki tynrai bad kumta 
ka don shibun ki jingai ba kordor ba ka ai bad ba 
kan dang iai ai lada ki briew kiba long ki trai jong ka ki 
nang ban sngewtbuh bad pyndonkam ia ki. U Sir Charles 
J. Lyall u la pynsakhi ia ka jinadon jong ka Jaitbynriew 
jong ngi la ki tynrai haba u la thoh. ha u bnai November 
1906, ha ka jinglamphang jong u ia ka kot, 'The Khasis", 
ba la thoh da u P R.T. Gurdon, ba i 

4 kane ka jaitbynriew kaba khlatn bad kaba skhem, ka 
la , i la dub ia la ka jinglaitluid bad ki nongrim jingpyr- 
khat bad rukom im ba ka la don naduli hvndai hynthai 
lyngba bun bun ki spah mem ha khmat jong ki jingring 
jong ki jingitynnad kiba la pyni da ki bun jaidki rukom 
im bad rukom pyrkhat nongwci kiba don sawdong jong 
ka'’. (Ba la shu pynwan jingmut ha ka Khasi). 

(Kumba la thoh ba ka Phareng pat :) “...this 
vigorous and sturdy race , who have preserved their 

independence and their ancestral institutions through 
many centuries in the face of the attractions offered 
by th " alien forms of culture around them 

Kumta ka Jaitbynriew jong ngi ka long kaba la don 
lypa ia ki tynrai kiba haduh kito ki por rub u Khasi u 
dang ri dang sumar. Ka shong sa ha ngi pat mynta ban 
pyrshang ban sngewthuh janai ia ki namar ba ka jingbym- 
sngewthuh bad jingkheinsting jong ngi ki longdien ia la ki 
tynrai pyrkbat bad jingngeit jong ka Jaitbynriew ha kiba 
ia ka Jaitbynriew hi la tei, ka pynper ia ka jingmut jingpyr- 
khat bad ka pynstingthew ruh ia ka rukom im ha ka mynta. 
Ka jing>n;;ewt!iuli thikaa ia ka mynta ka sbong shikatdei ha 
ka jingsngewihuh thikna ia ka hyndai kaba long ka aongrim 
jong ka. Ka jingsngcwthuh ia kaei Icaei khlem ka nongrim 
f a long ka jingsngcwthuh kaba per bad ba synjor bad kane 
ka la long ruh ka daw jong ka jingsynjor jong ka pyrkhat 
Khasi ba;! ka jinghiar jong ka jinglong ba bba jong ka Jait- 
bynriew. Halor kane, ki jingbeh jong ki ’erlangthari jong ki 
jiagpvrkhat nongwei na sha kamou sha kadiang ki la nang 
jiynkinruar sbuh shuh ia ka jingim palei jong ka Jaitbynriew. 

Kum* ' ha kine ki por ka don ka jingdonkaro kaba 
khraw b-n pyrshang ban ia bud dien pat ia ki jingpyrkhat 
tynrai jong l a Jaitbynriew kumba ki la wan hiar naduh 
barim bajah bad ban pyrshang ban sngewthuh shai bha ia 
ki khnang ban lah ban thew ia kiei kiei kiba thymmai baroh 
ha u diengkot jong ka jinglong tynrai b i bha jong la ka 
Jaitbynriew, khnang ba ngin nang lah pat ban pymvandur ia 
ka lawei jong ka Jaitbynriew ha ka rukom ka ban kham 
bha bad ba iadei dur bad ka. Dei kane ka iynti ka ban 
pynlah ia ngi ba ngin nang ban sumar, pynbha bad pynkhlain 
biang ia la ka Jaitbynriew. Ki jingangnud bad jingpyrshang 
jong ngi ban tei pynbha ia la ka Jaitbynriew, khlem ka 
jingsngewthuh thikna ia ki nongrim jinglong tynrai ha kiba 
la seng ia ka, kin long baroh kiba long lehnohei. U Babu 
Soso Tham u pynsawa ia kine ki jingshisba haba u thoh : 

* *Kum u khyltung uba ring bor ring mynsiem haduh ban 
da san na ka shadem la ka kmie bad sumar kyUiang ia ka. 



pynlong ia u ban khein kor ia la ka umsyep bad jingtrei 
shitom bad ban khein sting ia ka iohei. Katei ka rukom 
pyrkhat ka la pynlong ruh ia u Khasi ban ngeit ha ka 
’nongkylliang. 

I Bah On i la siat jingmut ruh shaphang ka jingngeit u 
Khasi ha ka mon ba laitluld ba la pynkup ha u briew ban 
rai bad jied da lade hi, hapoh la ka nongrim jingngeit tynrai, 
ia ka rukom pyniaid la ka jingim ha kane ka pyrthei — ka 
rukom pyrkhat kaba shongnia bad kaba nang iarap 
shuh shuh ban pynsngewdei ia u briew ba un ther hi 
la ka buit ka bor, la ka pyrkhat pyrdain ha kaba 
pyrshang ban shem ia ka rukom im kaba bha tain, 
tod kaba ai lad ruh ia u ba un shem ia kiei kiei lyngba ki 
jingpyrshang da lade kat kum ka jirigkot bor bad jinglah 
ban pynshongnia jong ka pyrkhat pyrdain briew ia kaba la 
pynkup ha u da U Blei hi. U Khasi u don ka jingngeit ruh 
ba un hap ban kit khlieh hi ia la ki jingbakla ne jingbymlah. 
hynrei ka don ryngkat pat ruh ha u ka jingngeit ia ka jingkloi 
ban map jong U Blei ia ki jingbakla ne jingbymlah ha ki 
jingpyrshang nejingpynbcit jong u kat kum ka jingsngew- 
thuh briew, lada u pan map shisha bad u nguh u dem ha 
khmat jong U. Ryngkat bad kane u skhem ruh ha ka 
jingngeit ba U Blei Uba iai map U long ruh Uba don 
hajan eh bad Uba iohi ia u ha man la ka khyllipmat, bad u 
ngeit ruh ba U long Uba kloi ban sngap ia ki jingud jingnam 
jong u bad ban iarap ia u ha kano kano ka por ba u dem ha 
khmat jong U bad pan ia ka jingiarap jong U. Dei kane ka 
jingsngewiajan bad U Blei kaba la pynlong ia u Khasi ba un 
iai im jingmut bad pyrshang ban leh ia kiei kiei baroh ha kata 
ka rukom kaba U Blei Un nym buhkhoh ia u. 

Ka jingtai jong i Bah On shaphang ka Nia ka 
pynsakhi ia kajingnang khein kor jong u Khasi ia ka bor 
pynshongnia bad ka pyni ruh ia ka jingiar jong ka jingngeit 
u Khasi, uba da pynshong nongrim bad buh ryntih ia 
baroh ki jingpyrkhat bad jingleh jong u ha ka jingshongnia— 
ka jingpyrkhat kaba la pynlong ia ka Jaitbynriew 
jong ngi ka Jaitbynriew kaba da khein da bishar ia kiei 
kiei baroh, la ha ka jingiadei bad U Blei ne para 
briew, kat kum ka jingshongnia. Dei ka jingngeit jong 



u ha ka nia kaba la pynlong ia ka jaitbynriew Khasi ka 
Jaitbynriew ka bym laplah, hynrci kaba leh ia kici kiei 
baroh hadien ka jingpyrkhat jingduriap bad jingkhein, 
jingkhan kaba tbikna. Ka rukom pyrkhat u Kbasi ha kaba 
u da pynsbongnia haba u leh ia kiei kiei baroh ka la pynlong 
ruh ia u ban nang ban pyniakhlad bad buh ryntih ia ki kam 
baroh ha la ki pbang ki phang kat kum ka jingiadei bad 
jingsbongnia ban leh kumta. U Khasi n pyniakhlad bad u 
pyrkhat kyrpang kat kum ka jingpynshongnia ia ka jingiadei 
jong u para briew bad ka jingiadei jong u bad U Bid. U 
shai pat ruh kr jingmut jingpyrkhat shaphang ka jingiasnoh 
jong kine ar. Ju ong ruh ia ka niam Khasi ba ka long ka 
niam tip briew tip Blei. Nangta pat, u Khasi u pynshong- 
nia ba ka rongbiria ka iaid la ka rongbiria bad ba ki kam 
shisha pat ruh ki don la ki jong ki kyrdan kiba kham 
hajrong ban ia ka. Kane ka rukom pyrkhat ka la pynlong 
ia u namarkata ba un nang ban nym pyniakhleh khawlang 
ia ka kam kai bad ka kam shisha 

U Khasi u pynsbongnia bad u ngeit ba u briew u long 
u jingthaw uba ha khlieh duh hapdeng ki jingthaw baroh ha 
ka mariang. Hynrei ha ka jingiadei para briew pat u sngew 
shongnia ban pyrkhat ba baroh ia don ka kyrdan kaba ia 
ryngkat. Kaba ialam ia u sha kane ka rukom pyrkhat ka 
long ka jingpyrkhat bad jingngeit jong u ha ka mon ba 
laitluid bad ka nia, kiba la long pat kiba la pynshong tynrai 
ha u da ka rukom ngeit jong u ha ka jingiadei bad U Blei. 
Kane ka rukom jingngeit ka synshar ia ka rukom im u 
Khasi bad ka pynpaw ialade ruh ha kiwei pat ki liang jong 
ka jingim jong u kum ha ka synshar khadar. Ka synshar 
paidbah ia kaba u Khasi u la pdiang ka long ka jingmih 
na katei ka tynrai jingpyrkhat jong u. Katei ka rukom 
pyrkhat ka ialam ia u ba un sngewdei bad kheinkor ia ka 
jinglaitluid, ka jingiaryngkat bad jingsngewiajan para briew 
bad kine baroh lai ki wan rah ia ka jingpyrkhat-tipbriew bad 
na kane ka jingpyrkhat-tipbriew pat ka wan mih ka jing- 
sngewdei bad sngew shongnia ban bat ia ka jingshonghok 
bad jingsbongnia ha baroh ki jingiadei para briew. Kumta 
de, u Khasi wat ynda la long ka it ka biota ruh u pynshong 
nongrim ia ki jingpyniaid baroh ha ka jingshaniah Blei. 

Ka jingngeit jong u Khasi ha ka mon ba laitluid bad ha 
ka nia ka lah ban ai lad la ki riewsniew ban pyndonkam 
bakla ia ki, hynrei ka jingngeit jong u pat ba barabor ka feng 
rangbah ka Hok ha kaba kut ka iuh roit ia baroh kito kiba 
kwah ban iaid da ki lynti ki bym hok. 

Kumba don kiwei pat ki jaid niam kiba ngeit shaphang 
ka jingim ba sha lyndet jong kane ka jingim ha sla pyrthei, 
u Khasi rub u ngeit shaphang ka jingleit bam kwai sha iing 
U Blei. Hynrei ka jingkordor jong ka rukom pyrkhat bad 
rukom jingngeit ha ngi ki briew haba ngi im ha kane ka 
pyrthei ka long ba ka iarap ia ngi ba ngin lah ban im ka 
jingim kaba hok, kaba bha bad kaba iaid ryntih ha ki liang 
baroh. Ka rukom jingngeit u Khasi ha ka rukom ba synlar 
jong ka ka iarap ban pynsngewdei ia u briew ba ka long 
ka kamram jong u ban da pyrshang da lade hi katba don la 
ka buit ka bor ban im kum kane ka rukom jingim. 
Namarkata, ka don ka daw ban sngewskhem ba ka jingsan 
jong ka Jaitbynriew jong ngi kan kham khlain lada ka long 
halor ki nongrim kiba la suh thied bad pynwandur lyngba ki 
porkat kum ka jingiadei bad ka Lehse dei ba shat kane 
ka jingshisha ha ka jingmut u Babu Soso Tham ba u sa 
thoh : 

“U Thied u Phniang Jingshai ba im, 

U suh shapoh ki Sngi Ba Rim". 

Kane ka kot, “U KHASI BAD LA KA NIAM”, ha 
kaba i Bah On i la pynshai ia ki jingmut jong ka rukom 
ngeit niam u Khasi ka long ka jingmaitlynti kaba la kham 
shai bad kham iar ban ia kiwei kiwei ki jingpyrshang kiba 
la mih mynshuwa. Mynta pat ka shong sa tang ban ia 
bud dien bad nang ia pyniar bad pynjanai shuh shuh ia kane 
ka jingmaitlynti. Nga kyrmen ba i Bah On in nang lah ban 
pynmib shuh shuh ki jingthoh jong i ki ban long ki jingiarap 
ia kiba bun ha ka ban sngewthuh kham bha ia la ka 
jaitbynriew Khasi. 

J. Kerrsingh Tariang, M.A., 
Mawkhar, Shillong : Lecturer, 

14 tarik, Risaw, 1972. St. Anthony’s College, Shillong. 



KA PRUID PHANG 


Haba nga pyrkhat ia ka jingmaian jong ka Niam Khasi 
ka mynsiem jong nga ka dap bad ka shlei da ka jingsngew 
sarong bad jingsngew phuhmat ia la ka jong ka Jaitbynriew. 
Katba nga nang ngam ban rung sha ki par barieh baroh ba 
u hyndai u la buh nongrim, katta nga nang sngewthuh ia ka 
jingjylliew jong ka Pyrkhat Khasi. Ki riew shemphang jong 
ka Juk Mynta ki dum buit tiaw ban lap ia u ksai jong ka 
Sengnia nadub mynno u Khasi u la seng la ka Niam, ne ka 
lah ban long ba u Khasi u wan long briew sha ka Pyrthei 
balor ka Niam. Ngi dang dei ban wad ia ki jingshisha ba- 
roh ban shem ia kane ka tynrai. 

Ha nga hi shi met, nga sngew bad nga ngeit ba ka Jait- 
bynriew Khasi ka dei ka Jaitbynriew ba la jied da U Trai 
Nongthaw. Wat ong ba ngi la sah khynnah. Ki dak ki 
shin ki dang paw tyngkrein ba ngi dei ki khun ki ksiew bad 
ki pyrsa para jong ki Hynniew Trep Hynniew Skum ia kiba 
la phah kyrpang da U Trai ban wan long kum ka jaitbyn- 
riew, ka ban iai sah ha snieh pyrthei kum ka jaitbynriew 
tip briew tip blei, ka jaitbynriew ka ban iai bat ia ka hok 
bad kaba tieng, bad kiar na ka pap. Lada ngin thir bin 
pa bin ngin shem ba ki longshwa jong ngi ki hikai shaphang 
ka Niam da ki pharshi. Ha u Sohpet Bneng ngi shem ia ka 
jingieng rasong ka hok ba u Hynniew ha tbian bad u Khyn- 
dai ha jrong ki dang ia kiew ia hiar na ka Jingkieng ksiar 
mynba dang kynthong ka pyrthei bad mynba dang kyn- 
deng ka sahit bneng. Nangta ki wan tyllup sa ki tnat 
Diengiei — ka jingtyllup ka pap, ka sang, ka jingwan mih u 
laiphew ksuid laiphew khrei bad ynda la wan mih ki laiphew 
sieh — nangta sa mih ka thaw^ar, ka thaw bynriew buh byn- 
riew, ka raibi, ka siar bad ka' lait kylla. Nangta pat, ynda 
la wan phai u Khraw Jutang na Krem-lamet Krem-latang. u 
Khasi u sa nang ban buh sa ka khein ka bishar bad ka knia 
ka khriam. 

Hyndai, u khun bynriew u lah ban ia kren biang biang 
bad la U Trai Nongthaw. Ka long ka ba sngewlyngngoh ba 
ha kine ki pateng kiba hadicn, ki la don ki nongbatai bakla 
ba ka long ka bym lah ngeit ba u Khasi hyndai un lah ban 
ia kren bad la U Trai Nongthaw. Pyrkhat hi ma phi ko 
khun ka Ri. Lada U Blei U lah ban pynpaw ialade halor 
u Lum Sinai hato kam lah mo ban long ba U Blei U la 
pynpaw ialade ha u Khasi halor u Lum Sohpet Bneng ne 
halor u Lurn Shillong? Ha nga hi te. nga sngew ba ka jing- 
kyntang jong ka Wah Jordan kam shym pher ei ei na ka 
jingkyntang jong ki Khyndai Umdih Khyndai Umtong ha ki 
sngi jong ka Ksaw ka Kpong. Lehse u diengsning KJhasi 
u kham kyntang pynban ban ia u dieng Kedar. Ka Lamet 
Latang bad u lasier lehse ki kham kyntang pynban ban ia 
ki sla diengtlai. Hynrei ynda la wan mih ki laiphew sieh, 
U Trai Kynrad Um ju pynpaw shuh ialade ha ka ia kren ia 
khana. Nangta kein u Khun Khasi u sa ia kren pat bad U 
Trai Kynrad da kaba pynpaw da ki dak ha ka kem ka lar 
bad ka lieng; ha ki san, ki hynniew bad ki khyndai dkhot; 
ne ha u rwieng jong u Khraw Jutang: ne ha kiwei pat ki dak 
ki shin jong ka Khein ka Bishar. 

Ka Niani Khasi ka long ka Jingim. Ia ka met kyntang 
bad ia ka mynsiem ksiar mynsiem rupa la pynfong pynwan 
da u Trai Nongbuh Nongthaw, Uba long U Nongbuh bynta 
Nongsam bynta ia uwei pa uwei uba im ba iaid ha snieh 
pyrthei. Wat ha kaba kut ka jingim, ka mynsiem ka leit 
phai sha Dwar U Blei 

Ka long kaei kaei kaba phvlla ba ka Niam Khasi ka 
hikai ia kiei kiei kiba kynsai tarn kiba phi lah ban shem ha 
kiwei pat ki niam, hynrei ka long pat kaba kham beit ka 
bym kyllain, kaba khuid, kaba shai bad ka bym buhrieh. 
Ha ka jingbatai ia ka jingim kiwei ki niam ki kut tang ha 
ka jingngeit ha ka jinglong doh bad ha ka mynsiem. Hyn- 
rei ka Niam Khasi ka ngeit ba ynda ka jingim ka la wai, ka 
met kan leit phai pat sha ka dewmet, ka mynsiem kan leit 
rung sha Dwar U Blei ; hynrei ka rngiew pat kan iai don 
ryngkat bad kita kiba dang im ha ka Pyrthei. Dei nangta 
kein ba ka jingiadei jong kiba dang im bad kiba la iap ka 

iai bteng bad ka iai neh junom la junom. Ka long kaba 
phylla ban iohi kumno u Khasi u kynting sbai ban knot pat 
ia ka rngiew jong kito kiba iap shajngai bah. Haba ym 
lap shuh ia ka met, ki pyndep ia ka niam ka rukom ban 
khot pat ia ka rngiew ban leit shong ryngkat bad la ka Iaw- 
bei, u Suidnia ha kajuh ka Mawbah khnang ba ka mynsieni 
ruh kan leit ryngkat sha Dwar U Blei. 

Ka tynrai jong ka Niam Khasi ka long salcnsar ia u 
Khun Khasi Khara baroh, hynrei ym lah pat ban don tang 
kawei ka ling-niam. Ka rukom seng bad pynleit ia ka 
Niam ka long ha la ka iing, ha la ka kpoh, ha la ka kur* 
Ka long kaba sang iap sang im ban pynkhleh ia ki rukom 
jong kawei ka kur bad kawei pat ka kur ha kajuh ka iing- 
seng ha ujuh u Mawbah Dei na kata ka daw ba wat la ki 
jinghikai jong ka Niam Khasi ki Jong kiba lah ban pdiang 
da ki paid bynriew jong ka Pyrthei salonsar, hynrei kam lah 
ban kdup ia kiwei pat ki jaitbynriew namar ba kim don ka 
longkur longkha kum ki Khasi. Niar eh ban don ki niam 
kiba kylluid mynsiem kum ka Niam Khasi. Kiwei kiwei ki 
niam ki khim haduh katta katta ba ki pynrem ia kiwei pat 
ki niam. Hynrei ka Niam Khasi kam ju pynrem ia kiwei 
pat ki niam. Ka ieng ha la ka nongrim ia ka Jaitbynriew 
Khasi kaba dang bat ia ka long-kur long-kha kum ba la 
bynshet ha ngi da ki longshwa manshwa. Ka ngeit ba lada 
kiwei kiwei ki niam ki ia hap dur ia ki jaitbynriew ba pher 
ba pher, ka Niam Khasi ka biang hi ia ka Jaitbynriew 
Khasi. 

Haba kano kano ka iing, ka kpoh ne ka kur ka buh la 
ka Niam ka rukom, ka da pan shwa ia ka Hukum na U 
Trai Nongbuh Nongthaw, Kim ju leh thala khlem da ioh 
ia ka Hukum. Dei nangta kein ba ngim ju lap ba ki Khasi 
kin da buh kyrpang ia kano kano ka sngi ban pyndep ia ka 
Niam ka rukom. Ia ka Hukum pat kim ju pan thala khlem 
da don ka Daw. Kum ban shu ai kawei ka nuksa. Haba 
wan ka shitom ka ijot, ki ngeit ba don ka daw. Nangta 
kein ki wad ia ka Daw da ka khein ka bishar. Haba la lap 
ia ka Daw, ki sa pan ka Hukum na U Trai Nongthaw kum- 
no ban bret ia ka Dawlum Dawiing kiba la wan rah ia ka 



shitoro ka ijot, nangta ki sa pyndep ia ka Niam ka Rukom 
ban kyndat ia ki daw sniew sharud — nangta ki sa nguh ngon 
ha ka duwai ka phirat ban pan map na U Trai Kynrad ia 
ka lait ka let baroh bad ba Un ri Un sumar kyndong. Ki 
leh ia kane baroh khnang ban pynieng ia ka Daw jong ka 
Ieng rangbah u briew bad ka Ap Jutang U Blei. Ki nong- 
wei. haba ki iohi ba ki Khasi ki wad ia ka daw, ki ong ba 
ka Niam Khasi ka dei ka Niam khein ksuid. Kane ka long 
kaba sang iap sang im ban shu kren thala ia ka Niam Tip 
Briew Tip Blei. 

Ka long kaei kaei kaba phylla ba u Khasi um ju don 
iingmane, um don temple, um don pagoda, um don guru- 
dwara, um don mosque, um ju mane dur. Hynrei u pyndep 
ia la ka niam ha la ka iing bad ha la ka iingseng iingkhad- 
uh. Wat ka Sad ka Sunon ha ka liang ki Niam ka long 
tang ka iingseng jong ka Jait Syiem. Ka long shuh shub 
kaba kham phylla ba u Khasi umju ai jingknia ha U Blei 
Trai Nongthaw. Ka khan, ka shat, ka ichad bad ka khein 
ka bisfaar baroh ki long tang ban wad daw ne ban pynieng 
ia ka Daw ne ban pan ia ka Hukum. Ka knia ka khriam 
pat ka long ban mait ia ka Tyrut ka Smer, ban kyndat ia ka 
pap ka sang bad ban pynieng ia ka Hok, ne ban knia ban 
ai bam ban kynmaw burom ia ka Iawbei, u Thawlang. u 
Suidnia bad ia kiba la iap baroh. Halor ka nongrim jong 
ka Hukum bad ka Daw u Khasi u ju pynkut, “Ieng rangbah 
me u briew ioit ban ap jutang U Blei na jrong. Kyndiang... 

kuri-ei.” Ha U Blei Trai Kynrad u ai tang ka nguh ka 

dem bad ka duwai ka phirat. Lada don kiba pyrshang ban 
ai jingknia ha U Blei U Trai Kynrad, ka dei tang ka buh 
bynriew thaw bynriew ka bym shym don Hukum naduh ba 
dang long ka Pyrthei. 

U Khasi u tip biang biang ba ha ’ ka jingiadei para 
briew kino ki kur kino ki kha, kumno ban ithuh khunkha 
had kumno ban ithuh meikha pakha U tip biang biang kano 
ka kylliang bad kano ka palat namar ka don ka wan ka leit 
ryngkat. Ha ki jinglong jingman bad jingkam baroh, la ha 
ka leit ka wan, ka kamai ka kajih ne ka seng hima ka sain 
pyrthei u da pynshong nongrim halor ka Niam. Khlem ka 

Daw bad khlem ioh ka Hukum un nym tam’ti tam’jat iob 
wan hap ka raibi ioh wan hap ka pap. Shisien ba la hap 
ha ka pap ym lah shuh ban pynleit ia ka Niam. Hynrei 
ngam peiphang kaei kata ka pop ? Kane ka ktien ka dei 
kaba dang wan mih thymmai. Khlem ioh Hukum u Khasi 
un nym buh wat ia ki phan ki kyrpad ne ki lei-khyrdop ki 
lei-kharai. Naba sdang haba kut ha ki jingkam jong u 
baroh u Khasi u pynshong nongrim halor ka Niam.. Ka 
Niam Khasi ka dei ka Niam Shong briew Shong Blei ha ka- 
ba ka Hok ka dei ban synshar naba kut shaba kut. 

Ngan sangeh noh ban bteng ia u ksai jong ka seng nia 
hangne ioh ba ki nongpule kin btai. Nga kyntu ia ki ba 
kin nang ban thir bad ban thain bha ia kawei pa kawei ka 
bynta jong kane ka kot u Bah Onderson Mawrie ia kaba u 
da jer ha khmat u klong u skaw da ka kyrteng “U Khasi bad 
la ka Niam.” Nga la pule bha ia kane ka kot baroh kawei 
bad nga nud ban ong ba ha kane ka jingtrei ba ni jong une 
u rangbah ngam shem shuh ia kaba shala ne kaba khoh sha- 
leb. Ngam shem shuh ia ki nia khun ranab. U Bah On- 
derson u la thob ia ka da ka rukom pyrkhat Khasi paka. 
Nadien nangne ngin sa ong — “Mynta ngi la rangbah bad 
ngi la lah biang ban bud dien.” Ngam ong ba kane ka kot 
ka la biang nadong shadong hynrei nga nud ban ong ba une 
u rangbah u la ktah ia ki khlein shyieng kiba donkam tam 
ha ka Niam Khasi. Kyrmen ba une u rangbah un nang lah 
ban kham pynjanai shuh ia kane ka kot bad ba un nang lah 
ban pynmih bun kiwei pat ki kot kiba kham kordor. Nga 
kyntu ia ki longdien bad ki riew shemphang jong kane ka 
juk ba kin nang pyniar pynkhraw ia kane ka phang ba la 
mait U Bah On haduh ba ngin da lah ban pynjanai ia ka 
Khasi Theology. 


Shillong, 

31st March 1973. 


Prof. R. S. Lyngdoh. 
Speaker, 

Meghalaya Legislative Assembly- 




Lynnong 1 . 


U KHAS F BAD KA HISTORY, 

Ha la ka P.i ha Ri Lum 

La shu buh ia ka ktien ‘History’ ha kane ka Lynnong 
hynrci haba ia krcn ia u Khasi ha ka jingiadei jong u bad ka 
History ngi lap ba ka long kaei kaei kaba pyndiaw palat. 
Kaba thoh history ka long kum kaba tei iing kaba donkara 
ia ki tiar. Ha ka Jvstory kine ki tiar k« long ki jingjia kiba 
ia dei bad ka jaitbynriew, Kine ki jingjia ki dei ban long 
kiba da jia shisha bad ka jingtip jong ngi ia ki ruh ka 
dei ban wan na ki thymmei kiba tikna bad kiba ngi lah ban 
shaniah. Ki jingthoh ia kici kiei kiba ngi shu tharai ne an- 
ted kim lah ban long history. Ha kane ka liang ka jingbym- 
don jingthoh jingtar jong ngi kum ka Jaitbynriew ka la long 
ka daw jong ka jingbymdon history jong ngi bad ha ka jing- 
long kaba kum kata ngim banse ban shu ia tare ruma ban 
ia wad ia ino ino i jingshai i ban iarap ia ngi ban tip ia la 
ka jong ka thymmei. 

Ha ka jingpyrshang jong ngi ban ioh ia kata ka jing- 
iarap ngi shaniah ialade ha ki ar tylli ki sabut bad kita ki 
long ki sabut na iing bad ki sabut na bar U Dr. H. Lyng- 
doh ha ka jinglamphrang jona u ha ‘ Ka Niam Khasi” haba 
u tai ia ka thymmei jong u Khasi, u ong ba u Khasi u wan 
poi shanc sha Ri Lum Khasi na shaphang shatei lam mih- 
ngi kata na sha ki Thuin Nowgone, Lumding bad Haflong 
bad haba ki wan rung shane sha Ri Khasi ruh ki wan na 
shaphang Synteng bad Bhoi. Ban pynieng ia kane ka nia u 
sei kawei ka sakhi napoh iing ban ong ba ki Synteng ki dei 
ki “Sah-teng” namar ba ki sah shadien lane ba ki sah teng. 
Kiba kum kine ki sakhi kim pynhun satia, 

U Pandit Lakshimi Narayan ha ‘Ka kotkhubor jong 
ka Hindu Mahasabha ka Ri India baroh kawei ha ki trai 

shnong ka Ri Khasi’ u ong ba ki don ki jingthoh ha ki 
Shastra bad Puran jong ki Hindu kiba thoh shaphang ki 
Khasi. Hynrei kaba ngi lap ha kine ki jingthoh ka long ba 
ki kren ia u Khasi hadien ba u la shong la sah hangne ha 
Ri Lum Khasi bad kim kren ei ei ia Jca jingwanpoi jong u 
sha kine ki Ri Lum. Kane kaei kaei ka kdew pynban ia 
kawei ka jingshisha ba u Khasi u long ka Jaitbynriew kaba 
la shong slem ha kine ki Ri Lum Khasi. Une ujuh u 
rangbah u ong ba ki don ki jingthoh ha ka Sanskrit kaba 
rim kata ha ka Birhat Sanghita, Digbijoy Prakash, Brahma 
Khanda bad Deshabali Birhat Nil Tranta kiba kren sha- 
phang ka Khandesh kaba long ka Ri Khasi bad kane ruh 
ka long kaba shu pynshisha ia kaei ba la ong haneng ba ki 
Khasi ki long kiba la shong slem hangne ha Ri Lum. 

Ki don ki riewstad kum ki jong u Dr. Grierson, u Peter 
Schmidt bad kiwei kiwei bad kine ha ka jingwad bniah jong 
ki ki lap ba u Khasi u dei u Mongolian bad ka ktien kaba 
u kren ka dei na ka jait ktien “Monkhmer”. Ka Jaitbynriew 
Mongolian ka dei ka jaitbynriew kaba khraw haduh katta 
katta bad ki jaitbynriew kiba kren ia ka Ktien Monkhmer 
ki long kiba dap ia ka Ri Asia baroh ha ki Thain Mihngi. 
Ka ty llong jong ki briew kiba kren ia kane ka ktien la ong 
ba ka long na Western China bad ha ka jingkrib jong ki ki 
Ia wan poi shaduh shane sha Ri India jong ngi. Lada kane 
ka kynhun kaba heh ka wan shane sha Ri India na sha- 
phang shatei lam mihngi kam biang ban pynieng nia ba ngi 
ki Khasi ruh ngi wan rung hangne ha Ri Lum Khasi na 
shaphang shatei lam mihngi. 

Ka ktien jong kano kano ka jaitbynriew ka neh bad 
ka sah bad kam lah ban duh lano lano ruh lymda kata bi 
ka jaitbynriew ka bret noh bad ka shim ne ka pyndonkam 
da kawei pat. Kaba kum kata kam kham jia. Kaba kham 
jia ka long ba ka jaitbynriew ha ki lynti iaid jong ka lane 
ha ki jingiakynduh jong ka bad kiwei pat ki jaitbynriew ka 
lah ban khar ktien ban pyndap ia la ka jong kaba duna lane 
baba ka lap ba kano kano ka ktien jong kiwei ka kham khia 
kajingmutne ka kham sngewtynnad ban ia kaba ka la 
don lypa. Lada u Khasi u wan na shaphang shatei lam 

mihngi ne sha ki thain mihngi ki briew kiba uo ia kynduh 
kin long lebse ki para Mongolian hi kiba ia kren ia kajuh ka 
jait-ktien bad ka ktien kaba u Kbasi un kren kan shu long 
hi ka ktien kaba ia hiar pateng na ka Ktien Mongkhumer. 
Hynrei kaba ngi lap pat ka long ba ka Ktien Khasi ka don 
ha ka da ki spah tylli ki ktien Hindi. 

Haba ngi bishar ia ki ktien Hindi kiba don ha ka Ktien 
Khasi ngi lap ba kim long tang ki ktien kiba la shu shim 
ban pynriewspah ia la ka jong ka Ktien hynrei ki long kum 
ki ktien tynrai jong u hi. Ki long kiba khia ka jingmut bad 
kiba la ngam par thied ha u Khasi. Kine ba la ai harutn ki 
long tang khyndiat eh bad kine ki long — 

Antad, banat, barandi, barobor, bc-ijot, bate, khate, 
boina, jadu, jakbom, makna, shakri, khubor, nuksa, paka, 
mynjur, japri, tam, mar, bishar, dujok, duriap, iakajia, hukum 
jur, lakam, lilam, inaia, kalai, paki-dulan, iktiar, patloi, 
phasi, dik, kada. khashor, nusip, taiar, tan, huleng, shipai, 
kam, muluk, musur, ilaka, jylla, radha, rui. khusnam, jhare, 
ijot, maphot, shuti, shutak. shuri, talasi, kupar, isbad, haram, 
jubab, sur, bad kiwei kiwei. 

Lada ka jing:<har ktien kan long ha ka iaid ha ka ieng 
hadien ba u la sliong la sah hangne ha Ri Lum kiba bun ki 
ktien kin long kiba un shim na ka Ktien Assamese ne ka 
Ktien Bengali namar kine ki dei ki jaitbynriew kiba ker kut 
ia u na sha Ri Th ar. Ki Asem bad ki Bengali ki long ki 
paramarjan jong u bad la kumno kumno u la dei ban khar 
ktien na ki hynrei kaba ngi lap kam long kumta. Ki ktien 
kiba u shim na ka Ktien Asem ki long kiba ngi dang lah ban 
niew ha ki shynriahti jong ngi bad kine ki long kum ka kani, 
kongor, kynda. muka, ryndia bad lha. Ki long tang khyn- 
diat ruh ba u shim na ka Ktien Bengali kata kum ka aphin, 
kamar, khala khala, khawai, klur, dakaid, dukha, hat, hiran, 
maswa, mormor, mohor, nurok, nokot, nokol, sing bad sotti. 

Ym don ki jaitbynriew kiba kren ia ka Ktien Hindi 
shaphang shatei lam mihngi ne sha kitai ki thain mihngi kiba 
u Khasi un khar ktien bad ki jaitbynriew kiba kren ia ka 

Ktien Hindi ki don shatai sba sepngi bad lada u Kbasi t» 
khar ktien u dei ban khar na ki. Kine kiei kiei ki pynpyr- 
khat ba u Kbasi imat u wan na sbaphang sepngi bad ka 
jingwan jong u sba kane ka Ri Lum ka long ban wan pbet 
rieh* U wan ruh kum ka kynbun kaba rit bad ka jingrit 
paid jong u kum ka jaitbynriew ka kdew ia kata. Namar 
ba ka dei ka jingwan phet-rieh urn shym sahtanghaki rud 
jong ka Ri Thor bad u la dei ban tur kham sha pdeng ban 
poi sha kine ki Thain jong u Lum Sohpetbneng, u Lum 
Shillong bad u Lum Diengiei. Dei ha ki pneh jong kine 
ki lai tylli ki lum ba u seng thymmai ialade kum ka jait- 
bynriew. 

Haba ngi peit pat na ka liang ki sabut napoh iing ngim 
lap syrwet ei ei ruh em ban ong lane ka ban kdew ba u 
Khasi u wan nangno nangno nawei pat. Kum ka jaitbyn- 
riew u dawa ba U Blei D thaw ia u kum ka jaitbyriew kaba 
kyrpang halor kine ki lum bad u kam kynti ruh ia kine ki 
lum kum la ki jong. Ta u ka long ka jingsdang thymmai 
nadong shadong bad ngim tip kumno kano kano ka jaitbyn- 
riew kaba la don la ka shuwa ka lah ban leh ia kata. Ba 
kano kano ka jaitbynriew kan klet ia ka mvnnor kan long 
kaba eh. Lada ngi ngeit ba U Blei U thaw-bynriew bad 
buh-bynriew ha kano kano ka jaka kat kum ka jingibit jong 
u, ka jingngeit Khasi ka kdew ia kata bad lada ngi ong ba 
ngim iah ban pynieng nia tang ha ka jingngeit ka long ha 
ngi ba ngin ia wad ban pynhun ialade lada ngi lah. 

Na ki khana rim kiba la wan sha ngi lyngba ki pateng 
kiba la leit noh ngi lap ba ka Kper Eden jong u Khasi ka 
long hapoh ki pneh jong u Lum Sohpetbneng, u Lum Dieng- 
iei bad u Lum Shillong. Hangne u im suk bad u shong 
suk shong sain ha la ka Ri ha Ri Lum bad u seng la ka 
niam bad ka rukom, la ka rukom khein kur khein jait bad 
khein kha khein man, la ka rukom lonskur longjait bad 
longiing longsem, la ka rukom synshar khadar, la ka buit 
ka akor bad la ka jong ka sap tipbriew tipblei. U sain ruh 
la ki jong ki ain ki riti bad kumjuh ruh la ki hok ki riti. U 
sain la ki hima sima bad la ka jong ka rukom synshar 
khadar. U don la ka jong ka dur ka dar bad ka rynieng 

ka ryniot bad la ki jong ki jinglong jingman kum ka jaitbyn- 
riew kaba pher bad kaba kyrpang. 

Kine ki lai tylli ki lum — u Sohpetbneng, u Diengiei bad 
u Shillong, ki long kum ki lai tylli ki mawbyrsiew ha ka 
Rympei jong u bad dei nangne na rympei ba u sa krih ia- 
lade kylleng kane ka Ri Lum kaba long ka lyngwiar jong 
ka jingpyrkhat jong u bad kaba long ruh ka nongrim ha ka- 
ba u la tei ialade kum ka jaitbynriew. Ia u ka sdang nang- 
ne na Ri Lum bad ia u ka kut ruh hangne ha Ri Lum. U 
Sohpetbneng u long ka pdeng jong ka pyrtheijong u bad 
hau u .eng ia la ka jingiadei bad U Blei bad kumjuh ruh 
ia la ka Niam bad ia la ka jong ruh ka longbriew ka man- 
briew kum ka jaitbynriew. 

Dei na ka rympei jong u Lum Sohpetbneng, u Lum 
Diengiei bad u Lum Shillong ba u sa krih bad pra kylleng 
sha mihngi. sepngi, shatei bad shathie. Ia ki kyrieng kiba 
u ju ieit bad ai ia la ki jaka bad shnong ha kiba u shong 
u sah u rah bad u ai kyrteng ia ki jaka bad ki shnong kiba 
u seng thymmai kumta ka Sumer na trai u Lum Diengiei ka 
poi sha Synteng: ka Umsning bad ka Umsaw na trai u 
Lum Sohpetbneng ki poi sha ki Thain Mawshai: ka Maw- 
pat, ka Nongjri bad ka Sohbar na ki Thain Sohpetbneng 
ki poi sha ki Thain Ri War. Haba ki Pomshela ki phet ha 
kajingialam u Basan Synrem ban lait na ka jingbitar ki 
Mylliem namar ba ki pyniap ia u Syiem khynnah ka Hima 
Shillong, ki poi sha Ri War ki seng ia ka shnong thymmai 
kaba ki ai kyrteng ka Shela bad haduh mynta mynne haba 
ki kum jinthuh trait ki dang ong hi, “Rap Shillong” 

Ka long kumjuh bad kiba na Iapngar kaba don hajan 
u Sohpetbneng bad kine ruh ki krih sha Nongtung, ka jaka 
kaba don mynta ha Mikir ban nang heh nang iar u Paid 
Khasi. Ki Synteng run mynshwa ki shong ha ki Thain 
Jongkshia, ka jaka kaba don ha lyndet u Lum Rapleng. 
Ka jingiathuhkhana pateng ka ong ba ki ia shong markhap 
bad ki Pyngrope. Ka jaka shong jong ki ka long ha Urn- 
lung. Kat kum ka jingiathuhkhana la ong ba la don, uwei 
na ki Jait Pyngrope uba la leit tuh ia u sniang ki Synteng 

bad na kane ka jingjia la mih ka tbma. Ha ka por ba ki 
Pyngrope ki dang ia shong dorbar kumno ban leh namar ba 
ki tip ba la bitar ki Synteng kyndit kyndit la wan tur ki 
Synteng bad ki la khrai ia ki Pyngrope. Ki Pyngrope ki la 
her tang ban lait hynrei ki don bun kiba la shah mait. Ha- 
dien kata ki Pyngrope ki la ia lum biang ban ia wad kput. 
Ki Synteng ruh ki la sngewthuh ia la ka jong ka jingbakla 
namar ba ki la shu pynkloi da ka kam khlem da ia kren 
shwa da ka ktien bad kumta ki la kynriah noh sha shiliang 
ka Wah Umngot bad nangta ki sa krih sha kiwei pat ki byn- 
ta jong ka Ri Synteng. Ki Mawshai haduh mynta ki khot 
ia ki Synteng da ka kyrteng “Sangteng” namar ba don ka 
teng ba la ia sang. 


Hangta ba u Khasi u don hangta u seng ia ka iew bad 
ka iew ka long ka jaka iakynduh jong u. Dei ha ki sharing 
jong u Lum Shillong mar pyrshah bad u Lum Diengiei ba 
u seng ia ka Iewduh ba un ia kynduh shisien shi taiew. 
Wat ynda u la krih sawdong ka Ri ruh ki khiew-ranei naduh 
ki Thain Nartiang ki wan poi sha Iewduh bad kumjuh ruh 
ka long bad u khaw na Ri Bhoi bad u sohrievy na ki Thain 
Sepngi, ki khoh ki star bad kiwei kiwei na ki Thain Shathie 
bad kumta ter ter. 


Kine ki Ri Lum ki long ka bneng ia u. U im ha ki 
bad ki ruh ki im ha u bad u im suk kynjai ha la ka Ri. U 
khot kyrteng ia ka “Ka Ri Um snam” ym dei namar ba u 
la dei ban theh ka snam ha kaba knieh'ia ka na kiwei pat 
ki jaitbynriew hynrei namar ba u la dei ban theh ka snam 
kaba jur ha kaba ialeh ban iada ia ka. Ki jaitbynriew kiba 
heh bad khlain bad ba bun paid ki ker sawdong ia u bad 
kine ki bor ki la dei ban pyrshang ban jop ia kine ki lum 
bad u la dei ban theh ka snam kaba jur ban iada ia la ka 
jong ka Ri. Ym don syrwet ei ei ban pynsabut ba la don 
kiwei ki jaitbynriew kiba la shong la sah halor kine ki lum 
bad ka dei ka Ri kynti bad ka Ri Sotti jong u kaba u ieit 
bad u theh lut ka mynsiem. 

U Pod u Sam 


Ha baroh shilynter jong ka jingim u Kbasi kum ka 
jaitbynriew ngim lap hangno hangno ba un kam jaka shano 
shano shawei pat lait na kine ki Ri Lum Khasi. U pud 
jong u u long naduh ka Wah Kupli shaduh ka Wah Rilang 
bad naduh Lakading shaduh Khadarbongthai. Ka Khadar- 
bongtbai ruh ka long kaba ki leit buhai shnong ki Lalung 
kiba don jaka hangthie ha Ri Thor haduh saw raid kata ka 
Kuba, ka Damora, ka Kulong bad ka Pashi Nagang. Ki 
kur ki jait jong kine ki Lalung ki dei ki Muktih, ki Lamarai, 
ki Khamdei bad kiwei kiwei bad kine ki jait ki bun ha Kyr- 
dem bad Sarikrai. Haba u Khasi u dang rit paid u rieh ia- 
lade hapoh kine ki lum ha ka jingkdup jong ki khlaw kiba 
rben hynrei hadien hadien haba u la kham bun paid bad 
u la seng la ki jong ki hima u la ai reng bad ki Ahom bad 
nangta u la leit jop ruh ia ka Jaintiapur bad ia ki khappud 
ka Assam Valley. Haba u leit hiar thma shathie sha Ri 
Thor u kem ia ki kynthei Dkhar bad u wan rah ia ki shane 
sha Ri Lum. U shongkha ia ki bad u ai ka niam ka rukom 
la ki ban heh ban iar u paid Khasi. 


U Jaitbynriew Khasi u dei u bym ju kwah ban mih 
shabar na la ka jong ka Ri bad kane ka jinglong ka neh ha- 
duh kine ki sngi. U long uba ieit ban set kut ialade balor 
kine ki Lum kiba u la kam kynti kum Ia ki jong. U leit 
jop ia ki jaka sha Ri Thor ym ban leit buhai shnong hynrei 
ban leit rep leit riang. Kumba la ong haneng kiba la leit 
buhai shnone ki long tang ki Lalung bad kine suki suki 
ki la kylla Dkhar bad ki la shim jait na u shynrang kumba 
leh ki Dkhar shathie sha Ri Thor. Ha kine ki sngi ki la 
kwah ban kylla dien trai ban wan phai sha la ka Sem. Ha 
ka 11 tarik u Jymmang, 1971 ki syiem bad ki nongmihkhmat 
jong ki ki la wan poi sha Smit ban ia kren bad ki briew ka 
Hima Khyrim ba ki la kwah noh ban wan phai sha la ka 
Ri. Ha kine ki sngi ki la wan paitbah ban pynpaw kbmat 
ha ka Meghalaya Legislative Assembly na ka bynta kajuh 
ka daw. Ki Kuba, ki Kulong bad ki Pashi Nagang ki don 
ha Nowgong bad ki Damora pat ha Kamrup. 

Kiba bun na ki Hima Khasi ki long kiba don jaka sha 
Ri Dkhar hynrei ki Dkhar kiba don hangto kim lab ban long 
u khun u hajar hynrei ki long tang ki rayot Ki Syiem 
Khasi ki leit hiar ha ki por ki por ban leit lum khajna. Ha- 
dub kine ki spah snem kiba hadien ngi lap ba ka Hima Soh- 
ra ka don jaka kaba heh ha ki Thain Surma, ka Hima Syn- 
teng ka iar naduh ki them ka Wah Surma shaduh ki Them 
ka Wah Brahma bad ka dang bat ia ka Jainliapur haduh ban 
da shim ka East India Company bad ka la don ka por ba ka 
nongbah jong ka Hima Synteng ka la kynriah sha Jaintiapur. 
Ka Hima Mylliem bad ka Hima Khyrim ruh ki don jaka 
kyrhai shathie sha Ri Dkhar bad ki dang pyndonk'un ia ka 
bor synshar halor jong ki. 

Kiba bun na kine ki jaka ha Ri Thor ki kylla na kawei 
ka por sba kawei pat hynrei kaba ngi iohi ka long ba baroh 
shi lynter ki sngi ki rta jong u Khasi u pud u sam jong u u 
long tang halor kine ki Lum Khasi. Kici kiei baroh ki 
shad bad ki khih tang halor jong ki. Ki jaka kiba don 
shabar kine ki Lum ki long tang ki jaka synrop kiba mih 
ha ka jingjop thma. La la ker ia u baroh sawdong da ki 
jaitbynriew kiba kharn khlain, kham khraw bad kham don 
bor bad kham bun paid hynrei u long u bym ju shah jop. 
Dei na kane ka daw ba ka mynsiem mraw bad ka mynsiem 
pyndem kam ju don ha u bad kaba synshar halor jong u ka 
long tang ka mynsiem kynrad bad ka mynsiem laitluid. 

Ki bor kiba trci na shabar. 

Ym don kano kano ka jaitbynriew kaba lah ban im 
marwei khlem ia kynduh lane khlem ia khleh bad kiwei pat 
ki jaitbynriew bad ym don kano kano ka jaitbynriew kaba 
lah ban im kyndiah khlem don kano kano ka jingiadei bad 
kiwei pat. Lada ka jaitbynriew ka long lei lei kaba tlot ka- 
ta kan shu shah kyrthep bad shah klun ha kiba kham khlain 
bor bad kham bun paid bad kata ka jaitbynriew kan »hu 
duh shu dam noh. Lada ka dei ka jaitbynriew kaba shah 
jop kata ka jaitbynriew ka dei ban shim bun kiei kiei ki jong 
u nongjop namar ba ka bor jong u nongjop ka ksam bad ka 
ngam baa ban ialeh pyrshah ia ka ka long kaba eh- Baroh 



9 


ki jaitbynriew ki ju shim kylliang na kiwei pat Jada ki iohi 
ba kiei kiei kiba kiwei ki don ki long kiba kham bha bad 
kbam itynnad bad ki long kiba ktah bad ring ia ka jingmut 
jingpyrkhat. Ka long kaei kaei kaba phylla pat ban ong b* 
la u Khasi u shah ker kut ialade ha kiwei pat ki bor kiba 
kham khlain bad ha ki briew kiba kham bun paid um shym 
long uba shah jop bad namarkata um shym long uba la 
shah kyrthep ha kiwei pat. Wat la katta ruh ki don katto 
katne ki bor kiba la trei ia u na shabar la kine kim la long 
kiba pyntroin ne pyntlot ia u kum ka jaitbynriew. 

Kawei na kiba paw na kine ka long ha ka niam. Ha 
ki sngi kiba hadien ynda u Kbasi u la nang ia khleh bad ki 
Dkhar ki Lyngkien u la sdang ban mane sa ia ki blei-dkhar 
kum ia u Biskorom, ka Ramshandi, u Syngkai Baraon, ka 
Parbati, ka Lakshmi, u Thakur, u Mahadev Klo bad kiwei 
kiwei. Ha ki thain khappud kiba shaphang shathie lam 
sepngi kata ha ki thain Shela, ki mane ia ki blei Durga bad 
Kali bad ki da tei da ki temple ban mane ia ki. Ka jing- 
kynriah nongbah synshar ki Syiem Synteng shi por she Jain- 
tiapur ka la long ka lad ba ka Niam Hindu kan ioh ban 
trei bad haduh mynta ka Nartiang ka long ka kut kaba 
skhem jong ka Niam Hindu. Haduh kine ki sngi ki don 
ki Brahman ha Nartiang kiba pyndep niam pyndep rukom ia 
kito kiba ngeit Niam Hindu. 

Ki ktien ‘nurok’ bad ‘dujok' kim dei ki ktien Khasi 
tynrai. Ka ktien ‘dujok’ ka dei ka ktien Hindi bad ‘nurok’ 
pat ka dei ka ktien Bengali bad na ka ktien ‘nurok* sa wan 
mih ka ktien ‘nurok ka ksew’. Ka ktien ‘Jom’ ka dei ka 
ktien Miri bad na ka sa wan ka ktien “Ka Mynkoi ne Um* 
koi u Jom” hynrei kine baroh ki lone nongwei na ka pyrkhat 
u Khasi bad ki long kiba u la shu khar. U Dr. H. Lyngdoh 
haba u tlioh shaphang kane u ong, “Kane ka jingngeit kam 
ia bap bad ka rukom ba u Khasi u pyrkhat shaphang ki 
ksuid ki khrei ha kane ka Pyrthei bad ka long tang ka 
Mangkaiiang ba la sa ha ka Niam Khasi na ki paramarjan 
kiba don kum kata ka jingngeit ha ki niam jong ki.” 

Kawei pat ka jingtrei kaba paw ka long ha ka ktien ka 
thylliej. Ki jaitbynriew kiba ia jan bha bad u Khasi ki long 

ki Asem bad ki Bengali. Ia ka bynta kaba shaphang shatei 
jong ka Ri Lum Khasi la ker kut da ki Asem bad ia ka byn- 
ta kaba shaphang shathie da ki Bengali hynrei kaba phylla 
ka long ba u Khasi um shym shim kylliang ne khar ktien na 
kine ki jaitbynriew bad ka bor kaba trei ia u Khasi ka long 
pynban ka Ktien Hindi bad ki don bun ki ktien Hindi ha ka 
Ktien Khasi kiba haba bishar bha ia ki ki i pynban kumba 
ki la long ki ktien tynrai jong u Khasi. Lada ngin shim 
tang khyndiat tylli ngin iohi ia kata. Ki ktien kiba kum 
ka antad, barabor, bate, khate, shakri, nuksa, mynjur, hu- 
kum, kam, muluk, jaka, ilaka, jylla. maia, mar, bishar, ijot 
bad kiwei kiwei ki long ki bym ilah shuh ban ong ba kim 
dei ki ktien Khasi. 

Na ki jaitbynriew baroh kiba la lah ban ri kyndong ia- 
lade u Khasi u la long uwei. Haduh kine ki sngi u dang 
long ka jaitbynriew kaba kyrpang bad kaba pher kaba don 
ka jinglong kaba kyrpang la ka jong. Ka long mynta ka 
kam jong ngi ki longdien ban pyrkhat ia kata. Ka jinglam 
ka la biang donkam sa ka jingbud bad ngi dei ban sumar 
bha ialade ban ialeh pyrshab ruh ia ki bor kiba ap kmang 
ban pynpait pynpra bad ka kam jong ngi ka long ban pyn- 
neh pynkhlain kum ka jaitbynriew. 



Lynnong 2. 

U KHASI IALADE KUM U BRIEW 
Ka Thymmei Longbriew u Khasi 

U Khasi haba u tai ia la ka jong ka thymmei longbriew 
u leit fceit sha LJ Blei Uba long U Nongbuh U Nongthaw 
ia ka Pyrthei kata ia ka bneng bad ia ka khyndew bad ia 
kiei kiei baroh kiba don ha ki bad Uba long ruh U Nong- 
thaw-bynriew bad U Nongbuh-bynriew ia u ha kane ka Pyr- 
thei. U shim beit ba ka thymmei jong u ka long na U Blei 
bad ba u long uwei na ki jingthaw jong U bad ba u wan 
sha kane ka Pyrthei ruh da ka hukum U Blei. Na ka bynta 
kane ka jingwan Jong briew jong u sha kane ka Pyrthei bad 
ia ka jingiadei jong u bad U Blei u iathuhkhana ha ki sur 
kiba maian bad ha ka dur jong ka pharshi. Ha kane ka 
jingiathuhkhana jong ka Jingthaw bad Jingpynlong U Blei 
ia ka Jaitbynriew Khasi u Khasi u kren tang ialade shi met 
kum ka jaitbynriew bad um ktah ei ei ia kiwei pat ki jait- 
bynriew jong kane ka Pyrthei. Ka Pyrthei ia u ka dei ka 
Pyrthei Khasi bad ka pdeng jong ka u dei u Lum Sohpet- 
bneng uba halor jong uu ieng uwei u Dieng ubakot ha- 
duh bneng. 

Ka jingiathuhkhana ka ong ba u Khasi ha kaba myn- 
nyngkong eh u don Khadhynriew Trep Khadhynriew skum 
bad ha ka jinglongnylla jong ki baroh ki dei ki riewhok bad 
ki riewkhuid. Kine ki don baroh bad U Blei ha Bneng. 
Baroh ki suk ki sain bad ia baroh dang synshar ka Hok* 
Kine ki pynlong ia kane ka Pyrthei kum ka jaka trei bad 
kumta ki ia leit ia wan na Bneng sha Pyrthei bad na Pyr- 
thei sha Bneng lyngba uta u Dieng halor u Sohpetbneng. 
Haba ki don ha kane ka Pyrthei U Blei ruh u jn wan jngoh 
ia ki bad U ia iaid sngewbha bad ki namar ki long ki jing- 
thaw kiba kyrpang jong U kiba U Ia thaw na ka bynta ia- 
lade. Ka don kawei ka por ba Hynfliew Trep Hynftiew 



12 


Skum na kita ki Khadhynriew Trep Khadhynriew Skum 
ki don ha Pyrthei ha pdeng ka jingtrei bad na pdeng jong 
ki la mih uwei u riewkynsha uba bishni ia ka jinglong kyn- 
rad U Blei halor u khun-bynriew. 

H iba ka jingbishoi ka la ih bha ha ka dohnud jong 
uta u dakaid ha kawei ka sngi u Ja pom ia uta u Dieng bad 
uta u Dieng u la khyllem jrain-ra-rain bad u Hynniew Trep 
u Hynniew Skum u la sah noh ha kane ka Pyrthei. Hadicn 
kane ka jingjia la mih kawei pat ka dieng halor u Lum 
Diengiei bad uta u Dieng pat u long uba heh bad uba iar ki 
tnad bad rben ki sla haduh ba la kah dum ia ka Pyrthei u 
Khasi baroh kawei. Halor u Lum Diengiei haduh mynta 
ka don kawei ka thliew kaba heh bad kaba iar bad ban ring 
ia ka jingmut ki briew la ong ba kata ka dei ka jaka ha ka- 
ba ieng kata ka dieng hyndai. 

Ha ka pharshi ngim ju shim ia ka jingiathuhkhana 
kumba ka long hynrei ngi shim ia ka jingmut kaba don ha 
lyndetjong ka. Bun ki Khristan ki shim ia ka jingiathuh- 
khana shaphang ka jingthaw jingpynlong U Blei ia ka Pyr- 
thei ha ka Kitab Jenesis kumba ka Jong bad namarkata 
kim poi shano shano ruh bad ka jingbakla baroh ka long ba 
ki klet noh ba ia ki jingmaian niam la kren ha ki pharshi. 
Kane kajuh ka jingbakla ka don ha u Khasi uba bun Dei 
ha kane ka jingiathuhkhana ba ngi iohi ia kata ka kyrdan 
kaba u briew u don ia kaba la ai ha u da U Blei hi. U 
Blei hi da lade U wan jngoh ia u bad U wan ruh ban ia 
iaid kai bad laid sngewbha bad u ha kane ka Pyrthei. 
Hangne ngi iohi ia ka Kper Eden u Khasi bad ia kata ka 
Aiom Ksiar jong u ha ka por ba ka dang synshar ka Hok. 
U Dieng halor u Sohpetbneng u long ka Jingkieng Ksiar 
kaba bteng ia u briew bad U Blei bad u long li Dieng ka 
Hok Ha ba ia ka jaka jong u Sohpetbneng pat la shim da 
u Lum Diengiei u la ieng pat U Dieng ka Pop bad une u la 
kah dum ia ka jingshai jong ka HA bad ka Aiom Ksiar ka 
la kynriah noh. 

U Hynfiiew Trep u Hynfiiew Skum u la dei ban sah 
noh ha kane ka Pyrthei namar ba ka pop ka la rung ha u 



13 


bad U Blei rub U la kynriab nob na u bad kumta u Kbun- 
Khasi u Khun-Khara uba long u Hynfliew Trep u Hynfliew 
Skum um iohi sbuh ia U Blei kumba uju iohi bad um lah 
shuh ban ia kren ia khana bad U kumba uju leh. Ki jait- 
bynriew jong kane ka Pyrthei ki don la ki jong ki jong ki 
jingpyrkhat shaphang la ka jong ka thymmei bad haba bi- 
shar lang ia ki ka jingpyrkhat u Khasi la kajongka thym- 
mei ka long kawei na kiba sngewtynnad tarn. 

Katei ka jingiathuhkhana ba la ai haneng ka long tang 
ka pharshi bad ka jingshisha kaba ka kwah ban iatbuh ka 
long ba kat kum ka jingngeit bad ka jingpyrkhat u Khasi, u 
u long u jong U Blei. Ka thymmei jong u ka long na U 
Blei, u wan na U Blei bad u dei u jong U Blei bad kaba la 
pyniakhlad ia u na U Blei ka long ka pop. Kham niar ki 
niam ha kane ka Pyrthei ki ban kren beit ban ong ba u 
briew u long u jcng U Blei bad ba U Blei U la thaw U la 
pynlong ia u. Kham niar ruh ban don ki ban ai kyrdan ia 
u briew kumba ai ka Niam Khasi ban ong ba u briew a 
long uba bit ban ia iaid kai bad l! Blei bad uba lah ruh ban 
ia kren bad u Blei. Hangne ngi iohi ia kata ka jinglong- 
blei u briew ha ka jinglongnylla jong u bad hangne ngi iohi 
ruh ia ka burom kaba U Blei U la pynkup ha u briew. 


Ka jinglong jong u kum u briew. 

U briew ha la ka jinglong tynrai u la long Ivpa u jing- 
thaw uba kyrpang jong U Blei bad namarkata ki jinglong 
kiba u don bad ki bor kiba u don ruh ki long kiba U Blei 
U la ai kyrpang ha u. Haba shu kren kyllum ki don shibun 
ki jinglong, ki bor bad ki sap kiba U Blei U la ai bad pyn- 
kup ha u briew namar dei ha u ba U Blei U la ai ia kiba. 
bha tarn kiba Um shym ai ha kiwei pat ki jingthaw. Na 
ki jinglong bad ki bor kiba bun kiba U Blei U la ai ha u 
briew kiba kham kongsan ki long saw tylli bad kita ki long 
(i) ka longbricw ka manbriew, (ii) ka longrynieng ka man- 
rynieng, (lii) ka rngiew bad (iv) ka bok ka rwiang. Kiwei 
kiwei ki jinglong bad ki bor ki long kiba donkam hynrei ki- 
ne saw tylli ki long kiba donkam haduh katta ba lada u 

briew u duna tang kawei na ki ka longbriew jong u ha kane 
ka Pyrthei ka la hiar bad tlot bad un shem shitom ruh ban 
im ha kane ka Pyrthei. 

Ka longbriew ka manbriew ha u Khasi ka thew ia ka 
jinglong kaba kyrpang jong u briew bad ka pynkyrpang ruh 
ia u na kiwei kiwei pat ki para-jingthaw. Ka long ka burom 
kaba u don kaba U Blei U la ai ha u bad kaba Um shym 
ai ha kiwei pat ki jingthaw. Ka kdew ruh ia kata ka jing- 
long kaba nang san nang kiew (dynamic) bad ka bym dei 
ban shu sah hajuh (static). Haba u long u briew un da 
man ruh kum u briew — un nang kiew kum u briew bad un 
nang san ruh ha ka jinglong bad ha ka kyrdan briew. Ha- 
ba ngi ong iano iano ba “un da man mrad” ka long ka jing- 
kren kaba ngi kren ia u briew uba ha ka jaka ba un nang 
kiew u nang hiar pynban ha ka jinglong briew lane u bym 
don shuh ha u ka jinglong briew bad u long uba nang hiar 
sha ka jinglong mrad. Ia kiwei pat ki jingthaw ba-im U 
Blei U long U Nongbuh U Nongthaw bad U Nongsei U 
Nongpynlong hynrei ia u briew U Blei U long U Nongthaw- 
bynriew U Nongbuh-bynriew Uba da thaw da buh ia u 
bad Uba da pynkup ia u ia ka longbriew ka manbriew ba 
un long u jingthaw uba kyrpang ha kane ka Pyrthei. U 
Khasi namarkata haba u phai sha U Blei ha ki jingdwai u 
nam shwa ia kata, u ong — 

“Ah Blei Trai Kynrad, U Nongbuh U Nongthaw Uba 
la thaw-bynriew bad buh-bynriew ia ngi ha kane ka Pyrthei, 
Uba la ai ha ngi ia ka longbriew ka manbriew bad ia ka 
longrynieng ka manrynieng, arti ngi nguh bad arjat ngi nguh 
bad ngi kyrpad ruh ia Me ba Men ai-bor ai-mynsiem ia ngi 
ba ngin im hok, leh hok bad iaid hok ha kane ka Pyrthei ba 
haba ngi la kut ki sngi ki rta jong ngi, ngi u briew ngin nym 
sahnud bad Me U Blei Men nym buhkhoh.” 

Kawei pat ka jinglong kaba kham kyrpang kaba u 
briew u don ka long ka longrynieng ka manrynieng. Ngi 
ju ia kren ia kata ka rynieng ka ryniot kaba ngi don hynrei 
kane ka kdew beit tang ia ka jingjrong ne jinglyngkot jong 
ka met jong ngi hynrei ka longrynieng ka manrynieng ka 

kdew ia ka kyrdan-briew, ka main-briew bad ka dor- briew 
kaba ngi don. Haba ngi ong iano iano — “Uto uba la sieh 
ne uba la pan la ka longrynieng” ki long ki ktien jong ka 
jingud bad jingiambriew bad kiba don ruh ka sur jong ka 
jingshabjop. Uta u briew u long uba la wan lynshop kaei 
re kaei kaba um i-lah khie khlieh shuh. U Blei baba U 
thaw ia u briew U thaw ia u ha ka kyrdan bad ha ka burom 
bad Um shym leh ia kata bad kiwei pat bad dei kine ,ar kata 
ka longbriew ka manbriew bad ka longrynieng ka manryn- 
ieng kiba la kyntiew kyrdan bad burom ia u bad kiba la 
pynlong ia u ban long kynrad halor kiwei pat ki para-jing- 
thaw ha kane ka Pyrthei. 

Ka jinglong kaba lai pat kaba u briew u don ka long 
ka rngiew. Ka ktien “rngiew” ha ka Ktien Khasi ka long 
kaba khia bad kabajylliew ka jingmut bad ban batai ia ka 
kam long kaba suk. U Rabon Singh ha ka kot jong u kaba 
kyrteng ‘‘Ka Kitab Niam Khein ki Khasi” haba u batai ia 
kane ka ktien u ong — ‘‘Ka rngiew ka mut ka bor jinglong 
briew” (Lynnong XVI II). Ha ka jingshisha lah ban ong ba 
ka dor jong ka jingim briew hi ha kane ka Pyrthei ka shong 
ha ka rngiew — haba dang don ma ka ka jingim ka dang 
don ka dor bad haba ma ka kam don shuh ka dor jong ka 
jingim ruh kam don shuh. Dei kane kaba pyniapher ia u 
briew na kiwei pat ki jingthaw. Khlem kane u briew um 
shym pher na ki mrad ki mreng, ki sim ki doh, ki khniang 
ki puit bad kiwei kiwei. Kawei na ki sakhi kiba pynsabut 
ia kane ka long kaba ngi ioh na ki ksuid hi. Haba u nong- 
shohnoh u peit ia u briew u bym don shuh ka rngiew uta 
u briew un kylla long tang kum ka sim ka doh ne ka 
khniang ka puit ne ka thapbalieh. Haba u nongshohnoh u 
ia kynduh pat ia ki briew kiba dang eh ka rngiew un tang 
peit pyrsbah ruh un nym nud bad u sai-jainsem ka kynthei 
u la biang ban pynher syrngiew ia u. Ka jingkhap jain ne 
shniuh jong u ia ki briew ka long ban ring suki ia ka rngiew 
jong ki bad ban ai bam ha u thlen. 

Ka rngiew ka long namarkata ka jinglong bad ka bor 
lane kata “ka bor jinglong briew” kabaU Blei U la ai ha 
u briew bad kaba U la pynkup lypa ha u. Haba u briew u 

la jcm-rngiew ka mut ba kata ka bor jinglong briew ha u ka 
la tlot bad ka la duna bad ka daw jong kata ka long ba u 
la pynsngewsih ia U Blei da kano ma kano ka jinglch jong u 
ne ka kam jong u ne da ka jingim jong u hi. Lada kam dei 
na ki daw-lait ki daw-let jong u hi ka lah ban long na ka 
Dawiing ka Dawsem. Haba u la long kumta un trei un 
ktah, un iaid un ieng, un rep un riang ne un kamai un 
kajih ruh kan nym long bha shuh Kijingpang ruh ki lah 
ban wan bad kiwei kiwei ki jingjynjar ruh ki lah ban wan 
bad ka jingim jong u kan dap da ka kynrum ka kynram bad 
ka lynruh ka lynram. Haba u la lyndet hukum bad u la 
pynsngewsih ia U Blei U Blei ruh U la phai lyndet bad ki- 
wei pat ki bor ki la kyrniom ia u. Ba kan ieng pat ka 
rngiew u la dei ban phai sha U Blei bad ban ia suk bad U. 
U la dei ban ieng rangbah biang bad u la dei ruh ban pyn- 
biang ia la ka Dawiing ka Dawsem. U la dei ban ksan- 
rngiew ne tap-rngiew kata u da dei ban ieng ka khein ka 
bishar ban lap ia ka jingsngewsih U Blei bad ban pynlong 
ka nguh ka dem ha U Blei Trai Kynrad ba un ioh pat ia la 
ka jong ka rngiew. 

Ka Ksan-rngiew lane ka Tap-rngiew ka long ka jing- 
nguh ka jingdem ha U Blei Trai Kynrad ba ka rngiew ka 
bshi kan eh kan ieng biang. Na ka bynta ban leh ia kane 
ki thiedkawei ka syiar kaba lieh bha ki kjat. Ki thaw ka 
duwan ka dupat bad ki khreh ka sla-sning bad kiwei kiwei 
ruh kiba donkam. Ki pynshong ia uta uba kin ksan-rngiew 
hajan u nongknia bad ynda la dep la biang kiei kiei baroh 
u nongknia u khot kyrpad ia U Blei Trai Kynrad ba Un 
nym thew nym woh ia u khun-bynriew uba dap tang da ka 
lait da ka let bad ba Un map bad isynei ban ai biang ha u 
ia ka rngiew ka bshi. Haba ka syiar ka bha nadong sha- 
dong ki noh dkhot ki noh dkhai ha ka Duwan bad ki ai 
ruh ba un sip ma u. Nangta ki shim ia ka sla-sning bad ia 
u khaw bad ki buh ha ka khlieh jong uta uba ki ksan-rngiew. 
Ia kane ka ksan-rngiew ne ka tap-rngiew ki ju leh shisien 
man la ka san snem ne shiphew snem khnang ban nym don 
kano kano ka sahnud. 

Kawei pat na ki bor bad ki jinglong kiba kham donkam 
kiba u briew u don ka long ka rwiang. U Rabon Singh 

baba u batai ia ka Rwiang u ong ba ka long “ka jingdan 
bok ha ka jingim” (Pule— Ka Kitab Niam-Khein ki Khasi — 
Lynnong XX). Kane ka wan kum ka jingsam bynta jong 
Ka Blei kum ka Nonghukum bad ka Nongsynsbar ha u 
briew ha ka dur jong ki jingkyrkhu Blei. Dei namarkata ba 
ka jingkyrkhu kyrdoh jong u Khasi haba u leit peit pang 
iano iano ka long — “Pyneh ho la ka bok ka rwiang.” Ka 
rwiang ka thew ia ki bynta baroh jong ka jingim u briew 
kumba ki jingkyrkhu Blei ki long kiba donkant na ka bynta 
jong ka jingim u briew ha ki bynta jong ka baroh. Haba u 
briew u ieng ha ka bok ka rwiang u lait na ki jingpang jing- 
jhia; ka bha ka leit ka wan, ka trei ka ktah, ka khaii ka 
pateng, ka rep ka riang bad kiwei kiwei ruh. Haba ka bok 
ka rwiang ha u briew kam long shuh ha kiei kiei baroh kiba 
u kam kan shu wan kaei ieh kaei ne jia kaei ieb kaei ki ban 
pynthut pynwit ia ka jingim jong u bad u trai hi un nym 
sngewthuh sngewthaw bad un shu sngew lynruh lynram bad 
kiei kiei baroh kin shu long kynrum kynram. 

Haba ka la long kumta u la dei ban tap-rwiang shisyn- 
don. U la dei ban thied kawei ka syiar kaba sngaid bad 
kaba tlem bha ki kjat bad ki sner bad u la dei ban ieng ka 
khein ka bishar ban lap ia ka jingsngewsih bad ka jingbuh- 
khoh U Blei. Ia kane ka jingknia la khot ka Tap-rwiang. 
Ki >u leb ia kane hapoh iing. Ki pynieng ka duwan ka du- 
pat bad ki khreh ki tiar baroh kiba iadei bad ka jingknia. 
U nongknia u khot kyrpad ia U Blei Trai Kynrad Uba la 
buh ia ka met ka rynieng bad Uba la thaw-bynriew buh- 
bynriew ba un ai biang ia ka bok ia ka rwiang ban koit ban 
khiah bad ban bha ka trei ka ktah ka leit ka wan, ka iaid 
ka ieng. ka khaii ka pateng, ka rep ka riang, ka kamni ka 
kaiih bad kiwei kiwei ruh U pynsum ia ka syiar bad u ot 
ia ka. U sei ia u rwieng bad u pynthiah ha ka duwan ban 
khmih ban bishar. U phut ia ki sner bad u ai dkhot u ai 
dkhai katba shong ka lynti. Haba la biang nadong shadong 
bad la bha kiei kiei u khot kyrpad sa shisien ia U Blei ban 
pynskhem ia kaei kaba u pan bad u leh ia kane bunsien da 
ka suit ka shor. 

Ka bok ka rwiang ka pher na ka ksaw. Ka ksaw Jca 
mut ka jingdonbok tang ha kawei kaei kaei kum ka behmrad. 

ka khwai-dohkha, ka partuh bad kiwei kiwei. Na ka bynta 
ka ksaw rub u Khasi u don ka tap-ksaw tangba ia kane u 
leh ha ki khep ki kbep, ban wad ia ka jingdon ryngkat ka 
ti-Blei bad kano kano ka kam ne ka jingtrei jong u briew. 
Don kiba pynlong ia ka ksaw kum ka phan ka kyrpad bad 
kumta ka don ka ksaw-shet-kiad, ka ksaw-partub, ka ksaw 
longspah bad kiwei kiwei. Ka ksaw-shet-kiad ka long ban 
bha bad ban bang ka kiad bad ban lah die bha;ka ksaw- 
partuh ka long ban ioh pyniap nongshun ha ka thmane jing- 
ialeb bad ka ksaw-longspah ka long ban roi ka spah ka 
phew. Haba ki tap-ksaw ki knia da ka syiar ne ka sniang 
bad shwa ban knia ki da iathuhkhana ia kaei kaba ki kwab 
bad ia kaei kaba ki donkam bad hadien kata ki sa pan ia ka 
jingdon ryngkat U Blei na jrong na tbian bad ki sa pyndep 
ia ka jingknia. Ka shnong ruh ka don ne ka ju pynieng la 
ka ksaw kata haba ia leit behmrad jingshnong lane haba ia 
leit ialehthma bad ka ju pyndep ia kane ha ka duwan- 
shnong. 

U briew u don ruh shibun ki jinglong bad ki bor kiba 
long ka jingdonkam ha ka jingim jong u hynrei kita baroh 
ki long tang ki jingai U Blei. Ha ka jingpyndonkam jong u 
ia kita u dei ban iaid ryngkat ryngkat bad ka bor U Blei. 
U dei ban pyndem ialade ha U Blei bad ban wad ia ka bor 
jong u. U dei ban buh ia ka Julang bad ia ka hukum ha 
pdengjong ka jyllijong ka jingim jong u Ha kiei kiei 
baroh kiba u leh bad kam u dei ban da khan ba ioh sngew- 
sih Ka Blei bad ba ioh thut ka Dawiing. U dei ban sngew- 
thuh ba kiei kiei baroh kiba u don kirn long ki jong u bad 
ha la ki jong ki kjat un nym lah ban ieng. Ki bor baroh 
kiba u don kum ka jingstad, ka jingshemphang, ka jing- 
sngewthuh bad kiwei kiwei ki don la ka dor hynrei khlem ka 
jingiarap bad ki jingkyrkhu U Blei kin long tang ka leh 
jingbriew bad kin lip ka rong. 

Ka dor jong ka jinglong babha (moral emphasis). 

Kat kum ka Niam ka jinglong babha ka dei ban long 
ka nongrim jong ka jingim u briew. Ka kyntien jong u ha 
lrhmat ka jingiateh Jutang bad U Blei ka long ba un mane 

bad pyndem ialade ha U bad katba a dang to un iaid ink, 
leh hok, im hok bad kamai ruh ia ka hok. Kata ka kyntitft 
jong u ka kylla long ka hukum ia u hi bad U Wei na ka byn*- 
ta ka Jutang bad ka hukum ha ka jingiadei bad u briew U 
kylla long Ka Nonghukum bad Ka Nongsynshar Kate peit 
bad bishar ted ainong ia a kat kum ka jingbad ne jingjyn- 
det jong u ia ka Jutang bad ia ka Hukum. O briew namar- 
kata u tip bad sngewthuh ba ka jingim jong u ka long kaba 
la pynkyntang na ka bynta ka jinglong babba bad hate a 
bakla ia kata, ia kata u tip hi tna u. 

Ka kyntien-niam kaba u Kfaasi u buh ha khmat la ka 
jong ka jingim ka long namarkata — "'tang ban im hok ha ka 
Pyrthei, yn ia kit aiu na ka" bad ha ka jingsngewthuh jong 
u ia la ka jingtyngkot rta u buh sa kawei ka kyntien*niam 
kaba ong — "Yn ia im katno sngi”. Kane ka Pyrthei ia ia 
ka long tang shiphang sngi bad namarkata ka long tang ka 
iing-bynda bad ka irng-shong basa bad ka k&mram jong n 
ka long ban pynbit ialade ban lert sha Dwar U Bid. U ngulh 
u dem ruh ia U Bid ba I5n ai buh ai bor ted ai mynsiMg 
ia u ba kbyttdiat sngi haba a im ha fcafle kd Pyrthei un raid 
beit ba haba an left nob tia lane ka Pyrthei a ialade un 
nym sahnud bad U Wd ruh Un nym buhkhoh. 

U bah ha lade namarkata ba ka thok ka thakl ym .tel 
lane ka lamler ne ka shukor, Dei ban hun tang ha ia kg 
jong bad ia ka jong kiwei ym dd ban ikwah. Ban kit tamti 
tamjat ia ka jong kiwei ka long ka bym bit da ki Id ruh bad 
ka tufa ka th»em lane ka lute lane ka bymgetn ia ka kynthd 
ka khynnah ban ioh ia kata kaba ngi kwah ka long ka ka at 
kynsha. Kumta ruh ka long ka bam-sap bad ka bam>-pong, 
Uba lehbein lebkhoh un kit u bsein shi khoh. Ha ka shob|^ 
kin lea shongman ym dd ban kit lehbein ia ka iing ki brie# 
ba ioh ka long ka kam pan kylliang. Ia u shongkha ote 
wan ha iing ruh ym dd lano lano ban lehbein ba ioh u kur 
u jait la jong u shah kutqjuh ha iing ki briew. Ka ktien te 
la ia teen kadei kajuban Iak bad uba pynkhein ia kata • 
kit hi la ka pap. Uba leh khraw leh meng un ioh la kg 
bainong bad lean long ruh kunyufa ia uta ate kren beio ia 

Jdwei. Ka khwan myntoi ka long ka bym dei bad kano 
kano ka jingiarap ia kiba duk ba suk ka long kaba pyn- 
sngewbha ia U Blei. 

Ka Niam ka hikai ruh ia u ba un isih ia ka kynrum ka 
kynram bad ia ka jingiakajia majia la ka long ha la ka iing 
ka sem ne ha shnong ha thaw ne ha ka hima ka sima. Ha- 
ba don ei ei kum kata dei ban ia pynbeit ha madan haba 
shai. Ka kren bein ka kren sniew na ka kren siar na sha 
lyndet ka long kaba sniew. Haba la bakla la bakla dei ban 
pynbeit ruh hangta namar ka nia kaba u pynieng ka long — 
“Ka jingbakla ka dei ka jingbakla bad ia ka dei ban pyn- 
beit.” Ki pynieng ia ka jingiakren ha ka nia, ia kaba dei 
ki ia bat bad ia ka bym dei ki ia bret bad ym ju don ka 
bat nud ne ka sngewsih. Don bun ki jingiathuhkhana kiba 
iathuh ia ngi ba don bun ki iing kiba la leh palat ia kiwei 
pat ki iing bad la dei ban ia ieng jingkur namar ba la ia 
jmong hynrei ym don ka thma-wait khlem ka thma-ktien 
namar la ka long kumno kumno ruh dei ban ia kren shwa 
da ka ktien. Bunsien tang ban lait na ka thraa bad na ka 
jingiaumsnam ki ia teh kur noh bad ym bit shuh ban ia 
shong-kha shongman namar ba la ia long shi para. Ki don 
bun ki jingjia kiba kum kita bad kane kawei ka long kaba 
la shu ai nuksa. La don uwei u samla na ka Jait Mawri bad 
uwei pat na ka Jait Sohtun bad kine ki long kiba ia lang 
lok bad kiba ia ieit uwei ia u wei ruh katta. Kim ju ia 
khlad hi ruh bad kat shaba ki leit ruh ryngkat ryngkat. Ha 
kawei ka sngi ba ka por ba ki dang ia khud dieng shynrain 
ha phyllaw iing la mih ka jingiakajia ha pdeng jong ki bad 
ha ka jingbitar ki la ia kynrup da ka met. Ha kata ka 
jingialeh u Sohtun u la pyniap ia u Mawri, u la khlong ia u 
dohnud bad u la bam da kaba tah da u jalynshir. Ki Maw- 
ri ki la sngewpangmet haduh bym lah batai shuh bad ki 
la ia ieng jingkur pyrshah ia ki Sohtun. Haba la ia kynduh 
pat baroh ar liang ki la ia pynbeit ia ka kam da kaba iateh 
kur noh bad bym bit shuh ban ia shongkha shongman ha- 
pdeng ki Mawri h&d ki Sohtun bad ki Mawri ruh naduh 
kata ka por kim ju bam shuh ia u jalynshir bad ki tang shu 
bam la prum ka shyntur namar ba la ia ieng da ka suit ka 
ahor bad namar ba la ia tang. 

Ha ka liang jong ka kamai ka kajih u kwah ba kan 
long kaba khuid kumta ba ka spab ka phew ba u lum ruh 
kan long kaba khuid. U iai ban ia ka spah hok bad u 
tieng kyndong bad u sngewtriem ruh ban pyrkhat ia ka spah 
bymhok. U sheptieng ruh ban pyniakhleh ia ka spah hok 
bad ka spah bymhok ha la iing khamtam lei lei bad ka spah 
Tiongtymmen ba ioh ka wan ka byrsieh ka byrsang. Wat ia ka 
pisa kaba u tam na madan ne na lynti na syngkien kaba 
ym don shuh ba kam um ju pyniakhleh bad la ka jong 
namar ba u kwah ba la ka jong kan long kaba khuid. Ka 
shim kvlliang ka dei ka shim kylliang bad ka ram ka dei ka 
ram bad ia ki dei ban siew. Ka ai kylliang ka ai palat ka 
long tang haba la don ka jingiadei kaba kyrpang ka bym ia 
khein shuh ia ka tam ka duna. Ka bam ram ka dei ka 
bam shah bad ka bam shah ka dei ka bam sham bad ia ki 
dei ban kiar ba ioh kiew ka ram ha u ’niuh-mat. Lah ka 
duk bad ka kyndoi ja-kpoh ban ia ka riewspah bymhok 
bad lah ka duk bad ka thngan ban ia ka bam klop. 

Ban iarap ia kiwei u sngew ba ka dei ka kamram jong 
u. Um ju sngew ei ei ban lut sngi lada u lut sngi ban 
iarap ia kiwei. Haba don kano kano ka jingjia ha iing 
jongno jongno ki tang shu tip baroh baroh la dei ban ia 
leit ba ioh ki trai ki donkam ei ei kum ka jingiarap bad 
ban ia leit sngewlem. Lada donkam ban her shane shatai 
ban leit shem briew ne leit iathuh ia kiba ha-iing ha-sem 
ki leh ia kata da ka mynsiem kaba kmen kum la ka 
jong ka kam bad lada dei ban pynlut sngi pytalut miet 
ruh kim sngew ei ei ia kata. Haba iap mano mano ki ia 
beh namar ka dei ‘ka kam iap ka kam im’ bad haba iap 
tymmen ha shnong la dei ban ia shong sngi lut namar ka 
nia kaba ki pynieng ka long— “Ym ia kit ha ka iap ha ka 
im te long hi”. Ha jingthang ki da ia song kwai ia uba iap 
bad ka nam ka ud ba un leit da kaba suk khlem sahnud 
ei ci. 


Tang ban sah ka bha ha ka Pyrthei kata ka long ka 
jingangnud jong uwei pa uwei. Ia ka ban sniew ne ia 
sngewsih badno badno kim ju kwah. Baroh ka dei ban 
long tang kaba beit bad kaba bha suda namar yn ia kit ain 

na kane ka Pyrthei. Ka akor ka long kaba tarn ha Pyrthei. 
Kam lut ei ei hynrei ka thied lut. Ka synshar ia ki bynta 
bafoh jong ka jingim u briew bad ka sain dur ia ki jinglong 
ba bha bad ka pynjanai ia ka jinglong niam bad jinglong 
mynsiem ha u briew. U im ha ka Pyrthei u jied kaei kaba 
bha bad kaei kaba sniew. Haba u ieng ka leh sngewbha u 
ieh ia kata tang kum ka rongbiria. 

Sbaphang ka pop 

Ha ka Niam Khasi ngi shitom ban ai jaka ia ka ‘Pop’* 
Ka jingpyrkhat jong uba bun ka long ba ka long ka ktien 
kaba dang shu wan shen bad ba la pyndonkam ia ka 
hadien ba wan ki niam nongwei sha kane ka Ri Lum jong 
ngi. Haba bishar ia ka ktien hi kumba ka long imat kaba 
paw ruh ka long kumta. U Khasi ia kano kano ka ktien 
kaba iar bad kaba jylliew ka jingmut u da buh pynap ne 
pynbud da kiwei pat ki ktien. Lada ym don kum kata la 
kumno kumno ka ktien kynnoh te ka don hi hynrei kam 
long kumta bad ka ktien ‘Pop’. Ka ktien tynrai u Khasi ka 
long ‘Ka pap ka sang’ bad ha ka jingmut kaba ki don ban 
gyniakhlad ia ki ka long kaba eb. Baroh ar ki don ka 
jingmut kaba khia hynrei haba thew ia ki kaba paw ka 
long ba ka ktien ‘sang’ ka kham khia ban ia ka ktien ‘pap* 
namaf ba ha u Khasi haba la sang la sang um ia kren shuh 
ia ka pap. 

Haba ia kren ia ka ktien ‘sang’ don kiba pyrkhat ba 
lea waft fta ka ktien ‘sah-ang’. Ha ka jingiadei u briew bad 
U Blei ka sang ka long kawei na ki kam kiba u briew u la 
leh kaba la pyniakhlad ia u na U Blei bad kaba la pynlong 
ia ka kharai kaba la shu sah-ang bad ka bym don jingkieng 
shuh kaba lah ban bteftg. Ia u briew uba la leh ia ka sang 
ym don tiiam shuh namar ba u la long u briew u bym lah 
shuh ban iehg ha ka bishar Blei. la kum une u briew haba 
u iap kirn ju pynrung shuh ha iing bad ha ka por ba thang 
kim ju khar shyieng shuh namar ba um lah shuh ban leit 
sha ka Maw. Lada ki khar ruh ki shu kynting ia ki shyieng 
jong u sha suin lane ki pynkie ha wah ban kit ka Iyer oe 
baft kit ka um sba khadar jylla sha ba sep ka Sngi bad sha 
ba ngbn u Bnai. 



V 

Kawei na ki kam jong ka pap ka wng k* long ka 
jingiashongkba shi kur. Kane ka fong ka sang ka bym lab 
shuh lano lano ruh ban sait. Ta kiba leh kum kaae ka sang 
la dei ban sait. Ia kiba la leh kum kane ka sang la dal baa 
tait ia ki shisyndon na ka kur ka jait. Ka jingtait kam long 
shuh tang ia ki hynrei ia ki kbun ki kti jong ki ruh. Kim 
ai bynta shuh na ka spah-img bad kumjub ruh ia ki khua ki 
ktijong ki bad ki shyieng jong ki ruh kim don jaka shuh 
ha ka Mawbah. Ki la kylla long noh kiba khlem mam 
shuh. Ka Dawiing ia ki kam don shuh bad kaba sah ia ki 
ka long sa tang ka Dawlum. Haba don kum kita ha shnong: 
ha thaw ki iaiam ia ki shabar shnong bad ki niah bad u masi. 
Ynda poi habar shnong ki pyniap ia uta u masi bad ki 
thang ia u ha ban da ing khong khait khnang ban khuid ka 
sang ka ma na shnong na thaw. Kiwei pat ki shong-sang 
lait na ka shong-sang shi kur ki long kiba lah ban ioh 
jingmap hynrei ia kine ruh dei ban da knia ha u Shan u 
Synri bad haba la kup ba la don ka jingmap ki sa ngub ki 
sa dem ia ka Blei ka Iawbei, ki sa pynleng ka phur ka 
siang bad pyndep ia ka Niam thang-iap. 

Kawei pat ka kam jong ka pap ka sang ka long ka 
jingpyniap ialade. Ka jingim kaba u briew u don ka long 
kaba la thaw na * mynsiem iba U Blei U la thaw don 
burora bad i long iba u briew u d« ban ri kyndqng, Wat 
u briew uba isih ialade lane uba leh than ialade u long ka 
jingrkhie bein ha khmat ka Pyrtbei bad ha khmat ki kur 
ki jait bad ha khmat U Blei bad lada ka long buduh ba u 
briew un pyniap ialade ka Ia dei ka kam jong ka pap ka 
sang ka bym don bukum shuh ha khmat ka nok ka tot 
bad uba leh kum kata kaei kaei u long uba la shah kynto 
ba ka sang ka ma bad ha ka tyrut ka smar. Kum 19 uta 
ruh kim ju kbar shyieng bad ym don niam shuh ia u. 

Kawei pat ka pap ka sang ka long ka jingpyniap-kur. 
Kane ruh ka long ka kam ka bym 'don bukum ha khmat ka 
Blei ka Iawbei bad ym don shuh kano kano ka nig kaba 
lab ban pynieng ba khmat ka Dawiing. Ia u nongpyniap^kur 
dei ban tait shisyndon na ka kur ka jait bad ym don jaka 
shuh ia u ha ka niam ka rukom. Ym bit shuh ban pyorving 

ia u ha iing ha sem bad haba u iap kum uta kim ju thang 
ju ring shuh ki kur bad la pynleh ia kata da ki kha ki man 
tang ban pynkhuid ia ka pyut. Kawei pat ka pap ka sang 
ka long ka jingpyniap ia i khyllung ha kpoh ne ha Pyrthei 
bad ia ka briew kaba leh kuinta dei ban tait shisyndon. 
Haba iap kum kata ka briew ym dei shuh ban pynrung ia 
ka ha iing bad haba thang ia ka la dei ban shu thang-krei. 

Kawei pat ka kam jong ka pap ka sang ha u Khasi ka 
long ka jingpyniap briew bad kane ka jingpyniap ruh ka 
long kaba mih na ka dohnud kaba sniew. Kane ka long 
ka kam kynsha kaba la kynto da ka tyrut ka smer. la 
kaba kum kane ka tyrut ka smer kano kano ka iing ka 
shitom ban sait. Ha u Khasi wat ka jingpyniap briew ha 
ka thma ruh ka long ka kam ka bym khuid namar ka snam 
ka dei ka snam bad haba la pynmih ia ka la dei ban 
pynkhuid bad kumta haba u la wan poi sha shnong shwa 
ban ialeit iing ki da sait ki da pynkhuid ia baroh ha duwan 
shnong. Ia u nongpyniap briew ki teh ki khum bad ki 
pyndait dieng pyndait nar ba un hap ha u tangon u lymban 
haduh ba un da iap. Ka jingshoh pyniap la u ka long 
shabar shnong bad haba thang la u ruh la shu thang-krei 
da ki kha ki man. 

Kiwei kiwei pat ki kam bymman kum ka tuh ka lute, 
ka thok ka lamler bad kiba bun kiwei kiwei pat ki long ki 
bym da khia kum ka pap ka s a ng namar ia kine u briew u 
dang lah ban sait da kaba nguh kaba dem ha U Blei Trai 
Kynrad na ka bynta ka jingmap jong U bad U Blei ruh U 
dang lah ban pdiang ia kata ka jingnguh ka jingdem. Ha 
kawei ka rukom lah ban ong ba ki long ki jingbakla u 
briew kiba U Blei U dang lah ban map. Kiba bun na 
kine ki long ka lait ka let u briew namar kum u briew u 
long u jingthaw u bym lah iai biang, u kum tam u kum 
duna hi ka kti kamon bad ka kti kadiang. ka kjat kamon 
bad ka kjat kadiang bad kaba donkam ia u ka long ban 
nguh ban dem ha U Blei Trai Kynrad ba Un nym thew 
ne sngewsih ia u. Haba u briew um salia ia ki u dei u 
briew hi u ban shem shitom lane jynjar kumjuh ruh ka 
iing ka sem jong u namar ki jingleh jong u baroh ki kylla 
daw ia u lane ia ka iing ka sem jong u hi. 

Shapbang ka jingjynjar 

Ka jingkylli kaba ia dei bad ka jingjynjar u briew ha 
ka jingim jong u ha kane ka Pyrthei ka la long kawei na 
kiba eh tam ha ka history jong kano kano ka niam. Ka 
jingngeit tynrai jong ki Jiw ka long ba ki jingjynjar jong 
u briew ki long na ki kam bad ki jingleh jong u hi. Wat 
ka pop jong uwei u briew ka lab ban pynjynjar ia uba bun 
bad ia kane ngi iohi ha u Akhan. Dei kane kajuh ka 
jingkylli kaba la pynlong ia u Gautama Buddha ban mih 
na la iing ban iaid pukir ban wad ia ka jingshai ka ban 
iarap ia u kumno ba u briew un lait na ki jingjynjar. 
Haba u la ioh ia kata ka jingshai ka jingialap jong u ka 
long ba u briew hi u long ka daw lane ka jingkitkhlieh ia 
la ka jong ka kupar. 

Ka Niam Khasi ka hikai ba ki jingjynjar kim don 
jaka ba u briew, ki dei ban long nongwei na u. U Blei 
haba U thaw-bynriew buh-bynriew iano iano ha kane ka 
Pyrthei U thaw ia u ha ka burom, jingpura, jingjanai bad 
jingdap-rta bad lada ki jingjynjar ki wan ha u ka long 
namar ba ma u bad ka iing jong u ki long ka daw. Ym 
don kano kano ka jingjia ha u briew lane ha ka iing jong 
u khlem ka daw bad ka daw kam dei na U Blei lane nano 
nano ne nangno nangno nawei pat hynrei na u hi. Haba 
uno uno u briew u hap nalor dieng haba u leit bri ne leit 
lyngkha ka jingngeit jong ka iing jong u ka long ba la dei 
ban don ka daw bad haba ka sumar ia u kam sumar tang 
ia ki jingmong ne jingpangmet jong u hynrei ka da pynieng 
ka khein ka bishar ban da wad ia ka daw. Ka jingngeit ka 
long ba la dei ban don kaei re kaei kaba la pynsngewsih 
ia Ka Blei. Ban lait na kata ka jingjynjar la dei ban don 
ka jingiasuk pat bad U Blei — kata kum ka Blei Kaba long 
ka Nongsynshar bad ka Nonghukum bad lada ka long ka 
dawiing ban da pynlong ka jingiasuk bad ka Blei ka lawbei. 

Ha ka Jutang kaba la iateh u briew bad U Blei ka 
jubab na U Blei ka long ba baba u briew u bat ia ka Ju tang 
bad u iaid kat kum ka hukum, U , Blei Un ri un sumar ia u 
bad ym don kano kano ka bor ha kane ka Pyrthei kaba 

lah ban pynsniew ia u. K& jingjynjar jong u briew 
namarkata ka dei ka thaw- briew. Namar ba u la lyndet ia 
U BW U Blei rub U la lyndet ia u bad U la shah ia kiwei 
pat Id bor ban leh trai-khlieh halor u briew. U Khasi 
namarkata haba a poi sha kano kano ka jingjynjar urn ju 
kynnoh ia kiwei pat lane um ju tei pop halor jongno jongno 
hyurei beit beit u shim ba ma o u la long ka daw. “Ka 
Niam ki Khasi — Ka Niam Tipbriew Tipblei” da I Bah Sib 
Charan Roy ha ka Lynnong IX/3 ka ong kumne — 

‘Haba poi duk poi shitom kum kaei kaei wat ju 
kynnoh ia U Blei, naba U Blei Urn dei kum Uta U 
ban leh pynshitom pynjynjar ia u briew. Baroh ki 
jingjia ki jingshem jong ngi ki briew ki dei ki bainoog- 
ieij jong ki kam jong ngi hi ki briew. Ki 
tymmen ki ju ong ia kano kano ka jingwan ioh jong 
ngi ki briew hangne ha Pyrthei — “Ba la ia wan ia pan 

hi la ka Hukum’*. Em ! U Blei Um dei u runar, 

U Blei u long uba hok, bad babha bad ba mon ban 
iohi ia ka jingbha jong ngi ki briew. Um ju don ka 
shah-shiliang ne shah shipiah iano iano. Baroh, na 
kata, ki jingjia ba fyrthei dei ki jingleh jong ngi ki 
briew. “BA NGI DA PAN KWAH HI DA LA KI 
KAM**. 


Haba u briew u poi sha kano kano ka jingjynjar u 
pyndonkam ia ki buit ki lad baroh ban wad ia ka daw bad 
haba um lah ban leh ia kata u shim ia ka jingkitkblieh ha 
lade. U sbu bret tylli ha l) Blei ryngkat bad ka nam ka 
ud da kaba ong— 

“Ah Blei Trai Kynrad, nga la $ah rit sah khynnah 
bad ngam lah ngam biang shuh kumba bub u nii u 
kong naduh barim naduh bajah, nga dap tang da ka 
jingbieit jingbakla suda te mynta nga iam rit ba khmat 
jong Me Uba la thaw hok ia ka longrynieng jong nga 
be Men pyllait ia nga na ka jawummat, ka khein burom 
bad ka jab burom, ka daw-rem bad ka daw-jot ”. 

Ka long kumta ha ki jingjynjar baroh jong u briew. 
Lada ka long ha ka pang ka jhia lane ha ka umspah ka 
umphew lane bym long ka trei ka ktah lane ba ban ka 
duk ka thngan lane bym long ka khaii ka pateng bad 
kumjuh ruh kiwei kiwei ka daw baroh ka long ka jong a 
briew hi. U Blei U synshar halor kiei kiei baroh kiba la 
dei bad ka jingim u briew bad lada don ka jingiaid kynriang 
ha kano kano ka bynta jong ka jingim jong u ka long ba u 
la lyndet ia ka hukum U Blei bad U Blei ruh U la shah ia 
kiwei pat ki bor ban pyndonkam ia u briew. Dei ka daw 
bad ka hukum kiba synshar ia u briew bad u hriew hi 
u kitkhlieh ia kata. U briew ruh u sngewthuh ba ha la ka 
jong ka bor un nym lah shan bad ba ka long ka bym lab 
ia u lano lano ruh ban ieng tang ha la ki jong ki kjat. Dei 
kane kaba la long kawei na ki nongrim jong ka jingngeit 
Blei u Khasi. U Blei U long ka bynta jong ka jingim jong 
u bad lada U Blei U phai lyndet na u, u sngewthuh ba dei 
ma u uba la lyndet shwa ia U Blei. 



Lynnong 3 


U KHASI SHAPHANG U BLEI 
Uei U Blei ha u Kbasi 

Ha u Khasi U Blei U long ka thymmei, ka tynrai bad 
ka tyllong jong ka Pyrthei bad kiei kiei baroh kiba don ha 
bneng bad ha khyndew. Um sei shuh kano kano ka nia 
ban tai ba don U Blei hynrei u la shu shim beit bad u la 
shu ngeit beit ba TJ Blei U la don naduh bym pat thaw ia 
ka Pyrthei bad ba U long ruh na bymjukut sha bymjukut. 
U long ruh “U Blei na jrong na tbian” kata Uba dap lut 
ia ka bneng bad ia ka khyndew. Na U kiei kiei baroh ki 
long bad ha u ruh ki long. 

Ka kyrdan kaba nyngkong eh kaba u Khasi u ai ia U 
Blei ka long ha ka jingkhot jong u bad ia kata ngi lap ha ki 
jingdwai, ha ka suit ka shor, ha ki jingknia bad ha kiwei 
kiwei bad kata ka long — “Ah Blei, Trai Kynrad !”. U Blei 
U long U trai jong ka Pyrthei bad ia kiei kiei baroh kiba 
don ha bneng bad ha ka khyndew. U long ruh LJ Kynrad 
Uba synshar ia kiei kiei baroh. Ym don kawei pat ka bor 
ha bneng lane ha khyndew ka ban ia ryngkat bad ka bor 
U Blei bad ym don ruh kano kano kawei pat ka bor ka ban 
dawa ia kata ka jinglong-trai bad jinglong-kynrad. U long 
ia baroh ha baroh bad halor baroh bad kiei kiei baroh ki 
long ha ka lynghoh kti jong U. 

Ka Niam Khasi kam kren ia ka jinglong kynthei ne 
jinglong shynrang U Blei. U Blei U la khraw than ban dang 
ia kren ia kata. U long naduh haduh bad na baroh ha 
baroh bad kumta ia u lah ban khot ‘U Blei’ bad lah ruh ban 
khot ‘Ka Blei’. Ka kyrteng kaba ka Niam Khasi ka ai ia U 
Blei kum ‘Ka Blei’ ka long ia U kum U Leilongkur U 
Leilongjait. Ka long ka kyrteng kaba la khot ia U Blei da 
kawei pa kawei ka kur ka jait bad ka long ruh ka kyrteng 

kaba la synrop bad ka lawbei ryngkat bad u Thawlang bad 
u Suidnia ban long ka Dawiing ha la ka kur ka jait, Dei 
Ka Blei bad ka lawbei Kaba peit kaba i bad Kaba ri bad 
sumar ia ka kur ka jait baroh kawei. Ha ka khein ka bishar 
haba la jia ei ei ha iing ha sem ki khot ia ki baroh ar ban 
kylli ia ki ia ka jot ia ka rem bad ia ka bijar ka buhkhoh. 
bad ka jingnguh ka jingdem haba la bha ruh ka long ia ki, 
kumne harum : — 

“To sngew to sngap Ko Blei ko lawbei, te wei nga la 
shem ia ka lynti ka longjot ka longrem ” 

(Gabon Singh's “Ka Kitab Jingphawar — Jingdnai 
haba la bha”.) 

Ka Niam Khasi ha ka jingpyrkhat jong ka ia U Blei 
kam kren shuh ia ka jinglong uwei ne shibun jong U. La 
ka jingngeit jong u Khasi ka long tang ha Uwei U Blei bad 
tang ha uwei hi hynrei ha ka jingiakren pat kam long kumta 
bad namarkata u khot ia u “U Blei” bad u khot ruh ia u 
“Ki Blei”, kata katba u sngewbit. Ka kyrteng ‘Ki Blei’ 
ka long ka kyrteng kaba u kham ai haba u sngewmytlung 
ialade kata ha ka por ba u hap ha ka shitom ka jynjar 
namar ba u la pynsngewsih ia U Blei. U la pyrshang ki 
buit ki lad baroh ban wad ia ka daw jong ka longjot ka 
longrem jong u hynrei urn lap satia bad u la poi ha ka 
kut lad. U la shu aiti ialade ha U da kaba ong — “Sa tang 
ka sngewsynei myllung ma phi Ki Blei na jrong na tbian”. 

U Khasi u khot ruh ia U Blei da kiba bun ki kyrteng 
bad kine ki kyrteng kiba u ai ki long kat kum ka kyrdan 
bad ka kam jong U bad kurnjuh ruh kat kum kajingiadei 
jong U bad u briew ha ki bynta kiba ia pher ia pher jong 
ka jingim jong u. Kawei na ki kyrteng kiba u ai ia U Blei 
ka long “U Nongbuh U Nongthaw”. Kane ka kyrteng ka 
long kaba u ai ia U Blei kum U Nongthaw ia kane ka 
Pyrthei bad kurnjuh ruh ia ka bneng bad ia ka khyndew 
bad ia kiei kiei baroh kiba don ha ki. Ha u Khasi uba da 
thir bad pyrkhat bniah ia kiei kiei U Blei U da buh shwa 
ba Un thaw bad kumta ka ktien ‘Nongbuh’ ka wan ha 

shwa ka ‘Nongthaw* baa tong “U Nongbuh V Nongthaw”. 
K& jingbuh ka long ka plan bad baba la biang ka plan U 
sa thaw bad kane ka jingthaw ka i&id kat kum ka plan. 
Haba la biang ka plan ban bud ka jingthaw kiei kiei baroh 
ki iaid beit bad- iaid ryntih khlem don sbuh ka kynrum ka 
kynram. Kiei kiei baroh ki don la ka jong ka bynta ha la 
ki jong ki jong ki jaka bad ki ia trei la ki jong ki jong ki 
kam kat kum ba la buh ban pynpaw ia ka jingstad bad ia 
ki jingthmu ba khraw jong U Blei bad baroh ki ia trei 
lang na ka bynta ka burom jong U. 

Nangta U Blei U long ruh U Nongsei U Nongpynlong. 
Ka jingbuh jong U Blei kam kut tang ha ka jingthaw namar 
ba don bun kiei kiei kiba dei ban kut noh lada ka long 
tang ha ka jingthaw shisien thaw. Khnang ba ka jingthaw 
kan iai bteng donkam ban nang sei nang pynlons ia ki. 
Kiba don la ki sngi ki rta ki duh bad ki iap noh bad U 
Blei U nang sei nang pynlong da kiwei pat irat pa irat bad 
kumta kiei kiei baroh ki long bad ki iai long bad ym don 
ka jingkut. Teog teng u Khasi ia kin© baroh aru buh lang 
tang ha ka shikyntien kata ia U Blei kum U Noqgbuh u 
Nongthaw bad U Nongsei U Nongpynlong da kaba u khot 
“U Nongthaw U Nongpynlong”. 

Ka kyrteng kaba u Khasi u ai ia U Blei kum U 
Nongbuh V Nongthaw lane kum U Nongthaw U Nongpyn- 
long ka long ka kyrteng ba laai iaU Blei ha kajingtadei 
jong U bad ka jingthaw jingpynlong ia kane ka Pyrthei 
bad ia kiei kiei kiba iadei bad ka hynrei ha ka jingiadei 
kaba kyrpang jong u shi met bad U Blei u khot ia u da ka 
kyrteng *‘U Nqngthaw-bynfiew U Nongbuh’bynriew”. 
Hangne ngi Up ba ka ktien ‘Nongbuh* kabud pat ia ka 
ktien ’Nongthaw' bad ka long kumta namar ba u briew u 
long uba kyrpang na ki jingthaw baroh iong U Blei bad ka 
jingiadei jong U had u briew ruh ka long kaba kyrpang. 
Kiwei kiwei ki wan tang ha ka jingbuh bad ka jingthaw 
hynrei ia u briew badien ka jingthaw donkam ia ka jiogbuh- 
U Blei U buh ia u briew shi por ha kane ka Pyrtbei bad 
kane ka jingbuh ka long na ka bynta ki jingthmu kiba 
kyrpang kiba U Blei U don na ka bynta u briew. U Blei U 

thaw ia u briew ha ka burom bid ka burofft ka jong u 
briew ka long ka burom ka jong U Blei. U Blci baba U la 
thaw ia u briew U donkam ruh ban buh kaei kaei ka baft 
pyniaid ia kata ka jingiadei jong U bad u briew bad 
kumta ia u U long U Nongthaw-bynriew (J Nongbuh-byo- 
riew. 

Kumba la ong haneng kawei na ki kyrteng kaba u 
Khasi u ai ia U Blei ka long “U Leilongkur U Leilongjait” 
ia kaba la ong ruh “Ka Blei”. Kawei pa kawei ka kur ka 
jait ka don la ka lawbei kaba long ka MeikuiOng kaba na 
ka sa roi ka jait ka khong. Kum ka Leilongkur ka 
Leilongjait Ka Blei ka iaid tyngkat ryngkat bad ka lawbei 
kaba lum kaba lang ia ki khun ki kti da ka hukum Ka 
Blei. Kine baroh ar ki long ka nongrim jong ka Daw-iing 
hadien ba la synrop lang bad ia u Thawiang bad ia u 
Suidnia. Haba don kano kano ka kynrum ka kynram ha 
iing ha sem bad ha ka kur ka jait u Khasi a leh beit sha 
ka Dawiing kata sha Ka Blei bad ka lawbei bad haba 
la bit la biang ki pynlong ka jiagnguh ka jingdem ruh ia ki. 

Kawei pat ka kyrteng kaba u Khasi u ai ia U Blei ka 
long “Ka Nongsynshar”. Dei U Blei kum ka Nongsynshar 
kaba peit Kaba i bad Kaba ri bad sumat ia u briew shi 
khrutm ka bneng. Ka long ka jubab na U Blei ha kata ka 
jingiateh Jutang bad u briew ba Un ri Un dub ia u briew 
uba U la thaw-bynrieW buh-bynriew ha kane ka Pyrthei 
bad U Blei U leh ia kata kum Ka Nongsynshar. Haba u 
briew u pynkhein ia ka Jutang bod u lyndet ia ka hukum 
U Blei kum Ka Nongsynshar U pynshitom ia u briew da 
kaba shah ia kiwei pat ki bor kum ki ksuid ki khrei ban 
pynshitom ia u briew. U leh ia kata kum ka jingsympat. 
Ki kyntien “Ka Niam ki Khasi” da U Bah Sib Charan Roy 
kiba ia dei bad kane ki long kiba biang thik bad kiba 
sngewtynnad, Ka ong — “Kumta hi ki jingjia jot baroh ha 
ka Pyrthei baroh kawei — dei ki bainong babha ia ki kam 
jong ngi ki briew” (Lynnong 38/3). 

Ryngkat bad ka Nongsynshar ka wan sa kawei pat ka 
kyrteng ba u Khasi u ai ia U Bid bad kata ka long “Ka 

Nonghukum”. Ki kyntien ba u briew u teh ialade ha ka 
Jutang bad U Blei ka long ba un kamai ia ka hok katba u 
dangim ha kane ka Pyrthei. Kane ka kylla long ka hukum 
ia u hi. Ka kam jong U Blei kum Ka Nonghukum ka 
long ban peit ba u briew u bud ia ka hukum bad ka 
jinglyndet jong u ia ka hukum kan long ka daw jong ka 
jingsngewsih jong U. Baroh kaba u briew u leh khlem 
da khan ne bisbar ba kata kaba u leh ka long ne em kat 
kum ka mon jong U Blei kata baroh ka kylla long tang 
ka leh-jingbriew bad na ka bynta kata u dei ban kit khlieh 
hi ialade. Haba u poi sha ka jingjynjar na ka bynta ka 
jinglyndet hukum jong u bad ba um lap shuh ia ka daw, 
ka jingaiti jong u ha U Blei ka long da ka nguh ka dem da 
kaba dwai — 

“Ko Trai Kynrad, Ko Nonghukum, Kaba buh bynta 

Kaba sam bynta ia ka longbriew ka manbriew ngam 

lap shuh ia ka daw ba nga la sah rit sah khynnah bad 

nga sah mynta sa tang ha ka lyngngoh bad ka shiteng 

katba isynei ma Phi Ka Blei”. 

U Blei ia u Khasi U long ruh U Leikhyrdop U 
Leikharai. Kane ka long ka kyrteng ba u Khasi u ai ia U 
Blei kum U Nongiada ia ka shnong ka thaw bad ia ka 
muluk ka jaka. Ka long ha kajuh ka rukom bad ha kajub 
ka jingmut kum u Leithma tangba ngim lap ba u Khasi un 
pyndonkam ia kane ka kyrteng. U Khasi hyndai u dei u 
riewthma bad u shipai. Ia u la ker kut da ki jaitbynriew 
kiba heh paid bad kiba khlain bad u la dei ban pahara bha 
ia la ka Ri bad ia la ki shnong ki thaw bad ban iada ia ki 
haba wan hiar thma u nongshun. Ha kaba leh kumta u la 
dei ruh ban theh shibun ka snam. Haba u sngewkhlain u 
ngam sha Ri Thor Ri Dkhar ban leit hiar thma ban pyni 
ia la ka bor bad ban pynheh ia la u pud u sam. Haba u la 
wan pbai u pynlong ka jingnguh ka jingdem ha U Blei 
kum U Leikhyrdop u Leikharai. 

U Khasi u khot ruh ia U Blei da ka kyrteng “U Leimu- 
luk U Leijaka” bad kane ka kyrteng u ai ia U Blei kum U 
Nongkyrshan bad U Nongiada ia ka hima ka sima. Kane 

imat ka long ka kyrteng kaba dang wan mih hadien ba u 
Khasi u la seng hima seng sima balor kine ki Lum. Kj ju 
pynlong ka jingnguh ne jingknia shisien shi snem kum Ka 
Hima khnang ban suk ban sain ka hima ka sima bad ban 
suk ban sain ruh u khun u hajar. Teng teng ki ai kyrteng 
ia u Leimuluk U Leijaka da ka kyrteng “U Leisynshar.” Ki- 
ba kham pyndep ia ki niam ki rukom kiba iadei bad U Lei- 
synshar ki long ki syiem bad ki nongsynshar namar kane ka 
kam ka kham ia dei bad ka jingsynshar ia ka hima ka sima 
ban suk u khun u hajar. Ha ka jinglehniam ka Hima 
Khyrim ha ka Pomblang Nongkrem ha ka Knia-Muhuri ha 
ka sngi Umni, ki pynlong ka jingnguh ka jingdem ia U Blei 
kum U Leisynshar. Ki pynnguh ki pyndem ia ka syiar ha 
khmat ka duwan bad ka jingkynih ka jingphawar ka long — 

“Ko Leisynshar, sngap, 

Ba pynlong ma Phi ba buh ma Phi, 

Ba long ka bom ba long ka ksing, 

Ba long ka ktang ba long ka Muhuri.” 

Kawei pat ka kyrteng ia U Blei ba la ai da u Khasi ka 
long “U Lei-longspah” namar ba ha U ka shong ka khih ka 
dang, ka kamai ka kajih, ka trei ka ktah, ka rep ka riang, 
ka khaii ka pateng ban ioh ka ja ka dohkha bad ban roi u 
synniang u bynhei ban ieng ka niam ka rukom bad ban ieng 
ruh ka daw ha iing bad ha bar. Ki don ruh kiwei kiwei 
ki kyrteng hynrei kine baroh ki long kiba pynpaw ba U Blei 
U long naduh haduh bad na baroh ba baroh. U long U 
Kynrad halor baroh, U Nongsynshar halor baroh, U Tynrai 
ia baroh ki bor ha kane ka Pyrthei, ha bneng bad ha khyn- 
dew, Uba pynlong, Uba pynman, Uba kyrshan, Uba pynsan 
pynrangbah bad Uba pynroi pynpa ia ka longbriew ka man- 
briew bad IJba sei Uba pynlong ia ki kynja ba-im baroh 
ha ka Pyrthei. 

Ka jingpynpaw U Blei ha u Briew. 

Don bun ki jaitbynriew ha kane ka Pyrthei kiba mane 
ia ki blei kiba kim tipne ithuh. Don ruh kiba wan rah 
dur ia ki blei jong ki kat kum ka jingmutdur jong ki bad 
ki sa dem bad mane ia ki. U Khasi um dei u jaitbynriew 
uba mane blei-thaw bad um don kiwei kiwei ki blei lait noh 

tang Uwei hi U Biei Uba khraw tam bad Uba ha khlieh 
tam. U Khasi u dawa bt U Blei Uba u mane U long Uba 
u tip bad ithuh bha bad U Blei Uba u Khasi u mane U long 
ruh Uba pynithuh ialade. Um dei u blei uba matlah lane 
uba kyilut lace u bym n&ng kren namar kum uta u blei um 
lah lano laco bam pynithuh ialade ha kiwei pat. Ha Id pot 
jong ka Aiom Ksiar ha ka por ba ka Hok ka dang synshar 
halor u 16-Trep u 16-Skum bad haba u 16-Trep u 16-Skum 
u dang wan nap sha kane ka Pyrthei U Blei U ju wan jngoh 
ia u bad U ju iaid kai bad iaid sngewbha bad u briew bad 
u dang ia kren ruh bad u briew da ka sur. Dei ynda ka 
Pop ka la rung ha ka dohnud u khun-bynriew ba U Blei U 
la kyoriah ialade. Ka Juk u Sohpetbneng ka la dei ban 
kynriah bad la wan ka Juk u Diengiei. Wat hadien ba la 
kyllon kata ka jingkieng ksiar halor u Sohpetbneng ruh U 
Blei U dang pynithuh ne pynpaw hi ialade ha u briew. Ha- 
ba shu kren lyngkot kane ka jingpynithuh ne jingpynpaw U 
Blei ha u briew ka wan ha ki lai tylli ki rukom bad dei kine 
kiba wan rah id ka jingiajan jong n briew bad U Blei. 

Kaba nyngkong ka loag ba U Blei u pynpaw ialade ha 
u briew lyngba kane ka Pyrthei kaba U la thaw bad kiei 
kiei baroh kiba don ha ka kiba long ka mat-ti jong U. Ka 
Sogi, u Baai bad ki khlur bad kane ka haw-haw ha kaba ki 
shoog bad ki jingiaid ryntih jong ki ki pasiaw ha u briew 
ia U Blei. U shim ruh ba kiei kiei baroh kiba don ba kane 
lea Pyrthei ki long ka mat-ti U Blei bad ki long ki jingai 
jong U ia u briew. Haba u iaid sha him bad u iaid sha wah 
bad haba u sliang um. ban lait ka lyngkhuh ka pakhuh. u 
pdiang ia ka um ha ka kti bad shwa ba un dih u nguh bad 
u kren* u ong— ■ 

“Ah Blei Trai Kynrad ! to peit ma Me, 

Nga iaid ha ka sla jong kane ka khyndew, 

Sba ba kot ka kti bad sha ba kot ka kjat 
Ban wad la ka ja ban wad la ka dohkha. 

Kiei kiei baroh kiba don ha Isa ki long ki jong Me 
Haba nga sliang aga dih bad kane ka um ka long 
kajohg Me bad to da to ker bad to peit hi 
ma Me. 

U briew u iohi ia U Blei ha kiei kici baroh kiba don 
ha kane ka Pyrthei bad kqmjuh ruh ha ka jingim jong u u 
sngew ba U Blei U don hajan eh jong u in ka jaka ba u 
lah ban kbot. Dei naraarkata ka daw ba i’lba jia ei ei u 
khot ia U Blei. Ki jingdwai jong u ruh kt kren ia kane 
kajuh kaei kaei bad kine ki jingdwai ki pyni ruh ba U Blei 
U long Uba jan haduh katta katta bad Uba u lah baq leit 
ha ki por bad ha ki jaka baroh. Lada ngin shim tang ia 
kawei na ki jingdwai jong u ngin iohi ia kata — 

“Ah Blei Trai Kynrad, Me U Nongbuh U Nongthaw 
Uba la thaw-bynriew bad buh-bynriew ia ngi bad Uba la ai 
ruh ha ngi ia ka longbriew ka iuanbriew bad ia ka long-ryn- 
ieng ka man-rynieng ha kane ka Pyrtbei ngi nguh bad ngi 
dem arti arjat ia Me bad ngi kyrpad ia Me ba Men iarap ia 
ngi ba ngin ioh ka khih ngin ioh ka nang, ngin ioh ka ja 
ngin ioh ka dohkha bad to ai bor ai mynsiem ia ngi ba ngin 
lah ban iaid hok bad im bok ha kane ka Pyrthei ba ha ka 
por ba ngin wan sha Me ngi u briew ngin nym sahnud 
bad Me U Blei ruh Men nym buhkhoh/’ 

U Blei u pynpaw ruh ialade ha u briew da ka hok jong 
u. Dei ha kane ka hok ba ka Niam Khasi ka seng ialade 
bad dei ha kane ka hok Blei ba u Khasi u pynshong nong- 
rim ruh ia la ka jong ka jingim. Dei ka hok Blei ka ban 
pyniaid bad synshar ia u briew ha ka jingim jong u shi met 
bad ha ka jingiadei jong u ruh bad ki parabriew. Ngi iohi 
ia kane ha ka jingbishar ha kaba ia ki arliang mamla kim ju 
pynsmai. Haba ka don ka kam ka bym ia tip shuh ia ka 
hok bad ia ka pop bad kano kaba dei bad kano kaba lait 
ki pan beit ia ka hok U Blei. Ban lap ia ka hok ki leit sha 
ka pynngam-um ne pynngam-ksiar pynngam-rupa ne pyokie 
kkng bad kiwei kiwei bad U Blei ruh U pynpaw ia ka hok 
kaba u briew u pan. Haba don kano kano ka jingiakajia 
ba ia knieh iaei iaei ki pynbam nia beit ha ka hok bad Id 
suit ki shor ban pynieng sakhi da ka hok Blei bad ha ka hok 
Blei kaba ki pan tang la ia bakla ne ia ieng ha ka thok la 
kyllon sha ba kyllon kyllon. Ha ka hok Blei kaba u 
Khasi u pan u lympat ia ka pylleng, ka pylleng kan nym 
p&it bad ka ding kaba u bat kan nym khluid. Haba u 

sngewthuh ia la ka jong ka hok u tip ba ka hok Blei rub kan 
kyrsban ia u bad un nym sheptieng ia u khla ne ia u thlen 
lane ia u sum bad ia ka wait. Haba u sngewthuh ia la ka 
hok ha ka un ieng bad lada pbin pyniap nob ia u ruh un 
ym tieng. Ka hok Blei ka kylla long ka hok ka sot ia u bad 
u pyniaid ia la ka jong ka jingim da ka. 

Ka jingpynpaw U Blei ha u briew ka long ruh lyngba 
ki dak ki shin bad da ki jingkem ki jinglar. Ngi iohi ia 
kane ha ka khein ka bishar ha kaba u briew u ia kren 
bad ia syllok bad U Blei, khamtam bad U kum Ka Blei 
bad Ka Nonghukum. Ki don ki jingleh kiba u briew u 
kwab ban leh bad u kwah ka hukum na U Blei bad ki don 
ki jingtip kiba u kwah ban tip bad u kwah ka jubab na U 
Blei. Kiwei na ki lad kiba u briew u pyndonkam ha 
kaba ia kren bad U Blei ka long lyngba ka shat-pylleng 
bad ka khad-syiar. Ha ka shat-pylleng ka wan ka kyntien 
na U Blei lyngba ki dak ki shin ha ka jingkem ha ka 
jinglar katba kum ka jingpan u briew bad ha ka khad-syiar 
pat ka kyntien na U Blei ka wan ha ki snier ki snap bad 
ha u briew u blei kum ki dak bad ki shin kat kum ka 
jingpan u briew. Kawei pat ka lad kaba u briew u 
pyndonkam ban ia kren bad U Blei ka long lyngba ka 
jingkma. Ka jmgknia ka long barobor da ki blang ki 
sniang lane ki masi bad ka jingiakren bad U Blei ka Iona 
kat kum ki dak ki shin kiba paw ha u dohnud bad u tor 
kat kum ka jingpan u briew. 


Ka don sa kawei pat ka rukom kaba u Khasi u 
pyndonkam bad kata ka long haba u kwah ban tin ei d 
bad u kwah ka jubab na U Blei. Kane ka long kum ka 
H toWg bad ki leh ia kane da kaba mlit-pyl^ 
bad da kaba khan. Ka jingmait ka long da ka pylleng-syiaT 
bad ka khan pat ka long da ka pylleng lane da u sbai 
ane da ka nub lane da ka shanam lane u riewhadem 
* a " e .. u khaw lane da ka ryntieh lane da u mawria 
bad kiwei kiwei. "Haba u briew u kwah bania 
U Blei u buh ka jingpan bad U Blei ruh U jubab 
kaba u briew u kwah. Kashat ka khein bad ka khein kn 
bishar ka la kylla long ka-ntam ka rukom ha kaNiaS 

Khasi bad lea jingdonkam jong ka ka la long kaba badub 
katta ba ka la poi nob shaduh ba ia ka Niam Khasi la 
khot noh teng teng ‘Ka Niam Shat ka Niam Khein’. Haduh 
katno ngi lah ban ia kubur bad kane ka jingong, kata ka 
dei kajingkylli. 


Ka Jlngsynsbar U Blei 

Ha ka jingpyrkhat niam u Khasi U Blei U long Uba 
donbor tam bad Uba ha khlieh tarn bad U long ruh U 
Kynrad halor kiei kiei baroh bad ym don kawei pat ka bor 
ha bneng ne ha khyndew nalor jong U bad ym don mano 
mano ba lah ban shim ia ka jaka jong U. Ka bor jong u 
ka long na baroh ha baroh bad ka jingsynshar jong U ka 
long halor kiei kiei baroh. Ki Hindu ki pynkup bor-blei 
ia kiei kiei kiba don ha ka Mariang bad ki mane ruh ia ki. 
la ka haw-haw ki mane kum ka blei Dyaus, ia ka Sngi 
kum U blei Surya, ia ka ding kum u blei Agni bad kumta 
ter ter. Ia kine ki ju ai jingknia bad jingnguh jingdem 
ban suk ban raji ma ki. Ka niam kaba rim bad kaha 
khrawjong ki Khaldi hyndai kaba ki bud ki Parsi mynta 
kaba ki khot ka Zoroastrianism ka mane ia u Ahura Mazda 
uba long u blei-ding bad ka ngeit ba ka jingsynshar jong u 
ka long kaba khraw. U Khasi urn ngeit ba don kiwei 
kiwei pat ki blei lane kano kano kawei pat ka bor synshar 
lait noh na U Blei bad ka bor jong U bad U long ruh U 
Blei Uba tang Uwei hi. Kiei kiei baroh ki don ha ka 
lynghoh kti jong U. Ki don ki ksuid ki khrei kiba ioh 
teng teng ia ka kyrteng ‘blei’ na ka jingbieit bad jingduna 
u briew hynrei kine baroh ki long tang ki laiphew byrsieh 
bad ki laiphew synrum bad ka kam jong ki ka long tang 
ban pyndik bad pynshitom ia u briew bad ia kata ruh ki 
lah ban leh da ka jingshah U Blei bad da ka jingjied hi u 
briew. 

U Khasi haba u kren ia ki bor kiba don ha bneng bad 
ha khyndew u wan rah ia ki da ka dur jong ki lai tylli ki 
dorbar bad kita ki long ka Dorbar-briew, ka Dorbar-ksuid 
bgd ka Dorbar-Blei. U Khasi da ka ktien ‘dorbar’ u 
thew ruh ia ka jingiakren namar ha kiei kiei baroh ka 

long ka kam ban ia kren shwa da ka ktien ha madan da 
kaba shai parabricw bad lada donkam ban leit sha U Bier 
ban ia kren bad U Dei tang ki nongaiksuid bad ki 
nongmane-ksuid kiba leit sha ka Dorbar-ksuid kata kiba ia 
kren bad pynbeit kam bad ki ksuid. Ka Dorbar-Blei ka thew 
ia ka bor synsbar jong U Blei bad ka long kaba ha khlieh. 
tam Ka bor kaba U Blei U la pynkup ha ka Dorbar-briew 
ka long kaba heh lada u briew u la lah bad u la nang ruh 
ban pyndonkam ia ka. 

Ka “Ktien” ha u Khasi ka long ka bor bad ym don 
shuh ka ban palat ia ka. U Blei U long ka Ktien bad u 
briew ruh u long ka ktien bad lada ka ktien ha u briew 
kam long shuh ka bor ka long ba u la hiar ha ka 
jinglongbriew. Dei tang ha u briew ba U Blei U ai ia ka 
‘ktien’ bad kumta ha kiei kiei baroh u dei ban ia kren bad 
ia pynbeit da ka ktien bad ba un leit sha U Blei ruh da ka 
ktien. U Khasi u ong — "Nga bat ia ka ktien jong phi” 
t>ad ka long hi ruh kumta namar ka ktien ka dei ka juban 
lak bad uba ia lehkai bad la ka ktien un kit hi la ka pap. 
Ha ka ktien ka don ka hok bad ka sot kaba long ka hok 
bad ka jingshisha Blei bad haba ka ktien ha u briew kam 
don shuh ka longbriew bad ka man briew jong u ka la 
hiar bad ka la tlot. 

Ha ka Dorbar-briew bad ha ka Dorbar-Blei ym don 
jaka ia ka Dorbar-ksuid. Haba u briew u sngewthuh ia 
ka Dorbar-briew kata u sngewthuh ia la ka bor ba Ia 
pynkup ha u da U Blei, tang shi kyntien na u ka la biang 
ban pynphet ne pynshong ia u ksuid sha lyndet. U Khasi 
u ngeit ba haba U Blei U thaw kynthei ne shynrang ia u 
briew U thaw ia u ha ka burom bad ha ka jingdaprta bad 
ka kam jong u ka long ban pyndonburom ialade bad ban 
pyndonburom ia U Blei. Haba don u phoi u dusmon lane 
u saw-tyngam bad u san-tyngam u bym treh ban wan sha 
ka Dorbar-briew u leit beit sha ka Dorbar-Blei. Haba don 
ka khynnah ha iing kaba shitom ba ai sniew mano mano 
ka jingdwai jong u ka long— ’ 

“Te Trai Kynrad, Men shu shah Men shu sngap ia 
u phoi u dusmon, ia u saw ia u siar te kam long nob 

ka jingjahburom ia ki jingthaw hok jong Me ia ka 
longkynthei ia ka longshynrang ?. Em ! Trai Kyorad. 
Mem shym thaw ia ka jahburom. Me da thaw hok 
ba kan phuh ba kan phieog ba kan long kaba pyndon- 
burom ia ka jingbuh jong Me. TeTrai Kynrad, wat 
shah ba kan don kum kane ka jingpang ne jingshitom, 
weng ma Me bad da ma Me na ka kti jong u runar u 
dakaid, u phoi u dusmon bad u kynsha ne na ka bih 
na ka bam. Da ma Me ba kan biang ka iaid ka ieng 
ryngkat bad ki kong ki hep la ka iaid shaneng ne la 
ka iaid sharum, Mo Trai Kynrad”. 

Ka Dorbar-briew ha ka jingshisha ka la biang nadong 
shadong ia u briew ba un pyniaid ialade bad kumjuh run 
ia ka jingiadei jong u parabriew bad ia ka jingiadei jong 
u bad U Blei namar ba ka Dorbar-briew ka long kaba la 
pynkup bor bad kyrsfaan bor da U Blei. Ha ka jingduna 
teng teng ka nia ia u briew ka kut noh ha ka Dorbar-briew ; 
haba ka long kumta ka dei ka kam jong u ban leit beit sha 
ka Dorbar-Blei bad ha ka Dorbar-Blei ka Dorbar-briew bad 
ka Dorbar-ksuid ki dei ban pyndem. Dei haba u briew u 
pynieng da ka Dorbar-briew bad u klet noh ia ka 
Dorbar-Blei ba sa mih ka siar ka lait-kylla bad dei hangta 
ba nang khlain ka Dorbar-ksuid. Ka Dorbar-ksuid ka 
khlain ha ka jingtlot jong ka Dorbar-briew kaba nang tlot 
shuh shuh namar ba kam sngewthuh ia la ka jong ka bor. 

Ha ka Dorbar-briew bad ha ka Dorbar-Blei ym don 
jaka ia kino kino kiwei pat ki bor jong kane ka Pyrthei. 
Haba la sa shympet ka kti bad um iohthiah iohdem shuh u 
shim da ka shun bad u tah na ka jaka ba kut ka jingpang 
ban kyndat shiliang ia ka bad u kren u khana da kaba ong — 

“Phui pha ka khniang ka bsiah, ka laiphew sih ka 
laiphew synrum, ha ka Dorbar-briew bad ha ka 
Dorbar-Blei ym don ain ym don hukum ba phan wan 
thaw jaka shongjaka sah ha ka met u khun-bynriew bad 
ba phan wan pyndik pynshitom kumne ”. 

U Blei kum ka Nongsynshar halor u khun-bynriew U 
ri bad U sumar ia u briew bad U peit ruh ba u iaid ha ka 
hukum bad u bat ia ka Jutang bad U ai-nong ruh ia u 
katba kum ki jingleh bad ki kam jong u. Ka bishar jong 
U ka iaid khlem sangeh bad ha u Khasi ym don kata ka 
Sngi Bishar lane ka Akher ka Sngi. Ha ka nia jong ka 
Niam Khasi ym don jakaia ki ; ki long tang ka pyrkhat 
nongwei bad ka long kawei na ki nuksa ia ka sa-mangka- 
riang kaba wan snoh ha u Khasi. Ka jingphai lyndet jong 
U Blei na u briew namar ki kam lyndet jong u ka long ka 
kabu ia ki ksuid ki khrei bad haba la jia kumta ka dei ka 
kamram jong u briew ban ieng rangbah biang da kaba leit 
beit sha ka Jutang bad ban sdang thymmai ia la ka jingim. 
Dei na kane ruh ba sa mih ka jingong ba “Ieng rangbah u 
briew ap jutang U Blei”. 


Kumta ha ka Hima U Blei bad ha ka Jingsynshar jong 
U u briew u don ka jaka bad ka kyrdan kaba khraw tam 
bad kaba kyrpang kaba kiwei pat ki jingthaw kim don. 
Ha kane ka jingsynshar U Blei kaba donkam ia u briew ka 
long ba un ieng rangbah ban bat ia ka jutang bad U Blei 
bad ban bud ia ka hukum namar dei hangta ba un lah ban 
ieng ha ka bishar. Haba u ieng ha ka bishar u ieng ha ka 
daw bad haba u ieng ha ka daw um donkam ban sahnud. 
Haba jia ei ei u don la ka Dorbar-briew bad haba um lah 
ka don ka Dorbar-Blei. Ka ktien ia u ka long ka bor bad 
ka kyrdan kaba u bat ka la biang ia u bad ka nia-briew bad 
ka nia-Blei kaba u pynieng ruh ka la biang ia u ban 
kyrshan ia u ha kiei kiei baroh bad ban ieng ruh ha ka 
jingbishar. 


Ka Jinglong U Blei 

U Khasi um long ka jaitbynriew kaba tieng kiuh ia U 
Blei. La ka bor U Blei ka long kaba khraw palat hynrei ha 
kajingiadei jong U bad u briew U long Uba dap da ka 
jingieit, jingsbun bad jingisynei. Ka jinghikai ki tymmen 
hapoh ka Niam tip-Blei tip-briew ki Khasi, ong ‘Ka Niam 

Ki Khasi— Ka Niam Tip-Blei Tip-briew” (Lynnong 11), ka 
long 

“Sngew kein Kynrad baroh, wan ia mih bricw ha 
Pyrthei lyngkhuid, la ka jong ei ei ngim don, bynrei 
U Trai Kynrad, Uba stad, Uba ieit, Uba sbun, Uba 
isynei. U la khreh lypa ia ngi kiei kiei baroh katba 
donkam ”. 

U briew ha ka longbriew u long uba dap tang da ki 
jingbakla. bad ki jingduna bad ki dawlait ki dawlet suda. 
Haba u poi sha ka shitom ka shijot bad ka jynjar ka shitom 
u wad ia ka daw bynrei haba um lap u shu bret tylli 
ialade ha ka jingisynei LJ Blei. “Katba sngewsynei 
myllung ma Phi Ki Blei” kim dei ki ktien pda kbar-ei 
hynrei ki dei ki ktien jong ka jaitbynriew kaba tip ba U 
Blei U long Uba isynei bad U bym thew ia ka jingduna u 
briew bad U bym shym ai nong ruh kumta. U Blei Uba u 
shaniah U long U ban nym pynlehrain buhkbob ia u ha 
kane ka Pyrthei. U Blei ha u Khasi U long Uba kum ka 
kmie bad u kpa bad haba u pyrkhat ia ka jaka shong U 
Blei ka wan ha u ka dur jong ka iing ha kaba don u 
shang-kwai bad u im da ka jingkyrmen ba haba u ruh un 
khlad noh na kane ka Pyrthei un ioh Ieit shong hangta 
bad ban ia bam kwai sngewbha rub hangta ha ka jingsuk 
ryngkat bad la ki kur ki jait baroh shi khrum ka maw ka 
nar. 

Don bun ki jaitbynriew ha kane ka Pyrthei kiba 
pyrkhat ba U Blei U long Uba triem bad Uba shyrkhei lane 
Uba bitar bad Uba thut shen bad Uba pynbiar kput lane 
ba U long Uba la rai kut lypa ia ka lawei jong u briew 
hynrei U Blei jong u Khasi Um long kumta. U Blei jong 
u Khasi U long Uba eh bad pyrkhing bad Uba ai nong ia u 
briew kat kum ki jingleh jong u bad Uba aiti ruh ia u 
briew ha ki ksuid ki khrei haba u la lyndet ia ka hukum 
hynrei kita baroh kim kut tang hangta. Hadien ba u briew 
pat u la lag ia ka daw bad u la loit u la law bad u la 
pynlong ka jingnguh ka jingdem kiei kiei baroh ki la biang 
bad U Blei rbh u la hun. U Blei U donkam na u briew 

tang ka jingnguh ka jingdem namar kiba bun naki jingduna 
ki jingbakla u briew ki long ki lait ki let u briew. U Blei 
ruh u pdiang ba ka longbriew ka long ka bym biang kaba 
kum lait hi ka kti kamon bad ka kti kadiang, ka kjat 
kamon bad ka kjat kadiang bad U pdiang hun ruh ia ka 
jingnguh ka jingdem jong u briew uba la pyndem rit ialade 
ba u la bakla. 

U Blei ha u Khasi U long ruh Uba iaid da ka nia bad 
Uba sngap ruh ia ka nia, bad u Khasi u long ka jaitbynriew 
kaba iaid da ka nia bad namarkata um ju leit ruh sha U 
Blei kblem ka nia. Kdba um don nia shuh ka long sa tang 
haba u la kut lad ba um lap shuh ia ka daw jong ka longjot 
ka longrem jong u bad ba u la shu bret tylli ha ka jingisynei 
jong U Blei. Ka jingduwai jingphirat jong u ka long ka 
jingiakren bad U Blei bad ha kane ka jingiakren ruh u pyn- 
ieng da ka nia. Ban shu ai tang kum kawei na ki nuksa, 
lada don ka khynnah kaba shah ai ksuid kaba la kum ai daw 
ia u nongaiksuid, u nongknia jong ka uba long kum u nong- 
said jong ka, u leit beit sha ka Dorbar Blei bad ka jingkylli 
kaba u kylli ka long kumno kein u nongaiksuid uba khlem 
da wan sha ka Dorbar briew ban ia pynbeit da kaba ia kren 
ia khana shwa parabriew u nud ban leit mudui beit sha ka 
Dorbar-ksuid bad hangno ka don ka nia ka lynti ba ki 
ksuid ruh kin shu khum kin shu teh ia ka khynnah kaba 
pli. 


U Nongknia u leit ban apil beit sha ka Dorbar-Blei bad 
ka nia kaba u pynieng ha ka jingiasaid jong u ka long— 

“Ah Blei Trai Kynrad Uba la thaw hok ia ka longryn- 
ieng ka manrynieng jong kane ka khynnah, peit Ma Me, 
hato don nia don lynti ia une u briew ba'un shu Iyndet ia 
ka Dorbar-briew bad ba un shu leit beit sha ka Dorbar- 
ksuid ? Kane kaei kaei ka long ka bym shong nia te Blei. 
Hato ym shym la buh ia ka Dorbar-briew ban ia pynbeit ia 
ki jingiabakla parabriew bad ban ia pynbeit ruh ia kata ha- 
ba shai ? Te haba u lap ba kane ka khynnah ka bakla ba- 
leikein ba um wan sha ka Dorbar-briew? Hato ialade u 
biang? Leh ialade ruh u bakla. Peit Ma Me Blei, wat 

shah wat sngap ia kum une u saw u sian, u phoi a dusmon, 
pynshong ia u sha lyndet bad weng ia ka shiah ia ka thar na 
kane ka khynnah.’’ 

Wat ha ka jingnguh ka jingdem lane ha ka jingdwai 
haba la bha u Khasi u leit hi sha U Blei ryngkat bad ka nia. 
U pdiang ha lade ia ka jingduna ka jingbakla bad ia ka 
lait ia ka let bad kumjuh ruh ia la ka longjot ka longrem 
bad u ong ruh ba un da kyndit namar kata ka jingleh bad 
u kular ban pynbiang ia kiei kiei kat kum ba shong ka nia 
ka lynti. Ka long kumjuh bad kiwei kiwei ki bynta jong 
ka jingim jong u. Ha ka Jutang bad ka Hukum u seng 
nongrim ia la ka nia bad ha tynrai jong ka Niam u pynieng 
ruh ia ka bad ialade ruh u tip hangno u don. 

U briew bad ka Jingthmu U Blei ia n 

Ka jingpyrkhat bad ka jingngeit Khasi ka long ba u 
briew u long ka pdeng jong kajingthaw jingpynlong baroh 
jong U Blei ha kane ka Pyrthei bad dei namarkata ba haba 
U thaw shynrang ne thaw kynthei ia u briew ha kane ka 
Pyrthei U thaw ia u ha ka burom bad ha ka kyrdan. Ka 
burom u briew ka long ka burom U Blei. Ym don kino 
kino kiwei pat ki jingthaw ha kane ka Pyrthei kiba don ka- 
juh ka kyrdan bad kajuh ka burom bad u briew namar ba 
u long ma u uba ha khlieh tam na ki jingthaw baroh. 

Ban pyni ia kane ka jingthmu kaba khraw kaba U Blei 
U don ia u briew u Khasi u iathuhkhana ba U Blei U ju 
wan ban jngoh bad ban ia iaid kai sngewbha bad u Khad- 
hynriew-Trep Khadhynriew-Skum bad ba U ia kren ia 
khana ruh bad u da ka sur. Wat ynda uta u riewkynsha 
u la pyndkut ia kata ka Jingkieng ksiar halor u Sohpetbneng 
ruh U Blei U dang wan hi ban pyni ban bthah ia u Hyn- 
niew-Trep u Hynniew-Skum kumno ba un rep un riang bad 
un thung un top ia u symbai u rnai ban pynmih jingbam na 
ka khyndew. Hadien kata U la pyni ia u kumno ba un 
rakhe bad pyndep pynbiang ia ki niam ki rukom ba un ioh 
leit pbai pat sha iing U Blei. Ha kane ka jingiathuhkhana 
ngi tohi ia ka jingngeit Khasi kaba pyni ba U Blei U da 

thaw kyrpang ia u briew na ka bynta ialade bad ba u briew 
u don tahg khyndiat ki sngi ha kane ka Pyrthei bad ka dei 
ia u ban leit phai pat sha U Blei. 

Ban pynbiang ia u briew kat kum ka kyrdan bad ka 
burom kaba u don U Blei U la pynkup ia u da ka bor jong 
ka jinglong kynrad halor kiwei pat ki jingthaw. Kiwei pat 
ki jingthaw ki dei ban mane ia u. Ia ka main-briew jong u 
u khla lane u thlen un nym nud ban peit pyrsluh. Haba 
un ia kynduh ia u khla lane u hati ha khlaw tang shi kyntien 
na u ka la biang ban pynlong ia ki ba kin iaid la ka lynti. 
Haba u iaid sha lum sha wah urn ju tieng ia u lyngkhuh u 
pakhuh. U dawa ia ka jinglong kynrad halor kiei kiei baroh 
kiba don ha sla ka khyndew bad u kren shai ba U Blei U 
buh ia kiei kiei baroh na ka bynta ka jingdonkam u briew. 
U dih ia ka um bad u bam ia ki soh ki pai, u kiew ia ki lum 
bad u ryngkang ia ki wah bad u kren u khana ban pynpaw 
ia kata ka jinglong kynrad. Ka khyndew bad ka Mariang 
ka dei ka jong u bad kiba pyndik pynshitom ia u ki dei 
baroh tang ki laiphew synrum 

Haba u ieng ban ialeh ia kino kino ki kynja ksuid bad 
ia kiwei pat ki bor ha kane ka Pyrthei ka nia kaba u pyn- 
ieng ka long ba ym shym buh U Trai Kynrad ia ki ba kin 
leh trai khlieh halor u khun-bynriew. Ka bor kaba u don 
ka long kaba la biang ban pyndem ia kino kino kiwei pat ki 
bor ha kane ka Pyrthei bad kata ka bor ka long ka bor 
jong ka jinglong kynrad jong u. Ka kam jong u ka long 
ban iaid ryngkat bad U Blei bad pyndonburom ia U Blei 
da ka jingim bad da ka burom bad da ka hok jong u namar 
dei kane kaba long ka jingthmu jong U Blei haba U tbaw- 
bynriew bad U buh-bynriew ia u ha kane ka Pyrthei. 

Ka Jingiadei jong u bad U Blei 

Ka jingiadei u Khasi bad U Blei ka long thik kumba ka 
long ka jingiadei u Jiw hyndai bad U Blei bad kata ka lone 
Jyngba ka jingiateh Jutang. Ha ka Jutang ka kyntien na u 
briew ka long ba un pyndem bad mane ia U Blei kum u 
jingthaw jong u bad ba un iaid hok, leh hok bad im hok 

bad ba un kamai ruh ia ka hok katba u dang im ha kane ka 
Pyrthei khnang ba ka jingim jong u kan nym long ka jing- 
sahnud ia u hi bad ka jingbubkhoh ia U Blei Uba la thaw 
hok ia ka longrynieng jong u. Kat kum ka Jutang ka ju- 
bab na U Blei pat ka long ba Un ri Un sumar ia u briew 
bad Un da Un ker ia u na ki jingma jingshitom baroh. 

U Khasi namarkata u sngewthuh ba ka jingiadei jong 
u bad U Blei ka long kaba shai bad kaba beit haduh katta 
katta bad lada don kano kano ka jingpher lane ka jingbakla 
u shim ba ka daw ka long ka jong u namar ba dei ma u u 
bym shym lah ban bat ia ka Jutang bad bud ia ka Hukum. 
Haba kha matlah ne dkoh iano iano u shim ba ka long ka 
daw jong ki kmie ki kpa ne ka jong ka iing kata ba la don 
ka kynja raibi napoh iing bad ka dei ka kam jong ka ban 
peit ia kata. U ngeit ruh ba ka sang ka ma ba la leh da ki 
kmie ki kpa ka lah ban hiar pateng haduh ar ne lai pateng 
lymda ki lah ban sait ban pynkhuid ia ka. Haba kylla 
matlah ne dkoh ka kmie u Khasi u da pynkhuid ba ioh ka 
bit ne ka hiar sha ki khun ki kti namar ba haba kha anna 
iano iano ka long ka jingjahburom ia ki jingthaw jong U 
Blei. Ka hok bad ka burom ki long kiba pyniaid ia ka jing- 
iadei jong u briew bad U Blei bad haba u briew u lah ban 
ieng hangta kam dei ia U Blei ban die tad die rem ia u 
hano hano ruh. 

Don bun kiba pyrkhat bakla ba ka jingdon ki ksuid ka 
long ka jinglehbein U Blei ia u briew bad ka jingshah U Blei 
ba ki ksuid kin pynshitom ia u briew na ka bynta ki dawlait 
ki dawlet jong u ka long ka sabut ia kata. Ka pyrkhat tyn- 
rai u Khasi kam long kumta. U Khasi um ju tei ne tyn- 
rong pop mynno mynno ruh ha U Blei. U shim ba ka 
daw ka long ka jong u. Ki ksuid ki long tang ki diengsym- 
pat ia u briew ba ioh u klet noh ia U Blei. Lada weng noh 
ia ki ksuid na ka Niam Khasi u Khasi un kylla long ka 
jaitbynriew ka ban nym tip Blei shuh. Ia ka Jingsynshar 
jong U Blei u briew u la pdiang naduh ka Jutang bad 
namarkata haba u loit u law na u ksuid u ai ka jingnguh ia 
U Blei ryngkat bad ka jingkular ba un kyfldit bynriew bad 
un pynbeit ia la ka jong ka jingim hadien habud 

Ha ka liangjong ka jingim u briew kaba man la ka sngi 
rub ka long kat kum ka jinglah jong u briew ban bat ia ka 
jingiakut. Haba u briew u bat ia ka J utang bad u bud ia 
ka hukum ka daw jong u ka ieng. Haba u im da ka daw 
bad ka hukum ka jingim jong u ka long kaba ioh ki jingkyr- 
khu Blei la ka long na ka liang ka jingkoit jingkhiah ne ka 
khih ka dang ne ka jingroi spah jingroi phew bad kiwei ki- 
wei ki bynta jong ka jingim jong u ruh. Haba u briew um 
lah pat ban ieng ha ka daw bad ka hukum bad u bun sa tang 
ki dawlait ki dawlet U Blei ruh U phai lyndet na u bad ki 
jingkyrkhu Blei kin nym don bad ha u briew kan wan tang 
ka kynrum ka kynram bad kaei kaei kaba un leh kan bun 
tang ka jingsabnud. 

Ha ka liang jong ka jingiap ruh ka long ha kajuh ka 
rukom. Ka jingiap shiteng rta ne shiteng samoi lane ka 
jingiap lum ka jingiap wah ne ka iap mynsaw mynsnam 
kim long na U Blei. Ki ktien ‘ba la dkut hi la u khaw’ ki 
long tang ka jingpyntngen briew. Baroh ki long na ka daw 
shimet ne na ka Dawiing ka Dawsem. Ka jingsngewsih ka 
la don na ka liang ka Blei ka Iawbei. Ki ksuid ki long kiba 
shu ap kmang bad ki tang shu ioh ka kabu ki rung ban wan 
juh wan shong ksaw ha iing ha sem bad Ia dei ban da ieng 
ka saif ka pynkhuid. Dei na kane ka daw ba haba don 
kano kano ka jingiap ha iing hadien ba la thang ki da buh 
ka sngi khein sngi bishar ban da wad ia ka daw. 

Haba shu kren lyngkot namarkata ka jingiadei u briew 
bad U Blei ka long da ka jingiakut bad haba u briew um 
lah ban pynbiang ia kata ka jingiakut U Blei Um kit khlieh 
ia kata. Dei u briew hi u ban shim ia ka jingkitkhlieh ha 
lade. Ka kam jong u ka long ban pynbiang bad haba um 
lah ban leh ia kata u shu pan map na U Blei da kaba bret 
tylli ha U ryngkat bad ka nam ka ud ba u la sah khynnah 
bad da kaba ong, “Katba mon phi Ka Blei.” Dei bangne 
ruh ba ngi iohi ia ka jingbhabriew jong ka Niam Khasi 
namar kham niar ba ngin ioh ka jingbret tylli lut bad ka 
jingaiti lut ialade ha ka jingsngewrit baroh ha U Blei ha kiwei 
pat ki niam. Ka bor kaba U Blei U la pynkup ha u briew 
ka la biang ba un im, un iaid bad un ieng ha kane ka Pyr- 

thei. Ka kam jong u ka long ban ieng ha ka lukum bad 
ha ka daw ba ka rngiew jong u kan eh bad yn nym don ma- 
no mano ba nud ban peit pyrshah ia u. Haba u poi sha 
kano kano ka khim ka kam jong u ka long ban khot ia ka 
kyrteng U Blei bad ban pan na U ka bor bad ka Bor U Blei 
ruh kan iaid ryngkat bad u, kan iada bad kan kyrshan ia u 
bad kan pynlong ia u u nongjop bad u kynrad ha kane ka 
Pyrthei. 



Lynnong 4 

KA NIAM BAD U KHASI 
Ki Jingjia kiba wan rah ia ka Niam 

Ka Niam Khasi kat kum ki khana kiba la wan naduh 
kiba rim ba jab pateng la pateng, ka don la ka history bad 
kane ka history ka iaid ryngkat ryngkat bad ka history jong 
ka Jaitbynriew. Ka Jaitbynriew Khasi ka long kaba wan 
na kita ki Hynniew-Trep Hynniew-Skum kiba U Blei U la 
thaw-bynriew bad buh bynriew hangne ha Ri Lum Khasi. 
U Khasi um dawa ba u hiar lane ba u roi u par tang na 
kawei ka iawkulong bad tang na uwei u pakulong kumba 
leh ki Jiw kiba la pynmih ia ka Niam Khristan katne ha ka 
Pyrthei hynrei u dawa ba u long ki khun ki kti jong kita ki 
Hynniew-Trep Hynniew- Skum kiba long ka kynhun ha ka- 
ba don ki kur ki kur ba la buh la seng da la ki jong ki jong 
ki meikulong bad ki pakulong. Ban pyni ia ka jinglong nylla 
jong ki ha ka jingkhuid bad ka jinglongsotti ha ka hok, ka 
khana ka ong ba kine ki long kiba don ryngkat bad U Blei 
ha Bneng bad ki wan sha kane ka Pyrthei ban rep ban riang. 
Ryngkat bad kine ki Hynniew-Trep Hynniew-Skum ki don 
sa Khyndai-Trep Khyndai-Skum bad kine ruh ki long kiba 
ju wan rep wan riang bad ki Hynniew sha kane ka Pyrthei 
hynrei hadien kine ki Khyndai ki la sah sha Bneng kum ki 
riewkhuid bad ki dei tang ki Hynniew kiba sah ha kane ka 
Pyrthei ban long u Khun Khasi u Khun Khara. 

Ka jingkyllon jong u briew kat kum ki Jiw bad ka ru- 
kom pyrkhac jong ki ka long tang shi sien bad ia kata la 
pharshi da ka Jingiathuhkhana shaphang ka jingkyllon u 
Adam bad ka Im — kaba mut u briew bad ka briew, bad ka 
pop jong ki ka hiar kum ka pop-tynrai sha ki khun ki kti 
jong ki baroh. Ka jingkyllon jong ki Hynniew-Trep Hyn- 
niew-Skum pat kam long tang shisien hynrei ha ki ar ki kyr- 
don. Ka jingkyllon kaba nyngkong ka wan rah ia ka 

Aiom jong ka Jingkahdum hynrei ka jingkyllon kaba ar ka 
wan rah ia ka Aiom jong ka Jingdum-ngain. Shwa kmc ki 
aiom ar tylli ka long ka por jong ka Aiom Ksiar. Ka Aiom 
Ksiar ka long ka por ha kaba U Blei U dang iaid-kai 
sngewbha bad ki Kbadhynriew bad u dang ia kren ruh bad 
ki da ka sur haba ki don ha kane ka Pyrthei. Ka long ka 
por jong ka Sotti-Juk — ka Juk ba dang synshar ka Hok bad 
ka dang long ruh ka por ba kaba u briew u dang long kumba 
u dei ban long ha ka kyrdan bad ha ka burom kaba U Blei 
U thmu ia u ban long. U Blei ruh U dang sngewphuhmut 
sngewphuhmat bad la u jingthaw uba U la thaw kyrpang 
bad thaw donburom. 

Ki por jong ka Aiom Ksiar ki la nang iaid hynrei u 
ksuid ruh u la nang trei la ka kam. Ka khana ka ong ba 
ha ka por ba u Hynniew-Trep Hynniew-Skum u dang don 
ha kane ka Pyrthei hapdeng ka jingtrei ka jingktah la mih 
uwei u riewkynsha uba la bishni ia ka jinglong kynrad U 
Blei halor u briew bad une u la pynkyllon ia u dieng uba 
ieng halor u Sohpetbneng da kaba pom ia u. Une u dieng 
u long ka jingkieng ksiar kaba bteng ia ka Bneng bad ia ka 
Khyndew namar na u u khun-bynriew it ia hiar iakiew na 
Bneng sha Khyndew bad na Khyndew sha Bneng. Ka kha- 
na ka ong ba u Hynniew-Trep Hynniew-Skum u la sah noh 
ha kane ka Pyrthei. Ha ka jaka jong u Dieng halor u Soh- 
petbneng la mih uwei pat u Dieng halor u Diengiei bad la 
ong ba une u Diengiei u la kah dum ia ka pyrthei da ki 
tnad kiba iar jong*u. KaAiom Ksiar ka la dei ban kut 
noh bad ka Aiom jong ka Jingkahdum ka la wan. U Blei 
ruh Um wan shuh kumba U ju wan bad Um ia kren shuh 
bad u Hynniew-Trep Hynniew-Skum da ka sur kumba u ju 
kren. U Hynniew ruh um lah shuh ban iohi ia U Blei bad 
ia ka khmat kaba phyrnai jong U namar ka Jingkahdum. 

Ka khana ka ong pat ba U Blei Um shym pynpaw ia 
ka jingbitar bad Um shym pynhiar kput ruh halor uba bun 
uba lang na ka bynta uwei u runar bad u dakaid. Shwa ba 
Un jah syndon na u Hynniew U da bthah ia u kumno ba un 
pyndonkam ia u symbai u rnai ha ka rep ha ka riang khnang 
ba un ioh la ka bam na ka khyndew. U da bthah ruh ia u 

kumno ba un im un iaid bad ua ieng khnang ba hadien be 
u la kut ki sngi ki rta jong u ha kane ka Pyrthei un leit phai 
pat sha ling U Blei. U ong ruh ia u Hynniew ba Un nyra 
wan paw shuh ha karukomkaba U ju leh hynrei Un ia 
kren ia khana bad u tang da ki dak bad ki shin. 

Ki sngi jong ka Jingkahdum ruh ki la nang iaid bad ki 
bor jong ka jingsniew ruh ki la nang iohjaka ha ka dohnud 
u bricw. Haba ka jingsniew ka la don ka la dei ruh baa 
mih pyrthei. Ban wan rah ia ka pop kaba la wan rung ym 
dei shuh tang ha uwei u riewdakaid bad u riewkynsha hynrei 
ha ka jaitbynriew hi baroh kawei, u Khasi u iathuhkhana ia 
ka Krem Lamet ka Krem Latang— ka jingiathuhkhana kaba 
la kylla long kawei na ki Pharshi-niam kiba jylliew tarn ha 
ka jingmut. Ka khana ka ong ba ha ka Lympung jong ka 
Jingiashad ha kaba la wan shad ka Sngi bad u Bnai, u Hyn- 
niew-Trep u Hynniew-Skum u Ia iohi ia ka jingsniew haba 
ym shym don ei ei kaba sniew ha kata ka jingshad jong ki 
bad ka daw baroh ka long ba ka jingsniew ka la rung bad ka 
la shong synri ha ka dohnud u Hynniew-Trep u Hynniew- 
Skum. Ka jingrkhie bein jong u khun-bynriew ka la pyn- 
jaw ummat ia ka Sngi bad ha ka jingrem bad jinglehrain ka 
la phet sha Krem Lamet sha Krem Latang bad la dum ka 
Pyrthei ngain. Ki sngi jong ka Jingkahdum ki la kut la wai 
noh bad la wan syndon ki sngi jong ka Jingdum-ngain. Ka 
Sngi ka Hok ka la dei ban rieh noh ialade sha bym iohi 
shuh ka khmat bad ka jingdum ka la synshar halor u 
khun-bynriew. 

Ha ka pharshi kirn ju shim ia ka jingiathuhkhana kum- 
ba ka long bad kaba ki shim ka long tang ia ka jingmut ka- 
ba don ha lyndet jongka jingiathuhkhana. Ki bymsngew- 
thuh ia ka pharshi ki lah pynban ban pyrkhat ba ka don 
shisha kata ka Krem Lamet ka Krem Latang bad ba ka Sngi 
ka rieh shisha ialade hangta. Kajingkynriah jong ka Sngi 
sha Krem Lamet sha Krem Latang ka long namarkata ka 
jingkynriah noh jong ka jingshai kaba long ka hok na u byn- 
riew bad ka jingwan jong ka jingdum ka long ka jingwan jong 
ka pop bad ka jingsynshar jong ka. 

Ka Jingsedg la ka Niam 

Ym pat don ki sngi kiba dutn bad kiba sniew ia a Hyn- 
fiiew-Trep u Hynniew-Skum kat ki sngi jong ka Krem Laraflt 
ka Krem Lstang. U Blei U la kynriah noh na u fchun-byn* 
riew bad ka jingkitkhlieh jong U ruh kam don sbuh. Ki 
ksuid ki khrei ki la leh trai khlieh halor jong u bad um don 
jaka shuh. U la ialeh ia ki hynrei da la ka jong ka bor u 
shem ba tim lab kyrda. U la phai sba U Blei hynrei um iob 
Shuh ka kyhtien na U. U khun-bynriew u la poi ha ka 
syngit khait bad um tip sbuh kumno urt leh.- Ka jingiarap 
lada ka wan ka dei ban wan na U Blei namar ddi tahg ka 
bor-Blei ka bad long ka jingiada ia u briew. Ka jingpytkbat 
kaba wan ba u HynUieUr-Trep ruh ka long bi lada u pbai 
sha U Blei bad un shu bret tylli ialade ba U ryngkat bad ka 
jingnguh jingdem U Blei ruh Un nym iehnoh ia la u jong u 
jingthaw. 

Ha ki niam-kfiia baroh ha kane ka Pyrthei u briew U ia 
kren bad U Blei lyngba ki dak ki shin bad ka long kiimjuft 
ruh bad ka Niaffif Khasi. Ka jingknia da ki mrad ki fnfgftg 
bad da ki sim ki doh ka long kaba baroh ki jaitbyarieW K i 
Pyrthei ki pyndonkam bad kane ruh ka long kumjuh bad 
u Khasi. Ynda haba u la wad la wad u la. shem ba dei U 
syiar uba long uba bit eh ban long ka lynti ba un leit sha l) 
Bldi lyngba ki dak ki shin ha ki snier k> snap bad ha u bfiew 
bad u blei kat kum ka jingpan jong u. Kumta u syiar b la 
kylla long u rangkynih u rangphawar bad u nonglamkhubdf 
ha khmat U Blei bad ha ka jmgkynih bad jingphawar jong 
u la sbai ka Pyrthei. 


Ha ka History jong ki niam ngi lap ba naduh North 
America jong ki Red Indian haduh ki Thain Sepngi jong ka 
R1 Europe bad shaduh ki Thain Mihngi jong ka Asia ka 
don ka jingngeit ba u diengsning u long ka jaka shong ki 
blei. Ki English shwa ba kin long Khristan ki mane blei 
halor lum lane ha trai u diengsning bad ka long kumjuh ha 
Germany bad kiwei kiwei ki jaka ka Europe. Ka Debora 
ka Bible ka iathuhlypa hapoh u diengsning bad ka long 

kumjuh bad ka Ri India jong ngi rub. Ha India ka diengjri 
ka long kaba ki khein kyntang haduh katta katta hynrei ka 
diengjri ka long kawei na ki diengmet kumjuh kumba ka 
diengsning ne ka dieng sohot ka long ka diengmet. Ka long 
kumjuh bad u Khasi ruh. Haba um lah ioh diengsning u 
pyndonkam tang da ki sla jong u bad haba um ioh da ki sla 
jong u diengsning u pyndonkam da ki sla jong uno uno u 
diengmet. Haba u tei ia ka duwan u pyndonkam da ki sla 
ka diengsning lane kano kano ka diengmet ban ieng na ka 
bynta uta u dieng uba la bteng ia ka Bneng bad ka Khyn- 
dew ha ki Sngi jong ka Aiom Ksiar u ba long ruh ka jing- 
kieng ia u Hynniew Trep u Hynniew Skum. Ha u Khasi ym 
don ka duwan khlem ka sla jong ka diengsning ne kano ka- 
no kawei pat ka diengmet bad dei na kata ka daw ba ia ka 
duwan u khot kyrteng ruh da “Ka Sla.” 


Ka Duwan Lamet Latang ka la don bad u syiar ruh u 
la don bad kaba sah ka long — “Ha kano ka nia bad da ka- 
no ka lynti ba u briew un leit pat sha U Blei?” Ka Phar- 
shi jong ka Krem Lamet ka Krem Latang ka ong ba dei 
hangne ba ka thnam ka jabieng u Hynniew Trep uba long u 
Khun Khasi u Khun Khara. Haba u Ia ioh ia ka Nia u la 
pyntang u la pynpung ia u syiar bad u la pynnguh ia u ha 
ka duwan. Ka Nia kaba u pynieng ka long ba u briew u 
long u jingthaw jong U Blei Uba U la thaw-bynriew bub- 
bynriew ha kane ka Pyrthei— u dei u jong U Blei haba u don 
ha kane ka Pyrthei bad u dei u jong U Blei ynda u la lrhlaH 
noh na kane ka Pyrthei bad kam dei ia U Blei ban die rem 
ban die tad hano hano ruh. Ha khmat kane ka nia kaba u 
briew u pynieng ym don nia ia U Blei ba Un ong da kurawei 
pat bad kumta U Blei ruh U jubab ia kata bad dei hangta 
ruh ba u Khasi u seng ia la ka Niam. 

Haba ka nia ka la biang ka donkam sa ka jingiapynbeit 
kam. Kane ka dei ban wan ha ka dur jong ka jingiakut 
ne jingiateh khnang ba kata ka jingiadei hapdeng u briew 
bad U Blei kan long kaba neh bad kaba sah. U Hynniew 
Trep u tip ba ka jingiateh-kular ka dei ban long hapdene 
para ba ia ryngkat hynrei bad u bad U Blei kam long 



53 


kumta bad u tip ruh ba ia ka jutang ym lab lano lano ruh 
ban pynieng khlem da don ka jingiamynjur na baroh arliang 
namarkata ia ka nia u sei hi ma u bad na U Blei u ap ia 
ka jingmynjur. Ban tip pat la ka jingmynjur na U Blei ka 
don ne em ka kyntien na U ka dei ban wan bad ba ka dei 
ban wan ruh ha ka sur kaba shai kdar bad ka kam ban 
pynbeit ia kata ka long ka kam jong u rangkynih u 
rangphawar. 

Haba la biang kiei kiei baroh u Hynniew Trep u la 
pyntang u la pynpung ia u rangkynih u rangphawar bad u 
la pyndem ia u ha khmat ka duwan. Hadien kata u la nam 
u la ud ha U Blei ia la ki jingshitom ki jingjynjar ba um 
lah shuh ban ia kynduh bad la u Nongbuh U Nongthaw 
bad ba um lah shuh ban ia syllok bad U. U la pynpaw ia 
la ka jingkwah ban ia teh jutang noh bad U Blei bad ba ka 
jingkwah jong u ka long ka jingmynjur na U Blei. U la 
pan ruh ia kata ka jingmynjur ba kan wan kum ka kyntien 
lyngba ki dak ki shin ki ban paw ha ki snier ki snap bad ha 
u briew bad u blei jong u rangkynih u rangphawar. Hadien 
ba u la leh kumta u la pyndem ia u syiar ha ka duwan bad 
u la ot ia ka ryndang jong u. U la sei ki snier ki snap ban 
bishar ia ki dak ki shin kumba u la pan bad haba u la leh 
kumta u la lap ba ka kyntien kaba shai jong ka jingmynjur 
U Blei ka don bad hangta hi u la suit ban pynlong ia ka 
Jutang. Ka Sngi ka la mih na Krem Lamet na Krem 
Latang bad ka jingshai Blei ka la wan biang ha u khun- 
bynriew. 

Kumta ha kaNia u Hynniew Trepu la pynieng ia ka 
Jutang bad ha ka Jutang u la pynieng ia ka Niam. Kat 
kum ka Jutang na ka liang u briew ka jingkular ka long 
ba un mane bad pyndem ialade ha U Blei bad ba katba u 
dang im ha kane ka Pyrthei un iaid hok, un leh hok, un im 
hok bad un kamai ruh ia ka hok. Un im ha ka jingtipbriew 
jingtipblei ban pynbit ialade ban leit sha Dwar U Blei 
hadien ba ki la kut ki sngi ki rta jong u ha kane ka Pyrthei. 
Na ka liang U Blei pat ka jubab ka long ba Un ri Un 
sumar ia u briew shi lynter ka jingim jong u. Kumta haba 

u Khasi u ieng ka knia ka khriam u leit beit sha U Blei 
ha ka Nia bad ka Jutang bad ka kyntien lamphrang jong u 
nongknia ka long : — 

“Ko Blei Trai Kynrad, Ko Nongthaw ko Nongbuh, 
la ka Niam ka rukom ha ngi u khun bynriew, 

Hei ngi bat ho ia ka Nia bad ngi pynieng ia ka Jutang. 

Naduh ba mynnyngkong ka sngi” 

Ka Hukunt 

Ha ka Jutang u Hynniew Trep u Hynniew Skum u teh 
ialade da ka kular ba u dei u jingthaw jong U Blei bad ba 
utf dem bad mane ia U bad ba un ri hok ialade ha ka 
jingtipbriew jingtipblei bad ba un im hok bad kamai ia ka 
hok katba u dang im ha kane ka Pyrthei bad ba un bat 
skhem ia ka Jutang. Kane ka jingteh jong u ialade ha ka 
Jutang ka kylla long ka hukum ia u bad U Blei ruh U bat 
ia kata. Ka jinglyndet jong u ia ka hukum kan long ka 
jingpynkhein Jutang bad ia kata ruh U Blei Un bat. Dei 
na kirk; kiei kiei baroh ba U Blei ia u Hynniew Trep U 
kylla long ‘U Nonghukum’ bad teng teng tang ‘Ka Hukum*. 
U briew katba u dang tip ialade ba u long u jingthaw jong 
U Blei um lah ban long uba laitlan namar na ka bynta la 
ka jiflgim bad na ka bynta kiei kiei baroh kiba ia dei bad 
k& jingim ka don ka hukum bad katba u dang pyndem 
ialade ha U Blei ka long ka kamram jong u ban kohnguh 
ia ka. Dei na kane ba la mih ka jingong ha u Khasi ba u 
briew u im da ka hukum. 

Ka hukum ha u Khasi namarkata ka long kaba iar 
haduh katta katta. Ka synshar ia baroh ki bynta jong ka 
jingim bad ka jingpyrkhat u Khasi bad ha lyndet jong ki 
kam bad ki jingleh bad ki jingpyrkhat jong u baroh ka 
don ka hukum khnang ba ka nia-briew bad ka nia-blei bad 
kumjuh ruh ka hok-briew bad ka hok-Blei kin iaid ryngkat 
ryngkat. Kiei kiei baroh kiba u leh bad u kam ki dei ban 
don ka nia ha khmat u briew bad ha khmat U Blei bad 
lada um lah ban rai ia kano kano da lade u dei ban da pan 
ka kyntien na U Blei khnang ba un lait na ka jingsahnud 

fearoh. Kano kano kaba u leh marwei khlem ka hukum 
kan long tang ka leh jingbriew bad u dei ban kit khlieh hi 
ia kata. 

Ka hukum namarkata ka wan ha ka dur jong ka Ain* 
Blei tangba kim long kiba la shna ne thaw da U Blei hynrei 
ki long kiba la kynthup ha ka Hok Blei bad ka bor kaba U 
Blei U la pynkup ha u briew ka la biang ia u ban sngewthuh 
kaei ka hok ka sot bad kaei kaba bha bad kaei kaba sniew. 
Ha u briew ka don ka jingiatiplem bad kane ka long ka bor 
kaba U Blei U la pynkup ha u briew ban tip kano kaba bha 
bad kano kaba sniew. U briew u sngewthuh biang biang ba 
u long u jingthaw jong U Blei ia uba U la thaw ha ka hok 
bad ka burom bad u long ruh uba la pynkup da ka bor na 
U Blei. Ka kam jong u ka long ban iaid kat kum ka mon 
bad ka hukum U Blei bad lada u bakla ia kata kan long ka 
jingpynsngewsih ia U Blei. Haba u jied la ka jong ka lynti 
u tip ba kaei kaei baroh kan long tang ka leh-jingbriew ka 
ban wan rah ha u tang ka sahnud ha ka jingim. 

Haba ka don ka hukum ka don rub ka jingpynkhein 
hukum bad namarkata ka dei ban don pat ka jingpynsajia ia 
ka jingpynkhein hukum. Dei hangne ba U Blei Uba long 
Ka Nonghukum U long ruh ka Nongsynshar Uba ai nong 
ia u briew kat kum ki kam bad ki jingleh jong u. U briew 
namarkata u don ka jingkitkhlieh na ka bynta ialade. Ka 
hukum ka don bad ka dei ia u ban burom bad ban bud ia 
ka ; haba um lah ka sah ba um lah bad u tip hi ia kata. 
Haba u lyndet ia ka hukum bad um bat ia ka Jutang u 
pynsngewsih ia U Blei bad U Blei ruh U phai lyndet na u 
bad haba la lyndet U Blei kiwei pat ki bor ki la ioh kabu 
ban trei ia u. Khnang ban phai khmat pat U Blei u la dpi 
ban ieng rangbah biang bad ban ia suk pat bad U Blei Uba 
la thaw-bynrjew buh-bynriew ia u ha kane ka Pyrtfaei. 

Ha ka jingpyndep niam pyndep rukom ruh um dei ban 
iaid ha la ka jong ka lynti hynrei u dei ban iaid k at Hum ka 
lynti bad ka rukom kaba la bub la seng kaba la don ka 
jingmynjur Blei. U tang $bu iaid bakla kan mik ka jingsiar 
ia ka Niam bad kaba bud ia kata kan hag ka siar ka 

laitkylla. Kici kiei kiba u pyndonkam ruh ki dei ban long, 
kiba u la ioh ka hukum na U Blei. Namarkata haba u shim 
ia ka pylleng ban shat, ka kyntien kaba nyngkong eh ka ban 
inih na u ka long — 

‘‘Ko Lengsam, khun ka Blei, ko banang ko batip, 

Ko ba ioh ka hukum ka kular na khmat Ka Blei, 

na ktien Ka Blei.” 


bad haba u khad-syiar ruh u da ong, 

*‘Ko Rangiarkhad, khun Ka Blei, ko ba ioh ka hukum 
ka kular na myndang long ka Pyrthei shai ka Pyrthei”- 

Ka long kumjuh ruh ba ki jingdwai jong u. Haba u 
dwai u dem khohsiew bad u phai khmat barobor shaphang 
shatei. Lada u don ka jainspong ha ka khlieh u da law ia 
ka bad ki kyntien kiba u lam ha ka jingdwai ki long — 

“Ah Blei Trai Kynrad, shi hajar nguh, 

Trai Nongthaw Nongbuh Nonghukum ia ka 
longbriew ka manbriew ha ka Pyrthei hapoh 
ka bneng bad halor ka khyndew” 


La ka long ha ka niam-iing ne ha ka niam-lum u Khasi 
u iaid da ka hukum Ka Blei. U seng ia ka Dawiing da ka 
hukum Ka Blei bad haba u buh phan buh kyrpad ruh u 
leh ia kata da ka hukum Ka Blei. Haba u ai ka kyrteng ia 
i kbyllung ha ka jer u da ap ia ka kyntien na Ka Blei bad 
ki long kumta ha kiwei kiwei pat ki jinglejbniam. Haba u 
pyndep ia ka jinglehniam ha ka Hima ia kata ruh u leh kat 
kum ka hukum U Blei Uba long U Leisynshar. Kum ban 
shu ai nuksa, haba ki pyndep ia ka Niam Pomblang, u 
Syiem Nongkrem ha ka sngi Iew-pyrsing haba la dep ka 
Dorbar-sla, u loit ia ka jainspong, u dem khohsiew bad u 
dwai, u ong 

‘‘Ah Trai Kynrad, shi hajar nguh, 

Ba ba Khlieh tarn eh, Trai Nonghukum”. 

Ha kiei kiei baroh u dei ban iaid kumta kat kum ka 
hukum Blei. Ha kiei kiei baroh u dei ban buh ia U Blei ha 
khlieh tam. Lada u buh da uwei pat ha ka jaka U Blei 
bad lada u pynkylla ia ka hukum jong U Blei da ka 
jingstad briew jong u lane da ka thawnang-briew jong u 
kan mih ym dei shuh tang ka leh-jingbriew hynrei kan long 
ka jingsiar ia ka Niam bad kan long ka siar bad ka lait-kylla 
ka ban shet bad ka ban trei kylla ia u briew hi. 


Ka Daw 

Ka Ktien-niam jong u Khasi ka long — “U briew u im 
da ka daw bad ka hukum”. Kine baroh ar ha ka jingim u 
Khasi ki iaid ryngkat ryngkat bad ym lab lano lano ban 
pyniakhlad ia ki. Ka jingim ka don ka phang bad ka don 
ruh ka dien bad ia ka ka don ka jingthmu. “Kaba lam ha 
phang ka dei ka hukum bad kaba bud ka dei ka daw” — ka 
long ka jingong hynrei ka don pat ruh ka jingong kaba 
ong — “Kaba lam ka dei ka daw bad kaba bud ka long ka 
hukum”. Ha ka Niam Khasi kine baroh ar ki don la ka 
jingmut bad kine ki jingmut ruh ki long kiba ia pher. 

Ka jingmut kaba don ha Iyndet jong ka jingong kaba 
ar ka long ba u briew u long uba la don lypa la ka daw. U 
long u jingthaw uba da kyrpang na ki jingthaw baroh. 
Ka kyrdan bad ka burom kaba u don ki long kiba kiwei 
pat ki jingthaw kirn don bad ka long kumta namar ba U 
Blei U don la ka daw kaba kyrpang haba u thaw-bynriew 
bad buh-bynriew ia u ha kane ka Pyrthei. Dei na ka bynta 
kata ka daw ba u briew u dei ban pyniaid ia ka jingim jong 
u kat kum ka hukum Blei bad lada u bakla ia kata u pyniap 
noh ia kata ka daw kaba u don bad haba u leh kumta u bi 
u pyntlot lane u pyniap noh ia kata ka kyrdan bad ka 
burom kaba u don bad U Blei ruh Urn kit khlieh shuh ia u. 
Lada ka long haduh katta pat kan ktab ia ka longbriew 
manbriew jong u bad kan pynhiar ia kata ka kyrdan, ka 
main-briew bad ia ka dor-briew kaba u don bad ia u kan 
long tang ka jingsahnud bad ia U Blei ka jingbuhkhoh. 



ft 


Ka jingraut kaba don fra lyndet jong ka jingong kaba 
nyngkong ka long ba dei namar ba don ka hukwn ba 
don ka daw, lane lada ym don ka hukum ym don ka 4*w, 
Ka long kurrjta namar ba baba u briew i) jeng ha ka hukunj 
a ieng ba ka daw- Ka hukum namarkata ka pyamih ar 
jait ki daw kata kat kum ka jinglah jong u briew hi, Kine 
ki daw ki Jong ka daw-ieng bad ka da w_r em. U Khasj 
namarkata um ngeit ban don kano kano ka jingjia ba kg 
jingim jong u kblem ka daw. Haba kiei kiei ki iaid beit 
iaid biang bad u shem bha u shem miat ha ka jingim u ong 
ba ka daw jong u ka ieng. Haba ia lang ia bun bad ki ia 
hap ha kano kano ka jingjynjar bad lada don mano mano 
kiba lait ia kita la ong ba ka daw jong ki ka eh. Haba wan 
jia kano kano pat kaba sniew u ong ba ka long ka daw-rem. 

Haba ka daw jong u briew ka ieng ki jingkyrkhu Diet 
ki laid ryngkat bad u. Un koit un khiah. un khiahkrat 
khiahstang bad un ioh ka ja ka dohkha. Haba um lah pat 
ban ieng ha ka daw ka jingsngewsih U Blei ruh ka la dop 
bad U Blei ruh U la shah ia kiwei pat ki bor ban pyndonkam 
ia u. Haba U Blei U la lap ba u briew um burom shuh ia 
U bad um salia shuh ia ka hukum, U ruh Um kit khlieh 
shuh ia u. Kane ka jingphai lyndet U Blei ka lah ban ktah 
wat ia ka rngiew bad ia ka bok ka rwiang jong u bad haba 
ka la long kumta Jci jingjynjar kiba har rukom kip wan 
ban lynshop ia u. Kine ki jingjynjar ki lah ban wan ha ka 
3«r jopg ka jingpang jingjhia ne jingtroin ha ka trei ka ktah 
Oft kg jjqgumspnh umphew bad kiwei kiwei. 

Kat kum ka jingngeit Khasi ngi lah ban ong ba ka 
jlnglong jingim jong u briew hi ka long ka daw. “Kata ja 
kaba la thoh ha ka sbyllangmat jong me, men wan sha 
kata"— ong ka Koran hynrei ha u Khasi kam long kumta, 
Ka Niam Khasi ka long kawei na ki niajn kiba kren ia k& 
jinglakluid u briew bad namarkata kiei kiei baroh ki shong 
ha u briew hi. “Baroh ki jingjia ha Pyrtbei dei ki jinglah 
jong ngi ki briew-^Ba ngi da pan kwah hi da la ki kam’’ l , 
Dei ka daw namarkata kaba la pynlong ig 4 Khasj ban 

‘'Ka Him ki »»#i Ow, Hi 

thm to jipgkUkhlieh baJgde hi na to bynta Ja town g to 
jiogitn, Lada jfa ei ei u shim ba dei pia u hi uba long to daw, 
Haba kiei kiei ha ka jingim jong u kim iaid bait u shirn ba 
dei raa y uba la pynsngewsih ia U Blei. U la dei ban lab 
toei re kaei kaba la long to jinglyndpt hufeum bad b» uni 
lab ieng shuh ha to bishar, 

Haba u briew u la kyllon ha to daw to tom jong y to 
long ban pynieng pat ia ka. Ia tone u lab bap Jeb da tobt 
ia suk bad U Blei. U la dei ban ieng to shat to khein lane 
ka kh«in to bishar ban wad ia to daw jong ka jingsngewsifc 
U Blei. Ka tom jong u ryh ka long ba u dei ban phlft ia la 
ki jong ki jingbakla bad ban pynpaw ruh ia la to jingsngew* 
sih ne jipgbabe bad hadien kata un sa ieng ka loit ka law 
bad ban pan map na U Blei Trai Kynrad bad ban pynlong 
ka jingnguh ka jingdem ia U bad kyrpad ia U Blei ba Un 
nym die tad die rem shuh ia u. Haba urn lap pat ia ka daw 
to kam jong u ka long ban shu ajti lut ialade ha U Blei bf 
Un leh ma U katba u sngewbit. 

Nalor ka daw shi met u Khasi u don ruh ka Dawiing 
ka Dawsem. Ki nongsharai ia ka iing ne ka kur ka jait ki 
long Ka Blei, ka lawbei, u Thawlang bad u Suidnia bad dei 
kine kiba pynlong ia ka Dawiing. Uwei pa uwei u long to 
bynta jong ka iing bad ka kur ka jait ha kaba ka niam jopg 
u to don bad kumba u long ka bynta hangta ka daw jong 
u ka kylla long ka daw jong ka iing bad to kur ka jait. U 
Khasi namarkata u im ha ka Pyrthei ryngkat bad to jingr 
tip bad jingsngewthuh ba u don la ka kur ka jait. Kino 
kino ki jingleh jong u namarkata ki kylla daw-iing. K»HP 
to iing bad ka kur ka jait ruh ka don la ka daw. Haba 
to iing bad ka kur to jait ka ieng skhem ha ka Jutgng bad 
to hukum ka daw jong to ruh ka ieng bad haba to long 
kumta Ka Blei, ka lawbei, u Thawlang bad u Suidnia ki auk 
ki raji bad to Dawiing ka khlain, Ha ka Niam Khasi to 
Dawiing to long kawei pa ki bynta kiba donkaip eh namar 
ba dei ma to kaba bat bad kaba synshar ia uwei pa uwei u 
dkhot jopg to iing bad to kur to jait bad namarkata uno 
uno uba to Dawiing jong u to biapg yta u iaid bad u im 
hah myamn ba Inna to Pyrttoi. 

Ka lah pat ban long ba ka Dawiing ka tlot bad kam 
lah kyrshan. Ka lah ban long ba ka iing ne ka kur ka jait 
kam lah ban pyndep la ki niam ki rukom kumba ka dei ban 
long ne ka lah ruh ban long ba kam tip shuh namar ba la 
sah khynnah bad kam lah shuh ban bud ia kaei kaba la buh. 
u barim u bajah bad ka lah ruh pat ban long ba la bun kiba 
ha ka kur ka jait bad ka iing ka sem kiba la palat ki daw 
lait ki dawlet bad kiba la pynsngewsih ia Ka Blei ka Iawbei. 
Haba ka la long kumta ka iing bad ka kur ka jait kan shu 
dap tang da ka lynruh ka lynram, ka lynrum ka lynrah bad 
ka kynrum ka kynram. Ki jait pa kijait jingjia kin shu 
wan kawei hadien kawei pat. Ka iing bad ka kur ka jait 
ka dei ban ieng ka shat ka khein bad ka khein ka bishar bad 
haba ka la lap ia ka daw ka dei ban loit ban law shisyndon 
bad ban pynlong ka jingnguh ka jingdem ia U Blei katba 
shong ka lynti. Haba kim lap pat ia ka daw ka iing bad ka 
kur ka jait ka shu pynlong ka jingnam kajingudha ka 
Blei, ka Iawbei ryngkat bad u Thawlang bad u Suidnia bad 
kumjuh ruh ha ki meinah ki meisan kiba la leit sha ka maw 
ba kin suk kin raji ma ki. Ki bret tylli ha ka jingsngew- 
synei myllung jong ki. 

Ka Niam Khasi ka iaid da ka iing bad namarkata shi 
bynta na ki jinglehniam ka long ban pyneh ia ka Dawiing. 
Ka khadduh ha ka iing bad ka kur ka jait ka lum ia kiba 
im ha ka niam bad ka lum ruh ia kiba la iap ban leit buh ia 
ki shyieng jong ki sha ka Maw ba kin don hangta ryngkat 
bad ka law bad u Suidnia. Ka lum ia u synniang u bynhei 
ban pyndep ia ki niam ki rukom ban ieng ka daw-niam ba 
kan khlain ka Dawiing. Kam kwah ba mano mano ha ka 
kur ka jait kin shu sah lum ba ioh sngewsih ka Iawbei bad 
ba ioh thut ka Blei ha iing. Haba Ka Blei ba iing ka hun 
bad ka suk ym don mano mano ba lah ban pynkhih ia ka 
Dawiing. “Pyneh ho la ka daw” ki long ki ktien kyrkhu kyr- 
doh u Khasi bad kine kim long ki ktien shu ong ne ki ktien 
pda ei hynrei ki long ki ktien ba la aeng tynrai ha ka Niam. 

Nalof kaba ai daw ia V Blei u briew u lah ruh ban ai 
dawiauksuid. U nongaiksuid um lab lano lano banai 
ksuid khlem ka daw bad kane ka daw ka la long lypa ka 

daw-rem. Kaba ai daw parabriew ka long ka bym don nia 
bad don rukom bad lada jia ryngkhat ba iakynduh bad ki 
nongaiksuid ka daw kan shu kylla long ei ka kabu ia ki ban 
sbu aiti beit ha ki ksuid ba kin leh xna ki katba ki mon. 
Ym don mano mano ba lah ban ai ksuid khlem ka daw na- 
markata haba khein-ksuid dei ban wad beit beit ia ka daw 
bad haba la ioh ia ka daw ban ieng ba ka jingiasaid ha 
khmat U Blei bad ba ia ka rai Un ai raa U. 



Lynnong 5 

U KHASI BAD LA KA JONG KA JINGIM 
Kaei ka Jingira 

Ka jingngeit tynrai jong u Khasi ka long ba u briew u 
wan sha kane ka Pyrthei kat kum ka jingthmu kaba khraw 
bad kaba bymjukut jong U Blei. U Blei kum U Nongbuh 
U Nongthaw U don la ka jingthmu kaba kyrpang haba U 
thaw-bynriew bad buh-bynriew ia u ha kane ka Pyrthei bad 
haba U thaw shynrang ne thaw kynthei U thaw ia u ha ka 
kyrdan, ha ka burom bad ha ka jingdap rta. Ka dor, ka 
kyrdan bad ka burom kaba U Blei U ai ha u briew ki long 
kiba Um shym ai ha kiwei pat ki jingthaw jong u. Ka jing- 
buhdor u Khasi namarkata ia la ka jong ka jingim kam long 
ha kane ka met kaba pyut hynrci ha ka mynsiem. Ka met 
ka long ka jong ka Ramew hynrei ka mynsiem ka wan na 
U Blei, ka dei ka jong U Blei bad ka dei ia ka ruh ban leit 
phai pat sha U Blei. Kane ka Pyrthei ka long tang ka iing- 
shong-basa ne iingshong-bynda bad haba ka jingim jong u 
ha kane ka Pyrthei ka la wai u dei ban leit phai pat sha U 
Blei bad ban shong junom bad u. 

Ino ino iba la long mynsiem i la long iba kordor bad 
dei ban ri kyndong ia i. Ka kmie kaba lehbein lehthan ia i 
khun ha kpoh ka leh ia ka kam jong ka pap ka sang bad u 
briew uba lehthan ialade bad ia la ka jong ka jingim u long 
ka jingrkhiebein ha ka Pyrthei. Kiba anna ha ka met ki 
ioh kajuh ka burom bad ki don kajuh ka kyrdan namar ki 
don kajuh ka dor. Ka jingkha anna ne ka jingiap shiteng 
rta shiteng samoi ne ka jingiap mynsaw mynsnam kam long 
ka jingkitkhlieh jong U Blei hynrei ka long na ka Dawiing 
ka Dawsem ne ka dawlait ka dawlet jong u briew hi. Ka 
dor kaba u Khasi u bub ia la ka jong ka jingim ka tong bad 
U Blei. Ka spah ka phew, ka nam ka burom bad kiwei ki- 
wei ki long ka jingkyrkhu Blei bad ka jingsngewbha ka dei 

kit fongbifia. “Sha ka Pyrthei tvan lyngkhuid bad na ka 
Pyrthei leit lyngkhuid” ki long ki ktien kiba u ju kren hyfifei 
ki long kiba thew tang ia ka met bad um sngew dukha hi 
rub ia kata namar ka dor jong u ka long bad U Blei. 

Ka Jingim kaba mynta 

Ki niam ha kane ka Pyrthei ki kren ha la ki jong ki jong 
ki sur ia kane ka jingim kaba mynta ha kane ka Pyrthei. Ki 
niam kiba khraw kum ka Hinduism, Buddhism bad Janinism 
ki kren ia kata ka jingkha pat ia u briew bad kane ka jingim 
kaba mynta ka long ka jingpynkhreh ia kata. Lada u briew 
u im ka jingim kaba bha bad kaba hok yn kha pat ia u sha 
ka kyrdan kaba kham bha bad lada u iai im hok kumta yn 
nang kha pat ia u sha ka kyrdan kaba nang kham bha shub 
shuh bad kumta shi kpmta haduh ba un da ioh ia kata ka 
Jingpyllait ka ban pyllait ia u na ki jingteh jingkhum jong 
kane ka jingim bad ka mynsiem jong u kan kylia long kawet 
bad ka Mynsiem jong kane ka Pyrthei. Lada u im ka jing- 
im kaba sniew pat yn kha ia u sha ka kyrdan kaba ( kham 
poh bad un nang jngai na kata ka Jingpyllait. Don ki niam 
kum ka Niam Masulman kaba hikai ba ka kupar jong u 
briew ka long kaba la thoh lypa bad ka Balang Baptist kaba 
long kawei na ki Balang Khristan ka hikai ia kane kajuh. 
Kumta ki niam la ki niam ki don la ki jong ki jong ki ru* 
kom pyrkhat. 

Don ruh bun ki jirighikai ha la ka johg ka jong ka jing- 
stad ha kane ka Pyrthei shaphang kane ka jingim kaba myn- 
ta. Don kiba ong - “Dih, bam bad leh sngewbha, phin 
khuslai lei ia kaba Tashai lada mynta muja.” Don pat kiba 
ong ba kane ka Pyrthei kam don ei ei ruh ban ai ia tigi ki 
briew. Ban leh kmen leh sngewbha ha ka kan long tang ka 
jingbieit bad ban shaniah ha ka kan long lehnohei. Ka 
jingbymsngewthuh bha ia kane ka jingim kaba mynta ka 
pynmlh shibun ki jingdiaw khamtam ha ka jlnglong tymmen 
ha byffl sngew don rta shuh ha kane ka Pyrthei. Kine kiei 
kiei ki long kiba jylliew palat bad ki niam rub ki shem 
shitom ban pyrkhat. La shu kren lyngkot ia kitei haneng 
ban pyni pat ia ka dur kaba u Khasi bad ka Niam jong u 
kidon. 

U Khasi haba u kren ia ka jingim u bub ia ka ha ki ar 
tylli ki kyndon bad kita ki long ka jingim kaba mynta bad 
ka jingim ka ban sa wan. U Khasi u sngewthuh ba haba u 
wan sha kane ka Pyrthei u don la ka kam bad kala ka kam 
ka long kaba la buh ia u da U Nongbuh U Nongthaw. Um 
shim ba ka jingim jong u ka long ban iam ne ban sngewsih 
bad um shim ruh ba ka long tang ban leh kmen leh sngew- 
bha. Ha u Khasi ka leh kmen ka leh sngewbha ka long 
tang ka Rongbiria bad uba pynlut ia ka por tang ba ka u 
long u riewkai bad uba kyndiah than pat ialade u dei u pu- 
kir. Um shim ruh ba haba la iap la dep bad ba ka jingim 
ka kut noh tang ha kane ka Pyrthei. 

Ha u Khasi naduh ba la pun ha ka kpoh jong ka kmie 
bad ba i la long mynsiem i la long i bynriew iba la thaw la 
buh U Blei bad i long namarkata iba la tang. Ka kmie ka 
dei ban ri bad sumar ia i ha ka burom ban pynlong briew ia 
i. La pun ia i ha ka met bad i don ka met hynrei ka myn- 
siem ka dei ka jong U Blei. Dei ia kane ka mynsiem ba u 
briew u dei ban ia khein bad U Blei namar ka dei ka jong U 
Blei bad ka dei ruh ban leit phai sha U Blei bad ka kam jong 
u briew ka long ban peit ia kata. Kane ka Pyrthei kam dei 
ka jaka shong neh jong u. Ka jingim jong u ka don tang 
kbyndiat sngi ha kane ka Pyrthei bad ka kam jong u ka 
long ban pynkhreh ialade na ka bynta ka jingim ka ban sa 
wan ba haba u la kut ki sngi ki rta jong u ha kane ka Pyr- 
thei un leit ban bam kwai ha ling U Blei. 

Kat kum ka Niam jong u u Khasi u don ka Jutang ka- 
ba u iateh bad U Blei bad ka kular jong u ha kata ka Jutang 
ka long ban kamai ia ka hok ha ka jingim jong u ha kane 
ka Pyrthei ban pynbit ialade na ka bynta ka ling U Blei. U 
dei ban im ka jingim kaba beit bad kaba hok bad u dei ban 
pyniaid ia la ka jong ka jingim ha ka jingtipbriew ka jingtip- 
blei. U dei ban im da ka hukum bad ka daw khnang ba 
ialade un nym sahnud bad U Blei ruh Un nym buhkhoh. 
Haba u buh ialade lane ia kiwei pat ha ka jaka jong U Blei 
kata ka long ka jong u bad u tip hi ia kata. Lada jia ei ei 
ha ka jingim jong u ia kata ruh u tip hi. Na U Blei kam 
<lon ei ei ka jingbahkhlieh. 

Ka bynta kaba kut jong ka jingint (eschathology) 

Ka bynta kaba shitom eh ha ka theology ka long ka 
bynta kaba iadei bad kaba kut jong ka jingim kaba kynthup 
ia ka jingiap, ka jingbishar bad ia ka jingim hadien ka jing- 
iap. Ka long ka bynta kaba shitom tam jong ki jingpule 
jong ngi ia kano kano ka niam ha kane ka Pyrthei. Ka 
long ruh ka bynta kaba pynshitom jingmut ia u briew bad 
ka long ruh kaba bat bad kaba ktah palat ia ki jingmut 
jingpyrkhat. Haba shu kren lyngkot ka jingim hi ka la long 
lypa kaba maian hynrei kaba kut jong ka ka nang kham 
maian shuh shuh. Ka eschathology ha ka theology ka 
kdew ia ka bynta kaba kut jong ka jingim u briew bad na- 
markata ka shim ia ka bynta kaba maian tam na ki bynta 
baroh. Ki nongseng niam ki dawa ia ka jingshai bad ia ka 
jingpynpaw na ki bor kiba sba lyndet bad ban sngewthuh ia 
kane donkam ka jingngeit kat kum la ka niam ha kaba ngi 
don. Ym don jaka ban wan rah ia ka jingianujor hapdeng 
ki niam ka Pyrthei ha kane ka bynta bad la ieh ia kata ha 
ki nongpule. 

U Khasi ha ka Niam jong u u la shim lypa ba ka 
jingiap ka long ka bynta jong ka longbriew ka manbriew. 
U briew u wan sha kane ka Pyrthei ia ka ban iap. Kane 
ka Pyrthei kam dei ka jaka shong jong u hynrei ka long 
kaba u dei ban im tang khyndiat por ban pynkhreh ialade 
na ka bynta ka jingim ka ban sa wan. Ka jingkren kaba 
ong — "Im tymmen shong prah shong shang” ka kdew ia ka 
jingdaprta jong ka jingim u briew — ka jingim kaba la iaid 
ryngkat bad ki jingkyrkhu U Blei. Ia ki briew kiba im 
tymmen la ju ong ba ki long ki tymmen hok kumjuh ruh ki 
ju ong ba ki nongpyniap briew kirn ju im slem. Ka jingiap 
shiteng rta lane ka jingiap lum iap wah ne iap mynsaw 
mynsnam ka don la ka daw. 

Ka jingiap ka long ka jingkut jong ka jingim tangna 
kane ka Pyrthei bad ka long pat ka jingsdang jong ka 
jingim sha lyndet. Ka shu bthat ia ka mynsiem na ka met 
ba kan nang bteng pat ia ka jingim kaba lawei. Ha ka Niam 
Khasi ka jingngeit ka long ba wat la u briew u la khlad na 



kane kd tyffttti hynrti a dcm Hi ka jiftgiadei bad kiba dang 
ira khamtam bad la ki jong ki ba ha-iing ha-sem. Kawei na 
ki sakhi jong kane ka long ka khlam-suidlap kaba long 
kaWei ka jiftgngeit u Khasi. Kat kum kane ka jingngeit 
klba la iap ki wan jngoh hi ia kiba im khamtam ia kiba 
ba-iing bad kiba ki ieit ki thoin. Kum bah Shu ai nuksa 
ka don kawei ka jingjia ha Nongkrem ha ka miet ba thang 
ia ka kmie jong kawei ka iing. Kyndit kyndit ka la jia ba 
u khufl rangbah u shu kyllon pang. U la khih kyrthat shi 
pet bad u la ring bad kti bad kjat bad hadien kat to katntt 
pof um tip briew shuh. Baroh kiba ia don ki la ia kern 
tteng hynrei kawei na ki tymmen kiba ia don hangta ka la 
ong, “Wat ia sheptieng ei ei rah, kane ka long tang ba wan 
jngoh ka kmie.” Ka shu kren shi kyntien ar kyntien bad 
ka ia song kwai ia ka nongiap bad tang kumta hi uta ti 
khuh tf Id peit mat bad ym slem hadien u la ia shong bam 
k-Wai pat bad la kiba ha-iing ba-seirP 

Kadon ruh kawei pat ka kynja jingngeit kaba ki khot 
ka Sabuit-rngai bad kane ka long hi kum ka kblam-suidiap. 
Don na kiba ha-iing kiba na kano ma kano ka daw ki 
kynmawia kibaim bad kine kiba shah kynmaw ki shu ioh 
suhkpoh kyndit kyndit. Haba ka long kumta kaba donkam 
ka long tang ka khtoh ka kjor. Don kiba ia song da u 
kwai da kaba kynruh ia u shang-kwai bad don ruh kiba 
shu ai ja bad haba ki leh kumta ka jingkren jingkhana ka 
dei ban don. Kaba ki kham kren ka long ha kane ka 
dur harum 

“Hei ! Ngim tip kein ia ka daw jong ka jingsahnud 
ne jingbtrhkhoh jong phi bad ngim nang hi ruh ban id 
kren fie ia khana bad phi namar ba ngi la ia sah khyn- 
nah. To shim kein tang une u kwai/kane ka ja ka 
dohkhd bad to bam bad to khie leit noh da kaba suk 
kaba sain sha la ka jaka shong ka jaka sah jong phi. 
Yn leh kumno phi kiba la shah pom shah khet na kane 
ka Pyrthei” 

Shwa ban kren ban khana, lada ki ai da ka ja, ki da tah 
shun kbyndiat ia ki nongshitom bad ynda ki la dep kren ki 
beet ia ka ja shabar lane sha khrum bad kiba shitom nth Id 
la shu jah la ka jab ka suhkpoh. 



Kawei na ki daw jong ka jingai kyrteag thymmai ia i 
khyllung ba ka Tap-Lubri ka dei ka jingsahnud jongka 
Iawbei lane ki meinah ki meisan kiba la leit sha ka Maw. 
La dei ban pynieng ka Tap-Lubri ban suk ban raji ma ki. 
Nangta pat ka ju jia ba don kiba im kiba pyndonkam ia 
ka ksiar jong kiba ha-iing kiba la lap bad kyndit kyndit ka 
ksiar ka shu jah la ka jab. Ka jingiawad kan long da 
baroh shi-iing hynrci kan shu long lehnohei. Yndahabala 
wad ia ka daw la shem ba kito kiba pyndonkam ia ka kstai 
ki shu leh trai ia ka ksiar khlem don ka mynsiem sngewnguh 
khyndiat ruh ia kito ki trai kiba la iapi Haba la nguh la 
dem bad la pan map ia ka jingleh bym-suidniew, ka ksiar 
kan wan mih ha ka jaka kaba phin shu lyngngoh kata na ka 
jakakaba phi la wad ia ka ksiar da ki phew wat. Tong 
teng ka pisa nongtymmen ka shu jah wat na synduk bad ka 
jingbakla ka dei ka jong kiba im ba la jur eh ka jingbaeam 
khlem don shuh ka jingkynmaw ieit bad jingsngewngnh ia 
kiba la buh la seng. 


Ka Niam Khasi ka dei kawei na ki aiam ki bym kren 
ei ei ruh ia ka Sngi-bishar U Blei lane ia kata ka dujok no 
ka nurok. Ka ktien ‘dujok’ ka dei ka ktien Hindi bad ka 
ktien ‘nurok’ ka dei ka ktien> Bengali bad ki shu long tang 
ki mangkariang kiba la sa ha ka Niam Khasi ha ki sngi 
kiba hadien. Haba ngi bishar ia ka Niam Khasi ruh 
kumba ka long ym don jaka ia kine ki ktien baroh ar tylli. 
Ha ka Niam Khasi ym donkam shuh ia U Wei ba Ua 
dang buh ia kata ka Sngi-bishar. U Blei U la long lypa U 
Nonghukum bad U Nongsynshar bad ka jingjm jong u. 
briew ka la long lypa u diengkot ban thew ia u. U la iob 
lypa ia la ka nong kat kum ki kam bad ki jingleh bad kat 
imm ka jingim jong u hi. Haba u ieng ha ka Jutang had u 
bat ia ka hukum lane hapdena ki dawlait ki dawlet kiba 
bun u long uba la ia suk bad U Blei u la leit ban shong suk 
ha ling U Blei bad ban bam kwai hangta ryngkat bad la ka 
jong ka Iawbei bad u Soidnia bad ki meinah ki meisan bad 
baroh ha ka kur shi khrum ka Maw. Haba um lah pat ban 
ieng ha ka bishar hadien ba u la iap u shu kylla suidiap 
ban shang makia ia ka Pyrthei ban kylla ksuid. 

Haba u briew ha ka jingim jong u ha kane ka Pyrthei 
u long uba Iyndet ia U Blei bad uba U Blei ruh U la phai 
lyndet na u, u la long lypa uba la shah synshar ha ki ksuid 
ki khrei bad ha ka Tyrut ka Smer, ka syiem jong ki ksuid. 
Haba iap ma u ruh ym don jaka shuh ha ling U Blei bad 
um lah shuh ban ia don ryngkat bad la ki kur ki jait. U 
la dei ban pynlong jaka shong jaka sah ha kane ka haw-haw 
bad ha kane ka Mariang ha lum ha wah, ha khlaw ha 
btap bad kino kino kiwei pat ki jaka kiba u sngewbit. Ym 
don jaka ha ka Niam Khasi ba ngin ia kren ia kata ka 
Khyndai Pateng Niamra lane ia kata ka Nurok ka Ksew 
lane ia kata ka Mynkoi u Jom. U Dr. H. Lyngdoh ha ka 
kot jong u “Ka Niam Khasi” haba u kynthoh shaphang 
kane, u ong — “Kane ka jingngeit kam ia hap bad ki rukom 
ba u Khasi u pyrkhat shaphang ki ksuid ki khrei ha kane 
ka Pyrthei bad ka long tang ka Mangkariang ba la sa ha ka 
Niam Khasi na ki paramarjan kiba don kum kata ka 
jingngeit ha ki niam jong ki” (Lyn-1). Kumba la ong 
haneng, ki ktien ‘dujok’ bad ‘nurok’ lane ‘mynkoi’ lane 
•‘Jom’ kim dei ki ktien Khasi bad ki la shu wan rung khlem 
nongrim ha u Khasi ban shu long kumba ong u Dr. Lyngdoh 
tang ki mangkariang. 


Ka ling U Blei 

Ka Niam Khasi kam pyndonkam ia ka ktien ‘Bneng’ 
ia kata ka jaka basuk ha lyndet jong ka jingiap lane ia 
kata ka jaka kaba don ha lyndet jong kane ka jingim ha 
kane ka Pyrthei. Um shim ba ka jaka shong U Blei ka 
long ka Bneng. Haba u kren ia ka jaka shong U Blei u ong, 
"‘U Blei Uba na jrong na tbian” namar ba U Blei U long 
uba dap ia ka bneng bad ia ka khyndew. Don kiba ong ba 
ka ktien ‘Bneng’ ka long kaba ki pyndonkam ki niam 
nongwei kiba la ioh jaka ha kane ka Ri Khasi. Ka kyrteng 
kaba u Khasi u ai ia kata ka jaka basuk ha lyndet jong ka 
jingiap ka long “Ka ling U Blei”. Haba u kren ieit bad 
kren burom iano iano na kiba la iap, u ong, “Ita ita iba la 
bam kwai ha ling U Blei”. “Ka ling U Blei” ka long 
kawei na ki kyrteng kiba sngewtynnad tarn ba la ai ia kata 
ka Ri Basuk hadien ka jingiap. Lah ban ong ba ka ia 

ryngkat ba ka dor bad ha ka jingsngew-tynnad bad ka ktien 
‘Paradise’, kaba long ka ktien Persia kaba la shim kylliang 
ki Jiw ban pyndonkam ki Khristan ruh mynta kaba long ruh 
ka ktien ba la pyndonkam da ki nongbud jong ka 
Zoroastrianism kaba la long ruh ka niam jong ki KhaMi 
hyndai. 

Rumba la ong haneng ka bynta kaba iadei bad ka 
jingim hadien ka jingiap ka long kaba kham maian 
bad dei hangne ba ki niam baroh ha ka Pyrthei ki 
don la ka rukom rukom pyrkhat bad rukom rukom 
jingngeit bad ngim lap ba kawei kan ia dei bad kawei 
pat. Ha kane ka liang ngi iohi ba kawei na kiba la 
iarap ia ka rukom pyrkhat ka long ka jingmutdur. Ia ka 
jingmutdur la pynshong nongrim ha kiei kiei kiba u briew u 
tip bad iohi bad palat ia kata um lah ban leh. Kiba ieit ia 
ka beh-mrad kum ki Red Indian ha America ki pyrkhat ba 
ka jingim ha lyndet ka jingiap ka long ba kin shu ia pynlut 
ia ka por tang ha ka behmrad bad ka jingbebmrad ruh kan 
long kaba suk bad kaba sngewtynnad. Kiba bangki.soh 
bad kiba ri bun tnga kum ki Arab ki pyrkhat ba ha kata ka 
ri sha lyndet ka jingiap ruh kan long kumta. Kiba bang ka 
rwai kum ki Jiw bad kiba bang ruh ka tem kanjari, nabel 
bad duitara ha ki temple jong ki ban iaroh ia U Blei ki 
pyrkhat ba ha kata ka ri sha lyndet ka jingiap kin ialeh 
kumjuh. Ki Khristan kiba long na ka niam ba la seng 
nongrim ialade ha ka niam ki Jiw bad kiba la ioh pateng ia 
ka jingbang ban rwai na ki Jiw ki pyrkhat ba ha kata ka ri 
sha lyndet ka jingiap kin ia rwai khlem kut shuh shaduh ki 
yrta bah ban iaroh ia U Blei khlem thait shuh. 

Kitei kiei kiei ki pher kat kum ka jingpher ki jaka bad 
jingpher ka jinglong jingim ki briew. Namar ba kim lah 
ban mut dur ha kiei kiei kiba kim tip kumta ki mutdur ha 
kiei kiei kiba ki tip. Ha u Khasi ruh ngi lap ia kajuh 
kaei kaei. U namar ba u bang eh ban bam kwai ha kane 
ka Pyrthei u pyrkhat ba ha ling U Blei ruh un leh kumjuh. 
U sngew kumba hangta ha ling U Blei u don u shang kwai 
uba heh ha ka pneh jong ka Iawbei bad ban ia H am symphor 
nangta. Kine kiei kiei baroh ki long tang ki jingmutdur ia 

kata kajingsuk sha lyndet bad ki kyrteng kiba kiai ia kata 

ka iaka ruh ki long kiba don ka jinftnut jong ka jingsuk. 
Ki j kyrteng bad kf jingmutdur ki lah. ban pher hynrei kt 
jingmqt bad ki jingpyrkhat ki ia mir bajuh. 


Ka Mawbah 

Ka jingim jong u briew ha kane ka Pyrthei bad kajing- 
im jong u ha kata ka Pyrthei ka ban sa wan ka long kaba 
la bteng lang bad ngim lap ban don kano kano ka mam ka 
ban shu bthat jyndat tbak. Ki Jiw. ki Masulman bad kt 
Khristan ki ngeit ba kane ka met kaba pyut kan mih pat 
na ka jingtep ha ka jingsawa jong ka turoi ban shim ia ka 
met ka bym pyut ha kata ka sngi jong ka jmgmihpat. Kt 
Japan ki ngeit ba u dpei uba ki lum na ka bynta ki i bajap u 
ieng na ka bynta ka met ka ban shim ia ka dur kaba thym- 
mai ha kawei pat ka por bad kumta ter ter. Kine kiei kiet 
ki pyni ba imat ha Pyrthei oaroh shi tyllup ka don ka Jing- 
ovrkhat ha u briew ba ka don ka jingiadei kaba jan bha 
hapdeng ka met bad ka mynsjem- Kane kajuh kaei kaet 
ka don ha u Khasi ruh. U pat u khar la ki shyieng hadien 
ba. u la thang ia ka met bad u leit buh sha ka Mawbah ban 
ia don ryngkat hangta bad ki shyieng jong ka Iawbei, u 
Suidnia bad kiwei kiwei kiba la iap na ka kur ka jait. Ki- 
ne baroh ki long tang ka dak kaba shabar jong ka mam. 


Ban leit sha la ki kpa tymmen ka long ka jingangnud 
jong u briew shi tyllup ka Pyrthei. Ki Israel hyndai ki da 
angnud ban don bad la ki jong ki kpa tymmen bad ia ka 
met ruh ban tep hajan jong ki. Ki Jiw ki kren shaphang 
‘ka shadem u Abraham’ bad ban ioh shaniah ruh ha ka. 
Ka long kumta ruh bad ki Masulman bad kiwei kiwei ki 
jaitbynriew jong kane ka Pyrthei. Ka jingangnud jong 
u Khagi ruh ka long ban ia don ryngkat bad ka Meikulong 
kaba long ka Iewbei bad u Niikulong uba long u Suidnia la- 
ne u knii-rangbah eh. Kumba ki la ri la kdup ha kane ka 
Pyrthei kin ri kin kdup ruh ha ling U Blei. Ka kmie ha iing 
ka long kaba bat ia u shangkwai bad kan long kumjuh ruh 



bad ka Meikuloflg ha ling U Blei. Ki niam baroh ki 
kren ia ka mynsiem kaba ngim lah ban iohi bad na ka byata 
jong ka ngirti banse ban wan rah ia ka dur kaba ki lah ban 
mutdur. 


Kumba la ong haneng kaba ngi iohi ka long ba ka jing- 
mutdur u briew ia ka jingim sha lyndet ka shong eh kat kum 
ka jingim jong u ha kane ka Pyrthei bad palat ia kata un 
shitom. U Khasi ha kane ka Pyrthei u im shi kur shi kur 
bad shi iing shi iing bad u seng ia ka niam jong u ruh hang- 
ta. Kumba u im ha kane ka Pyrthei u pyrkhat ba ka jing- 
im jong u ha lyndet ka jingiap ruh kan long kumjuh. Haba 
u don ha kane ka Pyrthei u don ha ka jingkdup jong ka 
Iawbei bad ki iawbei-khynraw bad ynda Ia iap ruh ki shyieng 
jong ki ki dei ban ia don lang baroh shi kur shi jait. Ka Ki 
Khasi ka long kaba dap da ki maw bad ki krem bad kumta 
ki jied ia ki krem lane ki thaw krem da ki maw ban buh ia 
ki shyieng baroh shi kur shi jait ryngkat bad ka Iawbei ba<J 
u Suidnia bad dei ia kine ba ki khot ki mawbah. Ka jing- 
ngeit ka long ba kumba ki la ia don baroh shi kur shi jait 
ha ka Mawbah kumta ruh ban long ha ling TJ Biel ha kaba 
ka Iawbei ryngkat bad u Suidnia kin ia lum lang ia baroh ki 
khun ki kti bad ki para bad ki pyrsa jong ka kur ka jait 
baroh kawei. 

Baroh u paid Khasi pyllun uba mib na u Hynniew Trep 
u Hynniew Skum tynrai u don kajuh ka niam mawbah. 
Lada don kiba leh pher hangne hangtai kum sha ki Tbain 
Ri War, Shela, Nartiang bad nangta ki Khyrwang, ki Lyng- 
ngam bad kiwei kiwei ka long namar ba ki la shah kyrthep 
ha kiwei pat ki jaitbynriew bad ha kiwei pat ki bor. U Dr. 
H. Lyngdoh haba u thoh shaphang ‘Ki niam ki rukom baba 
iap briew* ha ka Kot jong u ‘Ka Niam Khasi,’ u ong — “Ki 
fukom ki Lyngngam ki sma Garo shibun bad kiwei kiwei 
ki sma Dkhar'. Baroh ki Hynniew Trep Hynniew Skum 
bad baroh kiba la pait la pra na ki ki don la ka iawbfei iaw- 
bei kiba long ki kmie ki kiaw bad kine baroh ki don t& ki 
mawbah tnawbah ha kiba ki thep lang ia ki shyieng jong 
baroh kiba la iap ba ka kur ka jait. 

Ki don ki jait ki bym shym wan na ki Hynniew Trep ki 
Hynniew Skum bad kine ki long kiba la pynheh pyniar la ka 
Jaitbynriew Khasi Khara. Kine ki long kito ki jait ba la 
mih na ki kmie ki kiaw ba wan rah ki Khasi na sha Ri 
Thor Ri Dkhar. Kine ki long ki jait kiba ka kyrteng jong 
ki ka lam da ka ktien ‘Khar' na khmat. Kine ki jait ki mih 
na kito ki kynthei ba kem u Khasi na sha Ri Dkhar bad ha- 
ba u wan rah ia ki shane sha Ri Lum u shongkha u shong- 
man ia ki, u ai jait u ai khong ruh ia ki bad u pynseng ruh 
ia ki ka niam ka rukom bad kine ruh ki don la ki jong ki 
jong ki Mawbah. Kine ki kmie ki kiaw ki kylla long ki 
iawbei ha la ka kur ka kur. 


Ki don ruh ki Khasi ki bym dei na ki Hynniew Trep 
Hynniew Skum bad kine ki dei kiba mih na ki iawbei kiba 
U Blei U dang thaw thymmai. Kine ki dei kum ka Jait- 
syiem Sutnga bad Jaitsyiem Khadsawphra kiba mih na ka 
Lidohkha, ki Jaitsyiem Shillong kiba mih na ka Pahsyntiew 
bad kiwei kiwei. Kine kirn lah ban don mawbah namar ba 
ym shym lah ban thang bad ban tarn shyieng ia ki iawbei 
jong ki. Ka Lidohkha ka leit phai sha ka Weikhyrwi bad 
ka Pahsyntiew pat ka leit phai sha Krem Marai bad kim 
shym mih Pyrthei shuh. Ki Jaitsyiem Shillong haduh mynta 
kim ju thep Mawbah badkumtaiaki shyi.ngjong ki la 
shu leit thep shapoh krem khlem lehniam lehrukom kata ba 
ki ruh kin shu jah shapoh krem kumba leh ka Pahsyntiew. 


Haba iap mano mano bad bym pat lah ban leit buh ia 
ki shyieng jong ki sha ka Mawbah lah ban buh shwa ia ki 
ha ki maw kiba la shna khnang ban shu buh shi por bad ia 
kine la khot “Ki Mawphew” ne “Ki Mawkynrong” bad yn- 
da haba la bit la biang ban shim pat ia ki bad ban leit buh 
sha ka Mawbah. Ki briew kiba don jngai na ka Mawbah 
ki lah ban nang buh shwa ia ki shyieng ha kine ki mawphew 
ki mawkynrong katba ym pat ioh lad ban leit thep sha ka 
Mawbah Pepbah. Lada don mano mano ba jah na iing 
na sem bad ynda ki la antad ba la dei ka por ba u la iap 
bad ka bym lah long shuh ba un dang im ki shu khot syr- 

ngiew ne thang syrngiew nob. Ki rah da ki sbai bad Id 
kynting ia ki lai sien ha lynti shnong ba don bun lad bad 
baroh Tai sien ki kbot ia ka syrngiew jong kito ki briew kiba 
la jah bad ia kine ki sbai ki leit thep sha Mawbah ha ka ja- 
ka ki shyieng jong ki. Don kiba shu thang ia ki tiar ki tar 
jong kito kiba la jah bad ki lum tang ia u dpei ban leit thep 
sha ka Mawbah. Sha ki Thain Pnar ki kaweh da ki sla- 
diengsning ban khot ia ka syrngiew jong kito kiba jah. Kim 
ju leh bein iano iano ne kirn ju pynsah lum, ki tieng ioh 
sngewsih ka Iawbei bad ioh thut ka Blei ha iing. 



Lynnong 6 


U BLEI HA KA JINGIM U BRIEW 

tJ Bid kum ka pdeng ha ka jingim n brlfcw 

Ka jingpyrkhat u Khasi haba u seng ia la ka jong ka 
Niam ka long ba ka pdeng jong ka jylli jong kane ka Pyrthei 
u long u briew bad ha ka pdeng jong ka jylli u briew pat u 
ieng U Blei bad kumta kat kum ka Niam Khasi ha kiei kiei 
baroh U don U Blei bad U U long ka pdeng (theo-centre). 
Na ka liang ka jong u briew ruh ha kiei kiei baroh kiba ia 
dei bad ka jingim jong u U Blei U long ka pdeng bad namar- 
kata ha ka jinglong tynrai u Khasi ym don kano kano ha ka 
jingim jong u kaba kham khraw ban ia ka Niam. Ha kine 
ki juk kiba mynta ba la wan ki niam nongwei lada ki lah 
ban par thied ha u Khasi ka long tang lada ki lah ban seng 
ha ka nongrim jong ka jingtip Blei kaba la don lypa ha u 
Khasi. Lada kim lah ban leh ia kata ki lah pynban ban 
pynduh ia ka jingtipbriew jingtipblei kaba la don lypa ha u 
bad kine ki niam nongwei kin kylla long tang ki jainkup 
ia pan. 

U Khasi u seng ia la ka jong ka jingim ha U Blei Uba 
long U Nongbuh U Nongthaw bad Uba la thaw-bynriew 
buh-bynriew ia u ha kane ka Pyrthei. Dei ma U Uba la ai 
ia ka longbriew ka manbriew bad ia ka long-rynieng bad ia 
ka manrynieng. U wan sha kane ka Pyrthei da ka hukum 
U Blei bad u pyniaid ia la ka jong ka jingim ruh da ka hu- 
kum kaba mih na ka Jutang kaba u la iateh bad U Blei. 
Kaba palat ia kata ha ka Niam Khasi kan long tang ka rong 
bad ka leh-jingbriew ka bym don nongrim ha ka Niam bad 
ha ka jingiadei jong u briew bad U Blei. 

Ha kiei kiei baroh ha ka jingim u Khasi U Blei namar- 
kata U long ka pdeng. Kane ka Pyrthei ryngkat bad ka 
haw-haw bad kiei kiei kiba don ha ki ki long ka matti jong 

U Blei. U briewn long Uba TJ Bid U la bah la 'thaw mi 
U. Ka jingim jong u ka long ka jingai jong U Blei. Haba 
ia kren ia ka Jutang jong u hangta U Blei U don. Haba k 
krea ia ka hukum hangta U Blei U don. Haba ia kren ia 
ka daw U Blei U don hangta bad ka long knmjuh rah bad 
ka rngiew, ka bok ka rwiang bad kiwei kiwei de ki bynta 
.jong ka jingim u briew. U Blei U long ka bynta jong ka 
jingim u briew bad U synshar ia u briew naduh ba u dang 
don ha ka kpoh ka kmie bad haduh ba un da leit noh na 
kane ka Pyrthei bad haduh ba ki shyieng jong u tuh kin da 
leit sha ka Maw. 

Naduh dang pun dang khyllung 

Naduh ba i khyllung i dang don ha ka kpoh ka kmie i 
la long lypa i mynsiem iba kordor iba la thaw-bynriew 
buh-bynriew U Blei Trai Kynrad na jrong na tbian. I long 
ruh i ban wan sha ka Pyrthei ha ka burom bad namarkata 
dei ban ri bad sumar ia i ruh ha ka burom bad ha ka akor. 
Kam dei ia u kpa lane ia ka kmie ban leh danda ha ka iaid 
ba ka ieng namar ba i khyllung i wan na U Blei ha ka 
jingkhuid bad in mih sha ka Pyrthei ruh ha ka jingkhuid. 
Lada bakla ia kata ka kmie ruh kan nym kha suk kha sain. 
Ki don bun kiei kiei kiba ka kmie bad u kpa ki dei ban 
kyndiah namar ba ioh ki ktah ia i khyllung. 

Shwa ban kha ki pyndep ia ka Tap-kpoh na ka bynta i 
khyllung bad na ka bynta ka kmie. Kane ka long ka 
jingknia ha Ka Blei ka Iawfeei ba i khyllung ha kpoh hi 
longbriew manbriew bad kumba U Blei U la buh kyntbei ne 
buh shynrang ia i ba in da koit da kbiah bad ba ka kmie rah 
kan kha bha kha rhiat bad ba i khyllung ruh in da sah ka 
nam bad ka kyrteng. Ki ju knia Tap-kpoh da ka syiar kaba 
■stem bha ki kjat bad kawei pa fcawei ka iing ka ju don u 
Wong uba kyrpang na ka bynta kane ka jinglebniam. & 
line u klong hi khot "U Klong lawbei’ Ka daw kite khatb 
kongsan eh ha kafie ka jinglebniam ka long ba ka lnaie 
kan kha bha kha nhat bad dei na ka bynta kane ka da* ba 
ki ju pyndep ia kane ka jingknia abwa ban dap bund kfa 
kmie. U Khasi u tfeng kyndong baloh kakotie kam kh 

kha lane ba ioh ka iap-pongding ne iap-kha-khun namar ka 
jingiap kaba kum kata ka long ka jong ka Tyrut ka Smer. 
Kumba i la long met long mynsiem ha ka kpoh ka kmie in 
da wan ruh sha ka Pyrthei da kaba suk kaba sain bad ba in 
da long briew man briew bad in da khiah-krat khiah-stang. 

Haba la kha ia i khyllung ha kano kano ka sngi ha ka 
sngi kaba bud la dei ban jer ia i. Ka jingjer ia i khyllung 
kam dei tang ka jingai kyrteng ban ioh ban khot ban sin ia i 
hynrei ka dei ban long ka kyrteng ka ban da pynsah ia ka 
nam ka kyrteng bad ka ban da kit ia ka long rangbah ka 
man rangbah. Kan long rub ka kyrteng ka ban kit ia ka 
bok ia ka rwiang, ka ban pyneh ia ka rngiew ka bshi bad 
ka dei ruh ban long ka kyrteng ka ban da hun da sngewbha 
Ka Blei ka Iawbei bad ki meinah ki meisan baroh kiba la 
leit sha ka Maw. Ia ka jingai kyrteng lah ban shu pynjaw 
da u klong ne shat da ka pylleng ne kynting da ki siej lane 
leh da kiwei pat ki rukom tangba kiei kiei baroh kin long 
kumba ia pan. Haba la dep dei ban da suit da shor ban 
sngew ban rap Ka Blei na iing. Ki niam ki rukom ki lah 
ban pher hynrei ka Niam ka dei kajuh. 

Iaka jingjer ki pynbud pat da ka Tap-lubri. Ia kane 
ka jinglehniam ki pyndep katto katne por hadien ka jingjer. 
Kane ka long ka jingknia ban pynskhem ia ka kyrteng ba la 
ai ha ka por ba jer. Lada i khyllung im koit im khiah lane 
i swai i khrew ki ai da kawei pat ka kyrteng namar haba 
ka long kumta ka jingngeit ka long ba ka kyrteng ba la ai 
kam shym long kaba hun Ka Blei ka Iawbei bad kiwei kiwei 
kiba la leit sha ka Maw. Ka lah ruh ban long ba ka 
kyrteng kaba la ai ka long ka bym ioh ka jingkyrshan na ka 
Dawiing ka Dawsem. Ha ka kyrteng thymmai ba la ai in 
sdang pat ia la ka jingim ha ka jingkyrbah kyrsan ban ieng 
ka daw na iing. Haba i khyllung i heh i plung bad i shait i 
khiah krat, lada dei u shynrang ki pynthied da ka jymphong 
bad lada dei i kynthei da ka jain-kyrshah lane ka kamsa bad 
ki pynskhem ia ka kyrteng ba la ai ha ka por ba jer. Haba 
i khyllung i long kumta ka jingngeit ka long ba Ka Blei 
bad ka Iawbei ki suk ki sngewbha bad ki meinah ki meisan 
baroh kiba la leit sha ka Maw ki suk ki raji bad ka sahnud 
ka buhkhoh nangno nangno ruh kam don. 

Lada i khyllung im koit im khiah bad j bun sa tang k& 
pang bad ka shitom lane lada i khrew bad i swai ka jingngeit 
ka long ba la dei ban don ka daw. Ka jingbymhun bym- 
sngewbha ka don lane ka sahnud bad ka buhkhoh. Kane 
ka lah ban long na Ka Blei ka Iawbei lane na ki meinah ki 
meisan kiba la leit sha ka Maw. Haba i khyllung i long 
kumta la dei ban ai kyrteng thymmai la i bad ban da 
pynthied sopti thymmai ruh. I dei ban sdang biang ia ka 
jingim kaba thymmai bad la dei ban pynieng biang ia ka 
bok ka rwiang bad ban da pyneh ia ka rngiew ka bshi jong 
i. Ia ka kyrteng ba ai ha ka por ba jer ki klet noh bad ki 
pyndonkam da ka kyrteng kaba thymmai. Lada hadien ba 
la leh kumta ruh la lap ba i khyllung i swai bad i khrew hi 
kumjuh ka jingngeit ka long ba ka Daw na iing kam long 
sbuh. Ha ki Thain Ri War ka don kawei ka rukom kaba 
ki ju leh bad ia kata la khot ka Kyrbahnongkha. Ka 
kmiekha jong i khyllung ka shim noh ia i bad ka kyrbah- 
nongkha ma ka. Ka leh ia kane da kaba ai da kawei pat 
ka kyrteng bad pynthied sopti thymmai biang bad nangta ka 
pynlong ka nguh ka dem ha Ka Blei ka Iawbei ba la kit noh 
ma ka ka Kmiekha. Kane ka kham jia tang haba ki kur 
jong i khyllung ki long kiba la sah khynnah lane ki bym don 
niam shuh. 

Kumba ka long ha kiwei pat ki kam ka Tap-lubri ruh 
ka long da ka hukum Ka Blei na iing. Haba bit ba biang 
kiei kiei baroh ki ju knia da ka syiar ban pynsngew pynsngap 
ha Ka Blei ka Iawbei ba kin rap kin shan ma ki ba i 
khyllung in koit in khiah bad ba kan phuh ka longbriew ka 
manbriew jong i bad ba kan sah ruh ka nam ka kyrteng ba 
kan eh ka longrynieng ka manrynieng bad ka rngiew ka 
bshi bad ba in da long rangbah man rangbah. 

Ka jingngeit Khasi ka long ba naduh ba i khyllung i 
don ha ka kpoh ka kmie bad baduh ba in da dap shi snem 
ha kane ka Pyrthei i don hapoh ka jingsumar Ka Blei ka 
Iawbei bad lane ka jingpeit jingsumar ruh ka long kaba 
kham kyrpang. Ka por ba i khyllung i dang don ha kpoh ka 
kmie bad ba i dang don ruh shi snem ha kane ka Pyrthei ka 
long ka por ba i dang lung dang jei bad namarkata ka de 

ka por ba Ka filei ka Iawbei ki dang kfaam phikir. Dei na 
kabe ka daw ba u Kbasi ia u klong ba pyndonkam ha ka 
TapkpOh u ai kyrteng ‘U Klong Iawbei’. Haba jer ia u 
khyllung shynrang ia ka ryntieh bad ia ki khnam ba pyndon- 
kam ki khot “Ka ’tieh-iawbei” bad “Ki ’nam-iawbei”. Ia 
kb eit jong i khyllung i bym pat bam na kane ka Pyrthei ki 
khot ‘Ka eit-iawbei’ bad ia ki bniat nyngkong ki khot “Ki 
bniat-iawbei”. Ha kajuh ka rukom ka don ka rkhie-iawbei, 
ka iarain-iawbei, ka aibam-iawbei, u shniuh-blei ne u shniub- 
iawbei bad kiwei kiwei ruh. 

Ka Iawbei ha ka kur ka jait ka don ka kam kaba khia- 
Ka kam jong ka ka long ban peit ba ki khuh ki kti ki ia roi 
patum pareh bad ka kur ka jait ba ka la seng kan beh kan 
iar. I mynsiem iba wan longbriew thymmai sha ka Pyrthei 
I long ka jingai Ka Blei ia ka bad ka kam jong ka ka long 
ban ri ban sumkr bad ban peit ba ita i mynsiem ba la pynkup 
da ka met ha ka kpoh ka Iawbei-khynraw in da long briew 
man briew bad ba in da man kynthei in da man shynrang. 
Ka Iawbei ka iaid ryngkat ha ka kam jong ka bad Ka Blei 
kaba long ka Leilongkur ka Leilongjait ka ban peit ban 
%umar ia baroh kiba la long mynsiem ha ka kur ka jait. 
Dei na kane ka daw ba ki jinglehniam baroh kiba ia dei bad 
ka longbriew ka manbriew ha kane ka Pyrthei kum ka 
Tap-kpoh, ka Tap-lubri bad kiwei kiwei ki long kiba la 
pynleit ha Ka Blei bad ka Iawbei ia kiba la shu khot Iyng- 
kot ‘Ka Blei ka Iawbei.’ 

Haba la san la rangbah. 

Ka Niam ha u Khasi ka long ka niara-iing namar ba la 
pynshong nongrim ia ka ha la ka iing ka iing, ka kur ka kur 
bad ka jait ka jait. Ha ka Niam namarkatau Khasi u iaid 
tyngkat ryngkat bad la ka iing. Ka iing ka kit khlieh na ka 
bynta uwei pa kawei kiba long ki dkhot jong ka bad ka 
pyndep ia ki niam ki rukom baroh kiba ia dei bad ki. Uwei 

K kawei namarkata ki don ka jingkitkhlieh na ka bynta 
ling ktftnbh ka iing ka don ka jingkitkhlieh na ka bynta 
jong B. Ynda u briew u la sahu lk tangbah bad u te iaid 
lk ieng bad mih Pyrthei ha ka tt*S ka ktah, ka kam s h nong 

ka kam thaw, bad. kiw$i kiwei, 4 dei baa pyrkhat ip la lea 
iing ban ieng ka Dawijng. U don la ki kpr ki jait bad um 
dei bap, pyrkhat tang ialade shi met bad ha ka laid ha ka 
ieng u dei. ban da thew ban da mang ba ioh thut Ka Blei ka 
Iawbei na iing. Ka dei ka kam jong u ban ieng ha ka daw 
bad ka bukum bad ban kiar na ka sang kamaba ioh wap 
ka byrsieh ka byrsang bad ka raibi bapoh ijng palorkaba 
ai daw ruh ialade. 

Ynda u la iaid la ieng bad u la khih shane bad shatai ka 
lab ban long ba ha ka longbriew u la lah ban don shihun ki 
dawlait ki dawlet bad u la lah ban tarn ka kti kamon bad ka 
kti kadiang lane ka kjat kamon bad ka kjat kadiang bad u 
la lah ruh ban leh ki kam kiba long ka jinglyndet ia ka 
hukum Blei bad U Blei ruh U la dei ban shoh ban sympat 
ia u da kaba pyllait ia u ban ngat ha ka shitom- ka jynjar. 
Haba u la long kumta ka iing ka dei ban ieng ka shat ka 
khein ban kylli na Ka Blei ia ka daw jong ka longjot ka 
longrem jong u bad ban. lpit ban law bad ban pynlong ka 
nguh ka dem katba shong ka lynti. 


Ka lah ban long ba u briew u lait na kawei ka jingshitopi 
bad u hap ha kawei pat lane kawei ka jingjynjar ka wan 
hadien kawei pat. Ka khmat jong u ka shu i-jem bad kam 
i-eh khyndiat ruh bad ki jingshem jynjar jong u ruh kip 
long kiba har phew ka jait bad un long u briew uba khur 
kynshew lut. Haba ka la long kumta ka jingngeit ka long, 
ba ka rngiew jong u kam long shuh bad la dei ban ksan- 
rngiew ia u shisyndon khnang ba ka rngiew jong u kan ieng 
kan eh biang. Ha kane ka jingknia ki pyndonkam da ka 
syiar kaba bha bad balieh ki kjat. Ki pynshong ia uba kin 
ksan rngiew hajan ka Duwan bad u nongknia u dwai p 
kyrpad ia U Blei Trai Kynrad Uba la buh hok ia ka 
longrynieng jong u bad ba Un pyneh pynkhor biang ia ka 
rngiew jong u. Ka jingim u briew ka shong eh ha ka 
rngiew ; haba ieng ma ka kiei kiei ki iaid beit bad haba la 
jem ma ka ka long kaba eh ia u briew ban ieng bad dei na 
kane ka daw ba ka jingksan rngiew ka long la kumno 
kumno shisien san ne shiphew snem. 

Kawei pat na ki jinglehniam ka long ka Tap-rwiang 
bad ki leh ia kane khnang ban ieng ka bok ka rwiang ban 
ioh ka koit ka khiah, ban bha ka leit ka wan bad ka khih ka 
dang bad kiwei kiwei. Haba ki knia ki pyndonkam daka 
syiar kaba sngaid bad kaba khuid ki kjat bad ki sner. Ka 
rukom knia ka long kumjuh hi kum kaba ksan*rngiew. 
Kim ju leh ia kine ki jingknia khlem da pan bad khlem da 
ioh ka hukum na ka Blei bad shwa ban khreh ia kine la 
dei ban leh shwa ia kata. Ha baroh ar ki jingknia ki 
pynshong ia kita kiba kin ksan shaphang kamon u nongknia 
bad ynda la dep la biang kiei kiei baroh ki tynrong ia ka 
sla sning bad ia u khaw halor ka khlieh jong kita kiba ki 
ksan. Haba ka syiar ka bha ki ai dkhot ki ai dkliai ha kata 
ka duwan bad ki ai ba un sip tang uta hi uba ki pyndep ia 
ka jingknia. Lada jia ba kiei kiei kim bha bad bym suk 
bym diangti Ka Blei ki ieng ban wad ia ka daw bad ki knia 
pat ha ban da bha. 

Kumba la thoh ha ka Lynnong 2, ka don sa ka tap-ksaw 
ban kyrpad ia U Blei Trai Kynrad ba un kyrkhu ma U ban 
roi ka spah ka phew, ban bang ka kiad ban lah die. ban ioh 
pyniap nongshun ha ka thma, ban ioh mrad baba leit beh 
bad la ong ba ki tap-ksaw wat ia ki sew-beh. Kine kiei 
kiei baroh ki pyni ba u briew urn ieng ha la ki jong ki kjat 
hynrei u buh ia U Blei ha pdeng ka jylli jong ka jingim 
jong u. Naduh ba u dang kbyllung bad haduh ba u la san 
la rangbah u ngeit ba dei U Blei Uba synshar ia ka jingim 
jong u. Ha kiei kiei baroh u leit sha U Blei, ia kiei kiei 
baroh u ap na U Blei bad ha kiei kiei baroh u ai ka 
jingnguh jingdem sha U Blei. 

Ha dpei ha la iing 

Ka iing ha u Khasi ka long kaba kyntang palat bad ia 
ka jingkyntang jong ka ngim lah lano lano ruh ban batai da 
u thylliej briew. Dei ban ri khuid ia ka katta katba lah 
namar ki tieng kyndong ioh thut Ka Blei ha iing. Ka dei 
ban long ha la ka jinglong khuid jong ka hi kam pher la 
duk ne riewspah. Ka long ruh kum ka iing-mane ne 
temple namar ba ha la iing u Khasi u mane ia la U Blei 
Uba Ia thaw-bynriew buh bynriew bad Uba la buh ruh ia 
ka longiing ka longsem. 

Ka dpci jong u ka long kaba kbuid bad kaba u da lape 
bha bad kaba urn ju kham sngewtynnad ban pyndei da u 
synsar. Um ju sngewtynnad ba kiba na bar kin iuh da ka 
kjat ha ka. Lada don kiba leh kumta lada um nud ban 
ong da ka ktien un shu peit diaw da ka khmat. Ki 
mawbyrsiew lei lei ki long kiba da kyntang palat bad lah 
ban ong ba ki long kum ka duwan hi. Um ju shah ba 
kin khih namar ba kata kam wan rah ia ka jingsngew ne 
jingpyrkhat kaba sngewtynnad. Ka jingkhein kyntang jong 
u ia ka dpei lane ki mawbyrsiew kam long namar ba ka 
long ka jaka shong Ka Blei hynrei ka long namar dei ha 
dpei ba u ia kren bad la ka Blei ha iing. 

Haba ia bam ja shi iing u kpa ka iing ne ka kmie ki 
da buh iwei ar i soh-khawja halor u mawbyrsiew kum ka 
jingainguh ia ka Blei ha iing kaba long ka Leilongkur ka 
Leilongjait bad ka Leilongiing ka Leilongsem namar ba dei 
ma Ka Kaba la bsa la btiah bad Kaba la ai ka ja ka 
dohkha. Ki tymmen lei lei ki da nguh ngon ha khmat u 
mawbyrsiew uba long ka duwan jong ka iing mane bad 
ban ainguh ia la U Blei. Don ruh kiba da ktah ia u shwa 
ban mih na iing ban leit shano shano. Shwa ban mih na 
iing ban leit jingleit kum kaba leit lum leit wah ne leit iew 
leit hat ne shano shano sha ka jingleit kaba donkam ki da 
thep u khaw ha pla bad shwa ban ieng narud dpei ki da 
kren da khana ia ka Blei ha iing ba Kan rap Kan da ma Ka 
ba kin lait na ki jingma jingmynsaw ha lynti ha syngkien ne 
ha jingtrei jingktah bad ban beit kaba mut kaba thew. 
Ka jingkren jingkhana ka long ha kane ka dur harum : — 

“Ko Blei, kumba la buh ma Phi, ngan leit la ka iew 
ngan leit la ka hat bad ngan leit la ka jingtrei ngan leit 
la ka jingktah ban wad la u khaw-kham la u khaw-shir. 
Ka bok te ka jong Phi, ka da ka ker te ka jong Phi 
ban nym don ka ma ka mynsaw bad ka jah-burom ka 
khein-burom, ban lait na ka bih na ka bam, na u 
dakaid u runar bad na u shun u dusmon. To nang 
pynphuh nang pynphieng ma Phi, Mo Blei. Ka burom 
te ka jong phi...”. 



$2 


Haba poi ba ka pang ka jhia ne ka duh>-spah ka duh- 
phew ne kano kano ka shitom ka shijot ki da kren ki da, 
kbana ban iatbuh ba Ka Blei bad ban pan map ia ki 
jingduna ki jingbakla bad ia ki lait ki let. Kum ban shu ai 
nuksa, haba pang i khun ha iing, ka kmie ka shu dem rit 
bad ka shu iam rit ha Ka Blei, kumne : — 

“Ko Blei, kumba Phi la thaw bok ia nga bad |>hi la 
ai ia nga ia ine i sob i syntiew, nga ngeit ba ka jingai 
jong Phi ka long kaba biang bad kaba neh hynrei haba 
long kumne nga te Blei nga poi ba ka dum ha, ka 
lyngngoh bad ngam tip kaei ka daw, nga kaba dap tang 
da ka duna suda, imat nga la pynthut pynsngewsih ia 
Phi, Mo Blei ? To map kein Blei, to pyneh ma Phi ia 
ka bok ia ka rwiang ban nym iuh-roit ka daw-lum ka 
daw-wah. Ia ka bieit ngan da kynmaw noh bad ngan 
pyndem ha phi Ka Blei. Wat ai kein ban jahburom ma 
Phi Ka Blei tang namar ka bieit jong nga bad to khyllie 
noh, ma Phi ia ine i khun jong nga, ngan sah tang ka 
nguh ka dem ia phi.” 

Haba poi sha ka shem bha ka shem miat ba ia koit ba 
ia khiah bad ba ia ioh pahuh ka ja ka dohkha bad ba ia ioh 
ruh ban thied ksiar ban thied tupa bad ban thied jain thied 
nep, ka iing kam ju klet ia ka Blei bad ka da pynlong ka 
nguh ka dem — 

“Blei dei ma Phi Kaba ai Kaba pyndap pynbiang bad 
Kaba pynphuh pynphicng katne. Ka burom te Blei dei ka 
jong Phi bad to shim tang ka nguh ka dem. To nang 
synran ma Phi bad to nang rap ma Phi ba ngin nang ioh 
bad ngin nang phuh nang phieng, Mo Blei”. 

Haba ki shna ksiar shna rupa lane shna iing shna sem 
ki da pynsngew ha Ka Blei ryngkat bad ka nguh ka dem 
bad ki dwai ruh ba Kan nang ri nang sumar bad Kan nang 
pynbha ia ka kamai ka kajih, ia ka rep ia ka riang bad ia 
ka trei ka ktah bad ba ka iing kan nang longbriew nang 
longspah bad nang bha ka longkur ka longkha. Ki lum ki 
lang tang ia la ka jong bad kirn ju kwah ia ka ioh-ei lane ia 

ka um-syep kiwei. Ki kiar raimaw raidieng ia ka tyngka ia 
khalai ne tyngka thangiap ne nongsam bad kumjuh ruh ia ka 
tyngka bam-sap, ioh lute ne khaii martuh ne ia ka tyngka 
shohnoh ioh wan ka byrsieh ka byrsang ha iing. 


Kim ju leit buh pisa buh tyngka ne mar-kordor kum ka 
ksiar ka rupa ne ka khiew-rnong lane ka khor ne ka dahara 
ha iing ki briew ba ioh ia byrsieh bad ka jong kiwei bad ba 
ioh thut Ka Blei na iing. Kim ju ai kylliang ruh ia ki ha 
ki briew ba ioh ia byrsieh kumno kumno. Kim ju pynrung 
ha iing ia uba iap mynsaw mynsnam ne iap-tyrut iap-smer 
bad kumjuh ruh ia u nongpyniap briew ne uba pyniap kur 
ne uba pyniap ialade bad ia ka met-iap jong ki dei ban 
buh shabar nainar ki da tieng iap lieng im ba ioh wan 
shong synri ka tyrut ka smer. Kim ju kyntiew ruh ha iing 
ia ki met-iap jong ki briew ki bym dei na iing. Kim ju 
shah ruh ban ia thoh shongkurim ha iing lait noh tang 
kiba ha iing hi kum kiba dei na ka liang ka kmiekha ne na 
ki kur namar ki tieng ioh thut Ka Blei ha iing. Kim ju 
leit pynmih snam ruh ha iing ki briew ba ioh thut Ka 
Blei jong ki bapli. 


Ka Khein ka Bishar 

Ki ktieri ba la batai da u Dr. H. Lyngdoh haka kot 
jong u — “Ka Niam Khasi” shaphang ‘ka khein ka bishar’ 
ki long kiba sngewtynnad bad kiba da biang sbok kumba 
thep. U ong— “Ki Hynniew Trep Hynniew Skum ki sa 
ieng l<a niam ka rukom ia kren ia syllok bad U Blei kaba 
ki khot ‘ka khein ka bishar’ bad ki sa buh ia ka syiar bad 
ia ka pylleng-syiar ba kin long ki lad ne ki atiar ban ia kren 
bad U Blei ha ka khein ka bishar bad ki sa nang ruh ban 
sngewthuh ia ki hukum ki jong U Blei da ki dak ki shin 
ha ka jingknia jong ki”. Haba shu kren lyngkot, ka khein 
ka bishar ka long ka lad kaba u briew u pyndonkam ban 
ia kren ia syllok bad U Blei. Ka jingthmu kaba don ha 
lyndet jong ka khein ka bishar pat ka long ka jingpan 
hukum na U Blei. 



84 


Ka khein ka bishar ka long kaba la synrop lang ia ki 
ar tylli ki ktien kiba khia bad kiba khraw ki jingmut. Ka 
ktien ‘khein’ ka long ban lap la kano kano kaei kaei ka 
biang ne em bad lada kam biang ban lap ia ka tam bad ka 
duna bad ka Ktien ‘bishar’ pat ka long ban lap ia ka 
jingksan ne jingrem. Ka jingiadei u briew bad U Blei ka 
long lyngba ka Jutang kaba la kylla long ka huku,m ruh ia 
u. Haba la thew ia u da ka hukum bad la lap ba u biang u 
briew u la long uba lab ban ieng ha ka jingbishar bad ym 
don daw ei ei ruh ba U Blei Un sngewsih ia u. Haba la 
khein bad la lap ba u biang bad haba la bishar la lap ba u 
ksan u briew u long uba lah ban ieng ha ka khein ka bishar. 

Ha kiei kiei pat kumba ki ldhg la lap ba kam long 
kumta. U briew ha ka longbriew u lap ba u don shibun ki 
jingduna bad ki jingbakla bad bunsien u lap ba u biang 
hawei hynrei u duna hawei pat. U lap ruh ba ka longbriew 
ka long ka bym lah iai biang bad bunsien u don tang ha ka 
rem. Kumta ha kiei kiei baroh u lap ba haba la khein la 
lap ba u duna bad haba la bishar la lap ba u rem. Ki 
daw-lait ki daw-rem ki long kiba shu snoh rynjain bad U 
Blei ruh na ka bynta jong ki U la dei ban die tad die rem 
ia u. Nangta pat ka jingim ka long kaba kyllain bad kaba 
maian bad um lah sngewthuh bad um lah tip kaei kaba u 
la leh kaba la pynsngewsih ia U Blei bad kumta ha la ka 
jong ka bor u lap ba um lah khein ia kita ki jingb akla bad 
jingduna bad dei namar kata ka daw ba u sa pyndonkam da 
ka lchein ka bishar. 

Don ka jingong ba— “Ka Niam Khasi ka dei ka niam 
that niam khein” hynrei kane ka long tang ka ktien shu 
ong, namar ba ka shat ka khein ne ka khein ka bishar ka 
long, kumba la ong haneng, tang ka lad kaba u briew u 
pyndonkam ban ia kren ia syllok bad U Blei. Ka long kaba 
eh ia u briew ban buh jingkhein ia la ki jong ki jingbakla 
bad ki jingduna bad kan long kaba eh hi ruh ban ieng 
bishar da lade ia lade bad dei namarkata ka daw ba u t ha w 
ka lad da ka khein ka bishar ba un tip ia ka mon U Blei 
bad ia ka jingsngewsih jong U. Ka jingai jingkhein ka 
long ka kam jong u briew bad kumta u sei kawei bad u 

kylli na U Blei la kata ka dei ne em ka daw jong ka 
jingsngewsih jong U bad haba kam dei u sei da kawei 
pat bad u leh kumta haduh ban da lap ia ka daw. Um 
sei shisien sei namar um tip kumno ban thew ia la ki 
jingleh da lade. Haba u la lap ia ka daw u sa da pan ka 
jingbit na U Blei ia kaei kaba u sngewbit ban leh bad haba 
U Blei U shah u sa leh ia kata bad u sa ai ka jingnguh ka 
jingdem ia U katba shong ka lynti. U nguh u dem bad u 
pan map na U Blei ba Un nym thew ruh hynrei ba Un 
isynei ia u briew ha ka jingtlot jong ka longbriew jong u. 

Kumba la ong haneng ka kam kaba kongsan jong ka 
khein ka bishar ka long ka jingpan hukum na U Blei. U 
Blei ha ka Niam Khasi U long Ka Nonghukum na ka 
bynta kano kano ka kam kaba u briew u kwah ban leh. Ki 
don bun ki jait kam kiba u briew u ia kynduh ba ka jingim 
jong u kiba um tip shuh la u dei ne um dei ban leh. Kjne 
ki long barobor ki kam kiba heh bad kiba khraw bad kiba 
u briew um nud shuh ban leh da kaba rai tang da la ka 
jong ka bor pyrkhat bad ka bor sngewthuh. Ka jingpyrkhat 
kaba wan ha u ka long ba lada u leh un poi sha ka bakla 
bad ka jingbakla kan long kaba heh bad kaba bud na kata 
kan long tang ka jingbabe bad ka jingbuhkhoh bad namar- 
kata kaba u sngew ka long ba ka dei ia u ban da pan ka 
hukum bad ka kyntien na U Blei. U shim namarkata da ka 
pylleng ne da ka syiar bad u bishar ia ki dak ki shin ban 
tip ia ka hukum bad ia ka mon Blei kat kum ka jingpan 
jong u. U Blei ruh U tip ia ka jingdonkam u briew bad U 
pynpaw ialade ha u. 


Ka Khein Ksuid 

Haba ka jinglong niam bad jioglong mynsiem ka la hiar 
ha u briew ha ka kur ka jait jongno jongno ruh ju mih ki 
riewkynsha kiba mane ia ki ksuid bad kiba ai-ksuid ia ki 
parabriew. Kine ki long ka jingtriem ia ka sbnong ka thaw 
bad haba la ioh ki sabut kiba biang ka shnong ka khi-lainuid 
ia ki ba ka shnong ka thaw kan tip bad kan kiar. Ki kynja 
ksuid kirn ju lah mynno mynno ruh ban pynshitom ia a 
briew khlem ka daw bad kane ka daw ka lah ban long ka 



86 


daw shi-met ne ka lah ruh ban long ka daw ba ai ka iing 
jong u. Ka jingaiksuid ka long ba u nongaiksuid u shim 
ia kata ka daw bad u aiti ia uta u briew ha u ksuid ban 
pynshitom uta u ksuid da ka bor jong u katba u sngewbit. 
Kane ka jingleh jong u nongaiksuid ka long ka leh lyndet 
bad ka leh rieh bad baroh ka long tang ka jingiatip jong u 
bad u ksuid. 

Uba shah ai ksuid u ioh ka pang bad ka shitom bad 
haba la shat la khein la lap ba la leh kiwci. Ka iing jong 
uba shitom ka la dei ban ieng ka khein ka bishar ban tip ia 
ka daw bad dei nanene ba mih ka khein-ksuid. Ka khein- 
ksuid ka long hi kum ka khein ka bishar ban lap ia ka daw 
jong ka jingaiksuid bad ia u ksuid uba pynshitom ia u 
briew. Ka jingiapher na ka khein ka bishar ka long ba ha 
ka khein-ksuid u don u parabriew uba ia shan lang bad u 
ksuid ban pynshitom bad pynjot ia u briew. Une u nong- 
aiksuid u long u siar u shan, u saw tyngam u san tyngam 
bad u phoi u dusmon bad ka jingialeh ka long ia u bad ia 
u ksuid ha khmat U Blei. Kane ka jingialeh ka long kum 
ka mokotduma ha kaba uwei u ai mudui ia uwei pat bad 
uwei u tian bishar ia uwei pat. 

Ka mokotduma kaba nyngkong ka long ba u nongai- 
ksuid uba la ioh daw iano re iano uba u don daw u 
pyndonkam ia kata ka daw ban lcit mudui ha u ksuid bad 
da ka jingtrei lang jong ki la teh la khum bad la pynshitom 
ia uta u briew- Ka mokotduma kaba ar ka long ba haba u 
nongshah ai-ksuid u la lap ia ka daw u leit beit sha U Blei 
ban mudui pyrshah ia u nongaiksuid. Ha kawei ka rukom 
lah ban ong ba ha ka jingaiksuid ki ia kynduh lai tylli ki 
Dorbar kata ka Dorbar-briew, ka Dorbar-ksuid bad ka 
Dorbar-BIei bad ka jingialeh ka long da ka nia. Ka 
Kashari kaba ha khlieh tam ka long ka Dorbar-Blei bad 
dei ma ka ka ban ai ia ka rai hadien ba ka la iohsngew ia ki 
nia. 


U nongknia jong uta u briew u long kum u nongsaid 
ha kashari bad U Blei U long U Nongbishar Uba ha khlieh. 
tam. Ka nia kaba u nongknia u pynieng ka long ba 

kumno kein u nongaiksuid uba ia lade hi u long uba duna 
bad u bym biang un shu leit beit sha ka Dorbar-ksuid 
khlem da wan sha ka Dorbar-briew ban ia kren pynbeit 
shwa parabriew ha madan haba shai. Kaba kum kata kaei 
kaei kam don nia hangno hangno ruh bad ym ju don hi ruh 
kum kata ha ka ain-briew lane ha ka Ain-Blei bad kum ia 
uta uba shu leh lyndet bad uba thmu ban shim lyndet ia ka 
mynsiem briew ka Dorbar-Blei kam dei ban shah bad kum 
ia uta ka dei ban buh ia u sha lyndet. Lada shah kum ia 
uta ki jingthaw jong U Blei kiba U la thaw ha ka burom 
kin shu duh mynsiem bad jah mynsiem bad kin shu iap 
shiteng rta sbiteng samoi. 

Haba ki la lap kumta ia ka daw bad ki la pynlong ka 
jingloit jinglaw bad nangta ki sa pan map na U Blei ia ki 
jingbakla ki jingduna bad ki kyrpad ia U ba Un nym shah 
shuh ia kum uta u phoi u dusmon ba un leh donbor bad 
kumjuh ruh ba Un pynduh pyndam ia ka bor jong u ksuid 
kaba la pynshitom ia u nongpang Haba u nongpang u la 
slviit la koit ki sa pynbiang ka nguh ka dem katba shong ka 
nia ka lynti. 

Ka jingmut ha lyndet ka Jingknia Jingkbriam 

Haba ngi ia kren ia ki jingknia jingkhriam ha ka Niam 
Khasi ka jingkylli kaba mih ka long — ‘‘Hato ka Niam Khasi 
ka kut noh tang ha ki jingknia jingkhriam bad ha ki 
jingpyudcp ia ki niam ki rukom khlem da don ka jingkylla 
kaba mut ha ka dohnud u briew ?** Ka nia>niam kaba don 
ha kane ka Pyrthei ka long ba ki jinglehniam ne ki jingpyn- 
dep ia ki niam ki rukom lane ia ki jingknia ki jingkhriam 
kim don dor ei ei ruh em lada ka jingkylla kaba mut ha u 
briew kam don. Ki nonghikai niam ha kane ka Pyrthei 
kum u Gautama Buddha, u Mahavir bad kiwei kiwei ki 
hikai bad ki kren shai ba ki jingpyndep tang ia ki niam ki 
rukom kim lah ban pynim ia u briew. Haba ngi phai sha 
ka Niam Khasi ngi lap ba kam long kumta. Ka Niam 
Khasi kam kut tang ha ki jingpyndep ia ki niam ki rukom 
namar kine baroh ki iaid ryngkat bad ki jingbabe bad 
jingsngewsih u briew na ka bynta ka lait ka let bad na ka 
Hang jong u ruh ka don ka jingkylla kaba mut. Kum ban 

shu ai nuksa, u Rabon Singh ha ka kot jong u “Ka Niam 
Khein ki Khasi” haba u batai ia ka kam u nongknia uba 
ieng na ka bynta u nongpang nongshitom, u ong kumne 

“Haba la shem lut ia ka daw longjot longrem Ka 
Blei u shan ka nia ka jutang namar kita ki daw. U 
dwai ba ka Blei Kan map kan sngewsynei kumne— To 
sngew bo Blei Trai Kynrad, kumba nga la shern ia ka 
daw ba sngewsih ba bijar ma Phi Ka Blei Ka Trai 
Kynrad, te ba nga lait nga la let nga u khun u ksiew 
nga la ioh ka jot ka sniew namarkata ka lynti la im u 
siar u shad la im ka pop ka sang, la ioh dong u ksuid u 
khrei, ka tyrut ka smer, te Kynrad hajar nguh map 
sngewsynei ngan sa kynmaw ngan sa kyndit namar kata 
ka nia ka lynti, ai ka khiah ka nang, pyllait na ka jot 
na ka rem, na u ksuid na u khrei, ka pap ka puin, kat 
haba shong ka nguh ka dem, u dkhot u lamjew, u klong 
u skaw, Mo Blei”. (Lynnong 23 — Ka rukom ban khein 
ne bishar). 

Haba ngi pule ia katei ka jingdwai haneng ngi lap ia 
kine ki kyntien — “Te nga la lait nga la let", “Te Kynrad 
shi hajar nguh” bad ‘‘Map sngewsynei, ngan sa kynmaw 
ngan sa kyndit namarkata ka nia ka lynti”. U nongknia 
um ju kren na ka bynta ialade hynrei na ka bynta u 
nongshitom. Kitei ki kyntien ki long ka jingphla ha la ka 
jingsngewrit baroh ia la ka lait ka let lane ia la ka jingduna 
ka jingbakla bad ki long ruh ka jingnguh ia U Blei ba Un 
map bad sngewsynei bad u da kular ruh ba un da kynmaw 
bad un da kyndit bad ba un nym leh shuh- U ong ruh ba 
un da kyndit bynriew bad u da kular ruh ba un nym mlien 
shuh hadien habud. 

Katno ba i-shongper ki niam ha kane ka Pyrthei haba 
iohi ba ki kut tang ha ka jingpyndep ia ki niam ki rukom 
haba ym kyr&han ia kata da ka jinglong jingim. U briew u 
sah hi la u briew bad ki jinglehniam ki iaid la ki jinglehniam. 
Ka Niam Khasi ka long kawei na ki niam ki bym shym 
hikai kumta. Lada ka jingnguh jingdem bad ka jingpanmap 
na U Blei ki dei ban iaid ryngkat ryngkat bad ka jingkylla 
kaba mut, ka Niam Khasi ka dei kawei na kiba hikai kumta. 



Lynnono 7 


U KHASI BAD El JINGLEHNIAM 
Ka Lynti sha U Blei 

Don ki niam kiba pyrkhat ba u briew kumba u long 
um long uba bit ban leit beit sha U Blei. Don ruh kiba 
pyrkhat ba U Blei U khuid bad U khraw than ba u briew 
un leit beit sha U bad namarkata ka lynti jong u sha U Blei 
ka dei ban long lyngba u ksiang lane u nongpyniasaid lem. 
Kine bunsien ki mih na ka jingpyrkhat ba u briew u long 
uba sangsot palat ha la ka jinglong briew jong u bad ki min 
ruh na ka jingpyrkhat kaba ki don shaphang ka jinglong U 
Blei. Kum ban shu ong lyngkot, ki la pynkhraw than ia ka 
kyrdan U Blei bad ki la pynhapoh than ia ka kyrdan u briew 
bad namarkata ka pdeng ka dei ban don bad kata ka pdeng 
kan long ka ban bteng ia u briew bad U Blei. 

Ka Niam Khasi ka pynkhraw ia ka kyrdan U Blei hyn- 
rei kam pynhapoh pat ia ka kyrdan u briew ba un long uba 
jngai na 0 Blei. Ka seng ialade ha ka nongrim ba U Blei 
U don hajan eh jong u briew bad ba u briew u lah ban leit 
beit sha U khlem donkam ia u ksiang ne u nongiasaid. Ha 
ka jinglong nylla jong u U Blei U dang wan ban jngoh ia u 
bad U dang ia kren ruh bad u ha ka sur bad kata ka long 
ha ka por jong ka Aiom Ksiar ha ka por ba ka hok ka dang 
synshar halor u Hynniew Trep u Hynniew Skum. Wat yn- 
da ka pop ka la rung ha u Hynniew Trep u Hynniew Skum 
U Blei Um shym pynjngai ialade na u briew. U dang wan 
ban pynkham ha u ia ka bor bad ia ka jingstad kumno ba un 
im ha kane ka Pyrthei. U dang bthah ruh ia u kumno ba 
un pyndonkam ia u symbai u rnai ha ka rep ka riang ba un 
ioh la ka bam na ka khyndew. U dang ong ruh ba U lah 
ban ia kren bad u briew tangba ym dei shuh da ka sur hyn- 
rei lyngba ka jingkem ka jinglar bad ki dak ki shin. 

Dei ha ka nongrim kaba kum kata ba u Khasi u seng 
ia la ka jong ka Niam bad kata ka nongrim ka long ba u 
biiew u lah ban leit sha U Blei belt da lade hi. _ Ha kiei kiei 
baroh u briew u lah ban ia kren beit bad U Blei bad ban pan 
ka bukum na U. Ka longjot ka longrem jong u ka long ka 
kam jong u hi bad ka wan ka longjot ka longrem jong u ruh 
ka long namar ba um lah shuh ban ia kren bad U Blei na 
ka bynta ki dawlait ki dawlet jong u kiba la pynsngewsih ia 
U Blei. Wat la u la poi haduh uta u pud pat ruh haba u 
la ieng ka shat ka khein ne ka khein ka bishar bad u la lap 
ia ka daw bad u la pynlong ka nguh ka dem, U Blei U long 
Uba kloi ban map bad ban nym thew ia ki jingduna bad 
jingbakla u briew. 

Kumba la ong ha ki bynta kiba sha khmat, ka shat ka 
khein ne ka khein ka bishar ki long tang ki lad ba u briew 
un ia kren bad U Blei. U Blei ruh U ia kren beit bad u 
briew; u pynpaw ia la ka jong ka hok haba u briew u pan 
bad U jubab ruh ia u haba u kylli bad U ai ruh ia ka hukum 
jong U haba u briew u pan. Lada ka long da kumwei pat 
ka long ba u briew hi u pan-kwah ia la ka jong ka jingim 
bad um donkam shuh ia U Blei. Wat haba u briew u la 
poi sha ka kut lad ruh um donkam ia uno uno u nongiarap 
bad u ia tip beit tang bad U Blei bad u hun ruh hangta. U 
Dr. H. Lyngdoh haba u thoh shaphang ka khein ka bishar 
ha ka ‘Niam Khasi’ u ong — 

‘‘Haba kim shem ia ka dawlait ka dawlet la ki la khein 
ki la bishar katno katno ruh, ki iehnoh ia ka bha bad ia ka 
sniew hapoh ka jingisynei U Trai Kynrad bad ki sha kyrpad 
nob ba la ka mynsiem”. 

Ha kiba bun ki bynta jong ki jiglehniam ngi iohi ba ki 
ki bud ia ka khein ka bishar bad haba ka khein ka bishar 
kam kdew lynti ki jinglehniam kim don dor ei ei ruh em bad 
ban shu pyndep ia ki kan long tang ka lehrong. Haba kiei 
kiei ki bha ki miat bad u briew u ioh ka jingkyrkhu bad ka 
jingiarap Blei u ai ka burom sha U bad u kyrpad ia U ba Un 
nang rap na jrong na tbian bad ba Un nang pynphuh pyn- 
phieng ruh ia ka jingim jong u. Haba jiaei eipat ha ka 



91 


jingim jong u kaba u tip ba la dei ban don ka daw u ieng 
ka khein ka bishar ban kylli na U Blei ia ka sngewsih jong 
U. Bad ha ka khein ka bishar don lai tylli kiei kiei bad 
kita ki long — 

1. Ka jingkylli beit na U Blei ban shem ia ka daw jong 
ka jingsngewsih jong U. 

2. Ban pynlong ka jingloit jinglaw bad ban pynlong ka 
jingpynhun pynsuk na ka bynta kata ka daw- 

3. Ban pynlong ka jingnguh jingdem ia U Blei katba 
shong ka lynti. 

Kaba kongsan eh na kitei lai ka long kaba nyngkong. 
Haba ka biang kaba nyngkong kiwei kiwei ki shu bud hi. 
Na ka bynta katei kaba nyngkong u briew u dei ban ia kren 
beit bad U Blei bad ka jingkylli ka long beit beit na U. La- 
da ka pylleng ka long kawei na kiba u briew u kham pyn- 
donkam ha ka shat ka khein ba u briew un ia kren ne ia 
syllok bad U Blei ngim iohi jingpher ei ei ba kan mib ka 
jingong ba ‘Ka Niam Khasi ka long ka niam-shat ka niam- 
khein’ lada ka ‘shat’ bad ka ‘khein’ ki long ki ktien-niam 
kaba mut ba ki long kawei na ki jinglehniam ne ka long ka- 
wei na ki lad ba u briew un ia kren bad U Blei. Ki snier ki 
snap bad u briew bad u blei ha u syiar bad u dohnud ha u 
sniang, u masi bad u biang bad kiwei kiwei ki jingdah ki 
jingdong ki long tang ki jnit ki jnat ki ban iarap ia u briew 
ha ka khein ka bishar kum ki dak ki shin ki ban iatbuh ia 
ka kyntien na U Blei. 

Kawei pat ka lad kaba u briew u pyndonkam ban leit 
sha U Blei ka long ka jingduwai jingphirat. Kumba la ong 
haneng haba u briew u poi sha ka kutlad u ia kren noh bad 
U Blei tang ha la ka jong ka mynsiem. Ha ka duwai ka 
phirat u briew u aiti ialade ha U Blei bad u hun beit hangta. 
Na ki niam-dwai baroh ha ka Pyrthei ka Niam-Khasi ka 
long kawei. Ha ki kam baroh bad ha ki jingjia baroh jong 
ka jingim u briew U Blei U ieng hapdeng bad u briew ruh 
u leit beit sha U ha ka duwai ka phirat. Ha ka duwai bad 

phirat u ia kren bad U Blei kumba ia kren bad u paralok 
uba u ieit bad uba jan tarn. “Te Blei” bad ‘‘Mo Blei” ki 
long ki kyntien jong ki jingdwai jong u bad ba kane ka 
•‘kyn-te” bad ka “kyn-mo” ngi iohi haduh katno U Blei U 
jan ia u briew bad u briew ruh u sngewjan sha U Blei. U 
khot ia U Blei ha ki por baroh bad ha ki jingjia baroh u pan 
ia ka bor na U. Haba u leh ei ei kaba u sngew ba ka long 
kaba heh bad khraw u shim da u klong bad u sui t u shor 
ban pynsngew pynsngap ha U Blei. U ia said bad U Blei 
ruh da ka Nia bad ha kiei kiei baroh ka nia-hok ka dei ka 
nia-Blei. 

Ki niam ki rukom bad ki jinglehniam jinglehrukom ki 
don la ka dor hynrei kine ki lah ban pher na kawei ka iing 
ha kawei pat, na kawei ka shnong ha kawei pat bad na kawei 
ka thain jong ka Ri ha kawei pat bad kine ki lah ban kylla 
na kawei ka por sha kawei pat hynrei ka Niam ka sah. La- 
da ka Niam Khasi ka la don ha ka jinghiar ka daw kaba 
kongsan eh ka long ba ka jingduwai jingphirat ha u Khasi 
ka la duna palat ha kine ki por. U Blei ha ka Niam Khasi 
U long u Leilongkur u Leilongjait bad u Leilongiing u Lei- 
longsem kaba long Ka Blei ha iing bad ka duwai ka phirat 
ka long khamtam eh ka jingiakren jingiasyllok bad Ka. La- 
da ka don ka lynti kaba jan tam ba u Khasi un leit sha U 
Blei kata ka lynti ka long na la iing na dpei. 

Ka Jaka Jinglehniam 

Ki riewstad-niam kiba la pynlut por ban wad ia ki tyn- 
rai jong ki niam ha kane ka Pyrthei ki ong ba ki jaka mane- 
blei bad ki jaka lehniam kum ki temple, ki pagoda, ki mos- 
que, ki iingmane bad kiwei kiwei ki long kiba dang wan milt 
ha ki por kiba kham hadien. Ki Israel hyndai ki ngeit ba 
U Blei jong ki U shong halor u Lum Sinai. Ki Grik ruh 
ki ngeit ba ki blei jong ki ki shong halor u Lum Olympus. 
Ki English ruh shwa ba kin long Khristan ki maneblei halor 
lum lane ha trai jong ki diengsning. Kumba la thoh ha ka 
Lynnong 4 ki jaitbynriew baroh ha kane ka Pyrthei ki 
khein kyntang ia ki diengsning bad ka long kumta ruh bad 
u Khasi. Ki lum bad u diengsning ki long ar tylli kiei kiei 
kiba don ka bynta kaba khraw ha ki jinglehniam u Khasi. 

Ka jingkhein kyntang bad jingniew burom u Khasi ia 
ki lum ka iaid ryngkat bad ka mynsiem niam. Don na kioe 
ki lum ba u pynlong phan pynlong kyrpad bad kine ki lon^ 
kum u Rapleng, u Diengiei, u Kyllang, u Symper bad kiwei 
kiwei. Kine ki long kum ki Leimuluk ki Leijaka ki ban ri 
ki ban da ia ki raid ki muluk, ki hima ki sima bad ki shnong 
ki thaw. Halor kine ki lum ki ju don ki lawkyntang bad 
dei hangne ha lawkyntang ba ki pyndep ia ki niam ki rukom. 
Ki pyndep ia ki jinglehniam barobor hapoh u diengsning 
bad ka sla jong u diengsning ka long ka duwan. Haba Id 
leh hawei pat ki sla jong u diengsning ki dei ban don ba 
kin long ka lamet ka latang kata ka sla ba la tang ban leit 
ha ka jinglehniam. Ki sla jong u dieng-sning ki ieng na ka 
bynta uta u diengmet uba ieng halor u Lum Sohpetbneng 
uba bteng ia ka Bneng bad ia ka Khyndew ban long ka jing- 
kieng ia u Hynniew Trep Hynniew Skum bad U Blei. 

Ki kur bad ki jait kiba la heh ki don la ki jong ki law- 
kyntang bad la ki jong ki ryngkew ki basa bad kine ruh ki 
long kiba ki la phan ha U Blei ban long u Leikur u Leijait 
bad kine ki kur ki jait ki don la ki jong ki jinglehniam hapoh 
u diengsning. Haba ka jingngeit Blei ha u Khasi ka dang 
skhem bad khlain ka jingmane ka long tang ia uwei U Blei 
Uba shisha bad Uba tang Uwei hi hynrei haba ka jinglong 
niam bad jinglong mynsiem ka la nang hiar ki la pynlong ia 
ka kam-niam kum ka kam lehrong. Kiba pyndep ia ka 
niam ki long ki nongdih ki nongbam bad ki bym sngewthuh 
shuh ban ia kren ka ktien bad baroh ka la kylla long tang ka 
jingpyndep rukom bad ngim phylla ei ei ba U Blei Un kyn- 
riah noh bad ia ka jaka .jong U ban shim da ki leilum ki 
leikynsha. 

Kitei haneng ki long kiba ia dei bad ka niam paitbah 
kata bad uba bun uba lang kiba ia dei bad ki shnong ki 
thaw, ki raid ki muluk bad ki hima ki sima. Ka bynta ka- 
ba kongsan jong ka Niam Khasi ka long kaba la pynsbong 
nongrim ha la ka kur ka kur bad ha la ka jait kajait bad 
namarkata ka jaka mane-paitbah kam don. Ka jinglehniam 
lait noh na ka niam shnong lane ka niam-hima ka long ha 
laiinglaiing. Habaka iing ka donkam ia ki jingpyndep 

ia ki niam ki rukom ka leh ia kita ha kino kino ki jaka kiba 
ka sngewbit. Ka lah ban leh ia kata ha shyngkub, lane ha 
dpei lane ha phyllaw lane ha kper lane ka lah ban leit sha 
lum sha wah kata kat kum ka jingdawa ki kam, 

Kawei pa kawei ka jait ka khong ne ka kpoh ka don la 
ka iingkhadduh bad kane ka iingkhadduh ka kylla long ka 
iingseng bad kumta la khot ia ka ka iingseng iingkhadduh 
bad dei ha kane ka iingseng iingkhadduh ba la pyndep ia ki 
jinglehniam baroh. Ka iingseng iingkhadduh ka long kum 
ka iingsad iingsunon jong ka hima kaba bat ia u klong u 
skaw bad ia ka diengshat ka diengkhein jong ka kur bad ka 
kpoh bad dei ma ka ruh kaba lum kaba lang ia ki kur ki 
jait kata ia ki hynmen ki para bad ki pyrsa ryngkat bad ki 
meinah ki meisan. Dei ma ka ruh kaba lum kaba lang ia 
ki shyieng jong ki nongiap baroh ha ka kur ka jait, kynthei 
bad shynrang, bad kaba lum kaba lang ruh ia u synniang u 
bynhei ban ieng ka phur ka siang bad ban pynieng ka leh- 
kam ban leit thep ia ki sha Mawbah Pepbah. Dei kane ka 
iingseng ka iingkhadduh kaba pyndep ia ka knia ia ka 
khriam bad ia kiwei kiwei j uh ki jinglehniam kiba ia dei 
bad ka iing bad ka kur ka jait. 

Ka Jinglong Lyngdoh Niam 

Kumba la ong haneng ruh ka Niam Khasi ka don ar 
bynta — kawei kaba ia dei bad ka shnong ka thaw, ka raid 
ka muluk bad ka hima ka sima bad kawei pat kaba ia dei 
bad ka iing ka sem bad ka kur kajait. Na ka bynta ka 
jinglehniam kaba ia dei bad ka shnong ka thaw ne ka raid 
ka hima ki don ki lyngdoh kiba wan na ka kur ba la jied 
kyrpang da ka shnong ne ka raid ne ka hima. Kane ka kur 
ka shim la ka jingkitkhlieh ban pynmih ia u briew uba ibit 
ibiang bad uba sngewthuh ia ka kam bad haba iap uwei ka 
pynmih da uwei pat ban shimti ia ka kam ba la pynkhamti 
ha ka dur. Ka shnong ne ka raid ne ka hima ka bym don 
m lyngdoh niam ka jied ia kawei ka jait ban pynmih u briew 
u ban long u sohblei bad une u long ha kajuh ka dur kum 
u lyngdoh-niam. Ki don ki lyngdoh synshar hynrei kine 
kim dei ban ktah ia ka kam niam bad kine ki kham ia dei 



95 


bad ka raid bad ki wan ha ka kyrdan jong ki bakhraw batri 
ha ka hima. Kum ban shu ai nuksa ha ka niam kaba ia 
dei bad ka Hima Khyrim ka jail ka ban pynmih ia u soh-blei 
ka dei ka Jait Rumnong bad dei ma u uba long u lyngdoh- 
niam jong ka Hima Khyrim bad ka jingknia bad jinglehniam 
kiba ia dei bad U Blei Shillong bad Ka Blei-longsyiem ki 
dei ka kam jong u. Ha ka niam jong ka Hima Sohra kata 
ia dei bad ka ‘Thang Syiem Sohra’ u sohblei u dei u myntri 
na ka Jait Nongrum bad ia u la khot da ka kyrteng ‘U 
Nongknia Niam Hima’ lane ‘U Knii-niam’, 

Na ka liang jong ka iing ne ka kur ka jait ka kam leh- 
niam ka long ka kam jong u longknii uba tip bha ia ka iing 
ka sem bad ia la ka kur ka jait. Une u longknii u long 
kum u sohblei u banpyndep ia ki jinglehniam baroh ha ka 
iing bad ka kur ka jait. U long barobor u knii-rangbah ha 
ka iing bad ka kur ka jait bad haba urn don sap ma u kiwei 
ruh ki lah ban shim ia ka jaka jong u. Une u longknii u 
pyndep ia baroh ki jinglehniam kiba ia dei bad ka iing bad 
ka kur ka jait ha iingseng iingkhadduh kaba long kum ka 
iingsad iingsunon. Ka kynto ka dei ka jong u bad ka kpr- 
bar ruh ka dei ka jong u. Ka khadduh ka dei ka nonglum 
ka nongjang bad ka nongpynbiang. Ha ka korbar jong u 
kiei kiei baroh ki sah tang ha iing namar ka kam-iing ka dei 
ka Kam-iing. Um ju shah iano iano ruh ban wan korbar 
ne wan lushia ia ka kam-iing jong ka iing bad ka kur ka jait 
jong u. Ka iing bad ka kur ka jait baroh kawei ka sngew- 
thuh ia kata bad ka tieng kyndong namar ba haba wan ban 
leh stad kiwei bad Iada ki long ki briew kiba sniew ki lah 
ban siar pyrshah ia ka niam-iing bad ka Daw-iing ka Daw- 
sem kan poi sha ka rem ka jot. 

Lada jia ba ka iing ne ka kur ka jait ka sah khynnah 
bym ia don shuh ki longknii kiwei pat ki kynja riewtymmen 
riewsan ki lah ban shim ia ka jaka jong u longknii ban pyn- 
dep ia ki kam niam baroh ha ka iing bad ka kur ka jait 
tangba kine ki briew ki dei ban long kiba ka iing bad ka kur 
ka jait ka tip bha ia ka jinglong jong ki bad ka shaniah bha 
ruh ia ki. Kim ju ia lehkai bad kane ka kam namar ki tieng 
kyndong ioh wan ka siar ka [shan bad ka laitkylla bad ba 
ioh shah ai ksuid kylla haba ym lah pynbiang ia ki. 

Ka Niam-im bad ka Niam-iap 

la ka niam kaba ia dei bad ka iing ne ka kpoh ne ka 
kur ka jait lah ban phiah ha ki ar bynta bad kita ki long ka 
niam-im bad ka niam-iap. U Khasi ha ka jingim u la buh 
lypa ia ka jingiap bad ka jingiap ka long ka jingbteng ia ka 
jingim bad ka niam na ka bynta baroh ar dei ban pynbiang. 
Dei kine ar kiba teh lang ia ka kur ka jait baroh kawei 
namar ha ka niam ka kur ka ieng tylli kawei bad ka 
kynthup lang ia kiba im bad kumjuh ruh ia kiba iap. Ka 
Dawiing u Khasi ka kynthup lang ia kiba im bad ia kiba 
iap. Ryngkat bad Ka Blei kaba long Ka Leilongkur Ka 
Leilongjait bad ka Leilongiing ka Leilongsem ki don ka 
Iawbei, u Thawlang, u Suidnia bad ki meinah ki meisan bad 
kiwei kiwei kiba la leit sha ka Maw bad kane ka Dawiing 
ka iaid ryngkat bad kiba im kiba long ka bynta jong ka. 
Kiba iap ki shan ia kiba im na sha lyndet bad ka jaka ia 
kynduh lang jong ki ka long ha ling U Blei. 

Ka ktien Niam-im ka kynthup ia ki jinglehniam bad ia 
ki niam ki rukom baroh kiba ia dei bad kiba im bad ia kine 
dei ban pyndep ha ka por ba ki dang im ha kane ka Pyrthei. 
Ka kam jong uwei pa uwei ka long ban pynkhreh ialade 
katba u dang im ha kane ka Pyrthei ban leit sha ling U Blei 
bad ha ka jingim jong u u don katto katne ki jinglehniam 
kiba u dei ban pyndep bad u pyndep ia kine ryngkat bad ka 
kur ka jait ha kaba u don namar u long ka bynta jongka. 
U Khasi ha. ka niam um lah ban pyniakhlad ialade kata ia 
la ka longbriew ka manbriew na ka longkur ka longjait. U 
long ka bynta jongka kur bad ka kur ka jait kalongka 
bynta jong u. Namarkata kano kano ka jinglehniam kaba 
u pyndep kam long kaba u leh marwei hynrei ka long kaba 
la pyndep ki kur ki jait na ka bynta jong u. U Blei ia ka 
kur U long Ka Leilongkur Ka Leilongjait bad ki shim ia 
Ka ba Ka long Ka Blei ha iing. 

Kumba 1® ong haneng ka kam jong uwei pa uwei ka 
long ban pynkhreh ialade na ka bynta ka jingim ka ban sa 
wan bad kumta uwei pa uwei u don ka jingkitkhlieh kaba 
khraw na ka bynta la ka jong ka jingim. Ha kane ka 

jingpynkhreh jong u u don katto katne ki jinglehniam kiba 
u dei ban pyndep na ka bynta ka longbriew ka manbriew; 
ka longkur ka longjait, ka longkha ka longman bad kiwel 
kiwei kiba donkam. Ka jinglehniam kaba nyngkong eh 
kaba ka iing ka pyndep na ka bynta jong u ka long ka 
Tap-kpoh bad ia kane la leh ha ka por ba u dang don hapoh 
ka kpoh ka kmie bad ka long ka jinglehniam kaba ia dei 
lang bad ka kmie ba haba u wan kynthei ne shynrang sha 
kane ba Pyrthei un wan ha ka jingkha bha kha miat bad 
ha ka jingkoit jingkhiah bad ba ka kmie ruh kan shait kan 
khlain. Hadien ba la kha kawei pat ka jinglehniam ka 
long ka Jer ban ai ia u ka kyrteng ba un da sah ka nam ka 
kyrteng bad ba un da long rangbah man rangbah ha kane 
ka Pyrthei. Ka jinglehniam kaba bud pat ka dei ka 
Tap-lubri bad ia kane ban pyndep hadien katto katne por 
hadien ka Jer ba kan long ka kyrteng kaba da hun da suk 
Ka Blei ka Iawbei. 

Kitei ki jinglehniam ba la jer kyrteng haneng ki long 
kiba donkam bad kiba la kumno kumno ruh dei ban pyndep 
ia ki. Nangta teng teng donkam ka ksan-mgiew bad ka 
Tap-rwiang hynrei ia kine la pyndep ha ki khep ki khep 
haba don ka jingdawa ha ka jingim jong u. Lait noh na ka 
jer kitei ki jinglehniam ba la jer kyrteng ki wan ha ka dur 
jong ka jingknia-kyrsan bad ki jingthmu jong ki ki long 
ban wad ia ka jingkyrshan U Blei. Nalor kine ki jinglebn 
niam ka don kawei kaba ki ong ka knia-tapksaw hynrei 
kane ruh ka long ka jingknia-kyrsan na ka bynta ba u briew 
un ksaw ha kano kano ka kam ba u trei. 

Kawei pat ka jinglehniam kaba donkam ha ka Niam-im 
ka long kaba ki pyndep ha ka por ba u briew u poi sha ka 
jingshitom jingiynjar kum kapang ka jhia, ka mynsawka 
mynsnam bad kiwei kiwei. Ka iing bad ki kur ki jait jong 
u ki dei ban ieng ka shat ka khein na ka bynta jong u bad 
haba la lap ia ka daw ban da loit da law bad ban pynlong 
ka jingnguh ka jingdem ia U Blei. Ka nguh ka dem ka 
long kat kum ba shong ka lynti. Lada donkam ka jingknia 
ainguh ka lah ban long da u blang bad haba ka long ka 
jingkaia shi met ka jingsip ia a dkhot ha ka jingnoh dkhot 

noh dkhai ruh ka dei ban long tang ka jong u shi met. 
Haba ka jingdawa ka don ban mait tyrut na ka bynta kano 
kano ka jingjia ia kata rub ka iing bad ki kur ki jait ki 
pyndep katba shong ka nia bad ka lynti. 

Ka iing bad ka kur ka jait ruh ka don shibun kiei kiei 
ban pyndep ha ka Niam-im. Kiba kham kongsan na kine 
ki jinglehniam ki long ka Knia-ainguh bad ka Knia-aibam. 
Ka jingknia-ainguh ka lah ban long ia U Blei Trai Kynrad 
na ka bynta ki jingkyrkhu kiba U la theh ha ka iing bad 
ka kur ka jait bad ka lah ruh ban long ia Ki Phan ki 
Kyrpad na ka bynta ka jingkyrkhu bad jinglehbha jong U 
ha kita ki liang kiba ki buh Phan buh Kyrpad. Ka jingknia 
aibam pat ka long ia ka lawbei, u Suidnia bad u Thawlang 
kiba pynlong ia ka Dawiing ryngkat bad Ka Blei. Ka 
jingknia ka long la kumno kumno shisien shi snem. Kane 
ka jingknia-aibam ka wan ruh ha ka dur jong ka jingnguh 
jingdem ba ryngkat bad Ka Blei kin shan na kawei pat ka 
Pyrthei. Nangta ka iing ka don ruh ka Tap-ksaw haba ka 
sngewdonkam ia ka jingshan ryngkat U Blei ha ka trei ka 
ktah bad kano kano ka kam ka jam. 

Ha ka Niam Khasi ka long ka bynta jong kiba im ban 
shan ia kiba iap kumba kiba iap ki shan na kawei pat ka 
Pyrthei bad namarkata ka long ka rukom ha ki kam ki kam 
ba haba ka iing bad ka kur ka jait ka lehniam ia kiba im ka 
leh lang ruh ia kiba iap bad dei na kane ka daw ba sa don 
ki dkhot-im bad ki dkhot-iap. Ha u Khasi kiba iap kim 
shym iap bad ki don ka jingiadei kaba jan bad kiba im. 
Kumta ha ka niam haba ki shim ia kiba im la khot ka 
niam-im bad haba ki shim ia kiba iap la khot ka niam-iap. 
Ka bynta kaba nyngkong eh ha ka Niam-iap ka long ka 
thangiap bad kane ka long ka kam kaba ka iing ka pyndep 
na ka bynta uno uno u kur uba iap khnang ba ka mynsiem 
jong uba iap kan ioh khreh ban leit sha Dwar U Blei bad 
ban ioh lum ia ki shyieng jong u ban leit sha ka Maw. 

Nangta pat ka kur ka jait kam ju shim mynno mynno 
rub ban don ka jingiap khlem ka daw bad kumta ha ka sngi 
kaba bud ia ka sngi-thang ki da khein ki da bishar ban 

wad ia ka daw ba ioh don ka Jamkhlieh khnang ban ioh buh 
jingkynmaw ha ka sngi-khein sngi-bishar. Lada jia ba u 
briew u long uba la leit iing-briew bad uba la don la ki 
khun ki kti bad lada ka lok jong u ka la ioh 
da uwei pat ki km ki jail jong u ki doi ban pyndep ka 
knia-jingsang bad ban da thung ki mawklim. Na ka liang 
ka kynthei ruh ki lch ha kajuh ka rukom khnang ban khuid 
ka pap ka sang ia ki trai bad ia ki kur ki jait ban lait ka 
byrsieh ka byrsang 11a ka kur ka jait. Lada jia ba ki khun 
kim pat wan ai ia ki shyieng ka kam jong ki kur ka long 
ban leit shim da lade khnang ban ioh leit thep ia ki sha ka 
Mawbah Pepbah. 

Ka kam kaba bud pat ka long ka Thep-mawbah. 
Kumba ka Iawbei kaba long ka Iawkuiong jong ka kur ka 
jait baroh kawei kan lum ia ki khun ki kti jong ka baroh ha 
ling U Blei ban don ryngkat bad Ka Blei kumta ki shyieng 
jong ki khun ki kti jong ka baroh ki dci ban don bad ki 
shyieng jong ka ha Mawbah ryngkat bad u Suidnia. Kumta 
ka kam jong ka kur ka jait ka long ban leit buh ia ki 
shyieng baroh jong ki nongiap sha ka Mawbah ban ia don 
lang hangta baroh shi kur shi jait shi khrum ka maw ka 
nar. Haba ki kur kim pat don lad ban leit buh ia ki 
shyieng sha ka Mawbah ruh ki buh shwa ha ki Mawphew 
ki Mawkynrong ban ap ia kata ka por ban leit sha ka 
Mawbah. 

Lada jia ba don mano mano na ka kur ka jait kiba 
shu jah na iing n.) sem bad ym lah ioh ia ki shyieng jong ki, 
ki shu khot noh ia ka syrngiew jong ki. Ki don bun 
rukom kiba ki leh ia kane. Don kiba shu kynting sbai ha 
lynti shnong ha ka jaka ba bun lad bad ki khot ia ka 
syrngiew jong ki laisien laiwat ban leit thep ia kita ki sbai 
ha ka jaka ki shyieng jong ki. Don pat kiba shu thang ia 
ki tiar ki tar jong ki bad ki lum ia u dpei ban leit thep sha 
ka Mawbah ha ka jaka ki shyieng jong ki. Don pat kiba 
shu kaweh-sning kumba ki kham leh shatai sha ki Thain 
Pnar kata ban shu kaweh ia u sla jong u diengsning ban 
khot ia ka syrngiew jong kito ki briew kiba la jah slem na 
iing bad kiba ha ka jingkhein ym don por shuh ia ki ba 
kin dangim. 

Na ka liang ka Niam-iap ka don ruh ka jinglehniam 
kaba ki khot ‘Ka jingknia Suidniatang’ bad kanc ka long 
ka jingknia ia ki kiaw ki kthaw tymmen kiba la iap. Ta kane 
la leh da ki khun ki kti jong ki ban long kum ka jingaibam 
ne ka jingkynmaw ia ki ba kumba ki la buh la seng bad la 
pynman pynroi ha ka por ba ki dang im kin kyrshan bok 
lem ma ki na kawei pat ka Pyrthei ba ki khun ki ksiew jong 
ki kin ioh ia kajuh ka jinglong bad ia kajuh ka bor kum ma 
ki hi. 



Lynnonq 8 

U KHASI BAD KA DAW1ING 
Ka tynrai jong ka longiing longsem bad ka longkur longjait 

Ka tynrai jong ka longiing longsem bad ka longkur 
longjait ka long ka kmie bad u kpa bad na ki sa mih ki 
khun ki kti ban nang ia roi kynthei bad shynrang bad ban 
nang heb ka jait ka khong. Katta pat katba nang ia roi 
ia pa bad nang heh bad nang iar ka jait ka khong katta 
nang ia khlad iing ban ia seng la ka iing ka sem. Katta 
katba nang heh. ka kur ka jait katta nang bun ki kpoh bad 
kine ki kpoh ruh ki bud ia ka tynrai bad ia ka nongrim 
kumba ka la long naduh kaba sdang. Hynrei ia kine baroh 
ka lum ka kmie ka kiaw kaba long ka kmie-tymmen lane 
ka Iawbei hapoh ki thapniang jong ka ryngkat bad ka 
jingiarap bad jingai mynsiem u kpa-tymmen uba long u 
Thawlang, ban long ka kur ban long ka jait. 

Haba la don ka iing ka sem bad ka kur ka jait la 
donkam ban don ka jingpyniaid bad ka jingsynshar lane u 
nongkorbar bad u nongsorbar bad kane ka long ka kam 
jong u briew uba rangbah tam ha ka iing bad ka kur ka 
jait u ban long u longknii. Ka kyrteng kaba la ai ia u ka 
long ‘u Suidnia’. Ka Iawbei ka long ka nonglum ka nong- 
lang bad u Suidnia pat u long u nongkorbar u nongsorbar. 
U Thawlang pat u long tang u nongaibor nongaimynsiem 
bad u nongiakyrshan Iang ia ka Iawbei. Na ka liang ka 
niam u Suidnia u kylla long u lyngdoh-niam u ban pyniaid 
ia ka niam bad u long ruh u sohblei u ban bat ia u klong u 
skaw. Na ka liang ka niam ka Iawbei pat ka long ka 
nonglum ka nonglang bad ka nongpynkhreh nongpynkhrum. 

Ka Iawbei, u Thawlang bad u Suidnia ki long ki 
nongri ki nongsumar bad ki nonglum ki nonglang ia la ki 
khun ki kti bad kumjuh ruh ia la ki para ki pyrsa na ka 



102 


Hang ka met bad kumjuh ruh na ka liang ka mynsiem. Ki 
leh ia kane ryngkat ryngkat bad Ka Blei ha ling Kaba long 
U Blei na jrong na tbian bad kum Ka Leilongkur ka 
Leilongjait bad Ka Lcilongiing Ka Leilongsem. U Blei 
haba U thaw-bynriew buh-bynriew ia u briew ha kane ka 
Pyrthei U buh ia u shi kur shi kur bad shi jait shi jait 
lyngba ka Iawbei ka lawkulong bad ha ka jingiadei bad ka 
kur ka jait bad ka iing ka sem U shim ha lade ia ka kam 
jong Ka Leilongkur Ka Leilongjait bad Ka Leilongiing Ka 
Lcilongsem bad dei ia Ka Leilongkur Ka Leilongjait bad 
Ka Leilongiing Ka Leilongsem ba u Khasi u khot ieit — “Ka 
Blei ha ling”. 

Ki pateng kiba hadien ruh ki bud ia katei ka tynrai bad 
ka nongrim ba la bub la seng naduh kaba mynnyngkong. 
Ki longkmie ha ka iing bad ha la ka kpoh ki shim ia ka 
jaka ka Iawbei bad la khot ia ki namarkata “Ki iawbei-khyn- 
raw” bad kine ruh ha la ka iing bad ha la ka kpoh ki long 
ki nonglum ki nonglang bad ki nongri nongkdup ia la ki 
jong ki khun ki ksiew. Ki longknii ruh ki shim ia ka jaka 
u Suidnia ban long ki nongkorbar nongsorbar bad ki 
nongpyniaid bad nongsynshar ia la ki para ki pyrsa baroh 
kiba don hapoh jong ki. Ka long kumjuh ruh na ka liang 
ka niam. Kine ki longknii ki pyniaid ia ka niam kum ki 
lyngdoh niam bad ki soh-blei. Ki leh ia kata ha ka 
nongriru ba la buh la seng ha ka tynrai jong ka longiing 
longsem bad ka longkur ka longjait. 

Ka jingwan ka Daniing 

U Khasi, kumba la ong ha ki bynta kiba sha khmat, u 
wan sha kane ka Pyrthei da ka daw, u im ruh da ka daw 
bad u iaid u ieng ruh da ka daw. Ka long ha kajuh ka 
rukom ruh bad ka iing lane ka kur ka jait. Ka iing lane 
ka kur ka jait ka bym don la ka Daw ka long ka bym shym 
la seng ia ka ha ka nongrim kaba skhem. Lada kam don 
hapoh ka jingkdup bad jingsharai kaba khlain kan long ka 
ban shu shah kyrniom ha kiwei pat ki bor. Ki ksuid ki 
khrei ki Jong ki laiphew synrum kiba shu ap kmang tang 
kumno ban ioh pynshitom bad pynjynjar ia u briew, ia ka 

iing ka sem bad ia ka kur ka jait. Lada ka iing ne ka kur 
ka jait kam ieng skhem ha ka Daw kaba tylli bad kaba 
khJain kiwei pat ki bor kin kyrthep ia ka bad ia ka kan long 
tang ka jingsahnad bad ka jingshahjop. 

Ha ka khan bad ha ka bishar u Khasi kiba bit eh ban 
long ki nongsumar bad ki nongri nongkdup ia ka iing ka 
sem bad ia ka kur ka jait ki dei ka lawbei, u Thawlang bad 
u Suidnia bad kine ryngkat bad U Blei hi Uba long Ka 
Leilongkur Ka Leilongjait bad ka Leilongiing Lcilongsem 
Ka ban long Ka Blei ha iing, kin pynlong ia ka Dawiing. 
U Rabon Singh ha ‘Ka Kitab Niam-Khein ki Khasi’ ha ka 
Lynnong II, u ong ba ia ka Dawiing la pynlong da kaba 
pan hukum na Ka Blei kata ba kitei ki lai ngut kin ia kyrshan 
ryngkat bad Ka ha kaba peit bad sumar bad kaba ri bad 
kdup ia ka iing bad ia ka kur ka jait kata ia baroh kiba la 
longbriew manbriew na ka lawbei Iawkulong, kynthei bad 
shynrang. Haba ka jingmynjur Blei ka la don la pynicng ia 
ka Dawiing ha ka jingsuk jinghun Ka Blei ha ling ryngkat 
bad ka lawbei bad kiwei ruh. 


Ka Dawiing 

Kumba la ong haneng, ia ka Dawiing la pynlong da 
Ka Blei, ka lawbei, u Thawlang bad u Suidnia bad la 
pynieng ia ka kum ka nongrirn ha ka Nia, ka Jutang bad ka 
hukum. Ba ka iing bad ka kur ka jait kan ieng ha ka 
Dawiing ka dei ia ka ban bat ia ka Nia bad ka Jutang bad 
ban bud ia ka hukum. Haba ka iing bad ka kur ka jait ka 
ieng skhem hangta bad bym don shuh ka jingbuhkhoh na 
ka liang Ka Blei bad ba ka lawbei u Thawlang bad u 
Suidnia ki suk ki raji ka daw jong ka ka ieng bad ka khlain 
bad ym don kano kano ka bor ha kane ka Pyrthei kaba lah 
ban pynthut pynwit bad kaba nud ruh ban tur pyrshah. 
Haba ka daw ha iing ka biang ka iing bad ka kur ka jait 
ka im heh mynsiem bad ka iaid heh mynsiem bad kam ju 
dukha iaei iaei ruh namar ka iing bad ka kur ka jait ka tip 
ba ha kiei kiei baroh ka shan Ka Blei na iing bad baroh 
kaba ki leh ki long kiba la diangti ma Ka. 

Haba kano kano ka ding ne ka kur ka jait ka pynkhein 
ia ka Nia bad ka Jutang bad ka lyndet ia ka hukum kata 
ka iing bad ka kur ka jait ka long kaba la lyndet ia U 
Blei Uba long U Nongbuh-bynriew U Nongthaw-bynriew 
bad Uba long ruh Ka Blei na iing. Haba ka long kumta 
Ka Blei ka thut bad sngewsih bad na ka jingbijar bad 
jingbuhkhoh jong Ka ka wan ka jingrem ha ka Iawbei, u 
Thawlang bad u Suidnia. Ka jingmih na kata ka long ba 
ka Dawiing ka la dei ban kyllon bad haba kam lah shuh 
ban ieng kiwei kiwei pat ki bor ki la lah ban leh trai khlieh 
halor ka iing bad ka kur ka jait. Ka Blei ha iing ka la dei 
ban phai lyndet bad ia ka iing ne ka kur ka jait kan long ka 
jingdie tad die rem ha u ksuid u khrei ban leh ma ki katba 
ki sngewbit. 

Teng teng ki don ki jingleh ha ka iing ka sem ne ka kur 
ka jait kiba pynsngewsih tang ia Ka Iawbei, u Thawlang bad 
u Suidnia. Kine ki lah ban mill na ka jinglyndet ne 
jingbymkhein briew jong uno uno ne kano kano ia kitei ki 
lai ngut ne iano iano na kiba la leit sha ka Maw. Ka lah 
ban don ka jingpyndonkam ia ki mar ki mata ne ka spah 
ka phew jong kiba la iap katba ka mynsiem sngewnguh ne 
ka mynsiem kynmaw na kiba pyndonkam pat kam don. 
Haba ka long kumta ka ksiar kan shu jah na iing lane ka 
pisa kan shu jah na synduk lane kan shu um ka spah ka 
phew bad kumta ter ter. Ka akor jong kiba im ka long ka 
jingpynsngewsih ia kiba la iap. Ka long ha kajuh ka rukom 
ia ka Iawbei, u Thawlang bad u Suidnia. Namar ba kine 
pat ki long la ki jong hi, ia ka jingsngewsih jong ki ne ia 
ka jingwan iam wan ud jong ki lah ban pynduh pyndam da 
kaba shu nam shu ud ba kin nym bat ma ki ia ka lait ka let 
bad ba kin nym thew ruh ia ka jingbakla ki khun ki kti 
jong ki hi. 

Haba don kano kano ka jingpher ha la iing la sem lane 
ha ka kur ka jait kum ka pang ka jhia, ka umspah ka 
umphew, ka shitom ka lanot, ka iap mynsaw ka iap 
mynsnam bad kiwei kiwei, ka iing bad ka kur ka jait ka 
ieng shisyndon ban wad ia ka daw. Lada ka lap ba la don 
ka jingthut na ka Dawiing ka thaw ki lad baroh ban loit 

ban law bad ban pynlong ka jingnguh ka jingdem ia Ka 
Blei katba shong ka lynti. Kawei pa kawei ka iing bad ka 
kur ka jait ka tieng kyndong ban pyntbut ia la ka Dawiing 
nainar haba kam biang ma ka ka iing ka sem bad ka kur 
ka jait kan shu dap tang da ka lynruh ka lynram lane ka 
kynrum ka kynram, kan sbu jia kaei ieh kaei bad ki 
jingjynjar kin long kiba khlem kut trai. Haba la jia kumta 
ka iing ka leit beit sha ka tynrai bad u nongknia u lamkhmat 
ia ki jingknia baroh da kaba ong : — 

“Ko Blei Trai Kynrad, Ko Nongbuh Ko Nongai, 
la ka niam ka rukom ha nga u Khun Khasi u Khun 

Khara, 

Hei nga bat ho ia ka Nia bad nga bat ho ia ka Jutang, 
Kaba mynnyngkong ka sngi”. 

Haba ka la lap ia ka daw ha ka shat ka khein ka ieng 
ka loit ka law bad ka sa pynlong ka nguh ka dem ia U 
Blei kum Ka Blei ha iing ryngkat bad ia ka Iawbei bad ka 
jingdwai haba la bha ka long namarkata — 

“To sngew Ko Blei ko Iawbei, te wei nga Ia shem ia ka 
nia ka lynti ka longjot ka longrem jong phi, te Kynrad 
hajar nguh, to sngewsynei ho, ba la kum bieit kum 
lyndet nga u khun u ksiew, to ai ka khiah ka nang 
(lada ka long ha ka jingpang jingshitom) ngan 
kynmaw ngan kyndit namar kata ka nia katba shong 
ka nguh ka dem, u dkhot u lamjew, u kpu u rynsi, u 
klong u skaw, law ka shoh ka thar, ka pisa ka lynga, 
hei wat die rem shuh ho kum hynnin kum hynne, ap 
ia ka nia ka lynti katta mo.” 

Ka lah ban long ruh ba ka iing bad ka kur ka jait kam 
lah shuh ban ieng ha ka niam ha ka rukom bad kam lah 
shuh ban pyndep ia ki niam ki rukom ha ka dur ba la buh 
la seng uba rim uba jah Ka iing bad ka kur ka jait na 
kano ma kano ka daw ka la sah khynnah bad ki jinglehniam 
ki la kylla noh tang ka jingpyndep rukom bym don shuh ka 
diangti ha Ka Blei ha iing. Haba ka la long kumta la ioh 
dong u siar u shan bad ka tyrut ka smer bad ia Ka Blei ha 

iing ka la long tang ka jingbuhkhoh. Ka iing ka la dei ban 
ieng ka khein ka bishar ban wad ia ka daw bad ban 
pynieng biang ia ka Dawiing. Ka la dei ban ieng ka nguh 
ka dem ban pan map na Ka Blei ia la ka longjot ka longrem 
ba Kan nym thew ia ki lait ki let. Haba ka la khein ka la 
bishar katno katno ruh kam lap shuh pat ia ka daw ka shu 
bret tylli noh ha U Blei ryngkat bad ka nam ka ud ba la 
sah khynnah bad ka shu pynlong ka jingdwai jingkyrpad ia 
U Blei Trai Kynrad ba Un nym thew ne bat ia ka lait ka 
let bad ia ka bakla u briew da kaba ong : — ■ 

“Ko Trai Kynrad Ko Nonghukum, ba buh bynta ba 
sam bynta ngam lap shuh ia ka Mei Iawbei tynrai. ia 
u Pa Thawlang tynrai, nga sah mynta sa tang ha ka 
lyngngoh, ka shaiong bad ka shiteng, sa tang ka 
sngewsynei myllung ma Phi Ka Blei na jrongna tbian”. 

(Ki Dienjat Jong Ki Longshwn— -Shaphang U Blei) 

U Khasi u ong — , “Haba la bakla ka Dawiing la bud 
ka Dawlum”. Ki ksuid ki khrci ki shong ha ka haw-haw 
bad sha lum sha wah bad ki shu ap kmang ban pyndik 
pynshitom ia u khun-bynriew hynrei kine baroh kim lah 
ban shu kem ia u briew khlem daw. Haba ka Dawiing 
kam long shuh kaba khlain ka Dawlum ka Dawwah ka la 
ioh kabu ban leh trai khlich halorjong ka bad u Iyngkhuh 
u pakhuh u shu kem ia u briew ha ka iaid ha ka ieng bad 
ha ka trei ka ktah bad hangno hangno ba u don. Ban ialeh 
pyrshah ia ka Dawlum ka Dawwah ka long da kaba leit beit 
sha ka Dawiing bad ban pynbiang ia ka. 

Ka Blei ha ling 

U Blei haba U thaw-bynriew buh bynriew ia u briew ha 
kane ka Pyrthei U buh ia u shi iing shi iing bad shi kur shi 
jait. U long ma U U pdeng jong ka jylli kaba long ka 
iing ka sem bad ka kur ka jait. Ha ka jingiadei bad ka 
U long Ka Leilongiing Ka Leilongsem bad ka Leilongkur 
Ka Leilongjait Kaba u Khasi u khot lyngkot — “Ka Blei ha 
iing”. Ha Ka ka shong tylli ka Dawiing kaba dawa ba ka 

iing bad ka kur ka jait ka del ban iaid ha ka Nia bad ka 
Jutang bad ban bud ia ka hukum bad kaba dawa ruh ba ka 
iing bad ka kur ka jait kan iaid ryngkat ryngkat bad U Blei 
ha ka jingim jong ka ha kane ka Pyrthei. Ka Niam Khasi 
ka long ka niam ia kaba la seng ha ia ka iing ka iing bad ka 
kur ka jait bad ka jingiatip jong ka iing bad ka kur ka jait 
ka dei ban long tang bad Ka Biei ha iing. Ka kur ka jait 
kam don iingmanc ne temple ha kaba kan leit mane Blei ne 
ba kan leit pyndep ia ki jinglehniam hynrei ka leh ia kata 
ha la iing. Haba ka kur ka jait ka la heh la iar ka pyndep 
ia ki jinglehniam ha iingseng iingkhadduh hynrei ha ka 
jingim kaba man la ka sngi kawei pa kawei ka iing jong ka 
kur ka jait ka dwai Blei bad ka ia syllok bad la ka jong Ka 
Blei ha la iing ha la rympei. 

Haba ong — “Ba eh Ka Blei na iing” ka mut ba ka iing 
ka ioh ia ka jingkyrshan Ka Biei ha kiei kiei baroh kiba ka 
leh bad ka kam. Ka long ka kamram jong kd iing ban 
iathuh lane ban pynsngew pynsngap ia kiei kiei baroh ha la 
Ka Blei ha iing bad ki jingiakren bad jingiasyllok ka iing 
bad Ka Blei ki dei ban long kiba khlem da pud. Ha ki sngi 
jong ka Niam Khasi ym don mano mano ruh ba mih na 
iing ban leit sha kano kano ka kam kaba donkam khlem da 
iathuh ha Ka Blei ha iing bad ia kata ki leh ha la ka jong 
ka dpei. Ka kmie haba ka mih na iing ban leit iew leit hat 
kam ju mih lyndet. Ka shong harud la ka dpei bad ka kren 
ka khana ia la ka jong Ka Blei, ka ong : — 

“Ah Blei, nga te ngan leit la ka iew la ka hat ban wad 
la u khaw-kham la u khaw-shir kumba buh ma Phi 
Ka Blei. To peit to da bad to ker ma Phi na u 
dusmon, u runar u ruser bad na ka bih na ka bdn. 
To pynphuh to pynphieng bad to syrpai to syrpud 
ma Phi ban bha ka iew ka hat bad ban biang ka leit 
ka wan, mo Blei”. 

Haba hun ba suk Ka Blei na iing bad haba shan ba da 
ma Ka ym don mano mano ruh ba lah ban ktah kti ia ka 
iing ka sem. Lada don mano mano ba ihah ba bishni lane 
kiba mut ban pynjot pynsniew ia ka kiei kiei ki lah pynban 

ban phai kylla sha la Ka jong ka met. Haba pang ba jhia 
mano mano ha iing ki nam ki ud ha la Ka Blei, haba shitom 
shijot ne ba poi sha kano kano ka jynjar ki iathuh ia kata 
ha Ka bad haba ki iob pahuh ka ja ka dohkha bad ki ioh 
spah ioh phew ne ioh thied ksiar thied rupa bad kiwei kiwei 
de ki jingshembha ki iathuh bad ki ai ka burom bad ka 
jingnguh baroh sha la Ka Blei ha iing. 

Haba die sniang ne die masi na iing ki shim khyndiat 
ka sapoh bad ka um bad ki da kren ki da khana ia Ka Blei 
harud dpei bad hadien kata ki synreit ia ka um-sapoh saw- 
dong ka dpei ban pynsngew pynsngap ha Ka Blei ba kan 
peit kan i ia ki jingri jingdub hapoh iing. Haba ki mih na 
iing ban leit shano shano sha ka kam kaba long ka kam iap 
kam im jong ka iing ki da pynieng ban eh ka daw Ka Blei 
na ling. Haba don mano mano ba ban ka pang ka shitom 
ne ba la pang kordit ki shim ka um ha ka pliang bad khyn- 
diat u khaw bad ki pynlong ka jingdwai jingphirat bad jing- 
nguh jingdem ha la Ka Blei da kaba ong: — 

“Ah Blei Trai Kynrad, nga te u khun-bynriew uba 
dap da ka bieit ka bakla, ia kaba dei nga la ong kaba lait 
bad ia kaba lait nga la ong kaba dei te la sngewsih ma Phi 
Ka Blei bad Phi la sneng Phi la sympat ia nga da kane ka 
jingshitom Te mynta nga iam rit bad nga dem rit ha Phi 
Ka Blei ha khmat kane ka unvksiar um-rupa bad ha khmat 
une u khaw-kham khawshir ba ngan kyndit ngan kynmaw 
noh ia Phi Ka Blei naduh mynta ka sngi, ba ngan nym klet 
nym lyndet shuh ia phi bad ngan ai ka burom ha kiei kiei 
baroh ha Phi la Ka Blei. Pyllait noh kein Blei ia kane ka 
jingpang jingshitom bad weng noh kein Blei ia ka anna ka 
antor na ka met jong nga kumba nga la nguh la dem ia Phi. 
Ap ia ka nia na nga u khun-bynriew, Mo Blei.” 

Ha kiei kiei baroh kiba ia dei bad ka iing la ka long ha 
ka leit ka wan ne ka khih ka dang ne ha ka trei ka ktah ne 
ka khaii* ka pateng ne ha ka rep ka riang ka iing ka pyn- 
ieng ialade ha ka Daw Ka Blei na iing kaba long ka Daw- 
iing ia kaba la kyrshan lem da ka Iawbei, u Thawlang, u 
Suidnia bad kiwei kiwei ruh ki meinah ki meisan kiba la 

leit sha ka Maw. Haba hun bad suk Ka Blei na iing bad ba 
suk ba raji ka lawbei bad kiwei kiwei ka iing kan da pbuh 
da phieng, kan da longbriew kan da manbriew bad kan da 
ioh ja ioh dohkha bad kan da roi parum pareh. Kan Jait 
na ka umspah ka umphew lane na ka shitom ka jynjar bad 
11a kiba bun kiwei kiwei Lada ki wan ruh kin wan ban leit 
noh namar ym don jaka ia ki namar wat lada ki don ki lait 
ki let ha ka iing hynrei haba shisien ka iing ka la nguh ka 
la dem ha la Ka Blei ka jingmap bad ka jingklet ka la don 
namar Ka ruh ka tip ia ka jingtlot ka jingduna ka longbriew 
ka manbriew. 


Ka jingtrei jong ka Dawiing 

Kawei na ki jingtrei jong ka Dawiing ka long ban bat 
ia ka iing bad ia ka kur ka jait baroh kawei tylli lang ban 
don ka jingiadei bad U Blei Uba long U Leilongkur U Lei- 
longjait bad U Leilongiing U Leilongsem. Haba shu kren 
lyngkot ngi iohi ba ka dei ka Niam bad ka Dawiing kiba 
pynlong ia u Khasi ban don ka mynsiem imlang sahlang bad 
ka mynsiem kynhun. U briew um long marwei bad um im 
marwei. U long uwei hapdeng kiba bun, u im na ka bynta 
kiba bun bad kiba bun ruh ki im na ka bynta jong u. Um 
ju sngew ba u long marwei bad um ju im ruh marwei bad 
um ju pyrkhat ruh tang na ka bynta shi met. Ka Dawiing 
kam mut tang iano iano shi met hynrei ka mut ia ka iing 
bad ia ka kur ka jait baroh kawei bad namarkata baroh ki- 
ba long ki dkhot jong ka iing bad ka kur ka jait ki don ka- 
iuh ka jingkitkhlieh na ka bynta ka iing bad ka kur ka jait. 
Ban ong iano iano — “U im kum uba khlem kur khlem jait” 
ki long ki ktien jong ka jingpynrem bad ka jingkynnoh pop 
kiba wan rah ia ka jingsngewsynei ia ka iing bad ia ka kur 
ka jait jong u. 

Uwei pa uwei u briew u don la ka jong ka daw shi met 
ha ka jingiadei jong u bad la U Trai Nongthaw bad haba u 
lyndet ia la u jong U Nongthaw u kit khlieh hi ia kata hyn- 
rei ka daw shi met jong u ka ktah ruh ia ka iing bad ia ka 
kur ka jait jong u bad ka Dawiing ruh ka ktah ia u. Ka 
kam jong u ka long ban nym ai daw ialade bad ia la ka iing. 

Ha iing u long knii bad ha iing khun u long kpa bad u long 
kthaw bad ka kynthei ruh kurnjuh- Ha iing ka long kmie 
bad shabar ka long kmie-kha ne knia-kha ne knia. Ha la 
iing ki don ka bynta kaba khraw kum ki dkhot jong ka iing 
bad ka kur ka jait. Ka Dawiing ka long lang ia baroh kiba 
la mih na kajuh ka Iawbei ka Tawkulong bad ka jingbymlah 
uwei ne kawei ban ieng ha ka bishar ka ktah ia ka jing- 
khlain bad jingtylli ka Dawiing ka Dawsem. 

U wan sha ka Pyrthei lyngba ka iing bad ka kur ka jait 
bad u long u jong ka iing bad ka kur ka jait bad ka pat ka 
don ka jingkitkhheh na ka bynta jong u. Lada ka iing bad 
k$akur ka jait kam kit ia u ha ka niam u la long lypa uba 
la sah lum. Ki shyieng jong u kim lah ban leit sha ka Maw 
ban ia don hangta ryngkat bad ka Tawbei bad u Suidnia bad 
ki meinah ki meisan bad baroh ki kur kiba la khlad noh na 
kane ka Pyrthei. Un kylla long u suidiap lane u snaiap bad 
un shu shang makia ha kane ka Pyrthei. Lada ka iing bad 
ka kur ka jait kam pyndep ia ki niam ki rukom baroh ba la 
pynkhamti ha ka, Ka Blei bad ka Tawbei kin thut bad haba 
ia thut ma ki ka Dawiing ruh ka la thut. Ki im namarkata 
na ka bynta ka bha-Iang. 

Kumba ma u bad ka iing bad ka kur ka jait ki don la 
ka dor kiwei ruh ki don Ia ka dor. Ka jingleit lehbein leh- 
than ia kiwei lane ia ka iing lane ia ka kur ka jait kiwei ka 
lah ban kyrtoh lyndet sha la ka iing bad ka kur ka jait ban 
pynsniew ia la ka jong ka Dawiing. Kine kiei kiei ki pyn- 
mih ia ka mynsiem kitkhlieh ia kiwei ruh ban nang mih pat 
ka mynsiem ia kit ia bah lang ha kiei kiei baroh- Dei kane 
ka jingsngew kaba tei ia ka imlang ka sahlang hapdeng shi 
tyllup u Khasi u Khara kum ka jaitbynriew baroh kawei. 

Ka iing bad ka kur ka jait ka sngewthuh biang biang ba 
ka im ha kane ka Pyrthei kaba long ka lympung jong ka 
jingialeh. Ka kam jong ka ka long ban ieng skhem ha ka 
hukum bad ha ka daw. Ka jingbymlah ban leh ia kata kan 
wan rah ia ka jingbuhkhoh ha U Blei Uba la thaw-bynriew 
buh-bynriew ia u bad Uba la bub ruh ia ka kur ka jait ha 
kane ka Pyrthei. Haba la don ka jinglyndet ia U Blei ki 



Ill 


ksuid ki khrei kiba long ki laiphew synrum bad ki laiphew 
byrsieh ki shu ap kmang ban pyndik pynshitom. Kan long 
kaba eh ban ialeh pyrshah ia ki bad ka jingim kan shu long 
tang ka jingbabe bad ka jingsahnud suda. Ha u Khasi dei 
tang ka Dawiing kaba long ka nongrim jong ka iing bad ka 
kur ka jait bad ka nongkyrshan ia ka jingim jong ka ha kane 
ka Pyrthei. ka ban tehsong shi iing shi sem bad shi kur shi 
jait bad ka ban him lang ia baroh u kur u kha u man bad 
ki parakher ki paramer shi tyllup u khun Khasi Khara. 


Ka jingiadei kiba im bad kiba iap 

Ka jingngeit Khasi ka long ba kiba iap kirn shym iap 
namar la ki la iap na kane ka Pyrthei ki im ha kawei pat 
ban bteng ia kane ka jingim bad kata ka jingim ha ling U 
Blei. Ka iing bad ka kur ka jait ka don, lah ban ong, kajuh 
ka jingkitkhlieh na ka bynta kiba im bad na ka bynta kiba 
iap. Na ka liang ka niam kano kano ka kur ka jait ka don 
kiba im bad ka don ruh kiba iap bad kine baroh ki long 
hapoh ka jingkdup jong ka Iawbei, u Thawlang bad u Suid- 
nia. Kiba iap ki don lang bad ka Iawbei bad u Suidnia 
bad baroh shi kur shi jait shi khrum ka maw ka nar bad 
kine baroh ki don hapoh ka jingkdup jong ka. Ki long ki- 
ba la don bad ka ha ling U Blei fhadien ba ki Ia pyndep ia 
ka jingim jong ki ha kane ka Pyrthei. 

Ki kur ki jait kiba dang im ki don la ka kamram na ka 
bynta kiba iap ; kiba iap ruh ki don la ka kam ban ia kyr- 
shan lem ia kiba im. Ha ka Niam Khasi ha ka iing ka kur 
bad ka jait ym lah ban pyniakhlad ia kiba im bad kiba iap. 
Ka niam-iap ka long ka niam ka rukom kaba kiba im ki dei 
ban pyndep pynbiang na ka bynta kiba iap. Ka jingbym- 
lah ban leh ia kata kan long ka jingthut ia Ka Blei, ka Iaw- 
bei, u Thawlang bad u Suidnia kiba long ka Dawiing jong 
ka iing bad ka kur ka jait. Ka Niam Khasi ka long kaba 
la pynshong nongrim ha la ka iing bad ka kur ka jait bad 
ka long ka kamram jong ka ban peit ba ka niam ka rukom 
ka biang na ka bynta kiba im bad kumjuh ruh na ka bynta 
kiba iap. 

Kawei na ki jingiadei kiba im bad kiba iap ka long ka 
aibam nongiap. Kane ka kynthup ia ka Knia Aibam da u 
sniang shisien shi snem ha la iing ia ka Iawbei, u Thawlang 
bad u Suidnia ban pynlong ka jingkynmaw bad ka jingnguh 
ia ki ban kyrshan lem ia ka iing bad ka kur ka jait na kawei 
pat ka Pyrthei, ba kin leh kumjuh kumba ki la lum la lang 
bad ki la ri la kdup bad sumar ia la ki khun ki ksiew bad ki 
para ki pyrsa ba ka por ba ki dang im. Ka jingkyrshan 
jong ki kan long ryngkat bad Ka Blei ia la ki khun ki ksiew 
baroh ha ka longbynriew manbynriew ha ka longiing ka 
longkur ka longjait ha ka long kynthei ka long shynrang. 

Kawei pat ka jingiadei ka long bad kiba dang shu lah 
iap ia kiba ym pat thang. Haba iap mano mano bad haba 
ki buh miet ia ka metiap ki da ai ja-miet ja-step ia ki nong- 
iap ha ka phiang ne ka sla ne ka jain lyngkhot kata kat kum 
ka jinglahbor jong ki. Don kiba ia song bad u kwai ba la 
dong lypa. Ia ka ja lane ki kpu bad ia u kwai ki ju buh 
haneng khlieh jong ka met-iap bad ki thang lang ia kine bad 
ia kiwei kiwei ki tiar kiba ki dei ban pynkhreh bad ka met- 
iap. Ha ka por ba la meh ka ding bad dang ing ka met ki 
ju ia song kwai ia ki nongiap kum u ’wai-khadduh shwa ba 
kin leit sha ling U Blei bad ki da kren da khana ruh ia ki ba 
kin leit da kaba suk da kaba sain khlem jingsahnud shuh. 
Haba ki thep ha Mawshyieng ki da leit ai ka japha lai sngi 
lynter kata haduh ka sngi ba la lait-ia. Don kiba aibam 
lait bnai bad aibam lait snem bad ki leh kumjuh ruh haba 
leit thep mawbah. 

Ha ka sngi kaba bud ia ka sngi-thang haba ki pynlong 
ia ka khein sbai haba la dep ka khein ki da pynsngew ia ka 
jinglut ha ki nongiap kbnang ba kin kyrsoi kyrsih ma ki na 
Icawei pat ka Pyrthei. Haba la dep ka thep mawbah ruh ki 
leh kumjuh ban pynsngew ia ka jinglut ha kito baroh kiba 
la leit sha ka Maw bad kumjuh ruh ha ki kur ki jait bad ha 
ka Iawbei bad ha u Suidnia ba kin kyrsih kyrsoi ma ki ban 
ieng ka kamai ka kajih ban mih ka jinglut baroh. Haba ka 
jinglut ka long na ka bynta jong ki ka dei ka kam jong ki 
ban pyneh ka bok ka rwiang na ka Pyrthei jong ki ba kiba 
im kin khyllie pat ia ka jinglut bad ban pynmih tam ruh ia 

kaba la lut. Haba don na kiba iap kiba pynpaw ia ka jing- 
kwah kaba kham kyrpang ba kiba im kin leh ne pyndep ki 
ba im ki ialeh katba lah ban pyndep ia kata namar kim ju 
sngewtynnad ba kiba iap kin sah nud. 

Haba jer khun ka kyrteng kaba ki ai ka long ka ban ia 
hun lang Ka Blei, ka Tawbei, u Thawlang bad u Suidnia bad 
kumjuh ruh ki meinah ki meisan kiba la leit sha ka Maw. 
Lada jia ba kam long kumta ki pynbiang ia ka ha ka Tap-lu- 
bri. Ka khlam-suidiap ka long kawei pat ka sakhi ban pyni 
ia ka jingiadei kaba jan hapdeng kiba iap bad kiba im bad 
ka long kumjuh ruh bad ka Sabuit-rngai. Haba don ei ei 
ka jingsahnud na ka liang kiba iap ban kren ha kiba im ki 
leh ia kata ha ki sur rngai kiba bun rukom. Don kiba wan 
ha ka jingphohsniew bad don kiba wan kren beit bad ki 
kynja riewtymmen ki don ka sap ban iohsngew ia kata bad 
ki ia kren bad ki kumba ia kren ha kane ka Pyrthei. 



Lynnong 9 


KA JINGBUH PHAN BUH KYRPAD 
Ka daw jong ka jingbuh Phan buh Kyrpad 

Namar ba ka Niam Khasi ka long kaba la pynshong 
nongrim ha la ka iing bad ka kur ka jait kumta ka iing bad 
ka kur ka jait ka don ka bynta kaba khraw ha kaba sain 
dur ia ka Niam Khasi- Ka Dawiing kaba long ka bynta 
kaba khraw ha ka Niam Khasi ka long ka jong ka iing bad 
ka kur ka jait bad kane ruh ka wan ha ka dur jong ka 
jingbuh phan buh kyrpad. Kim ju lah lano lano ruh ban 
buh phan buh kyrpad khlem da ioh ka hukum na Ka Blei 
kaba long Ka Nongbuh Ka Nongsei, Ka Nongsynshar bad 
Ka Nonghukum. Kumta haba la buh ia ka Iawbei, u 
Thawlang bad u Suidnia ba kin long ki nongiarap bad 
nongkyrshan lem bad Ka Blei ia ka iing bad ia ka kur ka 
jait, la donkam ban ioh ka hukum bad ka jingbit na Ka 
Blei bad dei ynda haba la shah ma Ka ba la pynlong ia ka 
Dawiing bad kane ka long ka dur kaba nyngkong eh ia ka 
jingbuh Phan buh Kyrpad. 

Ka jingbuh Phan jingbuh Kyrpad ha u Khasi ka mih 
na ka jingduna kaba don ha ka kur ka jait ne ka iing bad 
ka kpoh. U Blei Uba long U Nongthaw-bynriew U Nong- 
buh-bynriew U buh ia u, kynthei bad shynrang, ha la ka 
iing ka iing bad ka kur ka jait. U long ma U U Nongri 
bad U Nongsumar bad U long ruh ma U Uba kyrshan bad 
Uba pyndap ia ki jingdonkam jong u baroh. U long ma U 
Uba kit Uba bah ia ka jingim u briew ba ka kur jong u kan 
roi parum pareh. kan iar u tnum u tyndai bad ba un shem 
bha shem miat, un roi ka spah ka phew, un lait na ki 
jingpang jingshitom, un lait ka iap-mynsaw ka iap-mynsnam 
lane ka iap-tyrut ka iap-smer bad kumjuh ruh ba un bha ka 
khih ka dang, ka trei ka ktah, ka leit ka wan, ka kamai ka 
kajih, ka rep ka riang, ka khaii ka pateng bad kiwei kiwei 

ruh kiba iadei bad ka jingim jong u. Ki jingbha bad 
jingkyrkhu baroh kin tnid na U Blej lada ka ling bad ka 
kur ka jait ka ieng ha ka hukum bad ha ka daw. 

U briew ruh u sngewtbuh biang biang la kitei kiei kiei 
baroh bad u pyrshang ruh ha ka jingim jong u kum ka 
iing bad ka kur ka jait ban iaid ryngkat ryngkat bad ka 
mon U Blci hynrei ha kiba bun ki bynta u lap ba um lah 
ban leh kumta. U lap ba ka longbriew ka long ka bym 
lah iai biang namar ba u biang hawei hynrei u duna hawei 
pat, u syrdep nawei hynrei ka pei navvei pat, u pynbeit 
nawei hynrei ka kynriang nawei pat bad bunsien u shu poi 
sha ka dum bad ka Ivngngoh U don ka lawbei. u Thawlang 
bad u Suidnia ki ban iarap ia u na kawei pat ka Pyrthei 
hynrei bunsien u lap ba um poi shano shano ruh. Na 
kawei ka por sha kawei pat u iai ia kynduh bad ki jingeh. 
Ka duk ka wan bad ka thngan ruh ka wan. Ka pang ka 
jhia ka wan bad kumjuh ruh kiwei kiwei ki jingjynjar bad 
ki jingshitom. Ha ka jingpyrshang bnew u lap ba u biang 
hawei hynrei u duna hawei pat bad um lah iai biang ha 
baroh. Ka wan ka jingpvrkhat ba lehse kan bha ia u ba un 
leit sha U Blei khamtam eh tang ha kita ki bynta kiba u 
kham duna ba da kaba leh kumta un kham lah ban pynlut 
por ha kaba kharo kynmaw bad kham nguh kham dem ia U 
Blei Trai Kynrad ha kita ki bynta jong ka jingim kiba u 
kham donkam. Dei nangne ba la mih ka jingbuh Phan 
buh Kyrpad ia U Blei. 

Ha la ki jong ki jong ki jingshem ha ka jingim la lap 
ba don ka iing bad ka kur ka jait kaba biang ha kawei ka 
bynta hynrei ka duna hawei pat. Kiwei kiwei ki bynta ki 
biang hynrei ka iing bad ka kur ka jait katn roi satia. Don 
pat kiba ia roi hynrei kirn roi pat ha ka spah ka phew bad 
kumta shu ban ka duk ka thngan. Don pat kiba ka long- 
kha longman ka shu long kynrum kynram bad kumta ter 
ter. Kumta ki kyrpad ia U Blei ba Un shah ia ki ban buh 
phan kyrpad noh ia U tang ha kita ki bynta kiba u kham 
duna bad kumta sa wan U Plian-longkur, U Phan-longspah, 
U Phan-longkha bad kumta ter ter. U Blei ruh U kohngub. 
haba U iohi ba ka wan na ka mynsiem kaba khuid jong i| 

briew bad kumta ka sa wan ka jingbuh Phan buh Kyrpad. 
Haba ki shem bba ha kata ka liang ba ki buh Phan buh 
Kyrpad ki pynlong ka jingnguh jingdem bad ki ai ka burom 
sha U Blei. 

Haba U Blei U shah ia ki ki pynlong ka jingknia kaba 
ki khot — “Ka jingknia ainguh Phan Kyrpad” tangba shwa 
ban leh ia kane ki da pan hukum shwa na U. Haba U Blei 
U shah ki knia ainguh shwa da u syiar ne u blang ha 
phyllaw bad hadien kata ki sa knia aibam da u sniang ne u 
masi bad ki niewtang ha U Blei ia ki jingkyrkhu jong U 
baroh. Ki ai-dkhot ki ai-dkhai bad ia uba tam ki ia sip 
baroh shi iing bad shi kur shi jait ban long ka jingiakhawai 
sngewbha bad U Blei. Haba ki la bit la biang ha kata ka 
bynta ba ki la buh Phan buh Kyrpad bad kim da sngewdon- 
kam shuh ia kata ka liang ki kyrpad ia U Blei ba Un shah 
ia ki ban kylla ka buh Phan Kyrpad sha kata ka liang kaba 
ki duna bad haba U Blei U shah ki ruh ki leh ia kata bad 
kumta ka jingbuh Phan buh Kyrpad ka kylla na kawei ka 
por sha kawei pat kat kum ka jingdawa ki kam hynrei kiei 
kiei baroh ki long da ka hukum kaba ki ioh na U Blei 
hadien ka jingpan jong ki. 

Ha la ka jong ka kpoh ruh ki shem bad ki ia kynduh 
ia kijuh kiei kiei. Khnang ban don la ki jong ki Phan ki 
Kyrpad ki kpoh ruh ki pynlong ia ka jingkyrpad ia U Blei 
ba Un shah ia ki ban buh Phan buh Kyrpad kat kum ka 
jingdonkam jong ki bad kumta sa mih ki Phan-bud bad ki 
Phan-rap. La khot ia ki ‘Phan-bud bad Phan-rap’ namar ba 
ki long kiba la shu bynrap ha ki Phan ki Kyrpad ba la don 
lypa ha ka kur ka jait. Namar ba ki long ki Phan ki 
kyrpad jong ka Kpoh namar kata ki shim ia ka jylli kaba 
lchamrit bad kane ka paw ha ki kyrteng jong ki hi, kata kum 
ki Phan-Kha-ii Phan-pateng, ki Phan-lait-ram, ki Phan-rep, 
ki Phan-long-spah bad kiwei kiwei. Ka kpoh ruh ka pyndep 
ia kijuh ki jinglehniam ha ka knia aibam Phan Kyrpad katba 
shong ka lynti. 

Ki shnong ki raid bad ki hima ruh ki doa la ki jong ki 
phan ki kyrpad kata kat kum ka jingdonkam jong ki bad ka 

jingbuh jingphan ia ki ruh ka long kat kum ka jingaibor 
ai hukum u Blei. Ka hima ha ri khasi kaba dang pyndep ia 
ka niam aibam phan kyrpad hadub kine ki sngi ka dei Hima 
Khyrim bad u Dr. H. Lyngdoh haba u kren ia kane ha 
“Ka Niam Khasi”— Lyn 4, u ong— “Ka Jingknia Jingphan 
kaba khraw tam ha ka Ri imat ka long ka Jingknia ki Syiem 
Shillong hyndai bad ki Syiem Nongkrem mynta kaba ki ju 
pynlong shisien shi snem”. Ha kiba bun ki shnong bad ki 
jaka ha sawdong ka Ri don kiba shim ia ki Ryngkew ki 
Basa kum ki Phan ki Kyrpad bad kine ki wan ha ka dur 
jong ki Leimuluk ki Leijaka bad ki Lei-shnong ki Lai-thaw. 

Ka jingmih na ka jingbuh Phan Kyrpad 

Ki atiar barobor ki shong ha u briew hi. Lada la 
pyndonkam beit ia ka jingbuh Phan jingbuh Kyrpad ngim 
iohi ban don kano kano ka jingsniew ha ka. Kawei na ki 
jingbha kiba don ha lyndet jong ka ka long ba don ki 
jingduna ha ka iing ne ka kpoh ne ka kur ka jait kiba u 
briew u leh la kumno kumno ban ialehshitom hi ia ka ban 
pynbha. Ha ka jingkwah bad jingangnud briew ban pynbha 
khamtam haba kata ka jingkwah ka long kaba jur u briew u 
lah ban pyndonkam kino kino ki lad bad kita ki lad ki lah 
ruh ban long kiba bakla hynrei haba don u Phan u Kyrpad 
Uba long U Blei hi. ki jingpyrshang jong u ki dei ban long 
kiba iaid ryngkat bad ka jingtipbriew jingtipblei. Lada 
kam long kumta ka jingbuh Phan jingbuh Kyrpad kan shu 
long tang ka rong bad ka leh-jingbriew— ka shan bad ka 
rap Blei kan num don lano lano ruh. 

Ka jingbuh Phan jingbuh Kyrpad ka long ka jingialeh 
bad ka jingpyrshang jong u briew ban kham jan sha U 
Blei khamtam ha kata ka bynta kaba u sngew ba kiei kiei 
baroh ki shong tang ha ka jingiarap U Blei. Kata baroh ka 
wan na ka jingshaniah jong u ha U Blei. Haba u leh ia 
kata ruh u da pan ka jingbit bad ka hukum na U Blei hi. 
Haba u shem bha ha kata ka liang ba u la jied um shym 
klet ban pynlong ka jingnguh ka jingdem ia U la kumno 
kumno ruh shisien shi snem bad haba u leh ia kata ruh u da 
pan hukum na U Blei namar ba um kwah ba kaei kaei kaba 
v leh kan long tang ka rong bad thaw-nang. 

Kawei ka jingsnicw kaba mill na ka jingbuh Phan 
Kyrpad ka long ba ka pynmih ha u briew ia ka mynsiem 
khwan myntoi. Ka jingbuh Phan jingbuh Kyrpad ka pyn- 
long ia u briew ba un ithuh ia U da ka jingpyrkhat ban 
kbam bit kham biang bad ban ioh jingmyntoi. Dei kane 
kaei kaei kaba pynlong ia u briew ban pynbun ki Phan- 
longspah bad haba kiei kiei kim iaid kat kum ka jingkhmih 
lynd jong u, tang ban ioh spah ki poi sha ka buh phan buh 
kyrpad sa ia ki ksuid kaba la pynhiar dor ia ka Jaitbynriew 
Khasi bad kaba la pynkynrum kynram bad pynbvrsieh sa ia 
ka Niam hi. 


Ka Jingbuh Phan-kseiiS 


Ha ki sngi kiba kham hadien haba ka jinglongmam bad 
jinglongmynsiem ka la nang hiar bad nang troin bad ka 
jingmanc ksuid ka la nang jur ka jingbuh Phan jingbuh 
Kyrpad ruh kam long shuh kum ka jingthmu jong ka. Ha 
kaba mynnyngkong ka jingbuh Phan buh Kyrpad ka long 
tang ia U Blei hi ha . ala ka byntn kaba u sngewdonkam 
kaba kham kyrpang la ka jingiarap jong U bad la kata ruh 
u da pan ka jingbit bad ka hukum na U. Lada kam don 
kajingmynjur Blei urn jn leh ia kata. Ha ki sngi kiba 
hadien iiaba ka jingngeit bad ka jingshaniah Blei ka la duna 
ki la poi sha ka jingmane ksuid bad ki la pynieng da ki ruh 
kum ki phan ki kyrpad. Ha kaba buh plain ia kine ki ruh 
ki kylla long kmiJ ialade bad kim don shuh ka jingniewkor 
ia ka mynsiem briew khyndiat ruh lane kata ka jingsngew- 
synei parabriew khyndiat ruh kam don shuh Kim tip shuh 
ia ka ram ia ka rent bad kim tip shuh ia ka pap bad ka sane 
namar ba la jur eh ka kwah spah. 6 


Kine ki nongbuh phan-ksuid ki la kylla long ki nong- 
mane ksuid bad tang ban pynhun bad pynbiane ia ki 
phan-ksuid jong ki kin leh kano kano ban pyndik pynshitom 
ia k. parabriew bad wat ban shim ia ka jingim jong ki hi. 
Kumba la ong haneng kine ki la jied ia ka lynti sang Ivnti 
ma namar kajingkwah spah jong ki bad nam'arkata kine ki 
phan-ksuid ki wan baroh ha ka dur phan-longspah Ka 
long pat ka jmgshisba ba kiba kum kine kim da bun ha ka 

Ri hynrei katba ki ia don ei ki la biang ban long ka 
jingtriem bad ka jingshyrkhei ia ka Jaitbynriew bad ia ka 
Ri bad ki la biang hi ban long ka jingjahburom ia ka 
Jaitbynriew bad ia ka Ri. Kiba ri kiba dub ia kine ki 
phan-ksuid ki don la ka jong ka jinglehniam ksuid jong ki 
hynrei ka long kaba shitom ia ngi ban tip ia kata. Kawei 
na ki kam jong ki ka long ban pynbiangia kine ki phan 
ksuid kat kum ka hn^dawa jong ki. Namar ba ka long ka 
jingdawa ksuid ka kam jong kine k*ba ri kiba dub ia ki ka 
long ban pyndik pvnshitom ia ki parabriew da kiba bun 
jait ki jingpang jingshitom bad lada lah ban shim ia ka 
mynsiem jong ki ruh. Haba kirn lah pat ban pynbiang ia 
kita ki jingdawa jong kine ki ksuid kine kin bam kylla ia 
ki bad haba ki lah pat ka spah ka phew jong ki kan roi 
bad ka iing ka sem jong ki ruh kan phuh kan phieng. 

Kine kr nongn phan-ksuid ki long ka jingwit kaba 
khraw ia ka Jaitbynriew. Katba lah ki briew ki kiar na ki 
hynrei bunsien ka long kaba eh bad shitom namar ba kine 
ki don ha shnong ha thaw bad ha iew ha hat bad ki kam 
kiba ki trei ruh ki long barobor kiba ia dei bad u paitbah. 
Ki leh sian haduh katta katta ha kane ka kam jong ki bad 
kumta kiba sniew nusip ki la shu ngat ei. Kiba ki lah ban 
kiar ki long tang katto katne eh kiba ki la lah ban tip tikna 
bad ka jingkiar na ki ka don kum ha ka kam ka jam ne ka 
shongkha shongman bad kiwei kiwei. Ki don bun kum 
kine ki phan-ksuid bad kiba kham paw ki long ka Taro, ka 
’Shwar, ka Sabuit, ka Raliang, ka Bih, ka Skai. ka Leikhuri, 
u Thlen bad kiwei kiwei de. 

Don na kine ki phan-ksuid kiba kham tipsngi hynrei 
don ruh kiba triem bad kiba shyrkhei. Ka ktien ‘tipsngi’ ka 
long kaba pyndonkam hangne ia ki ksuid bad la shu ong 
^tipsngi’ namar ba ka jingtrei jong ki ka kham jem haba ia 
pyrshang bad kito kiba triem bad shyrkhei. Kiba kham 
tipsngi na kine ki phan-ksuid ki long ka Sabuit, ka Skai, ka 
Taro ; ka Lasam, ka Raliang bad kiwei kiwei bad kiba triem 
bad shyrkhei pat ki long ka Bih, ka Shwar bad u Thlen. 
Kine ki don la ki jong ki jong ki bor bad la ki jong ki jong 
ruh ki rukom pynshitom briew bad ban laleh pyrshah ia ki 

ruh ki briew ki dei ban pyndonkam ki buit bad ki jingstad 
kiba pher ba pher. Ym don uwei ruh ha ka Jaitbynriew u 
bym tieng ia ki bad katta katba ki ia don ki la biang ban 
long ka jingtip ia ka Ri bad ka Jaitbynriew. 

Ka thma pyrshah ia ki phan-ksuid 

Na ki phan-ksuid baroh ka long tang ia u Thlen ba ha 
ki khep ki khep la dei ban ia leh da ka bor-met bad kane ka 
jingialeh ka long ia ki nongshohnoh kiba lada ki tang shu 
ioh lad ki sbu shim trait trait da ka met ban ‘shohnoh’ ban 
ioh pyniap bad ioh snam ban leit sha u Thlen. Ha kiwei 
kiwei pat la dei ban pyndonkam da ki buit bad ki jingstad 
baroh kiba u briew u don bad kine ki jingstad bad ki buit ki 
iaid ryngkat ryngkat bad ka jingshaniah jong u ha U Blei. 
Ha kawei ka liang lah ban ong ba u pyndonkam ia ka bor 
jong ka Niam hi ban ialeh pyrshah ia kine ki ksuid. 

Kawei na ki bor kiba u Khasi u pyndonkam ka long ka 
nia. Ia kane la thoh kham bniah ruh ha ka Lynnong 13. 
Ia kane ka nia u pyndonkam ha ka jingiasaid bad u pynshet 
ia ka nia ha ki lai tylli kiei kiei bad kita ki long Ka Dorbar- 
BIei, ka Dorbar-briew bad ka Dorbar-ksuid. U pyndem 
ialade ha ka Dorbar-BIei bad urn ai jaka ia ka Dorbar-ksuid. 
Ka Dorbar-briew ha u Khasi ka long ka jingiakren ne ka 
jingiapynbeit ia kiei kiei baroh parabriew da ka nia kaba 
shai ha madan bad lada don ka jingiapher jingmut namar ba 
donka tamka duna yn ia pynbeit ruh hangta namar ka 
longbriew ka long ka bym iai biang. Ha ka Dorbar-briew 
kim dei ban don jaka. Ka Dorbar-BIei pat ka thcw ia ka 
Nia-Blei ha kaba ym don jaka ia kiwei pat ki nia ban ieng 
ha khmat jong ka bad ka Dorbar-ksuid ka long kaba la kyn- 
tait lypa na ka Dorbar-briew bad na ka Dorbar-BIei. 

Kawei na ki nia ba ka Dorbar-briew ka pynieng ka 
long ba haba U Blei U thaw ia kiei kiei ha kane ka Pyrthei 
U buh ia ki ha la ka jong ka jong ka jaka, ha la ka jong ka 
jong ka bor bad ki don la ka jong ka jong ka jingtrei kam. 
Kata ka long ka jingbuh bynta bad jingsam U Blei bad kiei 
kiei ki dei ban iaid kat kum kata ka jingbuh bynta bad jing- 

sam bynta. Kum ban shu ai nuksa, u Kbasi u ngeit ba lada 
u bam ia uno uno u jingbam uba man sha lum sha wah, ong 
kum ia u sohtrun, ia uba la peit jawdud da ki briew kiba ri 
ba dub ia ka Phan-sabuit, un ioh suhkpoh. Ban ialeh pyr- 
shah ia kata ka sa-sabuit u tab da ka shun ha u sohtrun bad 
u kren u khana ban dud-sabuit da kaba ong: — 

“Phui ka sabuit ka sakai, pha dei ban leit sha la ka jaka 
shong ka jaka sah jong pha, sha kiba ri kiba dub ia pha, ym 
shym buh U Trai Kynrad ba phan wan leh trai khlieh ma 
pha halor jong ngi u khun- bynriew” 

Ka ktien ‘Phui’ haneng ka pyni ia ka jingbymkhein snep 
ia ka ksuid-sabuit bad ka nia kaba u pynieng ka long ba ha 
ka jingbuh bynta bad jingsam bynta jong U Blei ia kiei kiei 
baroh, ka ksuid ka don la ka jong ka jaka ha ka pyrthei- 
ksuid jong ka bad kam dei ka bynta jong ka ban wan leh 
trai khlieh halor u khun-bynriew. Lada ka don ka jaka 
bad u khun-bynriew ka long tang bad kito kiba ri kiba dub 
ia ka. Haba u dud-sabuit pat ia kito kiba la shah sa-sabuit 
lypa u shim da u sla-tympew ne u sla tynriew, u tah shun 
khyndiat ha ka kpoh jong uta uba la ioh sa-buit bad shwa 
ba un tep ia u sla-tympew ne sla-tynriew ha ding hapoh u 
dpei, u kren u khana u ong : 

‘‘Phui pha ka sabuit ka sakai, pha wan lei shane. ? 

Khie leit da kaba suk kaba sain sha la ka jaka shong ka ja- 
ka sah jong pha, sha la ki trai kiba ri kiba dub ia pha. La- 
da don kano kano ka jingiabakla ngin sa ia kbein ngin sa ia 
pynbeit ma ngi parabriew. Ngi ki bym tip ia pha kane ngin 
thang ngin tep ia pha ha u pei-sieh.” 

Ha katei ka jingdud-sabuit haneng ngi iohi ia ka jingkylli 
“Pha wan lei shane ?” bad kane ka pyni ba kam dei ka kam 
jong ka lane kam don hok ei ei ruh em ban wan pynsbitom 
ia u khun-bynriew namar ba ka jaka shong jaka sah jong ka 
kam dei bad u briew bad lada ka don jaka ka long tang ba 
don kita kiba “long ki trai kiba ri ba dub ia pha.” Nangta ka 
nia ka long ba lada don ka jingiabakla hangne hangtai kam 
dei ka kam jong ka hynrei ka dei ka kam parabriew 'ban ia 

pynbeit ia ka ha ka Dorbar-briew kata parabriew haba shai 
ha madan. Hadien kata u pynkut ia ka nia da kaba ong — 
“Ngi ki bym tip ia pha kane ngin thang ngin tep ia pha ha u 
pei-sieh”, bad ki sa thang ruh ia u sla-tympew ne u sla-tyn- 
riew ha ding bad u da nion syndon da ka nap ne ka tyndong- 
sliewding hapoh u dpei syndon. 

Kawei pat kaba kham kynrei na ki phan-ksuid ka dei ka 
Taro. Kane ka ksuid ka pynshitom ia kite ki briew kiba 
pyndonkam ia ka kamai ka kajih jong ki trai kiba ri kiba 
dub ia ka. Haba la wan beh rani rna ka phi dei ban siew ia 
kata ka ram lane lada phim don phi dei ban kular ban siew 
dep ia ka bad kum ka sakhi ba phin siew phi dei ban sei shi 
pisa ar pisa. Lada phin ia kren sngewthuh katno katno ruh 
ha ka Dorbar-briew kam myntoi ei ei ruh em; ka Dorbar- 
ksuid ka ieng namar ka pisa la dei ka jong ka ksuid, kam 
dei ka jong ki trai. Dei haduh ba phi la siew ne phi la kular 
ban siew dep ia ka ram ba phi la lah ban pynieng ka nia ha 
khmat ka Dorbar-Blei ban phah noh ia ka bad ka ruh kan 
leit da kaba suk kaba sain sha la ki jong ki trai jong ka. 
Ka don ruh ka jimmgeit ba lada ngi ia ieit ia thoin than bad 
ki trai kiba ri ba dub ia ka, ka ruh kan wan peit wan jngoh 
ia ngi bad ngin shu shitom ei. Ban loit ban law ia kata ka 
long da kaba shu leit ia mai ne leit iakajia bad ki trai bad ka 
ruh kan shu leit noh khlem kyrtiang dien shuh. Ha kane ka 
jingiakajia ngi dei ban ong ba ngim don shuh ka jingkwah 
ban don kano kano ka jingiadei bad ki trai hadien habud 
kiba wan ialam kai sha iing sha sem sa ka ksuid ka khrei. 

Kawei pat na ki phan-ksuid kiba kham shyrkhei ka dei 
ka Shwar. Kane ruh ka pynshitom ia kito ki briew kiba ai 
daw ia ki trai kiba phan ia ka. Ka pynshitom da kaba 
khyrwait ia u ryndang bad lada khyrwait ma ka tang kumba 
ar ne lai sien ia phai ka jingim ka lah ban shu leit ei. Teng 
teng ka shu sud pynjrong ia u ryndang ne ka shu pynking 
khlieh bad kumta ter ter bad shwa ban phah ia ka la dei ban 
tip ia ka daw bad khlem da tip ia ka daw ym lah ban leh ei 
ei ruh em. Haba la tip ia ka daw la lah ban pynbam nia. 
Kaba kham shyrkhei ia ka Taro lane ka Shwar ka dei ka 
Bih. Ka don bun jait kiba don la ki jong ki jong ki bor bad 

jingtrei. Don kiba ktah ia ki bniat lane ki khmat lane ki 
snier lane ka shadem bad kiwei kiwei. Don ki bih kiba bthat 
ia ka jingim hynrei kiba bun ki long kiba shu trei suki suki 
ban pynkhrew pynswai ia u briew haduh ba un da iap. Na- 
lor ka kren ka khana bad ka jingpynbam nia donkam ruh ki 
dawai ki dashin ban ialeh pyrshah ia ka. 

Na ki phan-ksuid baroh uba shyrkhei tam u dei u Thlen* 
Kiba ri kiba dub ia u ki kylla long ki nongshohnoh briew 
kiba pjyiar ia ka snam briew ban leit ai ha u. Ki don kiwei 
pat ki jait thlcn kiba ki khoi ki lenpula bad kine ki dei ki 
len-lum bad ka jaka shong jong ki ka long ha ki krenvne ki 
khap-maw bad lada kine ki don ha bri jongno jongno ki trai- 
bri ki pynbiang da kaba ai da u sniang. Ki Khasi ki shim 
ba ki nongshohnoh ki long ki nongmane-ksuid kiba shyrkhei 
tam bad kine ruh kim kham nud ban khyllie la ka khmat ha 
kane ka Pyrthei. Don na ki nongshohnoh kiba shu beh-wai 
ne beh-nong hynrei la ki long ki nongbylla la khot Jang ia 
ki ‘nongshohnoh.’ Lada don na ka liang ki nongshah-pyn- 
iap kiba nud ki lah ban pynicng da u blang bad ka iing ki 
nongshohnoh kan shu kyllon kumba sar hynrei kim ju kham 
leh ia kane namar ialade hi ym lah iai biang. Don ki 
shnong kiba shu beh shnong ia kine ki nongshohnoh khnang 
ban shngain ka shnong ka thaw bad kumjuh ruh ka iaid 
ka ieng. 

Kaba ri bad kaba dub ia u Thlen ka long ka kam kaba 
ma bad ka long shisha kumba “kaba kynthup ia u bsein 
hapoh iing”. Ha bym lah pynbiang un da pynlehrain shwa 
ha ka Pyrthei bad nangta un sa bam iwei hadien iwei bad 
teng teng haduh ban da khang khyrdep ka iing. Kiba ri ba 
dub ia u ki don la ka niam ban khroh ban kjor bad ban 
pynjub pynsngewbba ia u. Nalor kaba. pyniap ban ioh 
snam ki pyndonkam ruh da kiwei pat ki lad da kaba khap 
shniuh ne jain bad kiwei kiwei bad nangta ki sa lehniam ban 
ring ia ka rngiew jong ki nongshahkhap ban ai ha u Thlen. 
Une u ksuid u long uba phylla haduh katta ba wat u hati 
ruh u tip ia u. Haba u hati u lap ia kano kano ka iing-ri- 
thlen un kyan un kyuh bad un pyrsad un kynphia bad kan 
long kaba eh ia u mahout ne u trai ban khroh ia u. Ka 

bniat hati ka long kawei kaba ki shait pyndonkam kum ka 
dawai ban pyndih ha kiba pang thlen. Ki syiem ha Ri 
Khasi ki long kiba la pynkup bor pyrshah ia u Thlen bad ki 
tang shu kren shu khana ma ki ha u nar-saw ka bor thlen 
ka la duh la dam. 

Ka jingiathuhkhana pateng ka long ba ki Khasi ki 
pyniap ia u Thlen da kaba siat da u namkhaseng bad haduh 
mynta lada phin leit rah ha iing kiba ri thlen da u namkha- 
seng ki trai-iing kbamtam ka khadduh kan shu lynga bad 
pisa bad kan shu phuh syep phait. Uba shem buit ban 
pyniap ia u Thlen u dei u Sormoh bad hadien ba la pyniap 
ma u la mih u Sorphin ryngkat bad ka ksing ka dhah ban 
pynlong ka kmen bad ka tamsa ba u bynriew u la lait na u 
ksuid uba shyrkhei tarn. Ka khana ka ong ba ki Dkhar 
ruh ki don la ka buit pyniap thlen bad u briew uba ai buit 
ia ki u dei u Biskorom u kamar. Une u la thang ja ki 
lyngkhot nar haduh ba kin da saw hain bad u la kawang ia 
ki sha ki sha ka shyntur u thlen uba nang tharai ba ki dei 
ki jingbam. Kita ki nar-saw ki la thang ia ki snier u thlen 
haduh ba un da iap. 

Ki briew ha ki Thain Sohbar bad Laittyr-a kim ju 
salia ia ka pang-thlen bad ka jingpynkoit jong ki ia uba 
pang-thlen ka long da kaba shu nam shu ud ha u Biskorom 
u Khadar Kamar, Kaba ki leh ka long ban tiew ka urn ha 
ding ha u khiew uba heh bad ban tiew lang ia ka um bad u 
mawsarang-nar. Da ka um ba la tiew kumta ki pynsum ia 
uba pang-thlen baroh shirynieng naduh khlieh haduh kjat 
lai miet lynter shwa ban thiah. Ha ka por ba ki pynsum 
ki nam ki ud da kaba ong 

“Ko Biskorom Ko Khadar Kamar uba ioh ia ka bor 
na U Nongbuh U Nongthaw ban pynduh ia ka bor 
une u ksuid. To rap Ma me ba une u nongpang un 
koit un khiah noh namar ym ju don ain don rukom 
ba uba kum une un wan leh donbor kumne halor u 
khun-bynriew. Beh krad ia une u ksuid kynsha bad 
pynduh pyndam ia ka bor jong une u dusmon tad 
jong ngi ki briew da ka bor kaba me la ioh na u Trai 
Kynrad. 

Ah Trai Kynrad U Nongthaw-bynriew bad U Nong- 
buh bynriew, ngi nguh ngi dem ha Me shi hajar nguh 
ba Men law ia ki jingteh jingkhum jong une u ksuid 
kynsha bad wat die rem die tad ia la u jingthaw uba 
Me la thaw ia u ha ka burom. Pynknp Ma Me ba u 
Biskorom u Khadar Kamar ia ka bor ba un pyllait 
shiliang ia une u ksuid”. 

Kaba phylla ka long ba ki Dhulia ha ka Pomblang 
Nongkrem ki pynlong phan pynlong kyrpad ia u Biskorom 
u Khadar Kamar. Kaba lah ban long ba ha ki sngi kiba 
hadien ki la bun ki raiot ka Hima Shillong kiba na sha Ri 
Dkhar bad na ka bynta jong ki la synrop ia u Biskorom uba 
long u blei-dkhar. Ha ki sngi kiba mynshwa u phan u 
kyrpad jong ki Dhulia dei u Sormoh bad u Sorphin, ar 
ngut shi para kiba ia don bynta ha ka jingpyniap ia u thlen 
bad dei u Sorphin uba la pynieng ia ka ksing ia ka dhah 
ban ieng ka leh kmen leh sngewbha bad ha ka jingiadei ka 
kam ki dhulia ym don jingphylla ei ei ban pynlong phan 
pynlong kyrpad ia ki. 

Nga* kynmaw ha ka por ba nga dang khie 
samla nga la ia shong kai bad uwei u briew uba na 
Diengpasoh, kawei ka shnong shajan Mawpdang, uba la beh 
nongshohnoh hynriew snem. Une u long u nongbeh-nong 
bad u la lait na ka bor ka ’lad-thangsnem bad na ka bor 
ki nongri-thlen hadien ba kiba ha iing ha sem ki la loit ki la 
law da u blang. Une u iathuhkhana da kaba ong ba ki don 
ar jait ki thlen kata u thlen-shynrang bad ka thlpn-kynthei 
bad lah ban tip kino kiba ri ia u thlen-shynrang bad kina 
kiba ri ia ka thlen-kynthei. Kiba ri ia ka thlen-kynthei ki 
khuid ka dpei kdom kdom namar ba ka thlen-kynthei ka long 
kaba bang bha ia u dpei bad ka bam da kaba shu jliah hynrei 
u thlen-shynrang u bang eh tang ka bam pylleng. U ong ba 
para- nongshohnoh ruh ki ia tieng bad ki ia thap para ma ki. 
Haba kylli ia u kumno u im haba u shu iaid ia ka khlaw ka 
btap sha nongwei sha nongar khlem poi iing slem slem, u 
ong, “Shwa ba ngin ia mih na shnong ka trai ka ai ia ngi 
lai tylli ki kpu kiba heh bad kiba rben bad ka bthah ia ngi 
ban bam uwei mynstep uwei mynsngi bad uwei prem-miet 

* U Nongthoh. 

bad ban pyntam ruh khyndiat khyndiat bad ban buh ia kita 
kiba tam ha ka pla bad ynda inynstep kita ki kpu baroh lai 
tylli ki ia dap biang. la kata ngi leh man la ka sngi bad 
namarkata haba ngi leit shano shano ruh ngim ju tieng ia ka 
thngan. Ngi bam ia kine ki kpu bad ngi dih ka um na lum 
na wah’\ 

U Khasi u tip ia la ka bor bad ia la ka kyrdan briew 
kaba la ai bad pynkup ha u da U Blei Uba long U Nongbub- 
bynriew U Nongthaw-bynriew bad um ju tieng ia u thlen. 
Haba u iaid shaneng sharum u la thep iypa u khaw ha pla 
lane haba um don khaw u pyndonkam ia ka Meiramew. 
Haba u ia kynduh bad ki nongshohnoh u sei khyndiat u 
khaw ne u shim khyndiat ka khyndew na ka Meiramew 
bad u pynbam nia ia ki da ka Nia-Blei ka Nia- briew bad u 
sa bet ia ki bad ki nongshohnoh kin shu jem wep-kyrwep. 
U ngeit ba haba ka Davviing ka biang bad ba u eh la ka 
rngiew ka bshi ym don mano mano ba lah ban ktah kti ia 
u. U ieng ha la ka jong ka hok bad ha ka bor ba U Blei 
U la ai ia u. Ka kyrteng Blei kaba u khot ka la biang ia u. 
U Blei U long ka bor ia u bad haba u pan ia ka bor ba U 
Blei u shaniah ruh ha ka bad ka bor U Blei ka iaid ryngkat 
bad u bad u tip kumno ban iada ialade. 



Lynnong 10 . 


U KHAS1 BAD K! KSUID 
Kiei ki Ksuid. 

Kaba phyJla ka long ba ym don kawei ruh na ki niam 
lieh ha ka Pyrthei kiba batai bad thir ia ki ksuid kumba 
leh ka Niam Khasi. Ka Niam Masulman ka don ka 
jingngeit ha ki ksuid bad ki don kita ki jinn kiba shiteng ki 
don ka dar brievv bad shiteng ka dur ksuid bad kiba lah ban 
shim ia kano kano ka dur kaba ki mon bad ki lah ruh ban 
shim ia ka dur kaba ngim lah ban iohi hynrei kam tai ei ei 
ruh shaphang jong ki. Ki Jiw bad ki Khristan ruh ki long 
kiba ngeit ksuid bad ki don shibun ki jingiathuhkhana ha 
ka Bible shaphang jong ki. Ki don la u rangbah jong ki 
uba kyrteng u Belsabul hynrei ka Bible kam don kano kano 
ka jingiathuh kaba shai shaphang jong ki. Dei ka Niam 
Khasi kaba don ka jingbatai kaba shai shaphang ki ksuid 
kata ha la ka rukom pyrkhat jong ka. 

Ki ksuid kat kum ka Niam Khasi ki don ar jait bad 
kine ki long ki suid-iap ne ki sna-iap bad ki ksuid kynsha. 
Ki mynsiem jong ki briew kiba la khlad na kane ka Pyrthei 
bad ki bym lah ban leit sha Dwar ne sha ling U Blei ki 
kylla long ki suidiap ne ki snaiap bad na kine ruh ki don ar 
jait kata ki suidiap kiba bha bad ki suidiap kiba sniew. 
Kiba bha ki dei kito kiba na kano ma kano ka daw kiba ha 
ling ne ki kur ki jait kim shym lah ban pyndep ia ki niam ki 
rukom kata ia ka niam-iap kaba ia dei bad ki kat kum ka 
jingdawa jong ka Niam. Kine kiba pli ki long ki bym 
shym lah ban ia don ryngkat bad ka Iawbei bad u Suidnia 
ryngkat bad ki meinah ki meisan bad ki kur ki jait ha ka 
maw ka nar. Ka mynsiem jong ki ka shu sah ha kane ka 
Pyrthei bad ka thaw jaka shong jaka sah ialade ha kane ka 
Mariang. Kine kim don hapoh ka jingsynshar jong ka 
Tyrut ka syiem jong ki ksuid bad kine kim ju pyndik ne 

pynshitom iano iano ruh. Ki im la ka jong ka jingim kaba 
kyrpang ha la ka jong ka Pyrthei jong ki. Don kiba shong 
marwei bad don kiba shong kynhun bad katba lah ki kiar 
na ki briew. Lada ngi ia kynduh ia ki ka long tang haba 
ki iaid lynti shane shatai. Ki iam rem la ka jong ka nusip 
jot. 


Kiwei pat ki snaiap ne suidiap ki long kito ki briew 
kiba la khlad na kane ka Pyrthei. Namar ba ki la im ka 
jingim kaba kynsba ha kane ka Pyrthei ki kylla long ruh ki 
ksuid kiba kynsha. Ki long ki briew kiba na ka jingim 
jong ki hi kirn lah shuh ban ieng ha ka jingbishar U Blei 
bad ki long ruh ki bym lah shuh ban ioh ka jingmap na U. 
Kine ki long ki briew kiba la shah kynto ha ka pap ka sang 
bad kiba la leh ia ka kam jong ka sang ka ma. Ki iing bad 
ki kur ki jait jong ki ruh kirn lah shuh ban pyndep ia ki 
niam ki rukom kiba iadei bad ki, bad kim lah shuh ban 
leit buh ia ki shyieng jong ki sha ka Maw. Kine ki la don 
ha ka jingsynshar jong ka Tyrut ka Smer bad ki la long ki 
nongtrei kam bad ki shakri kiba kynsai jong ka. Kine ki 
pynlong jaka shong jaka sah ha kane ka Pyrthei ha ka 
Mariang bad ha ka haw-haw bad ki kylla long ki suid-lum 
ki suid-wah bad ki suid-suin. Kine ki long ki ksuid kiba 
runar bad ka jingangnud jong ki ka long ban pyndik 
pynshitom ia u khun-bynriew khamtam ia la ki jong ki kur 
ki jait bad ki kha ki man kiba dang im ha kane ka Pyrthei. 
Ki long ki ksuid kiba sbyrkhei kiba shun iap shun im ia u 
khun-bynriew khamtam ia ka mynsiem jong kito ki briew 
kiba dang khreh ban leit sha ling U Blei. Namar ba kim 
lah ialade ban leit sha ling U Blei kumta ka jingkwah jong 
ki ruh ka long ban khang lad ia kiwei pat. 

Ka jingdon jong kine ki ksuid snaiap ka lapynbunkam 
haduh katta ia u khun-bynriew. U Khasi u la dei ban ieng 
4a ka thma kaba jur pyrshah ia ki. Ka jingknia ia u 
’iar-krad-lynti, u ’iar-padat bad u ’iar-syngkhong ha ka 
thang briew bad ka tan-ding ha ka thep mawbah ki long ki 
jinglehniam ban iada ia ki nongiap na kine ki ksuid kiba 
shyrkhei kiba sbu ap kmang ha lynti ha syngkien ban pynba- 
Jda lynti ia ki nongiap. Ka jingpda ia ki nam tympem ka 

long ban ker ban khang ia kine ki ksuid ba kin nym pynthut 
pynwit ia ka lynti jong ka mynsiem ki nongiap. Ka jing- 
khang bha ia ka jingkhang jong ka Mawbah da ki maw 
kiba rben ka long ban khang ia kine ki ksuid ba kin nym 
leit rung hapoh ban pynthut pynwit ia ki nongiap kiba la 
don lypa. 

Ka jingthmu kaba don ha khmat eh ha kine ki ksuid 
ka long ban ioh long kynrad halor u khun-bynriew bad na 
ka bynta kata ki pyndonkam da ki buit ki lad baroh kiba 
ki lah ban pyni ia kata ka bor ha u khun-bynriew bad ki 
briew pat teng teng ha ka jingtieng ki mane ia ki bad ki 
khot ruh ia ki da ki kyrteng ‘blei’ bad teng ki aibam bad ai 
jingknia ia ki. Dei kine kiba pynpang pynshitom ia u 
briew haba U Blei U la phai lyndet na u namar ka 
jinglyndet hukum jong u. Haba u briew u la lyndet ia ka 
hukum bad um lah shuh ban ieng ha ka daw U Blei ruh U 
phai lyndet na u bad kane ka long ka kabu ia ki ksuid ban 
trei ia u briew. Ka long kumta bad ka iing ka sem ruh bad 
kumjuh ruh bad ka kur ka jait. 

Ka jingtrei jong kine ki ksuid ka long ha ki bun rukom. 
Ki lah ban shu pynpang pynshitom ia u briew lane ban 
pynmynsaw ia u lane ban shim wat ia ka jingim jong u da 
ka jingiap mynsaw mynsnam bad ka iap-lum ka iap-wah. 
Ki lah ban shu pynum ia ka spah ka phew ne ia ka kamai 
ka kajih ne ban pyntroin ia ka rep ka riang, ka khaii ka 
pateng, ka trei ka ktah bad ban pynkulmar ia ka iing ka 
sem ha ki bun jait ki rukom. Khnang ban ialeh pyrshah ia 
ka jingtrei jong kine ki ksuid u briew u la dei ban da ieng 
ka khein ka bishar bad ban da loit da law bad ban pynlong 
ka jingainguh ia U Blei. 

Ki don na kine ki jait ksuid kynsha kiba da don la ki 
jaka shong jaka sahkiba kyrpang bad kiba pynshitom ia ki 
briew kiba leit tur shajan jong ki. Kine ki da don la ki 
jong ki kyrteng kiba kyrpang bad ka jingpynshitom jong Id 
ia ki briew ruh ka long ha la ka jong ka jong ka rukom. 
Kiba kham paw na kine ki long u Lei-Synteng, u Syngkhong 
kynta-maram, u Rih, u Trangbah, bad kiwei kiwei. Ki don 



sa kiwei ruh kum u Jynriew. u Kla, u Tynjang, ki Bhut 
bad ki Soitati. Don na kmc laba long ki ’suid-phulia kiba 
sngewtynnad tang ban ioh lch danda 1a ki briew. Don kiba 
ieng ha lynti bad ki kob ia lympat bad uno uno u briew uba 
iaid nangta bad don pat kiba pynbakla lynti ia ki briew ba 
kin shu iaid ruma rnlit ia ka lum ia ka wall bad teng teng 
ba kin leit poi sha riat sba ram lane sha ki Ibuh bad ki 
thaphah-maw bad la donkam da ki kynja tyilai ban leit 
khring ia ki nangta. Don kiba shu pyniamwir ia ki briew 
bad kane ka jinglamwir kan bat ia ki ruh bun sngi. Don 
ruh ki ksuid-puri bad ki briew kiba shah kem ha kine kim 
long shuk kum ki briew kiba don ha kane ka Pyrthei hynrei 
kiba la im ha ka pyrthei rngai jong ki bad kum kine kim ju 
kham im siem shuh lymda lah ban loit ban law. Ki dun 
kiba shong ha wah kum ka niangriang La kyian kiba pynshi- 
tom ia ki briew kiba leit pyndonkam sa ka uni jong ki. 

Ka jingngeit jong u Khasi ka long ba kine baroh ki 
jait ksuid kim lah ban leh ei ei ruh ia u briew lymda U Blei 
U shah bad U la phai lyndet na u briew. U briew uba dang 
eh Ia ka daw bad la ka rngiew u long uba kine ki ksuid kim 
lah ban ktah kti. Lada u kren tang da ka ktien kin nym 
nud ban peit pyrshah ia u. Ym lah ban don lano lano ka 
jingkem lyngkhuh pakhuh ia u sha lum sha wah namar ba 
ka Dawlum kam lah ban leh ei ei ruh lada ka Dawiing ka 
biang. Ka jinglah ki ksuid ban trei ia u ka long ba u briew 
hi uni lah shuh ban ieng ha ka daw bad ka hukum. Kine ki 
ksuid ki long kum u dieng-sympat ba U Blei U pyndonkam 
ban ai jingsneng ia u briew ban pynbeit ia ki lynli iaid jong 
u namar lada ym don kum kata ka long kaba suk ia u briew 
ban klet noh ia U Blei. 

Ka jSngmane Ksuid 

Haba ngi pule bad bishar ia ki jaitbynriew baroh ha 
kane ka Pyrthei ngi lap bad ngi iohi ba ka don ka por jong 
ka jinghiar ha ka jinglong-niam bad jinglong mynsiem. Dei 
ha ka por kaba kum kata ba ka rung ka jingmane ksuid. 
Wat ha ka Jaitbynriew kaba kum ki Israel kaba la iaid 
ryngkat ryngkat bad U Blei shi lynter ka lynti naduh Ri 

Ijipt haduh Ri Khlaw, ka long tang khyndiat por ba u Moses 
u ieh noh ia ki haba u don bad U Blei halor u Lum Sinai 
bynrei ynda u la wan phai u lap ba ki la mane ia u khun-masi. 
Ngi iohi ia kane ha ka Jaitbynriew Khasi ruh. Ha kaba 
nyngkong u Khasi a long uba mane tang ia uwei U Blei 
hynrei ha ki sngi kiba hadien ka la rung ka jingmane ksuid 
bad ka la bat ruh ia uba bun uba lang. Hadien ba la kha 
ia i khyllung ka don ka jingknia ia ka Niangriang ka Kyian 
ban lait ka long ksuit ha ki shkor i khyllung bad ki don ruh 
kiba pynlong ryngkew basa ia kiba bun ki jait ksuid. Don 
ruh kiba ri ba dub ia ki phan-ksuid ha iing ban pynlong 
ka jinglehrain ia ka Jaitbynriew baroh kawei. Ngim 
phylla ei ei ban don ki jingmane wat ia ki blei-dkhar 
ruh ki bymdon nongrim ei ei ruh ha ka jingngeit niam 
jong ka Jaitbynriew. Ha ka jingknia Ryngkew Basa kiba 
pyndep ia ka niam ka rukom ki dei ki nongdib ki nong- 
bam bad ka jinglehniam ka kylla kam kai noh bad ngim 
phylla ei ei ruh ba U Blei Un kynriah bad ban shim ia ka 
jaka jong U da ki ksuid ki khrei. 

Kumba la ong haneng ki don ki dak kiba paw tyngkrein 
ba ha ki sngi kiba hadien ka la don ka jinghiar kaba khraw 
ha ka jingngeit Blei u Khasi. Katba kane ka jinglong 
mynsiem ka nang hiar katta nang ioh jaka ki ksuid bad 
katba nang iaid ki sngi ka jingmane ksuid ruh ka nang jur. 
Ha ka por ba ka jingngeit bad jingshaniah Blei ka dang jur 
u Khasi um ju sheptieng ia ki ksuid. Ka bor kaba U Blei ’ 
U la pynkup ia u ka la long kaba biang ia u ban ia-leh 
pyrshah ia ki. Haba u ia kynduh ia ki u khot ia ka kyrteng 
U Blei bad u pan ruh ia ka bor na U. Ha ki niam baroh 
ha ka Pyrthei ka don ka rivival lane ka jingpynkbie im 
thymmai bad ngi khmih lynti ba kan don kum kane ha ka 
Niam Khasi. 

Ngim bakla ei ei ban ong ba ka daw jong ka jingmane 
ksuid ka mih eh na ka jingtieng la shishs ki don kiwei pat 
ki daw kum ka jingkwah spah, ka jingshun briew bad kiwei 
kiwei. Haduh kine ki sngi ki don ki ksuid kiba trei tang 4 
kito kiba tieng bad ia Id byin ngeit kim ju leh ei ei mb em. 
Don na kine Id ksuid kiba u Khasi u khot 'blei* ia ki hynrei 

kim dei satia ki blei. U Dr. H. Lyngdoh ha ka kot jong u 
“Ka Niam Khasi” u ong, “Don bun spah ki ksuid ki khrei 
ha kane ka Ri kiba haba dei la khot ki 'blei’ kiba ki ju ai 
jingknia pynsuk katba ki pan ban lait na ka jingkem jong 
ki”. U Soso Tham ruh haba u kren shaphang kane ha “Ki 
Sngi ba rim u Hynniew Trep” ha ka Bynta IV, u ong — 

“Longsyiem ka Dum, synshar ka Bieit, 

Ka long raiot ka Tieng ka Smiet ; 

Ba mih ki ksuid ba sngew shyrkhei, 

Ha pdeng u briew ngin phylla lei”. 

Kajingsniew kaba mih na ka jingmane ksuid 

Ka jingmane ksuid ka la pyntroin haduh katta katta ia 
kajingngeit Blei u Khasi. Ka la wallam ruhia kiba bun 
syrtap ki jingsniew ha ka Jaitbynriew bad ka la wallam ruh 
ia ki kynrum ki kynram ki bym tip shuh ha ka Niam Khasi. 
La mih ki nongaiksuid ban ai ksuid ia ki parabriew bad 
kine kim map wat ia la ki jong ki para ki pyrsa bad la ki 
kur ki jait. Ki kylla long ka jingtriem ia ka shnong ka thaw 
bad ia ki shong ki sah ryngkat bad bun ki mynsiem briew ki 
la shu leit ei. 

Ban myntoi la ka met ki siar ia ka Niam ban batai ia 
ka kat kum ka jingsngewbit jong ki hi. Ki buh da kiwei ha 
ka jaka U Blei ban mih ka siar ka laitkylla. Katba nang 
iaid ki sngi ka tynrai jong ka Niam ka la nang jah nang jah 
bad nang ioh kabu u ksuid u khrei. Katba nang jur ka 
mane ksuid katta nang shitom ban lap ia ka tynrai bad kaba 
mih nangta ka long ka jingsah khynnah ka iing bad ka kur 
ka jait. Ki briew ruh ki wad da kiwei pat ki niam bym lap 
dien shuh ia la ka jong. Ha bym don ki longknii ha la ka 
iing bad ka kur ka jait la donkam ban shaniah ha kiwei pat 
ki bym tip ia ka duh bad ia ka dang bad ha bym lah 
pynsngewbha ia ki ki kylla nongaiksuid kylla. 

Kawei pat kajingsniew kaba mih na ka jingmane ksuid 
ka long ka jingpyniakhleh iaka Niam-mane-Blei bad ka 
miam-mane-ksuid. Uba knia Kyian na ka bynta i khyllung 

u knia ainguh ha ka Niangriang ban pynhun pynsuk ia ka 
bad ha kajuh ka por u pynkut pat ia ka jingknia da kaba 
khot kyrpad ia U Trai Kynrad na jrong na tbian ba Un 
kyrkhu ia i khyllung. Kane kaei kaei ka wan rah ia ka 
kynrum ka kynram ka bym lah sngewthuh shuh. Ha kiba 
sngap sngew kumba ka Niam-mane-Blei ka iaid ryngkat 
ryngkat bad ka niam-mane-ksuid. Ki briew ki bym sngew- 
thuh ia ka tynrai ki shu ai ka ktien rai ba ka Niam Khasi 
ka dei ka niam-mane-ksuid bad la ka jingshisha kam don ha 
kane ka jingong ngi iohi haduh katno ka jingmane ksuid ka 
la trei ia ka Niam Khasi. 

Ka jingai jingmut 

Kumba la ong haneng ka Niam Khasi ka donkam ia ka 
Revival kumba ka long ia kiwei kiwei pat ki niam ha kane 
ka Pyrthei. Kiba bun mynta ha ka Ri ki sheptieng ia la ka 
jong ka Niam. Ki lid ba kim tip ei ei shuh bad ba ki la ia 
sah khynnah bym ia tip shuh ia ka tynrai bad kiba bun ki 
la ia phet wir sha kiwei pat ki niam. U Khasi ia ka niam u 
pynbud da ka rukom ban long ka niam ka rukom hynrei 
ngi dei ban kynmaw ba ki rukom lane ki niam ki rukom ki 
long tang ka dak kaba shabar jong ka Niam. Lada ngi sah 
khynnah ka long ha ki niam ki rukom ym dei ha ka Niam. 
Ka Niam ka sah hi ka Niam bad ym don ba lah ban pynkhih 
ia ka na u Khasi. U Soso Tham ha “Ki Sngi barim u 
Hynniew Trep” u ong — “La pher u dkhot — kawei ka niam” 
bad lada ki longdien ki mandien ki seng thymmai ialade ka 
long ha ka Niam ym dei ha ki rukom. Ki rukom ki lah 
ban kylla hynrei ka Niam ka sah. 



Lynnong 11 

KA JINGKNIA JINGKHRIAM 
Ka jingmut jong ka ktien ‘Jingknia’ 

Ka jingmut tynrai katba ka paw ha ka Pyrthei shi tyllup 
ka long ba ka ktien ‘jingknia’ ka dei ka jingiabam sngewbha 
ne ka jingiakhawai jong ka jingiasuk hapdeng u briew bad U 
Blei lane bad ki blei Jada ka long ia kito ki briew ki bym 
tip Blei. Ha ka por ba ka jingpyrkhat jingpyrdain ha u 
briew kam pat ih ka jingpyrkhat ka long ba ki blei ruh ki 
sngewtynnad ia ka bam-bang kumba long ma ngi ki briew 
bad namarkala ban pynhun pynsngewbha ia ki ka long da 
kaba ai bam. Ha kane ka jingkbawai ka jingbam kaba kor- 
dor ka dei ban long ka jong U Blei lane ka jong ki blei. Ia 
ka jinglong kaba kum kane ngi iohi ha ki niam-knia kiba 
don ha kyileng ka Pyrthei kata naduh ki Israel, ki Grik bad 
ki Roman ha ki por shwa u Khrist, nangta ki Arab ruh 
sbwa ba kin long Masulman bad haduh kiwei kiwei pat ki 
jaitbynriew kiba dang bat ia ki niam-knia ha kine ki sngi. 
Ka long kumjuh ruh bad ki Hindu wat lada don na ki ki 
bym knia da ki mrad bad ki sim. 

Ha ki sngi kiba hadien haba ka jingmut jingpyrkhat 
jong ki briew ka la nang ih bad ka bor pyrkhat jong ki ruh 
ka la nang iar, ka jingngeit jong ki ruh ka la nang sain dur 
thymmai hynrei ha kiba bun ki bynta kitei kiei kiei ba la ong 
haneng ki sah hi katba ki kylla long noh tang ki dak kiba 
shabar jong ka niam bad ki kylla long noh tang ka jingiarap 
ia ka jinglehniam. Wat la ka long kumta ruh kine kiei kiei 
ki batai ia kata ka jingngeit kaba don bapoh u briew bad 
dei lyngba jong ki ba u kren bad u pynpaw ialade ha U Blei. 
U Blei ruh U donkam bad U kwah ia kata bad na U ka mih 
ka jingpdiang hun. Ka jingknia ka bym don ka jingiakren 
u briew bad U Blei ha la ka mynsiem ka long tang ka jing- 
pyndep niam pyndep rukom. * 

Ka Niam Khasi ka long kawei na ki niam-knia ha kane 
ka Pyrthei bad ha ka ruh ngi iohi ia kajuh ka dur kumba ka 
long ha kiwei kiwei ki niam-knia. Ha u Khasi ruh ka jing- 
knia ka long ka jingiakbawai sngewbha hapdeng u briew bad 
U Blei. U briew u wad ia U Blei bad U Blei ruh U pdiang 
hun ia ka jingwad jong u bad ki ia kynduh ha ka jingknia 
kaba long ka jingkhawai jong ka jingiasuk. Kine harum ki 
long kiba ia dei bad ka jingknia u Khasi. 

Ka jingpynkhreh na ka bynta ka jingknia 

Haba ka jingknia ka long ka jingkhawai hapdeng u 
briew bad U Blei, ka jingkylli kaba nyngkong eh ka long 
hangno yn ai bam ia U Blei. Ka jingpynkhreh kaba kong- 
san eh ka long ia kata. Dei hangne ba ngi ioh ia ka duwan 
kaba long kawei na kiba kyntang tarn ha ka jingknia. Ka 
duwan ka long ka Pliang-Blei namar ba dei ha ka ba la buh 
ia ka jingbam kaba long ka jong U. Kiwei kiwei ki niam- 
knia ki don la ka jong ka jong ka jingpyrkhat shaphang ka 
duwan bad ka jingpynkhreh jong ki ruh ka long kat kum 
kata ka jingpyrkhat. Ka duwan ha u Khasi ka long ka ja- 
ka-lum ia kaba la tei bad shna da u dew-saw ia kaba la 
pynmadan bha ha jrong bad u nongknia u shong barobor 
na shaphang shathie jong ka bad u phai khmat shaphang 
shatei namar ba ka mihngi ha u Khasi ka dei ka jaka shong 
u ba-im, ka sepngi jong ki baiap bad ka shatei ka long ka 
jaka kaba u phai sha U Blei. Ha ka madan halor ka Du- 
wan ki ber u purew ba kan long kaba lieh bad khuid ba kan 
iadei bad kajingkhuid U Blei; nangta u ber ruh da u pu- 
rynsi ban pyniwbih ka ban pynsngewbha ia U Blei bad halor 
ka Duwan pat u sieh da u sla-diengsning uba long ka dak 
jong ka jingkieng-ksiar kaba la pyniasob ia ka khyndew bad 
ka Bneng ha ki por jong ka Aiom Ksiar u Hynniew Trep u 
Hynniew Skum. 

Ka don ka jingngeit hangne bangtai ba ka jingber pu- 
rew halor ka Duwan ka long ba kan lieh kum ka ior halor 
U Lum Makashang namar ha ki por kiba mynshwa ka don 
ka jingngeit ba U Blei U wan na Lum Makashang kaba long 
ka jaka-shong jong U. Kaba kum kane ka jingngeit ka don 

ha kiba bun ki jaitbynriew ha Ri India. Ha kiwei kiwei ruh 
ki bynta jong ka Pyrthei ka don ka jingngeit ba U Blei U 
shong halor lum. Ki Israel hyndai wat ynda ki la poi sha 
Ri Kanaan na Ri Egypt ki dang ngeit ba U Blei U wan na 
Lum Sinai (Dueteronomi 33:2). Kaba kum kane ka jing- 
ngeit ka jur bha ha ki riew-hyndai. Ka jingphai u Khasi 
shaphang shatei ha ka jingknia jong u bad kumjuh ruh ha 
ka jingdwai sha ka jaka ba don u Lum Makashang imat ka 
mih na kane ka jait jingngeit. 

Nalor kitei ba la jer kyrteng haneng ki don sa kiwei ki- 
wei kiwei pat ki tiar. Kawei na kine ka long ka laliar ia ka- 
ba la siang ha ka sharing jong ka duwan ha khmat jong u 
nongknia. Nangta shaphang kamon ka liang u nongknia u 
don u klong iad urn ban pyndonkam ha ka suit ka sbor bad 
ka don ruh ka um ban pynsum pynsait ia ki jingknia. Ki 
jingknia kiba u Khasi u kham pyndonkam ki long ki syiar 
masi, blang lane sniang kata kat kum ka jingdawa ka kam. 

Ka jingnoh dkhot 

Ka jingnoh-dkhot ka long ka bynta kaba donkam haduh 
katta ha ka jingknia. Lada ka jingknia ka long ka jingia- 
bam sngewbha lane ka jingkhawai jong ka jingsuk hapdeng 
u briew bad U Blei ka jingnoh-dkhot ka long kawei na kita 
ki jingpynbiang jingbam ia U Blei. Ka bynta jong ka 
jingbam kaba donkam eh ban ai sha U Blei ka long ka snam 
bad ha kane ka liang ngim lap ba kan don ka jingiapher 
hapdeng ki niam-knia jong ka Pyrthei kiba knia da ki mrad 
bad ki sim. Ka duwan ka lah ban long tang da u maw 
kumba pynlong ki Arab shwa ba kin long Masulman bad ia 
ka snam la pynjaw ha u. Ki Roman bad ki Grik ruh ki 
leh kumjuh tangba ki duwan jong ki ki don hapoh ki iing- 
niam. Ka jingiathuhkhana pateng ka ong ba hajan ka 
Temple jong ki Israel ha Jerusalem u don uwei u maw uba 
heh ia uba la ksam thliew hamar pdeng bad dei hang ta ba 
ki pynjaw ia ka snam jong ki jingknia baroh. Une u maw 
u don halor u Lum Moraiah uba halor jong u ka ieng ka 
Temple bad dei hana halor uta u maw ba u Abr aham u knia 
ia uta u langbrot uba long u lang-pli ia u Isaak. Ki Khasi 

ruh ki pynjaw ia ka snam jong ki jingknia baroh ha ka 
duwan ba kan long ka bynta jong U Blei bad kane kam 
lab ban long da kumwei pat. 

Ki don ki jaitbynriew kiba nalor ka snam ki ai sa ka 
doh sha U Blei. Haba ki leh kumta ki ot lyngkbot ia ka 
doh bad ki bub kawei ka lymbong halor ka ding ba la tbang 
halor ka duwan. Ki tbang ia kane ka dob badub ba kan da 
ing lut khoit. Ki ber ba ka doh bad ba ka ding ia ki jing- 
iwbih ba kin ia khleh lang bad ka jingiw jong ka doh ka ban 
her ryngkat bad ka tdem jong ka ding kum ka jingainguh- 
thang sha U Blei sba Bneng. Ha ki ryngi jong ka jingmutdur- 
briew ba la pynshong nongrim ha ka jingngeit la ong ba 
ki jingiwbih jong ka jingainguh-thang ki her aha ki tyndong 
khmut U Blei. Ia ka doh kaba tam na kaba ai sha U Blei ki 
bam ki nongai jingknia ryngkat bad ki lyngdoh-knia. Ki 
Roman hyndai ha ki por ba dang ieng rasong ka Hima Rome 
ki ju die ia ka doh kaba tam, hadien ba la ai jingknia 
ia ki blei jong ki, ha iew ha hat bad ha lynti syngkien bad ia 
kum kane ka jait-doh ki khot ka doh-knia. 

U Khasi uba bam doh bha u tip hangno ka don-ka 
doh kaba bang eh. Na ki bynta baroh jong ka met ki dei ki 
dohjem bad ki snier kiba bang eh. Hynrei kine ki long 
kiba rit bad kumta la dei ban shu dkhai ne dkbat bad ia 
kaba tam ban shu ia shyit ban ia sip. Na kine ki dohjem 
bad ki snier la dei ban shu dkhai ne dkhat ban ai sha U Blei 
bad dei kine kiba long kita ki dkhot bad ia ka jingdkhat ia 
ki ban nob ha ka duwan la khot ‘ka jingnoh dkhot’. Ka 
ktien kaba buh pynapjia ka ktien 'dkhot’ ka long 'dkhai* 
bad kumta ngi ioh ia ka ktien 'u dkhot u dkhai’. Ia ka 
bynta ban ai sha U Blei la shu dkhai na u dkhot bad la 
noh ha ka duwan bad ia kaba tam la shu ia shyit ban ia sip 
kito kiba ia don bynta ha ka jingknia. la u dkhot la thang 
shwa ban ia-sam bad ia une u dkhot uba la tbang la khot 
‘u dkhot-iong’. Haba ka jingknia ka long ka jong ka hima 
ka jingiasam ia ki dkhot ka long hapdeng U Blei bad ka 
hima bad kumta ia u dkhot uba tam hadien ba la noh sha 
U Blei ki ia sip ki syiem, ki bakhraw bad ki khun ki hajar 
kat kiba ia don ha ka por ba ai jingknia. Lada ka jingknia 

ka long dano dano shi met ia u dkhot uba tam dei ban bam 
tang ma u marwei namar ka jingknia ka long ia u shi met, 
ka jingkhawai jong ka jingiasuk kan long tang hapdeng 
jong o bad U Blei. Ka Niam Kbasi ka long kaba la pyn- 
treikam ha ka iing ka iing bad ka kur ka kur bad kumta ka 
jiognoh dkhot ka long kat kum ka jingsngewbit jong ki. 
Don kiba noh 5 bad don kiba noh 7 bad don rah kiba noh 
9 bad ban sngewthuh ia ka jingmut kaba don ha lyndet kine 
ki dak-jingkhein ka long kaba eh. Kaba lah ban long ba 
ka jingnoh ka sah ka jingnoh bad ka jingbuh ia ka jingbun 
ki dkhot ka long kat kum ka jingpyrkhat. 

Ki Jait Jingknia u Khasi 

Haba shu kren kyllum ki jingknia kiba kongsan jong u 
Khasi ki don saw jait bad ia kine u pyndep kat kum ka 
jingiaid bad jingdawa ki kam. Kine ki saw tylli ki long — 

1. Ka Jingknia Ai-nguh. 

2. Ka Jingknia Ai-bam. 

3. Ka Jingknia Kyrsan. 

4. Ka Jingknia Jingsang. 

Kitei ki jingknia ba la jer kyrteng haneng ki long kiba 
kham ia dei bad ka jingim u briew bad kumjuh ruh bad ka 
iing ka sem bad ka kur ka jait. Nalor kitei ki don sa kiwei 
pat kum ka knia-pyrthat, ka jingknia suidnia-tang bad 
kiwei kiwei tangba kine kim da long eh kiba kynrei bad ka 
long teng khat ba la donkam ia ki. Ki shnong ki Raid bad 
ki hima rah ki don la ki jingknia bad ki jingknia kiba kham 
ia dei bad ki ki long ki jingknia ainguh bad ki jingknia 
ai-bam namar ba ki ruh ki don ka jingiadei bad U Blei 
kum U Leimuluk u Leijaka, u Leikhyrdop u Leikharai lane 
u Lei-shnong u Lei-thaw bad kumjuh ruh ha kiwei kiwei ki 
rukom ia dei. Ki don ki shnong lane ki raid bad ki hima 
kiba don la ki pban ki kyrpad bad kumta na ki ka don ka 
jingknia ai-bam ruh. Na ka jingknia kyrsan ka don tang 
kawei kaba kham ia dei bad ka shnong lane ka raid lane ka 
hima bad kata ka long ka knia tap-ksaw kata kum ka 
ksaw-behmrad, ka ksaw-partuh bad ka ksaw-ialehthma. Ka 

tap-ksaw-behmrad ka long kaba ka shnong ka pyndep shwa 
ban leit beh ^mrad khnang ba ka shnong kan nym wan tbylli 
wan iam sha shnong na kblaw. Ka knia ksan-partuh pat 
ka long ban ioh pyniap shibun ki nongshun haba don ka 
jingialeh bad ka knia ksan ialehthma pat ka long ban jop 
thma. 


Ka Jingknia Ainguh 

Ka jingknia ainguh ka don ar jait bad kita ki long ka 
jingknia ainguh ia U Blei Trai Kynrad bad ka jingknia 
ainguh , ia ki Phan ki Kyrpad. Ka jingknia ainguh ia U 
Blei Trai Kynrad ka long na ka bynta ka jingmap bad ka 
jingisynei jong U na ka bynta kano kano ka lait ka let 
bad na ka bynta ki jingkyrkhu kiba bun jait kiba U la theh. 
Kane ka jingknia ka don ka jingiadei kaba khraw haduh 
katta katta bad ka iing ka sem bad kumjuh ruh bad ka kur 
ka jait. Ka shnong lane ka raid lane ka hima ruh ki lah 
ban pyndep ia kane ka jingknia na ka bynta ki jingkyrkhu 
kiba bun syrtap kiba ki la ioh na U Blei ha la ka jong ka 
jingiadei jong ki bad U. Ka jingknia ia U Blei ka long da 
ka blang kaba danglud bad ka balieh bad kaba tlem hynrei 
shwa ban knia ia kane ka blang ki knia shwa da ka syiar 
ban tip la U Blei U hun bad Un diangti ne em ia kaei ka 
ban sa pyndep. Shwa ban phut ia ki snier ban ieng ka 
bishar ki da pan ka kyntien na U Blei lyngba ki dak ki 
shin ban nym don ka thoh ka tar lane ka icjap ka star lane 
ka brain ka briah, ban nym kiew ka tir ka puid ha u briew 
bad u blei hynrei ba kin dap bad pyllun bad ba kin ia thum 
kin ia wian bad kin ia doh kin ia dait. Haba la bha nadong 
shadong bad hadien ba ki la noh ia u dkhat u lamjew ki sa 
knia pat da ka blang. Baroh ar bad syiar bad blang ki da 
pynsutn ba kin long kiba khuid ban leit ha ka jingknia bad 
shwa ba kin ot ki da pyndem bad pynnguh ha ka duwan 
hadien ba la ber u purew u purynsi. la ka blang ruh ki da 
peit ki da bishar ia ki dak ia ki shin la ki long ne em kumba 
ia pan bad hadien kata ki sa pynlong ka jingnguh ka 
jingdem ia U Blei. Ia ka snam ki pynjaw ha ka duwan bad 
ia ki dkhot ki ia noh bad ki ia sip kumba shong ka nia bad 
ka lynti. 

Ka jingknia ia ki Phan ki Kyrpad ka long ka jingknia 
aingub ia U Blei na ka bynta ka jingkyrkhu bad jinglehbha 
jong U ha kata ka liang ba ki la buh phan buh kyrpad. 
Kumba kim ju buh Phan buh Kyrpad khlem ka jingaibor 
bad jingmynjur U Blei bad kumta rub kim ju knia ainguh 
Phan Kyrpad khlem da ioh ka hukum na U. Shwa ban 
pyndep ia kane ka jingknia ki da pan hukum na U Blei bad 
dei tang haba U Blei U la shah ia ki ba ki sa khreh ia ka 
kam. Ka jingpyndep ia kane ka jingknia ka long kumba la 
kdew haneng. La pyndep ia kane ka jait jingknia da kito 
baroh kiba buh Phan buh Kyrpad kata ka iing, ka kpoh, ka 
kur ka jait lane ka sbong ne ka raid bad ka hima. Hadien 
ba ki la ioh ka hukum na U Blei ki knia shwa da ka syiar 
bad haba la bha nadong shadong ki sa knia pat da u sniang 
lane u masi-kyrtong. Hangne ruh ki da ieng ka bishar bad 
ki da noh-dkhot noh-dkhai bad ia ka ba tam ki ia sip katba 
shong ka lynti. 


Ka Jingknia Ai-bara 

Kumba la ong ha ka Lynnong kaba ia dei bad ka jing- 
buh Phan jingbuh Kyrpad, ka Iawbei, u Suidnia bad u 
Thawlang ki wan ha ka dur jong ka jingbuh Phan buh Kyr- 
pad ia ka kur bad ka jait. Kane ka long ka bynta jong ka 
Dawiing. Kumba kim lah ban pynieng ia ka Dawiing ha 
ka kur ka jait jongno jongno khlem ka hukum u Blei kumta 
ruh kam lah ban don ka jingknia ai-bam ia ka Iawbei, u 
Suidnia bad ia u Thawlang khlem ka hukum jong U namar 
ba dei ma U Uba long Ka Blei, ka Nongthaw-bynriew ka 
Nongbuh-bynriew, ka Leilongkur ka Lei longjait bad ka 
Nongsei ka Nongpynlong ia ka Iawbei bad ia u Thawlang 
ban long i kur ban long i jait, ban long kynthei ban long 
shynrang bad ban ia roi parum ban ia roi pareb. 

Ia kane ka jingknia ai-bam ia ka Iawbei, u Suidnia bad 
u Thawlang ki ju pynlong shisien shi snem lane ha kano ka- 
no ka por ba ki sngewdonkam bad ka jingnguh ka jingdem 
ha kane ka jingknia ka long ba kine kin ia kyrshan na ka- 
wei pat ka Pyrthei ryngkat bad ka Blei ia ki khun ki ksiew 
baroh kynthei bad shynrang ha Jca longbriew ka manbriew 

jong ki ba kin ia roi ia par, ba kin ia khiah krat khiah stang, 
ba kin ioh ka ja ka dohkha, bad ka spah ka phew bad ban 
bha ka leit ka wan, ka khih ka dang, ka trei ka ktah, ka rep 
ka riang, ka khaii ka pateng bad kiwei kiwei. 


Haba Ka Blei Ka hun bad kohnguh kumba ju leh ki 
knia shwa da ka syiar bad ki sa pynbud pat da ka blang. 
Haba kiei kiei ki iaid beit bad ki bha nadong shadong ki sa- 
pynlong pat ka knia ai-bam ia ka Iawbei, u Suidnia bad u 
Thawlang da ka sniang. Ki ai dkhot ai dkhai bad ki sa ia 
sip ia uba tain kat kumba shong ka nia ka lynti. 


Ka Jingknia Kyrsan 


Ka ktien ‘kyrsan’ ka mut ‘ksan’ ne ‘tap’ bad ka jing 
knia kyrsan ka long ka jingwad ia ka jingkyrshan U Blei ha 
kano kano ka bynta jong ka jingdonkam u briew ha ka long 
briew ka manbriew bad ha ka jingim jong u. Lait noh sh i 
bynta na ka knia-tapksaw kumba la ong haneng, ki jingknia 
kyrsan ki long kiba ia dei shi met shi met kynthei lane shyn- 
rang kat kum ka jinglong bad ka jingdawajong ka jingim 
jong ki. Ki jingknia kiba kongsan kiba hap ha kane ka 
Knia Kyrsan ki long ka knia-tap-kpoh, ka knia tap-lubri, 
ka knia ksan-rngiew, ka knia tap-rwiang bad ka knia tap- 
ksaw. Kaba ki kham pyndonkam ha kine ki jingknia ka 
long da ka syiar kaba khuid ba tlem bad ba bha ki kjat. 
Don ruh kiba knia da u sniang. 


La thoh ba ka Lynnong 2 katto katne ia kiei kiei kiba 
ia dei bad kane ka bynta. Namar ba ka long ka jingknia 
na ka bynta shi met kumta hadien ka jingai dkhot ka jing- 
sip ruh ka long tang da uno uno ne kano kano kiba don 
bynta ha ka jingknia. U nongknia'u pynshong ia ki baro- 
bor shaphang kamon jong u bad haba u knia u iathuhkhana 
ha U Blei ia ka jinglong jong ka jingim jong ki bad u kyrpad 
ia U ba Un kyrshan ma U ban lait ka long jot ka long rem. 

Ka Jingknia Jiogsang 

Ka knia jingsang ka long ka jingknia ba la pynlong da 
kiba ha-iing ha-sem jong kito kiba la iap, kynthei ne shyn- 
rang, kiba ki tnga jong kiki dang im bad ki la ioh-lok shawei. 
Ia kaba kum kane ki Khasi ki khein ba ka long ka jingklim 
bad ba ka long ka sang kaba dei ban pynkhuid ba iob byr- 
sieb ka iing ka sem. Ia ka jinglut jong kane ka jingknia la 
bei da kito kiba im. Kiba im ki ai sbai ne tyngka katba 
dawa ki kur jong kito kiba la iap bad ka jinglut ka leit ha 
kaba khreh bad thied syiar ne sniang ne masi. Shwa ban 
pyndep ia kane ka knia jingsang ki thung ia ki maw-klim 
harud lynti, lai tylli ki maw-shynrang bad kawei ka maw- 
kynthei. Hadien kata ki sa pyndep ia ka jingknia bad ha 
kane ka jingknia ki iathuhkhana ha kito kiba la iap ia kaei 
kaba la jia bad ki pynsngew ha ki ia kaei kaba ki la ioh- 
pdiang na ka bynta ba kin pyndep ia ka jingknia bad ki da 
kyrpad ruh ia kito kiba iap ban kin nym sahnud ne buhkhoh 
namar ba la khuid ka sang ka ma bad ka klim ka ngat. 

Ki noh dkhot kumba ju leh bad ia ka reng ka tyngam 
jong ki jingknia ki sieh ha ki maw-klim ba kin long kum ki 
sakhi ba la pynkhuid bad sait ia kiei kiei baroh. Hadien ba 
la dep ka suit ka shor ki ia ieng ban leit phai sha la iing ba- 
roh katba ia don ban ia bam ia dib sngewbha khlem da pyn- 
tam ia ka doh ne ka pisa ba ioh ka wan byrsieh bad ka 
nongmei nongpa ha la ka iing. 

Sha ka liang kamon jong u nongknia u don u klong iad- 
um. Ha kawei pa kawei ka jingknia ba la jer kyrteng bad 
haba la dep ki jinglehniam baroh kiba ia dei bad ka jingknia, 
u nongknia u pynkut da ka suit ka shor ban pynskhem ia kiei 
kiei baroh ha tynrai ka Niam. 



Lynnong 12 


KA SUIT KA SHOR 
Kaei ka suit ka shor 

Ka suit ka shor ka long kawei na ki bynta kiba donkam 
ha ka Niam Khasi bad ka jingpyndonkam ia ka ka long ha 
kiba bun ki bynta jong ka jingim u Khasi. La buh ia ka 
kum kawei na ki bynta kiba donkam bad kongsan ha ka 
Niani hynrei ha kajuh ka por la buh pynap ia ka na ka byn- 
ta kiba bun ha kiba ka Niam learn da don eh sbibun ka byn- 
ta jong ka. Ha ka jinglong tynrai jong ka lah ban ong ba ka 
long kaba la pynshong nongrim ne pynshong tynrai ha ka 
Niam bad ha ka jingtreikam jong ka lah ban ong ba ka long 
ka shab jong kaiNiam Khasi hi. Kumba la ong ha ki bynta 
kiba sha khmat, U Blei U long ka pdeng jong ka jingim u 
Khasi. Ka leit long kumta namar ba u Khasi u pynshong 
nongrim ia ki bynta baroh kiba kongsan jong ka jingim jong 
u ha ka Niam. Ha u Khasi ka don ka kam-jingbriew bad 
ka don ruh ka kam-jing-BJei, ka don -ruh ka leh-jingbriew 
bad ka don ruh ka leh-jingblei. Ka Niam Khasi pat ka 
long ka Niam-tipbriew ka Niam-tipblei bad namarkata ka 
jingtipbriew ka jingtip-blei ki ia iaid ryngkat ryngkat bad ka 
suit ka shor ka longka jingiabyrshem jong kine ar. 

Kum ka jiogpynskbem 

Kawei na ki kam ka suit ka shor ka long ka jingpyn- 
skhem. Ka knia ka khriam ka long kawei na ki jinglehniam 
kiba kongsan jong u Khasi bad ryngkat bad kiwei kiwei ki 
jingdah jingdong ba la pynkhreh na ka bynta ka jingknia, u 
don u klong uba ieng sha kamon jong u nongknia bad ba u 
ka don tang ka iad-um bad ia une u klong iad-um la 
pynkhreh na ka bynta ka suit ka shor. Hadion ba la dep 
ki jingknia bad hadien ba la noh-dkhot noh-dkhai bad ba la 
biang lut kiei kiei baroh, u nongknia u shim ia u klong 

bad u suit ban pynskhem ia kiei kiei baroh ha tynrai ka 
Niam bad ba U Blei ruh Un sakhi ryngkat. Ka suit ka 
shor ka long ruh ka jingpynskhem ia baroh ki nia ki jutang 
kiba ki don ha khmat U Blei na ka bynta ka jingmynjur 
bad ka mon jong U. Ka long ka jingnguh khadduh ia U 
Blei Trai Kynrad ha ka jingknia na ka bynta kano kano ka 
kam bad lada don kano kano ka tarn ne ka duna ki da 
kular ban pyndap ban pynbiang kat kum ba thong ka nia ka 
lynti ha ka sngi khein sngi bishar. Lada jia pat ba ki 
jingknia ki pyni sniew bad bym don ka suk ka diangti na U 
Blei, u nongknia u wad ia ka dawlait ka dawlet lane ia ki 
daw-tam ki daw-duna bad haba u la lap u suit ban pynlong 
ka jingnguh ka jingdem ia kata ka daw kaba u la lap. 
Haba don ka lad u pynbiang katba shong ka lynti bad haba 
ym don ki buhteng ban pynskhem pat ia kawei pat ka por. 

Korn ka sakhi-Blei 

Kawei pat ka kam jong ka suit ka shor ka long ban 
buh ia kiei kiei ha khmat jong U Blei bad ba U Blei Un 
ieng kum u sakhi. Ia kane ki ju leh haba don kano kano 
ka jingiapynbeit ia kino kino ki kam kiba khia lane haba 
don kano kano ka jingiateh-kular ne jingiateh-jutang. 
Kum ban shu ai nuksa, haba don para ba ia don bri don 
khyndew ne don jaka puta bad ba la dei ban ia pynbeit ia u 
pud ia u sam bad ban da ia thung mawbri ne mawpud, kaba 
nyngkong ka long da ka ktien, kaba bud nangta ka long ka 
jingiapynbam nia ban nym bit shuh ka pynkhih ne khynniun 
ia u mawbri ne mawpud ba ioh poi sha ka ia-tuh ia-tab jaka 
bad kaba khadduh ka long ka suit ka shor bad ia kane ki 
leh ha ka por ba pynskhem ia u mawbri mawpud ha khyn- 
dew. Lada don ka liang kaba dang kwah ban iaid kynriang 
na kata kaba la ia pynbeit kata ka liang kan kit hi la ka 
pap bad lada jia ei ei kata ruh ka dei ka kam jong ka. 

Haba don kano kano ka jingiateh-kular ne ka jingiateh- 
jutang hapdeng jongno jongno bad haba la dep ka 
jingiakren bad jingiapynbeit bad haba laiahun lang baroh 
ar liang kaba nyngkong ka long ban ia pynbam shwa da ka 
nia ioh don ka lehkai ka lehsting bad hadien kata ki sa suit 

sa sbor ban long kum ka sbab jong ka kti-Blei. Hadien 
habud haba don ka jingpynkhein kita kiba leh kumta ki kit 
hi la ka pap bad lada jia ei ei ia kata rub ki ia tip hi. 

Kum ka bynrap Blei. 

Ka poikha ka long ka kam kha kam man ha kaba ym 
da don ka niam bynrei hangne ruh u Khasi um bun khlem 
da suit da sbor namar ba ka jingsngew ka long ba U Blei U 
dei ban rap na jrong na tbian. Ha ka sngi ba ia poikha 
haba ki nia na baroh ar ki ksiang ki la biang nadong 
shadong, ki shim ia u klong-iadum na u ksiang ka kynthei 
bad ia u klong-iadum na u ksiang u shynrang bad ia ki 
iadum kiba don hangta ki khleh lang ha uwei pat u klong 
bad ki ai ha uwei u kynja riewtymmen ba un suit un shor 
ban wad ia ka jingdon ryngkat bad jingkyrkhu U Blei. U 
nongknia u shim lai tylli ki khapiah bad u buh ia ki ha 
tbian ban suit ban shor halor jong ki. Shwa ban leh ia 
kata u nguh u dem ha U Blei Trai Kynrad, u Nongbuh U 
Nongsei ia ka longbriew ka manbriew ba ha ki ar ngut yn 
long i kha yn long i man, ba kin ia bha ba kin ia miat, ba 
kin ia long iing ba kin ia long sem, ba kin ia roi parum ba 
kin ia roi pareh, ba kin ia ioh ka ja ba kin ia ioh ka dohkha, 
ban roi ka spah ban roi ka phew bad ban da phuh da phieng 
ka iing ka sem bad ban da sah ka nam ban da sah ka 
kyrteng. Haba la dep ka kynih ka phawar u suit u sbor 
halor ki khapiah bad u niew artad “Wei, ar, lai”. Haba la 
ieng ka suit ka shor ha bym ia sotti shuh la kyllon shaba 
kyllon kyllon. 

Kam ka jingpynbam nia-hok Blei 

Haba la dei ban ia ieng ha ka jingbishar bad haba la 
dei ban da ia kren hok ha khmat ka shnong ka thaw bad ha 
khmat u syiem bad u patsha ki da ia rah la u klong u klong 
bad halor ki jingkren hok ki pynieng ka suit ka shor. Haba 
la ia ieng haduh ka suit ka shor bad ban dang ia kren thok 
ne kren lamler la dei ban ia kyllon ha madan. Haba la ieng 
da ka suit ka shor ban ia kren hok ha khmat U Blei Id 
sakhi bad ki nongiasaid Id la dei ban kynriah sharud namar 
ba haba la ia leit beit ha khmat U Blei da ka suit lea shor 
ki sakhi bad ki nongiasaid kim donkam shuh. 

Kum ka jingpynkyntang 

Ha ka shad-niam ka rukom ka long ba dei ban shad 
tang ki samla kynthei kiba dang sotti bad kiba pynkhein ia 
kata ki dei ban sumar hi la ka met. Ban nym jakhlia ka 
shad-niam shwa ban noh-kjat ki nongshad ki da pynlong ka 
suit ka shor ia ka jaka shad ba la jied khnang ban pyn- 
kyntang ia ka jaka bad ia ka kam. Lada kano kano ka 
briew ka bym samla shuh ka wan ban shad un bud u ksew 
nadien. Ban thorn pyrshah la ka ain ka rukom khamtam 
haba la tang ia ka da ka suit ka shor ka long kaei kaei kaba 
lah ban pha la ka jmgim wat la kam kut tang ha ka leh 
bhabriew ban bud u ksew nadien. 

Ka Dorbar Hima ka long ka Dorbar-Blei bad la khot 
ia ka ka Dorbar-Blei namar ka long kaba u Khasi u khein 
kyntang. Haba kam long ha ka jaka ba la tang da ka suit 
ka shor kin nym pynlong ia ka hangno hangno khlem da 
suit da shor bad uno uno uba leh ibein ia ka kim salia ban 
khad da u prah ban khalah sha kharai syndon. 

Kum ka jingpynsngew pynsngap 

Ka suit ka shor ka wan ruh ba ka dur jong ka 
jingpynsngew pynsngap. Kane ka wan kum ha ka jer khun. 
Hadien ba la ioh ia ka kyrteng na ka bynta i khyllung, 
kynthei lane shynrang, ki suit ki shor ban pynsngew pynsngap 
ha ka Blei, ka Iawbei, u Suidnia bad u Thawlang ba kin suk 
kin raji ma ki ba i khyllung in da longbriew manbriew, in 
koit in khiah bad in sah ka nam bad in sah ka kyrteng. 
Haba iap mano mano ha iing ha ka step kaba bud jong ka 
sngi-thang ki pynlong ka khein-sbai. Kiba ha-iing jong ki 
nongiap ki khein ia ka jinglut jingsep baroh ha kaba thang 
ia ki bad ki suit ki shor halor ki sbai ban pynsngew pyn- 
sngap ha kiba iap ia ka jinglut jingsep khnang ba kin 
kyrsoi kyrsih ma ki bad ba kin ap ruh ia ka khein ka bisbar. 

Ha ka sngi thep mawbab ha ka por ba la thep ia ki 
shyieng jong baroh kynthei bad shynrang ha ka maw bad 
hadien ba ki la buh ia ka japha bad ia ka jingbam jingsa 

ryngkat bad u kwai u tympew bad ka reng ka tyngam baroh 
ki da suit da shor ha khmat ka jingkhang ban neb kiei kiei 
ha tynrai ka niam bad ban pynsngew pynsngap ia baroh kiba 
la iap shi khrum ka maw ka nar. Haba ieng ka phur ka 
siang ia ka kmie-kha ki khun-kha khun-long ki ju leit ai da 
u ’si-phur ne u ’niang-phur. Ki pynieng ia u masi nc u 
sniang ha phyllaw bad ialade ki rung ha ring ban leit nguh 
ia ka kmie-kha. Ki kpa-kha ki shim ia ka jingai ki khun- 
kha bad ki pynsngew pynsngap ha ka kmie-kha ia kata bad 
hadien ba ki la shat khaw ia ki, ki ong ia ki ban leit khublei 
ia ka kmie-kha. Ki khun-kha ruh ki lch ia kata da kaba 
leit pom ia u ’si-phur ne u ’niang-phur ha ka jaka ba la 
pynbeit Lada don ki khun-kha kiba duk ki bym lah ban ai 
masi nc sniang ki leit rah tang da ka kiad. Ki nong-kha ruh 
ki shim khyndiat ka kiad ha u klong uba ki la bat lypa bad 
ki suit ki shor ban pynsngew pynsngap ha ka kmie-kha ia 
kata ka jingai ki khun-kha bad ki da kyrpad ia ka ba kan 
pdiang him bad nangta ki sa shat kliaw ia ki. 

Kitei hancng ki long tang khyndiat eh hula ai kum ki 
nuksa hynrei ki la biang hi ban iathuh ia ngi haduh katno 
ka long ka jingtrci bad ka kani jong ka suit ka shor. Ki 
pyni ruh haduh katno ka suit ka shor ka don ka jingkhia 
bad jingkyntang. Ki pyni ruh ba k a long kaba ncp kum 
ka waitlam arliang syrti ka ban bam duh ia kita kiba 
pyndonkam bakla ia ka bad ha kajuh ka por pat ka long 
rub kum ka um kaba pynjem bad syrpai ia kiei kiei baroh. 
Na ka liang ka jingpynkhreh donkam tang ka iad-um ia 
kaba la pynlong da kaba khleh lang ia ka jindem ne sapoh 
bad ka um hynrei ha ka iingpyndonkam pat ka kyila long 
ka iktiar ka bym lah shuh ban thew ia ka bor bad ia ka 
dor jong ka. 



Lynnonq 13 


U KHASI BAD KA NIA 
Ka nia ha a Khasi 

Don ki niam kiba batai ba U Blei U long ka hok bad 
don pat kiba ong ba U long ka jingshisha lane ka jingieit 
bad kumta ter ter hynrei ka Niam Khasi ka ong ba U Blei 
U long ka Nia. Namarkata ha kiei kiei barob u Khasi u 
pyniaid ialade da ka Nia. U seng ia la ka Niam ha ka Nia 
bad ha ka Jutang bad dei haduh ba la biang ka Nia ba u 
pynieng ia ka Jutang. Don kiba batai ba ka ktien ‘Niam’ 
hi ka wan na ka ktien ‘Nia-im’ namar ba ka jingiadei jong 
u briew bad U Blei ka dei ban long ha ka nia kaba im. U 
Khasi namarkata ha ka niam jong u u ia kren bad U Blei da 
ka nia. U ai kyrteng ia la ka jong ka nia-briew ba ka long 
ka Dorbar-briew bad ha ka bor kaba U Blei U la pynkup ia 
u ka nia-briew ha kawei ka rukom ka la long hi ka nia-Blei 
hynrei kum u briew u tip bad u sngewthuh ba um long uba 
biang bad ba u don shibun ka lait ka let bad ka tarn bad 
ka duna bad namarkata ha kiei kiei baroh u pyndem ha ka 
Dorbar-Blei. Ha kiei kiei baroh u pyrshang ban iaid da ka 
nia bad ka lynti. Ha kiei kiei baroh kiba u don ban leh u 
da khan la kata ka don ne em ka nia ha khmat u briew bad 
ha khmat U Blei namar u sheptieng kyndong ba ioh ialade 
an sahnud bad U Blei ia u ruh Un buhkhoh. 

Ki ktien kiba u Khasi u ju pyndonkam— “Kam don ka 
nia ne lynti ba phin leh kumta”. ki long ki ktien kiba khia 
bad jylliew bad kiba don ka jingmut kaba iar ha lyndet 
jong ki. Ka nia ka bym Iah ban pynieng ha ka Dorbar 
briew ka long ka bym lah lano lano ruh ban pynieng ha ka 
Dorbar-Blei bad ban pynieng kum ia kata kan shu long 
tang ka leh-jingbriew bad kan long hi ruh kaba ma. Dei 
na ka bynta kane ba u briew u da khan shwa ban leh ei ei 
kataba unda pyrkhat badthew thikpa thik namar bau 

sheptieng ba iob kata kaba un leh kan poi sha ka jingbakla 
bad ba kan shu kylla daw ei na madan ha madan. Haba la 
sngewthuh ba kam long la dei ban iehnoh bad ban nym leh 
namar ba ka jingsniew baroh ka mih haba ngi thorn pyrsbah. 
Kaba kren da ka nia bad kaba pynieng da ka nia ka ia pher 
shibun eh. Ban pynieng da ka nia ka long ban ieng skhem 
hi thik khlem khih shane bad shatai namar dei hangta ba 
ka jingpyrkhat ka long ba ka nia-Blei bad ka hok-Blei ruh 
ki ia don. 

U Khasi urn ju leit mynno mynno ruh sha U Blei 
khlem ka nia bad lada u leh ia kata ruh ka long sa tang 
haba um shem lad shuh bad haba ka la jia kumta u shu 
aiti noh ialade ha ka mon U Blei. Ha ka khein ka bishar 
ngi lap ba u nongknia nyngkong eh u wad ia ka daw bad 
kata ka long ha ki sur jong ka jingiakren bad kane ka 
jingiakren ka wan ha ka dur jong ka jingkylli. Haba u la 
lap ia ka daw bad haba u loit u law ka sur jong u ka kylla 
sha ka sur byrngem ban phet u ksuid u khrei bad ka byrsieh 
ka byrsang kaba long ka laiphew synrum bad ha kaba u 
leh kumta ruh baroh sbi lynter u pynbam da ka nia. Haba 
la dep u ieng pat ka kynih ka phawar ban nam ban ud ha U 
Blei Trai Kynrad da ka nguh da ka dem. Ha kitei baroh 
u iaid da ka nia. Haba u law ia ka jingaiksuid ruh u ieng 
da ka nia bad U Blei kum U Nongbisbar ruh U sngap ia 
ka nia shwa ban ai ia ka rai. 

Ka Nia bad ka Jingbuh bynta Sam bynta U Blei 

Kawei na ki nongrim ha kiba u Khasi u pynshong ia la 
ka nia ka long ha ka jingbuh bynta bad jingsam bynta U 
Blei halor ki jingthaw jong U baroh ha kane ka Pyrthei. li- 
no uno uba sngewthuh ia kane u long uba la ioh ia ka bor 
barieh na U Blei. Haba u don u masi ha sem uba don ka 
jingmong kaba la boi ksain bad kaba la sma-iwtung kat 
shaba u iaid, u pynieng ia u masi nangta u kren u khana. 
Haba u kren u leit beit sha ka nia, u ong — “Phui pha ka 
ksain kane, pha wan leh aiu ma pha hangne? Ka jaka 
shong ka jaka sab jong pha ka dei bad ka doh-pyut ka doh- 
pyar. U Blei Trai Kynrad Uba buh bynta bad Uba sam 

bynta ia kiei kiei baroh ha kane ka Pyrthei Um shym buhr 
bynta sam bynta ba phan wan thaw jaka shong jaka sah ha 
ka doh-im. Pha dei ban leit shisyndon sba la ka jaka ha 
kaba la buh la mang ia pha, sha la ka jaka shong ka jaka 
sah jong pha sha ka pyut sha ka pyar.” U ai uwei u phlang 
ha u masj ba un bam lane u sbu pynjam ia u phlang bad 
tang katto katne por hadien u ksain u sha hap hi bad ka 
jingmong ruh ka shu jah noh. Haba u tah dawai, u ksain u 
hap hynrei tang shu k ha pylieng u skain u ksain u la boi 
biang hynrei ha ka nia kaba u Khasi u pynicng u skain u 
lah ban boi hynrei ym don jaka shuh ia u ksain. 


Haba sa shympct ka kti nc ka kjat bad u nongpang u 
la kyang bad lynniar bad um iohthiah iohdcm shuh, ki shim 
da ka shun bad ki kylii ia ti haduh hangno ka kut ka jing- 
pang bad nangta u tah da ka shun Kum ban ker lane khang. 
Hadien kata u kren u khana da kaba ong, "Pha Jsa khniang 
ka bsiah, pha don la ka jaka shong ka jaka sah bad ym shym 
buh bynta sam bynta U lllei Trai Kynrad bi phan wan thaw 
jaka shong jaka sah ma pha ha ka met jong u khun-bynriew 
Ym dor. ka hukum mynno mynno ruh ha phan waji pyndik 
pynshitom ia u kl.un bynnew kumne bad pha dci ban leit 
da kaba suk da kaba sain sha la ka jaka s! iong ka jaka sah 
jong pha. M U pynkut in ka jingkren jong u da kaba byn- 
thiew bad kyrkhah bad tang shi por ka jingpang ka la jah, 
ki jmgkynjut ki jingktha baroh kim don shuh bad u nong- 
pang u la iohthiah suk. 


Ha kine ki jinglch u dei ban da tip shano ban phah* 
Lada u ong ia ki, ‘‘Khie leit shaba sep ka Sngi bad shaba 
sep u Bnai” kata baroh kan shu kylla kam kai. Ka dei ia u 
ban leit beit sha ka nia bad ban pynicng matang ia ka jing- 
pynbam nia jong u bcitha ka jingbuh bynta bad jingsam 
bynta U Blei bad ban nym khih na kata tang khyndiat ruh. 
Dei ia kane ba ki khot ka nia-Khasi. Dei da kane ka bor 
barieh ba u kyrshan ialade ha kane ka Pyrthei bad ki bym 
tip ia kane ka bor kaba U Blei U la pynkup ha u khun byn- 
riew kin nym lah ban pyndonkam ia ka. Ki bym tip bad 
sngewthuh ia ka jingmaian jong ka jingiadei kaba don ha- 

pdeng u briew bad U Blei bad kiwei kiwei de ki jingthaw 
ha kane ka Pyrthei kin pyrkhat pynban ba ka long ka 
jinglebksuid. 


Ka Nia bad ka Kyrdan Briew 

Kawei pat ka nongrim kaba u Khasi u pynshong ia ka 
nia ka long ka jinglong kynrad jong u halor kiwei pat ki 
jingthaw ha kane ka Pyrthei. Kane ka long kata ka kyrdan- 
briew kaba U Blei U la ai ha u kaba kiwei pat ki jingthaw 
kim don. Kane ruh ka long kawei na ki bor barieh kiba u 
briew u lah ban pyndonkam. Lada kumno re kumno u ia 
kynduh bad ki mrad-khlaw kum u khla lane u sein-iong bad 
kiwei kiwei lada wn shu ieng bad peit pyrshah ia ki, ka 
khmat bad ka main jong u ka la biang ban pynpaw ha kine 
ki mrad ia kata ka jinglong kynrad jong u bad ki ktien kiba 
un kren ia kiba la pynshong nongrim ha ka nia, ka la biang 
ban hukum ia kine ki mrad ba kin iaid la ka jong ka lynti. 
Ka nia kaba u pynieng ka long ba ym ju don hukum mynno 
mynno ruh ba uno uno un pynthut pynwit ia u khun-byn- 
riew uba iaid la ka lynti la ka syngkien bad u bym shym 
pynthut pynwit iano iano ruh. Ha kane ka nia kaba u pyn- 
ieng u khla lane u hati lane u bsein bad kiwei kiwei kin shu 
pyndem la ka knmat bad kin iaid la ka lynti. Ki briew kiba 
lah ban pyndonkam ia kane ka bor ki long tang kito ki briew 
kiba sngewthuh ia ka jingshisha ba u briew u long u kynrad 
halor kiwei kiwei pat ki jingthaw ha kane ka Pyrthei bad ba 
kane ka jingshisha ka la ngam tynrai ha ka mynsiemjong ki 
bad ka ban wallam ruh ha ki ia ka jingshlur bad jingsngew- 
skhem mynsiem. 

Ka long kumjuh ruh ha ka jingleit siat sim ne siat mrad. 
Ki briew kiba sngewthuh ia la ki jinglong kynrad jong ki 
halor ki laiphew sim ki laiphew doh bad kumjuh ruh halor 
ki laiphew mrad ki laiphew mreng bad kiba nang ban pyn- 
donkam ia kata ka bor ki tang shu rung ha khlaw kin kren 
kin khana ban pynbam nia ba ki sim ki doh bad ki mrad 
ki mreng baroh kiba la buh U Blei Trai Kynrad ki long kiba 
u briew u lah ban pyndonkam ia *ki kat kum u pud ba la 
buh. U briew uba leit da kane ka nia un nym wan phaf 

thylli na khlaw. Ka long kumjuh ruh bad ka khwai. Ki 
briew kiba leit da kane ka jingsngewthuh kin nym wan 
thylli wan iam aha la iing bad kin ioh ei ei hi ruh ban tah. 
Kiba kum kine kim ju kwah palat bad kim ju pan palat. Ki 
pan tang katta kat ban ioh ban pyndonkam bad ka leh than 
ha ki kam don. 

Ka nia bad ka jiagkyntang ka mynsiem briew 

Kawei pat kaba u Khasi u pynshong nongrim ia la ka 
nia ka long ha ka jingkyntang jong ka mynsiem briew. Ha 
u Khasi ym don kano kano na ki jingthaw jong U Blei ha 
kane ka Pyrthei kaba kham kordor ia ka mynsiem briew bad 
ym don ain don lynti hangno hangno ruh ban lah ban leh 
be-ijot ia ka. Ka dei ka markynti jong U Blei kaba U Blei 
U la ai ha u briew bad ka dei ka kam ka jong u briew ban 
tip ia ka dor jong ka bad ban ri kyndong ruh ia ka. Ban 
pynduh mynsiem pynjah mynsiem iano iano kam dei ka kam 
jongno jongno bad ka dei ka kam tang ka jong ka Tyrut ka 
Smer bad kum ia kata U Blei Un nym ai thala Iano Iano ruh 
lymda don hi la ka daw kaba la palat. Dei ha kane ka jing- 
shisha bad ha. ka jingtip bad jingsngewthuh ia ka ba u Khasi 
u pynshong ia ka nia. Haba wan tur u nongshohnoh u sei da 
u khaw ne u shim da i khyndew khyndiat na ka Meiramew, 
u kawang ia u bad u kren u khana da ka nia kaba ong — 

“Peit Ma Me Trai Kynrad ia nga u khun-bynriew, nga 
iaid la ka lynti nga iaid la ka syngkien bad nga wad la u 
khaw-kham nga wad la u khaw-shir, ngam shym mut ban 
pynduh mynsiem ne pynjah mynsiem iano iano ruh. Ia kiba 
mut ban pynduh mynsiem ne pynjah mynsiem iano iano to 
pom to khet hi Ma Me.” 

Hakanekajingkrenngiiohiiakania ba ym don hu- 
kum lane ym don ain ba phin ialehkai bad ka mynsiem briew 
bad ym don ain ne hukum ba phin shu pynduh pynjah ia ka. 
Ha kane ka nia kaba u pynieng u nongshohnoh un long 
kumba shohbieit lane kumba shah bet khaw-tyndep. Un 
shu jem wep kyrwep bad phi lah ban takor ne takrain ia u 
katba phi mon. 

Kylleng ha ka sla jong kane ka Pyrthei ki don ki suid- 
lum bad ki suid-wah kiba. shu ap kmang tang kuinno ban 
iob pynjot pynsniew ia u khun-bynriew. U Khasi namarka- 
ta haba u laid sha lum sha wah haba u sliang um no u kwah 
ban ryngkang wah bad kata ruh haba n don ka jingsngew- 
pher, u kren u kbana u ong — 

“Ah Blei Trai Kynrad, ngi iaid ngi ieng ha kane ka Pyr- 
thei sba ba kot ka kjat bad ngi kner ruh sha ba kot ka kti, 
ka bneng ka dei ka jong Me bad ka khyndew ruh ka dei ka 
jong Me. Baroh ki long kiba Me la thaw Ma Me. Haba 
ngi thngan ngi bam bad haba ngi sliang ngi dih ia kita kiba 
Me la buh Ma Me bad to da to ker Ma Me na jrong na 
tbian na u nongshun u nongpen bad na u ksuid u khrei.” 

Ha kane ka nia ym don mano mano ruh ban dang nud 
ban tur. Haba ioh lyngkhuh pakhuh shano shano u pyn- 
khreh ka ja u pynkhreh ka dohkha bad u buh ia ki bad u 
prew-ding ha lad lynti ban syaid u ksuid ba ioh u khriat bad 
u phah ia u ba un leit sha la ka jaka shong ka jaka sah bad 
ba un nym shang ruma shane shatai bad ha kata ka nia ym 
don jaka ia u ba un leb da kumwei pat. 


Ka Nia bad ka rongbiria 


U Khasi u pynieng ruh ia la ka nia ha ka Rongbiria. 
Ha u ka rong ka dei ka rong bad ka biria ka dei ka biria bad 
lada don mano mano ba pynieng ha ka rongbiria kata ka 
dei ka jingbakfo. Kawei na ki rongbiria u Khasi ka dei ka 
iasiat bad ka nia kaba ki pynbam ha ka iasiat ka long tang 
ha ka ktien-ia-buh. Don kiba iaid palat da kaba pynieng 
da kane bad da ka-tai bad ki pyndonkam da ka pylleng lane 
da u syiar lane ban pynkyllain da u bsein ia u skum hynrei 
kita baroh kim long ei ei ruh em bad ha kaba kut kita baroh 
ki long tang kajingpankwah lane ka pan-kylliang ka ban 
wallam pynban ia kaei kaei kaba kham sniew. Ka ktien-ia- 
buh ka dei ka jong ka Dor-bar-briew bad ka ruh ka don la 
ka jong ka bor ba la pynkup ha ka da U Blei. 

Ka la don kawei ka por ba ia siat ki Mawsynram bad 
ki Khadbynriew Shnong bad ha kata la ong ba ki Mawsyn- 
ram ki da pynieng. Ki Khadhynriew Shnong kimtipei ei 
ruh ia kaba u Mawsynram u leh. Ha ka kylla kaba nyng- 
kong la kyrniom ki Mawsynram haduh ba ki Khadhynriew 
Shnong kim don jaka shuh. Ynda ki Khadhynriew Shnong 
ki la tip ia ka jingshisha, uwei na ki u la wad shwa ia u trai 
jong ka jaka kaba la pynlong ia kajingiasiat bad ula ai 
kiad ia u shi pawa bad tang mar ia dep ka ia dih kiad sngew- 
bha, u kren u khana da kaba ong — “Ko ki Mawsynram, ha- 
to hangno don ka nia ba phin da pynieng ha ka rongbiria? 
Hato mynno ngi ruh ngi wan bor? Hato ym dei ma phi 
kibakhot? Khot ruh ma phi bad pynieng ruh ma phi. 
Hato ka don ka nia lane ka lynti ba phin shu lehbein ia ngi 

kumta ?” Ha ka kylla ia-phai pat la niom ki 

Khadhynriew Shnong haduh ba ki Mawsynram kin da jem 
jai. 


Ka la jia shisien ba san taiew lynter la tangon ki Lait- 
ryngew ia ki Sohra ha ka jingiasiat bad ka jingrem ki Sohra 
ka la long ka bym lah ia batai shuh. Haba la kut ki lad ki 
lynti baroh ki Sohra ki la leit sha u Syiem Rangbah (Syiem 
Join Manik) bad ki la iathuh ha u ia kiei kiei baroh kiba la 
jia. Ki la iathuh ba u nongkorbar jong ki Laitryngew u dei 
u jait-syiem bad haba la jan noh ka Sngi, ki la leit sha u bad 
ki la ong, “Ko Syiem ngi te ngi ong la long ban ia siat 
noh.” Tang mar kumta u Syiem Rangbah u 1a ong, ‘‘Kein 
nob katta la biang. Khie leit biang mynta ka taiew hynrei 
wat khot syiem shuh ia u. Khot ia u da ka kyrteng jong u 
bad ong,” ‘Ka Sngi sa ban sep, me ong kumno ? Ngi te ngi 
ong la long ban ia siat noh.’ “Khieleit bad wat pyntam ne 
pynduna ei ei ruh na kaba nga la bthah ia phi.” 

Ki Sohra ruh ki la leh kumba la bthah u Syiem Rang- 
bah bad ki la kynther ia ki Laitryngew haduh ba kin da jem 
jai. Wat la ki la jop hynrei kim sngewhun satia bad ki sah- 
nud ban tip ia ka daw jong ka jingshahrem ha ki taiew ba la 
dep. Ki la ia leit sha u Syiem Rangbah ban kylli ia u ia ka 
daw. U Syiem Rangbah u la ong ia ki, “Jia kumno haba 
phi kynme bad khot ia u da ka kyrteng?” Ki la iathuh ba 

u la shu kyndit shuit bad u shu thangiong ngain bad ryngkat 
bad kaba pyndem la ka khmat u ong, “Ngi ruh ngi ong 
ba la long.” U Syiem Rangbah u la ong, “Ka bieit ka dei 
ka jong phi. Haba phi ia mih ha madan ha ka Rongbiria 
phi ia mih para ba ia ryngkat kyrdan bad para rangbah bad 
ia ka lup ka liem yn sa ia peit hadien. Ha madan ruh ym 
pat ia mih phi la ia pynhapoh ialade da kaba phi ia leit ong 
“Ko Syiem” tang ban ioh nia ei ki briew nangta.” 

Kumba la ong haneng ka jingpynieng nia u Khasi ha ka 
rongbiria ka long ha ka ktien-ia-kut bad haba la ia bakla la 
ia rem shiliang shiliang. Ka jingiohkdong kaba kum kata 
shiliang shiliang ka la dei ban long ka bor kaba kawei ka 
liang kan pynrem ia kawei pat bad ka jingkylli ka long, 
“Nangno kein ka wan kata ka bor?” Ka Ktien-ia-buh 
kumba la ong haneng, ka long ka jong ka Dorbar-briew ka- 
ba kumba la ong ha ki bynta kiba sha khmat, ka long ka 
Dorbar kaba la pynkup bor da U Blei bad lada ka hok-briew 
ka la lah ban ieng ha ka hok-Blei, ka Dorbar-briew ka la 
dei ban ia ryngkat kyrdan bad ka Dorbar-Blei hi. Ha ki 
jingduna jong u briew ka Dorbar-briew ka la dei ban pyn- 
dem ialade ba ka Dorbar-Blei hynrei wat la katta ruh ka 
Dorbar-briew ka don ka bor kaba khraw bad ha u Khasi ha 
ka jingsngewthuh briew bad ha ka bor briew kaba u don, 
ka Dorbar-briew hi ka la biang ia u. Ka long tang teng 
teng ba u pyndonkam ia ka Dorbar- Blei namar ba ia ka 
Dorbar-Blei u buh tang ki kam kiba heh bad kiba khraw. 

Ka Nia bad ka Hok 

Kawei pat ka nongrim ha kaba u Khasi u pynieng ia ka 
nia ka long ha ka hok. Kaba pynbam nia ha ka hok ka 
long kawei kaba shyrkhei tarn ha u Khasi bad ha kane tang 
shu la ia bakla la ia liem lyndang. Haba Ia don kano kano 
ka jingiakajia bad bym ia tip shuh ia ka hok bad ia ka pop, 
ki shim da ka mluh bad ki buh ia ka ha ka wait kaba nep 
har har bad kaba bud nangta ka long ban ia jliah ia ka mluh 
na kata ka wait ryngkat bad kaba kren hok bad kham niar 
ban don uba nud ban tur lada um sngewthuh ba ia u la kyr- 
shan da ka hok. Haba ia knieh bri knieh khyndew, ki ong. 

“Uba nud un rat ia une u mawbri ne mawpud bad un tbung 
hi ma a ha kata ka jaka kaba u ong ba u pud u iaid nangta.” 
Kiba nud ban leh ia kata baba ki da tip $bisba ba ka hok 
kam don bad ki ki long kiba la pan kwah la i sngi. Ia kane 
ka jingpynbam nia da ka hok kim ju kham leh thala bad ki 
pynap tang ha ki kam ki kam ki bym ia long shuh. 

Ha u Kbasi ym don kano kano kawei pat kaba kbam 
khraw bad kaba u kham khein kordor palat ban ia ka nia. 
U longknii u pyniaid ia la ka iingda kania;ki syiem bad 
kiba khraw ki pyniaid ia ka hima kata ia ka synshar bad ka 
bishar da ka nia. U pyniaid kam pyniaid jam parabriew ha 
ka leit ha ka wan da ka nia. Tang shu don kaba pher u ong 
‘‘Kumno kumta, ym don nia don lynti phi kum kata”. La 
thew ia ka jinglong rangbah ki briew da ika nia. U briew 
uba don ka nia u long uba baroh ki shyrkbei bad ia u bym 
don nia lane u bym iaid da ka nia kim ju kham niew kor. 
Kiba bat ia ka bor bad ki bym pyndonkam da ka nia ki kyl- 
la long ki nongbanbein bad ki nonglehbor bad kum kita kin 
duh ka burom bad ka dor. U Khasi u ong. “Ka bor bad ka 
dor ki ia iaid ryngkat.” Lada ka long ha ka dorbar-kur ne 
dorbar-shnong ne dorbar-hima ia ka nia kaba dei ki ia bat 
bad ia kaba lait ki ia bret. Kim ju kbang iano iano ban 
pyni ia ka nia bad ha khmat ka nia ki pynrynghang ialade 
da kaba ong. “Haba la bakla la bakla. ia ka jingbakla yn ia 
pynbeit.” Ha ka kam kaba ia dei bad ka niam dei tang ha- 
ba la biang ka nia ka jutang ba ki sa suit sa shor ban pyn- 
sngew pynsngap ha Ka Blei ban bud ban rap ma Ka. 



Lynnono 14 


KA NUM BAD KA SHONGKHA KA SHONGMAN. 

U Khasi Bad Ka Shongkha Shongman. 

Ka Pyrkhat kaba don shi tyllup ka Pyrthei shaphang 
ka shongkha shongman ka long ban kha ban roi bad 
kiwei kiwei pat ki jingpyrkhat ki long kiba la shu byn- 
rop ha katei. Ka long ka jingjahburom bad jinglehrain 
ia kano kano ka kynthei ka bym lah ban ai khun ia 
la u lok. Ngi iobi ia kane hapdeng ki Jiw hyndai ruh. 
Katno ka la long ka jingsngewsih ka Sarah namar ba 
kam lah ban ai khun ia u Abraham bad katno ba ka 
Rakhel ka Ia iam-briew na ka bynta la ka jong ka 
jinglyngki ba kam lah ban ai khun ia u Jakob. Ki 
bri£w kiba don bun ngut ki khun ki sngewsarong bad ki 
sngewphubmat namar ba ki kbun ki long ka spab jong 
kano kano ka iing bad ki long ruh ka dak jong ki' 

jingkyrkhu U Blei. Ha ka ia poikha poiman kylleng 

ka pyrthei ngim lap ba don ka mam namar ba ka 

jingthmu jong ka ka long ban ia kha ia roi. Ha ka 

Bible hi baroh kawei ngim lap ba don kano kano ka 
jinglehniam ha ka jingiapoikha iapoiman bad ka Niam 
Khristan kaba la pynrung ia ka niam ha ka jingkyn- 
tiew kurim ka long namar ba ka idonkam ia ka. 

Ha kane ka liang ngi iohi ba ka jingpyrkhat u 

Khasi ruh ka long kumba long lem kiba bun ki jait- 

bynriew ha kane ka Pyrthei. Ka jingpyrkhat kaba don ha 
lyndet ka shongkha ka shongman ka long beit ban kha 
ban roi, ban heh ka iing ka sem bad ka kur ka jait. 

Ka nongrim jong ka iing ka sem ha u Khasi ka long 

ki khun bad lada jia bym ia don khun la dei ban ia 
khlad noh ban ia seng iing thymmai. Lada ka jingia- 
khlad ka long na ka daw bym ia ioh khun ioh kti ka 
Pyrthei Khasi kam don ei ei ban ong lane ban kren. 
Wat na ka liang jong kiba ha-iing ha-sem ruh ka don 

ka jingpynbor ban ia khlad ha bym ia don khun don 
kti. Haba ym ia ioh khun ioh kti ka nia kaba u Khasi 
u pynieng ka long ‘bym thaw ka longkha’ lane ‘bym 
ia thoK nusip’ lane ‘bym ia thoh ka longkha’ bad ha 
ka jingiakhlad ka don tang ka sngewbha bad ka jing- 
sngewtynnad suda. 

Ha u Khasi ym don mawbyrsiew khlem ki khun 
namar ba ka jingpynmih iing pynmih sem ka long ynda 
la don khun don kti iwei ar ngut. U tnum la u tnum 
bad u tyndai la u tyndai ka long ka nongrim jong ka 
kur ka jait ba la seng ha ki khun ki kti. Ka jingkylli 
kaba nyngkong eh kaba u Khasi u kylli iano iano haba 
ia kynduh shane shatai haba la ia shong bam kwai ka 
long “Phi la katno ngut ki khun?” lane “Kumno ki ia 
shait ki khun ki kti ?” Ym don kawei pat ka spah kaba 
kham khraw ia u Khasi lait na ki khun ki kti bad ym 
don jingsuk hawei pat lait noh bad ki khun. Ki khun 
ia u kpa ki dei u symbai u rnai lane u sohpet u ksai bad 
ia ka kmie ki dei u soh u syntiew kiba mih na ka 
doh ka snam jong ka hi, bad ia baroh ki jingsngew 
bad jingiadei la teh song hangta. Ka kmie bad u kpa 
haba ki ia bit ia biang ki ia shong ia sah ryngkat bad 
haba ka jia pat bym ia sngewtynnad shuh lane lada ha 
ka jingshem jong ki ka long ka bym lah shuh ban ia 
shong ia sah ryngkat ki ia khlad da kaba sngewbha 
hynrei ki khun ki sab hi ki khun bad ka jingiadei jong 
ki bad ki kmie ki kpa ka sah bad ka neh hi kumjuh. 
U kpa u lah ban leit long kpa shawei pat hynrei ia 
ki u sah hi u kpa bad ka kmie-kha ka sah hi ka kmie-kha 
bad haba iap ka kmie-kha ki leit nguh kmie-kha hi kumba 
ju long ka niam bad ka rukom. 

Ha u Khasi namarkata ka poikha ka poiroan kam 

don niam. Ka jingiapoikha kam ' dei ka jingiateh-kular 

lane ka jingiateh-jutang. Ka jingpynkhein ia ka jingiateh- 
kular ne jingiateh-jutang ka donkam ia ka ain hynrei 
ka jingiapoikha ha u Khasi kam long kumta. Haba u 
lok bad ka lok kim sngeW ia bit ia biang shuh ban 

ia shong ia sab ryngkat ki ia khlad noh da kaba suk 

da kaba shu ia kynting lai tain ar bad ym ju don kano 
kano ka jingiaphoi ne ka jingiasngewsih. Haba ki ia 
bit ia biang pat ym don mano mano ba lah ban pyn- 
iakhlad ia ki. Ka jingmaian jong ka jingiapoikba ka long 
kaba ngi shitom ban sngewthuh bad ka long ka bym 
donkam ban dang ia kren ia ka ain ne ka niam. Kaba 
tei ia ka iing ka long da ka jingiamon sngewbha bad 
ka jingkit khlieh lang bad haba ym don shuh ka jingia- 
sngewthuh jingmut ban shu pynbor da ka ain ne ka niam 
kan nym poi shano shano ruh. U Khasi u dei u jait- 
bynriew uba laitluid bad ha ka liang jong ka shongkha 
ka shongman ruh u pyrkhat laitluid bad ha kiei kiei 
baroh la synshar da ka jingiabit lang. Ha bym ia bit 
ia biang ka bha ban shu ia bha na sha jngai. 

Haba la pynbuh ktien iano iano don kiba da kylli 
da pyrthew na Ka Blei ka Leilongkha ioh don 
kano kano ka daw bym bit ka longkha ka longman 
bad ban shu jynjar ei hadien habud bad haba la don 
kano kano ka jingpyni dak bym ia long, kirn ju tur 
pvrshah bad shu ia pdam noh khlem da don kano kano 
ka jingiaphoi ka jingiasngewsih. 11a bym don shuh ka 
w ir ka \\i\ nc kaba wit kaba lhain bad haba la ia 
huh sngi. u ksiang na ka liang ka kynthei bad u ksiang 
na ka liang u shynrang ki long tang ki nongiasaid bad 
ha ki kam don ka niam. Haba la ia bit la ia biang nadong 
shadong ki shim ka iad-um ka iad hiar na ki klong u ksiang 
shynrang bad ksiang kynthei bad ki khleh lang ha uwei 
pat u klong bad ki ai ia uta ha uwei u ricvvlymmen 
ba un suit un shor. Kane ka jingsuit jingshor ka dei 
ka jiiuipynsngcw pynsngap ha U Blei Trai Kynrad ba 
Un rap lem ma U bad ba Un kyrkhu kyrdoh bad 
ka long ruh ka jingpynsngew pynsngap ha ka Iawbei, 
u Suidnia bad u Thawlang ba kin hun kin raji ma ki. 
Ka Jong ruh ka jingpynsngew pynsngap ha u tvmmen 
u san, ki kha ki man bad ha ka shnong ka thaw. 

Ka jingsuit jingshor ka long halor lai tylli ki kha- 
piah bad ki lai sien ki jingsuit kiba nyngkong ki long 
beit-ha U Blei Trai Kynrad ba Un kyrkhu Un kyrdoh 

ia ki baroh ar ngut ba baba ki la seng ia la ka iing 
ia la ka sem jong ki kan da sah ka nam bad ka 
kyrteng bad kin da ia roi parum kin ia roi pareh, kin 
iar u tnum u tyndai bad kin ioh ka ja ka dohkha 
kin ioh ka spah ka phew bad kin ioh ka khiah ka 
nang. Ka jingsuit ka jingshor kaba ar ka long ha ka 
lawbei, u Suidnia bad u Thawlang na ka bynta ba ki 
ruh kin ia kyrshan lang bad Ka Blei ka Leilongkur ka 
Leilongjait ban ri ban sumar ia ki khun ki kti 
ba kin ia khiah krat khiah stang bad ka jingsuit jingshor 
kaba lai pat ka long ka jingiathuh ha u kha u man bad 

u shong u sah ryngkat bad kumjuh ruh u shnong u 

thaw ba kin ia kit bok kit rwiang lem. 

Hadien ba la dep ka suit ka shor ia ki lai tylli ki 
khapiah ki ju bsuh ia ki ha u khung u tnum lane ki 
buh ia ki halor tympan bad baba leh kumta don 
kiba knia da u syiar ne u sniang kata kat kum ka 

jinglahbor jong ki. Kane ka jingknia ruh ka long beit 

ha Ka Blei ka Leilongkur ka Leilongjait bad kumjuh 
ruh ha ka lawbei, u Suidnia bad u Thawlang kumba 
ieh ka suit ka shor ba la iathuh haneng. Dei haduh ba 
la kha khun kynthei ne shynrang ba ki pynhiar pat 
ia kitei ki dohkha bad ha ka por ba ki pynhiar ia ki 
ki knia biang da u syiar ne da u sniang bad kane ka 
jingknia ka long ban ai ka jingnguh ka jingdem ha ka 
Blei bad ka lawbei, u Thawlang bad u Suidnia na ka 
bynta ba la ieng ka daw ka iing bad ba la bha u sohpet 
u ksai. 


Ka Jingpyrkhat U Khasi Shaphang Ka Klim 

Ka jingpyrkhat tynrai u Khasi ia ka kyrdan u rangbah 
ha ka shongkha shongman ka ia syriem ia ki Israel 
hyndai. Ym don jingkhang ia u ba un leit bun lok. 
Haba ka jaitbynriew Khasi ka dang rit paid lei Id u 
leit sha Ri Dkhar, u kern ia ki kynthei Dkhar bad u 
wan rah ia ki sha Ri Ltim Khasi. U shongkha u 
shongman, u seng ka iing ka sem bad u ai ka jait 
ka khong bad u seng roh ka niam ka rukom na ka 

bynta jong ki. Kine ki kylla long ki Iawbei na ka 
bynta ki kur ki jait kiba u la seng bad ma u u kylla 
long u Thawlang. Ka lok nyngkong jong u ka long 
ka tnga-trai bad kiwei kiwei pat ki tnga-kliar. Ha kiba 
bun ki bynta jong ka Ri ki khun kliar kim lab ban 
ioh bynta ei ei ruh na ka spah jong u bad baroh 
ka leit beit sha ki khun trai. U Syiem David jong ki 
Israel u don shibun ki lok hynrei tang habau leit shim 
ia ka Beersheba kaba long ka tnga jong uwei pat ba 
ka long kajingklim. Ka long kumta ruh ia u Khasi. 
Ka long ka bym bit ia u lano lano ruh ban leit shim 
ia ka tnga jong uwei pat bad lada u leh kumta kan 
long ka jingklim. Ym don jingiakren ei ei ruh lada u 
shim lok da kaba dang sotti bad u sngewsarong ban 
long uta u rangkhadar-lama ban shong shit ka nguh 
kmie-kha. 

Ka kynthei pat ha ka shongkha ka shongman kam 
don kajuh ka kyrdan kum u rangbah. Ka long ka bym 
bit ia ka ban dang ioh lok da uwei pat haba ka la 
don la u jong u lok bad lada kan leh kumta kan 
long ka jingklim. Wat lada la iap u lok ruh kan long 
hi ka jingklim lada ka ioh lok da uwei pat haba kam 
pynkhuid ialade da kaba leit ai ia ki syieng u lok jong 
ka sha ki kur jong u. Ki shim ba ka long ruh ka 
jingklim lada ka ioh lok da uwei pat haba ym pat dap 
shi snem hadien ba iap u lok jong ka. Khnang ba kan 
khuid ka dei ban ai ka jingsiew-jingsang kata ba kan 
siew katba dawa ki kur u shynrang. Lada ki shyieng 

jong u lok ki dang don ha iing-khun kam dei ka kam 

jong ka ban tuklar ei ei shuh ia ki. Lada don ki 
khun ki lah ban leit ai ma ki sha ki kur u kpa jong 
ki. 

Ka Nguh Kmie-Kha 

Ka jingiadei ki khun-kha bad ka kmie-kha ka long 
kaba kham kyrpang na ki jingiadei baroh kiba don ha 

u Khasi. U Khasi u ngeit ba ki khunkha kiba pynjaw 

ummat ia ka kmie-kha kin nym long briew lano lano 
rub bad ka jingkyrkhu ka kmie-kha ka kham khraw 

ban ia kano kano ka spah ha kane ka Pyrtbei. Ka 
kmie-kha ia ki khun-kha ka long kum ka blei hi ha 
kane ka Pyrthei. Kumba la ong ha ki bynta kiba sha 
kbmat hadien ba la jer bad ba la tap-lubri lada i 
khyllung im koit im khiah bad i shu pang bad shu 
khrew, ka kam kaba sah ka long ka jong ka kmie-kha. 
Kum ia ita i khyllung ka shim noh ka kmie-kha bad 
ka ai kyrteng thymmai bad ka pynthied sopti thymmai 
bad nangta ka kyrkhu ka kyrdoh bad ka kitbok kitrwiang 
noh ma ka ba i khyllung in long briew in man briew. 
Ia kane ka jingleh ki khot ka kyrbah-nongkha. Ka jing- 
kyrbah nongkha ka long ruh ia kito ki iing kiba la 
sah khynnah lane ki bym don niam shuh. 

Ha ka sngi ba phur ba siang ia ka kmie-kha ki khun- 
kha ki don ka kam kaba khia. Ka kam jong ki ka long 
ban leit nguh ia ka kmie-kha. Na ka bynta kata ki dci 
ban khreh u masi-phur lane u sniang-phur bad ha ka sngi 
ba kin leit sha iing ka kmie-kha ki dei ban pynieng ka ksing 
ka lama. Ki khun-kha kiba duh ki bym don bor ban 
pynkhreh masi ne sniang ki leit ha la i stir baduk bad ki 
rah tang da i kiad. Kiba leit bad u masi lane u sniang ki 
da ia wer kur ia wer jait ban shong shit ka kam. Shwa 
ba kin mih na iing ki da pynlong ka suit ka shor ban 
pynsngew pynsngap ha Ka Blei ka Iaw-bei ba kin rap ma 
ki ba kaei kaba ki Ich kan long kaba ki hun ma ki. U 
phur uba ki ai un beit ka lynti ka s>ngkien ban beit ka lynti 
.long ka jingim, un dap u dohnud u ksang ban bha ka 
iongbriew ka man briew bad un nym dam u sohpet u ksai 
kata ban bha ka longkynthei ka longshynrang bad ban ia 
roi parum pareh ban iar u tnum u tyndai. 

Haba ki la poi ha iing ka kmie-kha ki pynieng ia u 
masi-phur bad ia u ’niang-phur ha phyllaw bad ki rung ha 
iing kat kum ka jingiabud ryngkhi ki kpa kiba la mih na 
ka kmie-kha. Ki kpa-kha ki ap ban pdiang sngewbha ia 
ki bad haba la dep ka khublei bad ka ainguh-pakha ki kpa- 
kha ki shat khaw ia ki bad ki ong ia ki ban leit nguh la ka 
kmie-kha. Ka jingnguh kmie-kha ka mut ba ki dei ban 
leit pyniap ia u masi ne u sniang phur uba ki la wan rah. 

Lada jia ba haba la peit la bishar la lap tang da ka dak sniew 
suda kata ka lynti u dohnud kam beit bad ka don ka 
jingthoh ne ka jingpom lane ba u dohnud bad u ksang kim 
dap bad u dam u sohpet u ksai, ki ju leit wad da uwei ia 
u masi lane u sniang ki da kular ban da ieng ka khein ka 
bishar bad ban leh ia kiei kiei baroh katba shong ka lynti. 
Ia ka doh-tdong baroh kawei ki rah ki khun-kha sha la iing 
bad ia kaba tam baroh ki ia bam kiba ha iing ka kmie-kha. 
Ia kiba shu leit ai tang ka kiad, ki kpa-kha ki shim 
ia ka kiad jong ki bad ki theh khyndiat ha u klong uba ki 
la bat lypa bad pynlong ka suit ka shor ban pynsngew 
pynsngap ha ka kmie-kha bad ki da kyrpad ba kan pdiang 
hun ruh ia ka jingai ki khun-kha. Ha kane ka jingnguh 
kmie-kha ka kmie kam don bynta ei ei ruh bad baroh ka 
long ka kam ka jong ki khun bad ka jingshat khaw ki 
nongkha ruh ka long tang ia ki. Kam lah ruh ban rung 
ha iing bad ki khun bad lada ka leit ban synran ia ki ka 
shu ieng na sharud na shakiar ryngkat bad u paitbah. 

Ia ki khun-kha ym don kawei pat ka kam kaba kin 
sngewsarong bad sngewphuhmut phubmat kat ka nguh 
kmie-kha. Lada kim don na lade ban thied masi-pfaur 
lane ’niang-phur kin ieng ka shim ram namar ki ngeit ba 
haba ki leh ia kiei na ka bynta ka kmie-kha, ka kmie-kha 
hi kan kyrkhu kan kyrdoh bad kin ioh da ki phew shah 
ia kaba ki la pynlut. Lada don ki khun-kha, kiba na kano 
ma kano ka daw ka kmie-kha kam mon shuh ia ki, ki bym 
lah shuh ban leit nguh ia la ka kmie-kha, kita kin long ka 
jingshah kren bein bad ka jinglehrain ha shnong ha thaw 
bad ha pdeng ki kur ki kha ki man. Ha kiba dang tuid 
ka snam Khasi bad kiba dang don ka pyrkhat Khasi kham 
niar ban don ki khun-kha ki ban ibein ia ki kmie-kha bad 
kham niar ki kmie-kha ki ban bein ia ki khun-kha bad 
lada ka long da kumwei pat ka akor Khasi ruh kam slem 
ba kan duh kan dam noh- 

KA AIN BAD KA HUKUM. 

Kawei pa kawei ka niam ha kane ka Pyrthei kaba ngeit 
ha U Blei ka shem shitom shibun eh haba ka kren sha- 
phang ka Ain-BIei lane ka Hukum namar ba kiei kiei baroh 
ki shong ha ka jingsngewthuh u briew hi ia ka mon U Blei 
bad ia kiei kiba u dei ban leh bad kiei ki ain bad ki hukum 
kiba u dei ban bud ban pyniaid ia la ka jong ka jingim. 
Ka long ka jingngeit ba ha kine kiei kiei u briew u ioh ka 
jingshai na U Blei hi. Ban buh beit buh ryntih ia kine ki 
ain ka la long ka kam kaba eh ia kawei pa kawei ka niam 
bad ha kaba bun ka bynta ngi lap ba ki jinglong jong kano 
kano ka jaitbynriew ki ia pher na kawei ka por sha kawei. 
Ki niam kiba ngeit Blei ha kane ka Pyrthei kiba kham paw 
ki long ka Niam ki Jiw kaba ki khot ‘Judaism’ bad ka 
Niam ki Masulman kaba ki khot ‘Islamism’ bad ha baroh 
ar kine ki niam ngi iohi ia kata ka jingeh. 

Ka Judaism kaba long ka thymmei jong ka Niam 
Khristan ka la shem ki jingeh kiba khraw haba ka buh 
beit buh ryntih ia ki ain bad ki hukum kiba pyniaid ia ka 
jingiadei u briew bad U Blei bad ia ka jingiadei u briew 
bad la ki parabriew. Ngim lah ban buh ia ka por kaba 
tikna mynno U Blei U thaw ia u Adam. Ka jingmynjur 
jong ki riewstad kiba wad bniah ia ka Bible ka long ba U 
Blei U thaw ia u Adam kumba 4000 snem shwa ka jingkha 
ia u Jisu Khrist. Ki scholar jong ka Old Testament ki ia 
hap ha kawei ka jingmut ba ki Isreal ki leit poi sha Ri 
Egypt ha ka 1200 B.C. bad ba ki dang buh pat ha ki jing- 
thoh ka long ha ki snem 700 bad 800 B.C. bad kata ka long 
3300 snem hadien ka jingpynlong U Blei ia ka Pyrthei. Ki 
ain bad ki hukum namarkata ki shu iaid ua kawei ka 
pateng sha kawei pat bad ki iaid kat kum ka jingbatai ki 
kpa tymmen bad ki lyngdoh bad ki nongsynshar. Ka long 
tang ha ka pyrthei jong ka jingngeit ba la shim ba kine td 
wan beit na U Blei. 

Ka long ha kajuh ka rukom bad ka Niam Masulman. 
Ka Koran kam don ka bynta kaba kyrpang ha kaba la 
thoh ia ki ain lane ki hukum ki ban pyniaid ia ka jingim 
u briew ha ka jingiadei jong u bad U Blei lane parabriew. 
la kine ki ain la shu Ium na ki jingthoh kiba paw hangne 
hangtai ha ka Koran lane ha kita ki Sunna kiba la pyn- 
shongnongrim ha ki Hadith kiba long ki jingleh bad ki 
jingkren u Prophet Muhamad bad haba kitei kim kyrsban 
la shu iehnoh ha ka jingpyrkhat u briew hi ha ka 
jingsngewthuh bad ha ka jingiatiplem jong u. Ha kawei na 
kijingjia ba la jia ha ka jingim u Prophet Muhamad la 
ong ba u kwah ban phah ia u Mu’adh sha Yaman ban leit 
lum jingkynshew ban ai ha kiba duk. Haba la jied ia u, 
u Muhamad u la ong, ‘‘Ko Mu'adh, da kano ka ain ba 
phin pyntrei kam ?”. U Mu’adh u la jubab, “Da ki ain 
ka Koran”. U Muhamad u la ong, ‘‘Lada phim shem 
kano kano ka jingbthah ha ka"” U Mu’adh u la jubab 
da kaba ong, “Te ngan Ieh kat kum ka jingbthah ka 
Sunna jong u Prophet”. U Prophet u la ong pat, ‘‘Lada 
kata kam iarap ia phi?”. U Mu’adh u la jubab pat, 
“Te ngan pynshongnia hi bad ngan sa leh katba nga 
sngewbit”. U Prophet Muhamad u la ong, “Ka jing- 
iaroh kan long ia U Blei uba la ialam ia u nonglamkhubor 
ha kata kaba U sngewbha”. (The people of the Mosque — 
Ch. III). 

Ha kitei ki niam baroh ar tylli ngi iohi ba ki ain- 
Blei ka shong ha ki bor mynsiem bad ha ka jingpynshai 
jong U Blei ha la ki jong ki briew bad kita ki ain ki hiar 
na kawei ka pateng sha kawei pat bad la nang pyntrei kam 
ia ki lyngba ki kpa tymmen bad haba kita kim kyrshan la 
donkam ruh ban pyndonkara ia ka bor pyrkhat lane ka 
jingsngewthuh briew lane ka jingiatiplem. Ha ka niam ngi 
iohi ba u briew um lah ban tip ia ka mon U Blei lada U 
Blei hi Um ai ha u ia ka bor bad ba u briew um nym lah 
lano lano ban pyrkhat ia ki ain Blei lada U Blei hi Um 
pynshai ha u ia kata. U Blei U pynpaw ia kiei kiei baroh 
ha kita kiba wad ia ka mon jong u bad kine ki ia pher na 
kawei ka jaitbynriew ha kawei pat kata kat kum ka jinglong 
bad ka bor sngewthuh kata ka jaitbynriew bad kat kum 
ki saw-lyer kiba don sawdong jong ka jaitbynriew. 

Ki ain jong u Khasi ki long kiba la wan hiar lyngba 
ki kpa tymmen na kawci ka pateng sha kawei pat. Kumba 
la ong ha ki bynta kiba shakhmat, u Khasi u seng ia ka 
niam ha ka Nia bad ka Jutang bad dei kine ar kiba la 
pynmih ia ki ain. Dei ha ka jingiadei ba u briew u long 
u jong U Blei kum u jingthaw bad ba dei U Blei Uba la 
thaw-bynriew buh-bynriew ia u ha kane ka Pyrthei bad 
ba u long u jong U Blei haba u dang im ha kane ka Pyrthei 
bad ba u long ruh u jong U Blei ynda u la khlad nob na 
kane ka Pyrthei ba la pynlong ia ka Jutang hapdeng u briew 
bad U Blei. Kat kum ka jingiateh-jutang u briew u dei ban 
pyndem ialade ha ka mon ka jong U Blei bad katba u 
dang im ha kane ka Pyrthei ka kam jong u ka long ban im 
hok, leh hok, iaid hok bad kamai ia ka hok. U dei ruh ban 
pyndep ia ki niam ki rukom baroh kat kum ka jingdawa 
khnang ba un pynbit ialade ban leit sha ling U Blei. Dei 
kane kaba la kylla long ka ain ia u Khasi. 

U Khasi u sngewthuh biang biang ia ki jingdawa jong 
ka Ain. Ka Ain ka dawa lai tylli kiei kiei bad kita ki 
long (i) ka jingthaw ne jingpynlong ia ki ain, (ii) ka jing- 
pynjari ia ki bad (iii) ka jingpynshitom ne jingpynsaja lada 
pynkhein ia ki. Ka jingthaw ne jingpynlong ia ki ain ka 
mihna ka jingiateh-jutang jong u bad U Blei bad ka ain ia 
u ka long ba katba u dang im ha kane ka Pyrthei ka dei 
ka kam jong u ban iaid kat kum ka mon ka jong U Blei 
bad ka long ruh ka kam ban im hok, leh hok, iaid hok 
bad ban kamai ia ka hok bad ha kine la sdien ia kiei kiei 
baroh. Ka bor kaba u briew u don ia kaba la pynkup ha u 
da U Blei ka la biang ban pynlong ia u ban tip kiei kiei kiba 
u dei ban leh bad kiei kiba um dei ban leh bad ha ka 
jingiatiplcm kaba u don ka la biang ia u ban jied kano kaba 
bha bad kano kaba sniew. 

Ki niam baroh ki kren ia ka mon laitluid kaba u briew 
u don ha ka jingiadei jong u bad U Blei. Kajingbuh U 
Blei ia u dieng ka jingtip babha bad ba sniew ha ka Kper 
Eden ka kdew ia kata. Ka Niam Khasi ka long kawei na 
ki niam kiba ngeit ba U Blei U ai ka mon laitluid ha u 
briew. jingjied ka shong ha u bad U Blei U la ai ha u 

ia ka bor kaba biang ba un lah ban leh ia kata. Ka hikai 
rub ba U Blei Um kit khlieb ia kata ka jingjied jong u. 
Kane ka jingjied ka shong ha ka bor kaba U Blei U ai ha u 
bad palat ia kaba u lah U Blei Um khmih lynti na u. U 
Blei Um buh da ujub u diengkot ia baroh bad kiei kiei ki 
shong ha ka bor kaba u briew u don. 

Ka ain kam lah long ain ha ka jingshisha lymda pynjari 
ia ka bad haba la pynjari ia ka ka kylla long ka hukum. 
Dei namarkata ba kine ar bun bunsien ki ia iaid lang bad 
kumta sa mih ki ain ki hukum. Ha kaba ia kren shaneng 
sharum ngi lap ba ngi eh ban pyniapher ia ki. Haba ia 
kren na ka liang ka ain ka long ba dei haba la pyntreikam 
ia ki ain ba ki sa mih ki hukum. Dei ka kular kaba u 
briew u la pynlong bad U Blei kaba la kylla long ka hukum 
bad ba U Blei ruh U la shim ha lade ia ka kyrteng “U 
Nonghukum” bad teng teng ban shu khot lyngkot “Ka 
Hukum”. Ha ka jingdon jong ka hukum u Khasi namar- 
kata um lah shuh ban iaid mon bad ba sa mih ka jingong 
kaba ong ba “U Khasi u im da ka hukum bad ka daw”. 

Lada ka Niam Khasi ka long kaba pdiang ba u briew u 
long u bym biang kaba mih ka long ba kata ka bor kaba U 
Blei U la pynkup ha u kam long kaba biang ia u ban rai kano 
ka long kaba bha bad kano ka long kaba sniew bad kano ka- 
ba u dei ban leh bad kano kaba um dei ban leh Kan long 
ruh kaba un shitom ban tip la kata kaba u leb ka hap ne 
em ha ka hukum. Ha ki kam rit kam ria kine kiei kiei ki 
wan ha ka dur jong ki daw-lait ki daw-let lada kirn long 
ka jinglehkhnang hynrei ha ki kam bah ki kam san ka 
long ka kam kajong u briew ban da kylli da pyrthew 
na U Blei. Um dei ban shim ka jingkitkhlieh tang ha 
lade bad haba u la ioh ka kyntien na U Blei ka dei ka 
kam jong u ban da suit da shor ban ioh ka bynrap Blei. 

Ha u Khasi kano kano kaba la leh khlem ka khan kaba 
biang kata khlem da sngewthuh ba ka mon U Blei ka iaid 
ryngkat bad u, kata kan long ka leh-jingbriew bad lada 
don ka jingmih na kata, u shim ia ka jingkitkhlieh ha' 
lade. Ka Niam kaba u Khasi u seng ka long kaba dei 

ban ia mir lang ka jingtipbriew bad ka jingtipblei 
bad lada pyniakhlad ia kine ar kan mih tang ka thaw-nang 
briew bad kan nym slem ba kan mih ka siar ka laitkylla 
ba ia ka jaka jong U Blei yn shim da kiwei pat. 

Haba la don ki ain la dei ban don ka jingpynkohnguh 
hukum bad kumba ka long ka ain pyrthei ka dei 
ban long kumjuh bad ka ain-Blei. Ha ka ain-pyrthei 
ka don ka jingpynshitom lane ka jingpynsaja ia 
kito ki nongpynkhem ain ne pynkhein hukum. Ka dei 
ban don ka jingburom ia ki ain bad ki hukum namar 
lada kam long kumta ki jingpyrkhat ba bha baroh kin 
shu long lehnohei bad kiei kiei kin shu kylla kam kai. 
Ha ka Niam Khasi U Blei Uba long U Nonghukum U 
long ruh u Nongsynshar Uba peit ba u briew u bat ia ka 
Jutang bad u bud ia ki hukum. Haba u briew u lyndet 
hukum ka jingpynsaja ka long ba U Blei Um kit khlieh 
shuh na ka bynta jong u bad haba long kumta kiwei pat 
ki bor ki shim ba ka long ka kabu ban pyndonkam ia u 
briew. Ki ksuid ki khrei kiba shu ap kmang ban pynshitom 
bad pyndik ia u briew, ki pyndonkam da ki buit ki lad 
baroh ban kyrniom bad ban ioh leh trai khlieh halor jong. 
u. Ki jingjynjar kiba bar rukom kin wan ha u briew 
bad ka jingim jong u kan long tang ka jingsahnud bad 
ka jingbuhkhoh suda. Ki jingpang kiba har rukom kin 
wan lane ka jingtrei jingktah kan shu pute. Ha kaei kaba 
u thmu kan shu wan ka kynrum ka kynram bad kat 
kaba u pyrshang kan shu sepei. Kat shaba u phai un shu 
hapshop bad un sngew ba um don jaka ha ka Pyrthei. 
Haba um lah ieng ha ka hukum um lah ieng ha ka daw 
bad haba um lah ieng shuh ha ka daw ka rngiew jong u 
ruh ka la jem. 

Hynrei ha pdeng kine kiei kiei baroh U Blei Um 
ieng tang kum U Nongbishar bad ka Nongsynshar namar 
ba ka jingbishar hok jong u ka iaid ryngkat bad ka 
jingisynei ia la u jingthaw uba U la thaw. Haba u briew 
u kyndit bynriew bad u phai sha U Blei ryngkat bad ka 
nguh ka dem, U Blei U long Uba map ei. Haba U 
Blei U la map ia u u briew u leit phai pat sha ka Jutang 

bad ka hukum bad u sdang thymmai ia la ka jong ka 
jingim. U Blei U shim ia u briew kumba u long ha la ka 
jingtlot briew jong u. Ha u ki don bun ki lait ki let bad 
ka jingduna bad ka jingbymbiang bad U Blei ruh U thew 
ia kata. Shisien baba u briew u la phai sha U Blei ym 
don shuh kiwei pat ki bor ki ban lab ban leh rangbah 
namar haba la ieng rangbah u briew la ap jutang pat U Blei. 

Halor kitei kiei kiei baroh ba la kdew haneng ngi iohi 
ba ka jingstad jong u Khasi kaba ia dei bad la ka jong ka 
jingim ka long kaba khraw bad kaba jylliew haduh katta 
katta. Ka jingim jong u bad ka Niam ki ia iaid ryngkat 
ryngkat bad ha lyndct jong kiei kiei baroh jong ka jingim 
jong u ka don ka bor kaba pyniaid bad kaba synshar. 
Ka jingim jong u ka long kaba don ka jingthmu bad 
hapdeng jong ka lyngwiar jong ka U ieng U Blei. Ha ka 
niam kaba u seng u Khasi u iohi ialade ha ka jingbhabriew 
jong ka jingim kaba ia mir bad ka kyrdan bad ka burom 
kaba u don ia kaba la ai ha u da U Blei bad lada don ka 
leh-rong kata ka long ka jingjied jong u longdien u 
mandien. 



Lynnong 16 

KA NIAM BAD KA HIMA 
Ka Niam bad ka Shnong ka Thaw 

U Khasi nalor ka niam-iing u don sa ka niam-shnong. 
U Khasi na ka liang ka shnong u khot kyrteng ia U 
Blei da ka kyrteng “Leikhyrdop” Jane “Leikharai” bad u 
peit sha U BJei kum U Nongpynlong bad u Nongkyrshan 
U ban ri bad U ban iada ia ka shnong ka thaw na ki 
nongshun. Na ka bynta ban iada ia ka shnong ka thaw 
xl tei ki kut kiba skhem ryngkat bad ki kynroh bad ki 
khyrdop bad sawdong ka shnong u tih ki kharai kiba 
jylliew. U don la ki khnam bad ka ryntieh bad u sum bad 
ka wait ban iada ia ka shnong. U don la ki jaka 
kyntang bad la ka duwan-shnong ha kaba u pynlong ka 
jingknia bad jinglehniam ia U Leikhyrdop U Lei kharai. 
Shwa ban ieng ka thma u da pan ka kyntien na U Blei 
namar ba ha ki kam kiba khraw urn ju leh marwei khlem 
kynjjoh ktien na U. U mihna shnong ban leit hiar thma 
ia kiwei pat bad haba u la jop thma bad u la wan phai 
sha la shnong u da pynlong ka nguh ka dem ba U 
Leikhyrdop U Leikharai. Shwa ban leit sha iing u da 
sait da pynkhuid ialade ba ioh bud ka tyrut ka smer namar 
ka snam ka dei ka snam bad haba la pynmih ia ka dei ban 
pynkhuid. 


Ki Ryngkew ki Basa 

Ha ka jingiadei u briew bad U Blei sbi tyllup ka 
Pyrthei ngi lap ba ki lum ki long kiba ring haduh katta 
katta ia ka jingmut jingpyrkhat u briew. Don bun ki 
jaitbynriew ha kane ka Pyrthei kiba pyrkhat ba U Blei 
u shong halor ki lum, Ki Grik hyndai ki ngeit ba ki 
blei jong ki ki shong halor u Lum Olympus. Ka jingpyrkhat 
ki Israel ruh ka long ha kajuh ka rukom. Ka la don ka por 

ba ki pyrkhat ba U Blei U shong halor u Lum Sinai bad 
kumta ia u Lum Sinai la khot “U lum U Blei” (Ek 3:1) bad 
wat ynda ki la poi sha Ri Kanaan rub ki dang pyrkhat 
hi ba U Blei U wan na Lum Sinai (Duet 33 : 2). Ka 
long kumjuh bad kiba bun ki jaitbynriew ha kane ka 
Pyrthei ha ka jingiadei jong ki bad la ki jong ki jong ki 
lum. 


Ka don ka jingngeit ha u Khasi ba U Blei U pynpaw 
ialade halor ki lum bad kane ka jingpynpaw ka long ha la 
ki jong ki jongkijaka. Ka jingngeit Khasi kam long ba 
U Blei u dei u jong ka Mariang lane ba u shong ha ka 
Mariang. U Khasi um batai ia U Blei ha ka Mariang 
namar ba U Blei U pyndonkam ia ka Mariang ban 
pynpaw ialade ha u briew. U Blei U khraw than ba u 
Khasi un pyrkhat ia U ha ka jingdap jong U ia ka Pyrthei 
baroh kawei namarkata ka rukom pyrkhat u Khasi ka 
long ban pynrit ia U Blei tang ha ka jingiadei bad u kata 
tang ha ka jaka bad ha ka shnong ka thaw ha kaba u shong. 
U Blei pat la U Khraw U sngewthuh ia ka bor u briew 
bad Um ju pynjngai mynno mynno ruh na u briew bad U 
pynpaw hi ialade ha kata ka jaka ba u briew u kwah. 

Na ka bynta ba kin ia kynduh bad U Blei lane na ka 
bynta ba U Blei Un pynpaw ialade ki khreh ka jaka halor 
u lum bad hangta ki buh ki lawkyntang bad ia kine ki khein 
kyntang haduh katta syriem kumba khein kyntang ki Japan 
ia u Lum Fujiama lane kum ia kata ka lawbniap halor u 
Lum Sinai ha kaba u Moses u la dei ban law ia la ki 
juti. Kajingkhein kyntang ki Khasi ia kine ki lum ka 
long kaba la palat ba wat ban phut tang iwei i phlang lane 
ban kdiah tang kawei ka dieng ruh ka la long ka bym bit. 
Khnang ban ri ia ka jingkyntang jong kine ki lum bad ki 
lawkyntang ki shnong barobor ki la dei ban buh ki adong 
shnong ba ioh don uba leit tamti tamjat ne leit lushia ei et 
namar ba lada don kano kano ka jin^leh bymkheiri kor ka 
jingsheptieng kalongba ioh kajingbitar jong U Blei kum 
U Leikhyrdop U Leikharai kan long halor ka shnong ka 
thaw. 

Dei kane ka jingpynpaw jong U Blei ba u briew kaba 
pynlong ia U Ryngkew U Basa lane lah ban ong ba U 
Ryngkew U Basa ka long ka kyrteng ba la ai ia kane 
ka jingpynpaw U Blei. Ka kam jong U Blei kutn U 
Ryngkew U Basa ka long ban iada bad kyrshan ia ka 
shnong ka thaw ha kiei kiei baroh ba kan lait na ka 
jingpang jingshitom, na ka khlam ka jingiapthem ne na 
kano kano kawei pat ka jingjynjar kaba lah ban wan ha 
shnong ha thaw. Ka shnong ka pynlong ka jingnguh 
jingdem ia U Ryngkew u Basa man la ka snem. Don 
kiba pyrkhat ba U Ryngkew U Basa u dei u Suidlum bad 
namarkata ka shnong ka ai jingknia ha u ksuid bad ka 
pynlong ka jingnguh ka jingdem ia u lane ba ka shnong. 
hi baroh kawei ka mane ksuid. Kane kam long satia ka 
jingshisha. Ka jingknia -ryngkew knia-basa kam long ha 
uno uno u ksuid hynrei ka long beit ha U Blei Trai Kynrad 
ba Un ri Un sumar ia ka shnong ka thaw ba kan lait na 
ki jingjynjar, ban bha ka trei ka ktah, ka rep ka riang 
nangta ban heh ka dwar ka lynti bad ka iew ka hat, ka 
khaii ka pateng bad kiwei kiwei. Dei tang ki nongmane 
ksuid kiba lah ban pyrkhat ba u ksuid u lah ban shim ia 
kitei kiei kiei kiba long ki kam jong U Blei. 

Ki don ki shnong kiba don la ka jait kaba kyrpang 
ban pyndep ia ki jinglehniam baroh kiba donkara. Haba 
la poi ka por ban pyndep ia ka niam kine ki jait ki la tip 
hi ia ka kam. Don pat ki shnong kiba da don da ki 
lyngdoh-niam bad ia ka kam baroh kaba iadei bad ka 
niam*shnong ki aiti ha kine ki lyngdoh. Haba la poi ka 
por ban pyndep ia ka niam ka ju don ka jingpynmih 
pisa da kaba lum synniang na thliew ki iing bad u sohblei 
ba lajied u pynlong kajingkhreh kajingkhrum. Don ki 
shnong kiba da pynlong ka shad ka kmen ha ka bom bad 
ksing bad ha ka tangmuri bad ka shad kynthei ka shad 
shynrang. 

Don ki shnong kiba don haduh ar ne lai ki ryngkew 
ki basa. Haba ka shnong ka la pait kyntoit ki kyntoit ki 
kwah ban lehniam la ka jong bad kumta sa mih bun ki 
ryngkew ki basa. Ha ki sngi kiba hadien ka don ka 

jingkynrum ka jingkynram namar bym ia lap shuh ia ka 
tynrai. Haba ka jinglehniam ia ki Ryngkew ki Basa la 
leh da ki nongdih ki nongbam, ki briew ki bym tip shuh 
ia ka tynrai bad kiba la shu pynlong ia ka lehniam tang 
kum ka rong bad ba ka jinglehniam ka la kylla kam kai, 
ngim phylla ei ei ruh em ba U Blci Un kynriah bad ia 
ka jaka jong U ban shim da ki ksuid ki khrei. Ka 
jinghiar jong ka jinglong-niam lane ka jinglong-mynsiem ka 
don hi hangno hangno ba ka Pyrthei bad kaba donkam 
ka long ka jingpynbeit. Haba u briew u kwah ban weng 
ia ka kynrum ka kynram U Blei U long Uba kloi ban 
shah shkor. 


Ka Niam bad ka Raid 

Ka ‘Raid’ ka long ka jingiasoh lang jong ki katto 
katne ki shnong, kawei na ka bynta ka jingtylli ban 
khlain bad kawei pat ban bit ka synshar bad ka bishar 
ka khadar. Nalor kaba jied ia u Basan ban long u 
nongsynshar bad u nongbishar ki jied ruh ia u lyngdoh- 
raid u ban kit ia ka niam jong ka Raid. Ki jied kyrpang 
ia kawei ka jait hapoh ka raid ban pynmih ia une u 
lyngdoh-raid bad kane ka jait ka ioh kyrteng noh ialade 
ka Jait-lyngdoh. Kane ka Jait-lyngdoh ka don la ka jong 
ka iing-seng ne iing-niam ia kaba la thaw la tei da ka 
raid. Ka kmie jong ka jait-lyngdoh kaba long ka khun- 
nyngkong ka long kum ka syiem-sad bad ka iing-seng 
iing-niam jong ka ka long kum ka iingsad iingsunon jong 
ka raid bad dei ma ka kaba Ium kaba lang ia ki jingdah 
jingdong na ka bynta ka niam bad kaba lum ruh ia ka 
spah jong ki iap-duh iap-tan ha ka raid. 

Ki raid ki don la ki jong ki Ryngkew ki Basa bad ka 
jinglehniam ia ki ka long kumba leh ki shnong. Ia ki 
jinglehniam baroh la leh da u lyngdoh-niam ka raid namar 
dei ma u uba long u soh-blei jong ka raid. Don ki 
shnong bad ki raid kiba pynlong phan pynlong kyrpad 
ia ki ryngkew ki basa. Ki San Shnong ha ka Pomblang 
Nongkrem ki pynlong phan pynlong kyrpad ia u Diengiei. 
Ka long kumta bad u Kyllang, u Symper, u Rapleng jong 

ki Pyngrope bad kiwei kiwei. Lait noh na ki phan-ksuid 
u Khasi um ju bub phan buh kyrpad iano iano ruh lait 
noh na U Blei bad ban leh ia kata ruh donkam ka 
jingmynjur ne ka jingaibor jong U. Kano kano ka shnong 
ne ka raid kaba buh phan buh kyrpad ia uno uno u 
ryngkew u basa ka leh kumta ia U Blei kum u ryngkew 
u basa ban long u Lei-muluk u Lei-jaka lane u Lei-shnong 
u Lei-thaw u ban iada ia ka shnong ka thaw na kano 
kano kaba snicw. Kano kano ka shnong ne ka raid kaba 
buh phan buh kyrpad ia uno uno u ryngkew u basa 
ka lehniam ia U Blei kum u ryngkew u basa man ka 
snem ha ki lawkyntang bad ka nguh ka dem bad ka dwai 
ka kyrpad ia U Blei Trai Kynrad ban bha ka shnong ne 
ka raid, ban suk ka shong ka sah ryngkat, ban shong suk u 
paitbah u paitlang, ban heh ka dwar ka lynti, ban khie ka 
iew ka hat, ban bha ka leit ka wan, ka rep ka riang bad ka 
khaii ka pateng. 

Don kiba ong ba kine ki ryngkew ki basa kim lah ban 
leh ei ei ruh ia ki bym-ngeit. Kine ki long tang ki kyrteng 
ba la ai ia U Blei hi bad ka long kaei kaei kaba ngim 
lah ban pdiang ba ka bor U Blei kan paw ha ki bym 
ngeit. Ki lawkyntang ki kylla kyntang namar ba ki long 
kiba la pynkyntang kum ki jaka lehniam. Ki Khasi kim 
ju tieng ksuid ia kine ki lawkyntang mynno mynno ruh 
hynrei ki niew bad tieng burom ia ki kumjuh kumba niew 
burom ki Israel hyndai ia U Lum Seion, Lum Sinai, Lum 
Horeb bad kiwei kiwei (I Syiem 19:8; Ek 19:1 1, Ek / :5). 
Ki don ki shnong kiba haduh mynta mynne kum ka Sohbar 
bad kiwei kiwei kiba dang pyndep ia ki jinglehniam bad 
ka bor U Blei ha ka jingiada ia ki shnong ki thaw ka 
dang paw. Lada ka don ka jinglehpber hangno hangno 
lane ha kano kano ka shnong ne ka jaka ka long tang 
ka jingleh thawnang bad ka leh-jingbriew bad ki long tang 
ki kam jong ka siar ka laitkylla ki bym don nongrim ha 
ka jingpyrl&at niam u Khasi. 



Lynnong 17 


KA NIAM BAD KA HIMA (Bteng). 

Ka niam k* bud ia ka bima. 

Ka rukom jong u Khasi ka long ban lam da ka kam 
bad ban pynbud da ka niam namar ba ha ka jingpyrkhat 
jong u ka jingtipbriew bad ka jingtipblei ki dei ban ia 
iaid lang. Ha ka jingseng hima u Khasi ngi iohi 
ia ka dur kaba pher haduh katta katta. Ha ka history 
jong ki jaitbynriew ka Pyrthei ngi lap ba dei kiba khraw 
bor bad kiba don bor kiba seng hima bad kata ruh ynda 
ki la pyndem ia baroh kiba ialeh pyrshah da ka wait. 
Ka jingseng ia kano kano ka hima ka long bunsien da 
ka snam. Shwa ba uno uno u briew un seng hima bad 
ba un kiew khet ka snam kaba jur ka la dei ban tuid namar 
ba ka wait bad ka thma ki la dei ban khie. Ha ka jingseng 
ia ki hima Khasi kam don ka jingpynbor da kano kano 
ka bor kaba na shalor hynrei ka long kum ka jar kaba 
la thain ha madan. Na ka bynta ban ia bit lang u paid uba 
bun uba lang ryngkat bad u bakhraw ki raid bad ki shoong 
ki ia tylli lang kawei ban seng hima bad ki pyntang ia 
kano kano ka jait ban long ka jait-syiem bad ka ban 
pynmih ia ki syiem-long-syiem. 

Ki don shibun kiei kiei kiba sngewtynnad ha kane ka 
jingseng hima u Khasi hynrei hangne ngin iakren tang 
shaphang ka jingiadei kane ka jing-seng hima bad ka 
niam. Haba u Khasi u shim ia kano kano ka iing ban 
long ka iing-syiem ka ban pynmih ia ki syiem-long-syiem 
bad lada kata ka iing ka dei ban long kaba bat ia ka 
niam-hima, kata ka ling ka dei ban long shwa kaba 
lait na ka byrsieh ka byrsang. Ban pynlong iing-syiem 
ia ka khadduh kan long kaba eh ban lait ka ia khleh 
bad ka nong-mei ka nong-pa jong ka iing ka sem lane 
ka kur kajait jong ka bad kannym lait ka byrsieh bad 

kumta la dei ban jied da ka khun nyngkong ba kan nym 
don shuh kano kano ka jingiakhleh. Ka jinghiarpateng 
jong ka longsyiem bad ka jingiohpateng ia ka spah ka 
hima kan long beit ha ka kti jong ka. U knii jong ka 
lane u khun jong ka un long syiem bad ka kan long 
ka syiem-kynthei bad na ka ka bud ka jinghiar-pateng 
jong ka jinglong syiem. 

Ka hima ha u Khasi ka long kum ka iing ha kaba 
ka syiem-kynthei ka long ka kmie lane ka Mci-iem, u 
syiem- long-syiem u long kum u kpa lane u Pa-iem, u 
paitbah u long u Khun u Hajar bad ki bakhraw ki long 
ki longknii. Kumba ka long ka niam-iing kumta ruh 
kan long ka niam-hima bad ia ki baroh ar la seng ha 
kajuh ka nongrim. Ka syiem-kynthei ka hima ka long 
kum ka khadduh jong ka iing bad ka kur ka jait. Dei ma ka 
ka ban tip ia ki jingdah ki jingdong, ka ban bat ia u 
klong u skaw bad ka ban lum ia u blang u bhet bad 
ia ka bhet ka bhar baroh na ka hima. Ha kano kano 
ka iing ka jingpyndep ia ka niam ka rukom ka long ka 
jong ki longknii bad ka long kumta ruh ha ka hima. Ki 
bakhraw kiba long ki longknii ki jied kano kano ka jait na 
ki jait-bakhraw bad ki tang ia ka ba kan long ka jait ka ban 
pynmih ia fci sohblei lane ki nongknia lane ki knii-niam lane 
u Nongknia Niam Hima. Ka kyrteng kaba sngewtynnad eh ka 
long ‘Knii-niam* bad ia kane ka kyrteng la pyndonkam ka 
Hima Sohra ia u Myntri Nongrum uba long u nongknia 
ka hima. 

Ka niam-hima ka long ka jingmane beit ha U Blei 
Trai Kynrad Uba long U Nongthaw, u Nongpynlong 
bad U Nongsei bad ka jingdwai ka long ba Un theh la 
ki jingkyrkhu ha ka jait-syiem, ki bakhraw bad ia u khun u 
hajar bad ia ka hima pyllun baroh kawei. Ha kane ka 
jinglehniam ki kyrsan da ki jingknia ki jingkhriam da u 
syiar ne u blang kat kum ba shah ka lynti, ki da pynieng 
kiphan ki kyrpad bad ki da noh u dkhot u dkhai kat 
kum ba la bub rukom u barim u bajah ban leit kiei kiei 
baroh ha tynrai ka niam. Nalor ka niam ki pynkhreh 
ka kmen ka sngewbha da ka shad ka mastieh ha k^ bom 

ka ksing bad ka tangmuri. Ki pynlong ia ka jingleh- 
niam man ka snem ban nang wad ia ka jingkyrshan bor 
U Blei bad baroh shi snem ki pyrshang ban iaid da ka 
jingtipbriew jingtipblei kumba la buh la seng u longshwa 
u manshwa. 

Ki don ki bima kiba U Blei U da sei kyrpang da ki 
syiem-blei bad na ki la mih ka long-kynthei ka long 
shynrang ban nang bteDg ka long-syiem ka man-syiem. 
Ar tylli na kine ki hima ki dei ka Hima Shillong bad ka 
Hima Synteng. Ka Jait-syiem-Synteng ka mih na kata ka 
Syiem-blei kaba kyrteng ka Lidohkha bad ka Jait-syiem- 
Shillong ka mih na kata ka Syiem-blei kaba kyrteng ka 
Pahsyntiew bad baroh ar kine ki dei ki syiem-niam. Baroh ar 
kine ki kyrteng ia ki syiem-kynthei da ka kyrteng ‘Syiem- 
sad* namar ba ki long ki hima kiba don la ka sad ka 
sunon. Na ka liang ka hima kine ki long ki Sohblei kiba bat 
ia u klong u skaw bad kiba pynkhreh ia ki jingdah jingdong 
bad ia ki jingknia jingkhriam baroh namar ba ha ki la 
pynbat pynkham ia ka niam-hima. Kine ki long ruh ki 
nongri nongsumar ia ka ling-sad kaba long ka iing-niam bad 
iing-seng jong ka hima. 

Ka Hima Mawsmai (Sohra) ka long kaba don la ka 
Syiem-sad bad la ka iing-sad hynrei ka Jait-syiem-Sohra 
kam dei ka jait-syiem-blei bad kane ka la shu bud ia ka 
Hima Shillong namar kiba seng ia ka ki dei ki briew jong 
ka Hima Shillong kiba lakhlad na ka hadien kajingbym- 
iadeijingmut para bakhraw. Ka Hima Synteng ka long 
kawei na kiba bat niam bha hynrei hadien ba ki syiem 
Synteng ki la kylla Hindu na kajingleit sbongjong ki sha 
Jaintiapur ka niam-hima ka la shu duh shu dam noh. Ka 
Hima Shillong pat ka la dei ban pait ar liang na ka jingkhlad 
noh ka Hima Mylliem. Ka Hima Shillong kaba sah ia 
kaba la khot kyrteng ka Hima Khyrim ne Khynriam ka 
bud beit ia ka nongrim ba la buh la seng ka Hima 
Shillong bad ka pynneh pynsah ia ka niam-hima haduh 
mynta. Dei ka jaitsyiem-longsyiem jong ka Hima Khyrim 
kaba long ka jaitsyiem-longsyiem jong ka Hima Shillong kaba 
ia hiar pateng na ka Siarkiri kaba la hiar pateng na ka khun 

nyngkong ka Pahsyntiew kaba dei pyniaid ia ka niam jong 
ka Hima. Ka Hima Mylliem ka thung syiem ia kiba na 
ka Wankiri kaba long kaba hiar pateng na ka khadduh 
namarkata ki long ki bym bit ban shim ia ka niam. 


Ka Thang Syiem Sohra 


Na ka liang jong ki niam-hima ha ka Ri kaba kham 
pher ka long ka niam jong ka Hima Sohra. Ka Hima 
Sohra ka don la ka Syiem-sad bad la ka lingsad bad la u 
knii-niam uba long u Myntri Nongrum. Kawei na ki 
jinglong kiba pher ha ka niam jong ka Hima Sohra ka 
long ka jingpynbun than ne jingai jaka than ia ka niam-iap 
jong ka niam ki Syiem bad ka kyrteng ba la ai kata 
“Ka Thang Syiem Sohra” hi ka kdew ia kata. Lada ha 
kane ka jinglehniam ka thang-syiem bad ka thung-syiem ki ia 
iaid ryngkat ngi iohi ba la kham ai jaka ia ka thang-syiem. 
Ngi shitom ruh ban lap ia ka nia kaba biang balei bym 
lah ban thung lymda thang lane balei ba ki Khadar Kur 
ka Hima Sohra kim lah ban thung syiem iano iano lymda 
uta uba ki thung u pyndep ia ka thang-iap jong uta 
uba umih bteng. 


Ka Jaitsyiem Sohra kam dei ka jaitsyiem-niam hynrei 
ka Hima ka don la ka Syiem-sad bad ka lingsad Iingsunon. 
Ka Syiem-sad ka long kaba hiar pateng na ka Shan, ka 
Syiem-sad kaba nyngkong eh, kaba long ka para jong u 
Buhsingh. Ka kam baroh na ka bynta ka Thang-syiem ka 
long kaba la pynshet ha ka Syiem-sad bad kane ka kam 
jong ka jingpynkhreh ka long kaba khraw haduh katta 
katta. Na ka liang jong ka niam-thangiap lah ban ong 
ba ka long kaba khraw tarn ha ka Ri. Ha ka la leh lut 
ia baroh katba la dawa ka niam-thangiap bad ryngkat bad 
ka niam ka don ruh ka rong ka taw bad ka shad ka mastieh 
ha ka ksing ka dhah bad ka tangmuri. 

Ki ktien jong ka jingtbung-syiem ba la kren da ki myn- 
tri jong ki Khadar Kur jcng ka Hima Sohra ha ka por ba 
thung syiem ki long kumne harum : 

‘ Mynta ngi thung syiem ia phi (uta uta) halor ka 
Hima Sohra ba phin mihbteng ia (uta uta) ha la iap 
bad ia ki longshwa. Ngi pynkhamti ha phi naduh 
mynta ia ka It ka Hima, ka Nar ka bili, ka Dieng song, 
u Saikhum u Saiteb, ka Dai ka Kuna, ka Dwar ka lynti, 
ka lew ka Hat : ba phin synshar ia ka Hima Sohra da 
ka hok, ban bha ka Hima ryngkat bad u khun u hajar 
baroh. U Blei Trai Kynrad Un kyrkhu Un iarap ba 
phin bha phin miat, ba phin im-tymmen im-san” 

Ha kitei ki ktien jong ka jingthung-syiem ngi iohi ia ka 
jingpynbam nia kaba long kaei kaei kaba iaid ryngkat bad ka 
niam bad kata ka long : ‘Ba phin synshar ia ka Hima Sohra da 
ka hok” namar ba lada ha ka jingsynshar ka la don ka hok, 
ka jingtipbriew bad ka jingtipblei ki la iaid ryngkat bad kata 
kaei kaei kan long kat kum ka jingpyrkhat tynrai u t Khasi. 
Ka jingduna lada ka don ka long na u syiem uba shimti ia 
ka kam. Ha si ktien kiba u pdiang ia ka jingpynkhamti 
ym don kawei ruh ka ‘tien-niam. Ki ktien ki long kumiie : — 

“Haba phi la thung syiem ia nga halor ka H ima 
Sohra ban longbteng ia (uta uta) ba la iap bad ia u 
longshwua: Haba phi la pynkhamti ha nga ia ka It ka 
Hima, u Saikhum u Saiteh. ka Diengsong, ka Nar ka 
Bili, ka Dai ka Kuna, Ka lew ka Hat, ka Dwar ka Lyn- 
ti : Ba ngan sain ngan synshar halor ka Hima : Nga ruh 
nga ai kane ka banat saw kaue ka jainspong, kane ka 
tyngka bad kane ka kiad shiktang ha phi u Khadar Kur 
(uta uta) ba phin long myntri u ban synshar ryngkat bad 
nga ia ka Hima Sohra, khnang ban bha ka kynthei 
ka khynnah, u khun u hajar : ban nangroi nang pa 
ban ioh-ja ioh-dohkha, ban khraw ka spah ka hajar”. 

Ha kitei ki ktien ba la ai haneng ngin iohi ba ka don ka 
jingpdiang ia kata ka jingpynkhamti ia ka Hima kum u 
syiem bad kaba paw ka long pynban kum ka kynja bor aiu 

re ka ban pynskbem ia ki myntri ba kin ia synshar lem bad u 
bad ym don kano kano ka kyntien ka ban khot ia U Blei ba 
Un ia kyrshan lem lane ba Un theh ka kyrkhu Blei na jrong 
na tbian. 

La ka Thang-syiem Sohra ka don ha ka ka bynta kaba 
kham bun ia u syiem uba la iap bad ia u syiem uba ki dang 
thung, ki bakhraw bad ki khun ki hajar ki don la ka bynta 
bad kumta ka Thang-syiem Sohra ka kylla long ka niam 
jong ka Hima pyllun. Ki don kiba pyrkhat ba ka Thang- 
syiem Sohra ka long ka Niam ki syiem hynrei ngim iohi ba 
ka long kumta, Hadien ka jingthung-syiem 12 tylli na ki 
13 tylli ki ‘lang-basa ki dei ki jong ki Khadar Kur kiba long 
ki bakhraw jong ka Hima Sohra bad uwei long u ‘Jang- 
syiem bad kine ki 12 tylli ki blang ki long kiba la buhai u 
syiem ia ki Khadar Kur bad la knia ia ki baroh da u Myntri 
Nongrum uba long u Sohblei lane u Knii-niam jong ka 
Hima bad ka jingknia ka long ha Basa-syiem ha lew Sohra. 

U Khun u Hajar jong ka Hima ruhu don la ka bynta 
ha ka Niam. Ka jingpynbam nia ki Khadar Kur ia u Syiem 
ha ka por ba thung ia u ka long ba un ‘synshar ia ka Hima 
Sohra da ka Hok ban bha ka Hima ryngkat bad u Khun u 
Hajar’ bad haba u syiem u phai ktien u ong ia uwei pa uwei 
u myntri jong ki Khadar Kur “ba phin long myntri u ban 
ia synshar ryngkat bad nga ia ka Hima Sohra khnang ban 
bha ka kynthei ka khynnah, u Khun u Hajar”. Ka long ka 
rukom ban pynshad kynthei ha Iewbah lai sngi lynter hadien 
ka sngi jong ka thang-syiem bad shwa ka shad ka don ka 
suit ka shor ban bha ka iew ka hat, ka rep ka riang bad ban 
roi ka spah ka phew ban suk ban sain u khun u hajar sh« 
tyllup ka hima. 



Lynnong 18 

KA NIAM BAD KA HIMA (bteng) 

Kawei pat ka hima kaba don la ka niam-hima ka long 
ka Hima Shillong. Kane ka Hima ka don la ka jait-syiem 
kaba long ka jait-syiem-blei kaba ka Hima Shillong ka la 
thung na ki khun ka Pahsyntiew kaba ka Hima Shillong ka 
shim ia ka ba ka long ka Blei-longsyiem bad ba ki khun 
jong ka ki dei ki ‘khun-Blei’. Hadien ba ka Hima Shillong 
ka la nang heh nang iar la khot ia ka ka hima ‘Ki Saw Kher 
Lai Lyngdoh’ bad kine ki Saw Kher ki dei ki Saw Raid 
kiba don la ki jong ki jong ki Basan bad ki Lai Lyngdoh ki 
•dei ki Lai Raid kiba don la ki jong ki Lyngdoh-synshar. Kine 
ki Saw Kher ki long ka Raid Nongkseh, Raid Nongumlong 
Raid Swer bad Raid Synrem bad ki Lyngdoh pat ki dei ka 
Raid Mylliem, Raid Nongbri bad Raid Pyngrope. Ia ka 
Hima Shillong la khot ruh ia ka ‘Ki Lai Basan* na- mar ba 
ka Hima ka don hapoh ka jingkhmih jong ki Lai Basan, kata 
u Basan Tyngkong, u Basan Khrum bad u Basan Swer. Ka 
kbanapateng ka ong ba ka nongbah jong ka Hima Shillong 
ka long ha Bisi katba u Mylliemngap u dang lah ban ri ban 
sumar ia ki khun ki ksiew ka Pahsyntiew bad ynda haba u 
la pynpaw ia ka jingbymlah shuh ban ri ban peit ia ki la 
shimti noh u Basan Nongkseh ryngkat bad ki Saw Kur kiba 
long ki jait bakhraw ha ka Raid jong u kata ki Thangkhiew 
Id Rumnong, Nengnong bad Lyngdoh. U Basan Nongkseh 
u la rah ia ki sha Nongkseh bad ka nongbah jong ka Hima 
Shillong ka kynriah sha Nongkseh. 

Ia ka niam jong ka Hima Shillong ia kaba la seng ha 
Bisi la pynwandur ha Nongkseh. Ka Hima ka tei ka Iing- 
•syiem bad ka ling-sad Iingsunon bad ka kut kaba heh bad ba 
skhem. Ki pynlong ka jinglehniam shisien shi snem ha 
Nongkseh bad ha Iewduh ha kaba ki knia ia u ‘lang-iewduh 
Ka don ka duwan kaba kytpang ha kaba ki knia ia u lang^ 
iewduh kaba don ha ka lympung kaba la pynmadan but 

bad kaba la ruid nur baroh sawdong. Ka jingnoh dkhot ka 
long arphew na ar bad ka jinglehniam ka neh 5 sngi naduh 
ka Sngi Pamtiah baduh ka Sngi Pynsing. Ka Niam jong ka 
Hima Shillong ka long ka niam jong ki syiem, ki bakhraw 
bab ka jong u Khun u Hajar. Ki bakhraw ki don la ki 
jong ki jong ki Phan ki Kyrpad bad ki pynleit beit ia ka niam 
ha U Blei Trai Kynrad ha ka kyrteng jong ki Phan ki Kyr- 
pad jong ki. Na lor ki bakhraw ki don ki Dhulia bad kine 
ruh ki don la u Phan u Kyrpad jong ki uba long u Sormoh. 
bad u Sorphin bad ia kine la shim da u Biskorom ha ki sngi 
kiba hadien. Ryngkat bad ka jingnguh ka jingdem na ka 
bynta ki syiem-longsyiem bad na ka bynta ki bakhraw ka 
don ruh ka jingnguh jingdem na ka bynta ki shakri ki shakor 
ki ban iarap ia u syiem bad ki bakhraw ha ka synshar bad 
ka bishar bad na ka bynta u Khun u Hajar ban heh ka dwar 
ka lynti, ka iew ka hat, ban bha ka rep ka riang bad kiwei 
kiwei. 


Hadien ba la khlad noh ki Mylliem ban seng la ka 
jong ka hima kaba ki khot ka Hima Mylliem ka Hima 
Shillong ka la kylla long noh ka Hima Khyrim. Ka Hima 
Mylliem ka shim na ka ka kpoh ka Wankiri jong ka 
Jait-syiem Shillong kaba hiar pateng na ka khaddub kat 
kum ka jinghiar pateng na ka Pahsyntiew bad kumta kumba 
la buh la tang kam don hok ban don ka sad ka sunon lane 
ka niam bad kumta ka Hima Mylliem ka la sah khlem 
Syiem-sad lane Iingsad Iingsunon bad kam don shuh 
ka Niam Hima. Kaba bat bad kaba bud ia ka tynrai jong 
ka Hima Shillong ka long ka Hima Khyrim kaba ki syieni- 
long-syiem ki wan na ka Siarkiri kaba dei na ka lain jong 
ka khun nyngkong jong ka Pahsyntiew kat kum ka jinghiar- 
pateng. Ka Hima Khyrim namarkata ka doit Ia ka Syiem- 
sad, ka Iingsad Iingsunon bad Ia ka niam-hima. Kane ka 
pyndep la ka jong ka niam-hima kumba long ha ka Hima 
Shillong bad kane ka dei ka Pom-blang Nongkrem kaba 
ki pyndep man la ka snem ha Smit. Ka duwan jong u 
*lang-iewduh ka don mynta haSmit hi ha kaba ki knia ia u 
’lang-iewduh. Na kano ka daw ngim tip ki dkhot jong ka 
Hima Shillong ki kylla long nob tang 9 dkhot. Don kiba 

ong ba ki 9 dkhot kiba k i shim mynta ha ka Pomblang 
Nongkrem ki biang hi namar Jada khein ia ki 9 ki dkhot-im 
bad 9 ki dkhot-iap ka long hi 18. 

Ha ka ling-niam ha Smit haduh mynta u don u Rishot 
jong ki Saw-kher lai lyngdoh. Ar na kine ki Saw Kher 
kata ka Raid Nongkseh bad ka Raid Nongumlong ki don ha 
ka Hima Mylliem bad ar pat kata ka Raid Swer bad ka 
Raid Synrem ki don ha ka Hima Sohra bad ha kawei ka 
rukom lah ban ong ba kine kiba long ka bynta jong ka 
Hima Mylliem bad ka Hima Sohra ki don hi ka bynta ha ka 
niam jong ka Hima Khyrim kaba long ka nopgri nong- 
sumar ia ka Hima Shillong. Kiba khlad shwa ki dei ka Raid 
Swer bad ka Raid Synrem bad ha ka jaka jong ki ki wan ki 
Mawlieh bad Mawshai bad kumta ha ka ling-niam ha Smit 
n don sa uwei u rishot uba ki khot U Rishot ki Mawlieh 
Mawshai’ bad kine ki ar tylli ki Rishot kata u Rishot ki Saw- 
kher lai Lyngdoh bad u Rishot ki Mawlieh Mawshai ki dop 
lang bad U Rishot Blei ban kyrshan ia ka ling-niam ba smit. 
Ka jingkylli ka long—' ‘Kan long kumno lada kine ki wan 
phai biang ?’ bad ka jubab kaba ngi lah ban ai lyngkot ka 
long — “Sa shisien kan ieng biang ka Hima Shillong” 

Kawei na ki jingphylla ha ka niam jong ka Hima Shil- 
long ka long ba ki Syiem-longsyiem ki lehniam ha U Blei 
Shillong bad had ha ka Blei-longsyiem kaba long ka Pah- 
syntiew. U Blei Shillong u shim ia ka jaka jong U Blei 
Trai Kynrad bad ia ki jingnguh jingdem bad jingdwai jing- 
phirat baroh la ai ha u. Ka jingwan rung jong u ha ka 
niam jong ka Hima Shillong ka long kaba pher bad plgylla 
haduh katta katta bad namarkata la sngewdonkam ban 
ai kawei ka lynnong kaba kyrpang shaphang jong u. Ka 
lynnong kaba bud ka long kab^ la thob kyrpang tang 
shaphang jong u. 



Lynnong 19 
U BLEI SHILLONG 
Uei U Blei Shillong 

Ka kyrteng “U Blei Shillong’* ka long ka kyrteng ba la 
ai ia U Blei da ka Jaitsyiem-Shillong. U Blei na ka bynta 
ka Hima Shillong u la sei kawei ka jaitsyiem kaba kyrpang. 
kaba ki khot ‘Ka Jaitsyiem-Shillong’. Kane ka Jaitsyiem 
ka mill na ka Pahsyntiew kaba u Bam Mylliemngap u la 
ioh kem na Krem Marai kaba don ha ki tyrpeng jong u 
Lum Shillong tang kumba hynriew pda khnam na Iewpyrsing 
ha Nongkrem. Haba la pait la pra ka Hima Shillong ban 
mih ar tylli ki hima kata ka Hima Mylliem bad ka Hima 
Khyrim, ka kpob kaba dei na ka khun nyngkong ka 
Pahsyntiew ha ka jinghiarpateng ka kylla long ka jaitsyiem - 
longsyiem na ka bynta ka Hima Khyrim bad ka kpoh kaba 
na ka khun khadduh ha ka jinghiarpateng na ka Pahsyntiew 
ka kylla long ka jaitsyiem-longsyiem jong ka Hima Mylliem. 
Kumba la ong ha ki lynnong kiba shakhmat u hyndai haba 
u tang ia ka jaitsyiem u tang ia ka khun nyngkong bad ia 
ka pateng ka ban mih na ka bad kumta kaba don hok ban 
bat mam ka dei ka Jaitsyiem kaba mih na ka Siarkiri kaba 
hiar pateng na ka khun nyngkong jong ka Pahsyntiew kaba 
long ka kpoh jong ka Jaitsyiem-longsyiem jong ka Hima 
Khyrim. 

Ka Pomblang Nongkrem kaba long ka jinglehniam jong 
ka Hima Khyrim ka don ar bynta. kawei ka dei ka jong ki 
syiem-longsyiem bad kawei pat ka dei ka jong ka Hima. 
Na ka liang ki syiem-longsyiem ka jinglehniam ka long 
beit ia U Blei Shillong Uba long ruh u Thawlang bad ia ka 
Blei-longsyiem kaba long ka Pahsyntiew ka lawbei jong ka 
Jaitsyiem Shillong bad ia u Suidnia Longsyiem jong ka 
Jaitsyiem Shillong. Na ka bynta kawei pa kawei ka kur ka 
jait U Blei U long u Leilongkur u Leilongjait ia Uba la 

khot Ka Blei badnaka bynta ka niam jong ka kurka 
jait ka don ka Blei, ka Iawbei, u Thawlang bad u Suidnia 
hynrei na ka bynta ka Jait-syiem Shillong u Leilongkur 
lane Ka Blei u dei u ‘Lei-Shillong bad une u shim ruh 
ia ka jaka jong u Thawlang namar ba dei ma u uba la buh 
la sei ia ka Pahsyntiew. Ka Iawbei pat ka dei ka 
Pahsyntiew bad u Suidnia pat u dei u Syiem-longsyiem 
uba nyngkong eh na ka Jfaitsyiem Shillong. Ia ka jingknia 
jingkhriam na ka bynta u Blei Shillong bad ia ka Blei-long- 
syiem la leh tang da u Sohblei uba dei na ka Jait Rumnong, 
ka jait ba la tang ban pynmih ia ki sohblei lane ki knii-niam 
bad ia kiwei kiwei pat la leh da kiwei pat ki shiphew ngut 
ki nongknia, kata lada ki iaid da ka khadar sla kumba ju 
long. Ka Tad-um kaba la mang ban pyndonkam ia u Blei 
Shillong ka long kaba mut ia U Blei hi bad namarkata lada 
ka tam yra bit ban pyndonkam ia ka shawei shawei pat 
katba ka ’iad-um kaba tam na u khra ka Blei-longsyiem ne u 
Suidnia ka long kaba lah ban pyndonkam shawei shawei 
pat. 


Kumno ka wan mib ka kyrteng ‘U Blei Shillong* 

Ka jingiathuhkhana pateng ka ong ba u Shillong u dei 
u knii jong ka Ngap, ka kmie tymmen jong ka Jait 
Mylliemngap. La ong ba ka Ngap ka don lyngkha bad jaka 
rep ha ki sharing jong u Lum Shillong uba mynta. Ha 
kawei ka por la jia ba katba ka Ngap ka dang trei lyngkha 
la wan ka jingshitom bad ka la hap khyllung. Ka la tep ia 
ita i khyllung hangta ha lum harud lyngkha. Hadien Kata 
la ong ba u jingthung jingtep jong ka Ngap u la khie bad ka 
jingbha ka rep ka riang ka la long kaba la palat. Ka iing 
jong ka Ngap ka la ngeit ba kata baroh ka la long ka 
jingkyrkhu jong U Blei. U Shillong uba long u knii jong 
ka iing u la pynlong ka jingknia jingkhriam ban nguh ban 
dem ia U Blei Uba la leh katta ia ka iing bad ban pynlong 
ruh ka jingkyrpad kyrpon ba Un nang iai theh ia la ki 
jingkyrkhu. U la leh ia kata man la ka snem. Ynda la 
iap ma u ruh kiba ha-iine ha-sem jong u ki iai pyndep hi ia 
ka niam ka rukom kaba la buh la seng ma u. 

U Father Elias ha “Ki Khanatang U Barim” haba u 
thoh shaphang U Blei Shillong u ongba ha kaba mynnyng- 
kong ki khot ‘U Blei u Shillong” namar ba dei u Shillong 
uba la buh la seng ia ka niam ka rukom ban pyndep ia U 
Blei da kaba pynlong ka jingknia jingkhriam bad jingnguh 
jingdem hynrei hadien hadien ki la shu khot Iyngkot noh ia 
u “U Blei Shillong” bad ia u Lum ruh da ka kyrteng “U 
Lum Shillong”. Ki niam ngeit Blei bafoh ki iathuh ba U 
Blei U ju pynpaw ialade ha u briew lyrtgba kiei kiei kiba 
don ha ka Mariang bad ym don jingphylla ei ei ban ong ba 
U > Blei U la pynpaw ialade ha u Shillong halor u Lum 
Shillong bad ia uta U Blei Uba u Shillong u mane ban khot 
U Blei Shillong. 


Ka jioglehniam jong ka Him* Shillong 

Ka Hima Shillong ha ki sngi jong ka rasong jong ka 
ka kynthup ia ka shiteng ka Ri Khasi. Ka long ka Hima 
pdeng bad ka long ruh ka Hima kaba heh tarn ha ka Ri. 
Haba ki khun ki ksiew ka Pahsyntiew ki la san la rangbah 
ki la long ki briew kiba don ka buit ka akor, ka sap bad ka 
jingnang iingstad bad ki la pyniaid ia ka hima ruh da ka 
buit bad ka akor tipbriew tipblei. Ka Hima ka la dap tang 
da ka jingsuk jingsam suda bad ki khun ki hajar ki la 
shongsuk Iyngngai. Hadien haba la seng ia ka niam jong 
ka Hima ka syiem-longSyiem ka la kylla long ka syiem-sad 
bad ka la don la ka lingsad iingsunon ba Nongkseh, ka 
nopgbah jong ka Hima Shillong. U la don ruh u syiem u 
ban ia korbar lang bad ka bad ka Hima ka la don ruh la ki 
lyngdoh, ki myntri bad ki bakhraw batri ban pyniaid lang ia 
ka Hima pyllun baroh kawei. Shisien shi snem ka la don ka 
jinglehniam kaba kbraw jong ka Hima ha Nongkseh bad ka 
jingknia ia u ’lang-iewduh ha Jewdub ban ai jingknia ia U 
Blei Shillong kata ia U Blei Trai Kynrad Uba long U 
Nongbuh u Nongseng ban suk ban sain ka Hima. Ki khun 
ki hajar ha kylleng ka Hima ki ia wan bad ka lewduh bad 
ka Nongkseh ka shlei da u paid u hajar ban pynkut ia ka 
jinglehniam ha ka shad ka kmen ha ki sur jong ka bom bad 
ka ksing bad ha ka tangmuri. 

Hadien ba la iap u Bormanik, u Syiem jong ka Hima 
Shillong, ki Mylliem ki la khlad ban seng la ka jong ka hima 
bad ki la jied ia u Hajar Sing na ka kpoh ka Wankin' kaba 
dei na ka khun khadduh jong ka Pahsyntiew ha ka 
jinghiarpateng bad u Sing Manik u la long syiem ka Khyrim 
ban nang btengia ka Hima Shillong. U Sing Manik u wan 
na ka iing ka Siarkiri kaba dei na ka kpoh jong ka khun 
nyngkong ka Pahsyntiew, ka kpoh kaba dei hok ban bat ia 
ka niam kumba la tang naduh mynnyngkong. Ka kpoh jong 
u Hajar Sing kam long kaba dei hok ban kner ia ka niam 
bad kumta ka Hima Mylliem ka la sah khlem syiem-sad 
bad khlem iingsad iingsunon haduh kine ki sngi. Ka Hima 
Khyrim ka pynneh ia ka niam ia kaba la buh la seng bad 
ka pyndep ia ki niam ki rukom kumba ju long bad kane ka 
jinglehniam ka sah haduh mynta bad ka dei ka Pomblehg 
Nongkrem. 

Ha kawei ka rukom lah ban ong ba ka kyrteng ‘‘Blei 
Shillong” ka long ka kyrteng iing kyrteng sem kaba ka 
Jaitsyiem-Shillong ka ai ia U Blei. Ki jingbatai ia ka 
history ki don ar jait ha kane ka Pyrthei bad kata ka long 
ka jingbatai niam (moral interpretation) bad kawei pat ka 
jingbatai Grik. Kat kum ka jingbatai Grik ka history ka 
long ka jingbuh jingthoh ia ki jingjia kiba la jia ha kano 
kano ka ri ne ka hima ne ka jaitbynriew hynrei kat kum ka 
jingbatai niam ha lyndet jong ka history ka don ka shynriahti 
Blei. Kat kum kane ka jingbatai namarkata ym don kawei 
rub ka jingjia ha kano kano ka jaitbynriew ka ban jia khlem 
ka jingtip jong U Blei. Kiba pdiang ia kane ka jingbatai 
ki lah da kaba suk ban pdiang ja ka history jong ka Hima 
Shillong bad kumjuh ruh ia U Blei Shillong. 

U Blei namarkata U long U Nongthoh ia ka History 
jong ka Hima Shillong bad ia kata U leh kum U Blei 
Shillong namar ba dei ma U Uba la seng la buh ia ka Hima 
Shillong bad Uba la sei la buh ia ka Hima Shillong bad Uba 
la sei la buh ruh ia ka Syiem-blei kaba long ka Pahsyntiew 
bad na ka ban mih ki syiem Shillong ki a ban synshar ia ka 
Hima Shillong bad kumba long mynta ki ban synshar ia ka 
Hima Mylliem bad ia ka Hima Khyrim, kiba long kum ar 

tylli ki shynriahti na kawei ka kti. Lada kim shym la don 
kine ki ar tylli ki hima ka Jaitbynriew Kbasi lehse kan jin da 
la jah naduh mynno bad lada ngi pdiang ia ka jingbatai 
niam ia' ka history dei hangne ba ngi iobi ia ka nuksa kaba 
shai kdar. 

Ka jingiadei U Blei Shillong bad ka Jaitsyiem-Shillong 

Ha ka jingiadei bad ka Jaitsyiem Shillong U Blei 
Shillong u long kum u Thawlang naraar ba dei ma U Uba 
la sei la buh ia ka Pahsyntiew kaba long ka Iawbei jong ka 
Jaitsyiem Shillong. Ym don hangno hangno hawei pat ba 
ngin lah ban pynieng nia ba u Khasi un shim ia U Blei kum 
u Kpa hynrei dei tang ha ka history jong ka Hima Shillong 
ba ngi lah ban leh kumta. Dei ka Jaitsyiem Shillong kaba 
la shim ba ka Pahsyntiew ka dei ka khun jong U Blei 
Shillong. La shim kumta namar ba ka Pahsyntiew kam 
donkmie lane kpa hynrei ka long kaba la shu wan mih na 
ka jingthaw maian U Blei. Ka Jait Myllierongap jong u 
Shillong ka don ka jingiadei kaba khraw bad ka Jaitsyiem 
Shillong. Dei u Bam Mylliemngap uba la lah ban khroh ia 
ka Pahsyntiew ba kan mih na Krem Marai bad uba la kylla 
long u knii-rangbah ia ka bad ia ki khun ki kti jong ka. 
Haduh mynta hi u Mylliemngap u dang long knii ia ka 
Jaitsyiem Shillong bad u Lyngskor jong ka Hima Khyrim 
uba dei na ka Jait Mylliemngap u dei ban shim ia ka kam 
pyniaid ia ka Hima haba ym don syiem. 

Ka jingngeit ka long ba haba U Blei U la buh la sei ia 
ka Pahsyntiew U don la ka jong ka jingthmu bad ia kata ka 
jingthmu ngi lah ban iohi ha ka suit ka shor ha ka 
Pomblang Nongkrem ha ka Miet Pamtiah bad Umni bad 
haba ki suit ki shor ha ka Pahsyntiew ki ong — 

Kur-r-r ! Ko Blei Longsyiem, 

Ko baseng ia ka longsyiem ko baseng ia ka mansyiem,. 
Ba sei ia ka kynthei ba sei ia u shynrang, 

Ba long ka hima ba long ka sima, 

Ba long u khun ba long u hajar, 

Ba long ka iew ba long ka hat. 

Ba long u bajrit ba long u babeh, 

Phin nang kyrkhu kyrdob ma Phi, 

Phin nang ai buit ai bor ma Phi, 

Haba jynjar u kbun u hajar, 

Ka buit ka bor ma Phi, 

Ieng ho ha u blang ha u syiar. 

Ka kyrteng ‘Blei-long syiem’ ba la ai ia ka Pahsyntiew ka 
long ka kyrteng ba la ai tang da ka Jaitsyiem-Shillong. Ka 
jinglehniam shisien shi snem ia ka ka long kum ka jingaibam 
bad kum ka Iawbei ka peit ka i ma ka ia ka jait ka khong 
bad ka nang kyrkhu nang kyrdoh ruh ma ka ba ka Jaitsyiem 
kan nang ieng ka daw bad ka kyrteng. Namar ba ka 
Jaitsyiem Shillong ka long ka bynta jong ka Niam ha kaba 
ki khun ki kti jong ka ki long ki syiem long syiem ka long 
ka kam jong ka ruh ban peit ia ka Hima bad ia u khun u 
hajar ban suk ban sain ka Hima pyllun baroh kawei naduh 
uba rit haduh u baheh. 

Ka Jaitsyiem Shillong haba ka nguh ka dem ia U 
Blei ha ka kyrteng U Blei Shillong ka long tang ha ka 
jingiadei jong ka kum ka Jaitsyiem-longsyiem bad U Blei 
kum u Leilongkur hynrei haba U Blei U la pynkhamti ha 
ka ia ka bor synshar halor ka Hima kumta ka jingdwai bad 
ka jingnguh jingdem ka kynthup ruh ia ka Hima bad ia u 
khun u hajar jong ka. Ka suit ka shor namarkata ka long 
ha U Blei ha ka kyrteng U Blei Shillong bad ka jingkren 
jingkhana ka long : — 

Kur-r-r 1 Ko Blei Shillong, 

Kane mynta la dap shi snem, 

Ba la ieng biang ka suit ka shor, 

Kane kein Ko Blei Shillong, 

Ban bha ka longsyiem ban bha ka mansyiem, 

Ban bha ka longkynthei ban bha ka longshynrang, 
Ban bha u khun ban bha u hajar, 

Ban bha ka Hima ban bha ka Sima, 

Da ieng ho, ban bha nadong shanong. 

Ka Jaitsyiem Shillong ka don la ka jong ka Dawiing. 
Ia kiwei kiwei ki kur ki jait ia ka dawiing la pynlong da K a 

Blei, ka Iawbei, u Thawlang bad u Suidnia hynrei ha ka 
Jaitsyiem Shillong, ia ka jika jong Ka Blei la shiih da u 
Blei Shillong Uba long hi U Blei, ka Iawbei pat ka long ka 
Pahsyntiew tangba ka kyrteng ba la ai ia ka ka long “Ka 
Blei-long-syiem” bad u Suidnia jong ka jait u dei u Syiem- 
longsyiem uba nyngkong eh na ka Jaitsyiem Shillong. U 
Thawlang pat u dei U Blei Shillong hi namar ba dei ma U 
Uba shim ia ka jaka jong u kpa ka Pahsyntiew namar ba 
dei ma U Uba la buh la sei ia ka ha kane ka Pyrtbei. Dei 
na kane ka daw ba ha ka Pomblang Nongkrem ha ka Sngi 
Pamtiah kaba long ka sngi kaba nyngkong jong ka jingleh- 
niam, ka Syiem-sad ka khreh tang lai tylh ki khra iad-um. 
Kine ki lai tylli ki khra iadum ki mut tang ia U Blei 
Shillong, ia ka Blei-longsyiem bad ia u Suidnia-longsyiem 
bad ka jingsuit jingshor ka long tang ia kine lai Ym don 
ei ei ia u Thawlang namar ba u dei U Blei Shillong ia 
Uba la dep suit dep shor lypa. 


Ka jinglehniam ia U Blei Shillong ka long tang da ka 
Jaitsyiem Shillong. Ki bakhraw ki don la ki Phan ki 
Kyrpad ban nguh ban dem ha U Blei. Lada ngi shim ia 
ki Dhulia kum ka nuksa, u Phan u Kyrpad jong ki u dei 
u Biskorom bad hadien ba ki la pynlong ka jingnguh ka 
jingdem ia u, khadduh khadwai ka jingnguh ka jingdem ka 
leit beit sha U Blei kum u Leisynshar. Ka jingkihia Muhari 
jong ki ka long beit ia ka Blei-synshar bad ia u Biskorom. 
U nongkSia jong ki Dhulia baba u shim ia ka syiar bad 
hadien ba u la pynnguh ha khmat ka duwan, u ong — 

Ko Blei Synshar, sngap, 

Ba pynlong ma phi ba buh ma phi. 

Ban long ka Bom ban long ka Ksing, 

Ban long ka ktang ban long ka Muhari, 

Ha ka nam ka jong phi, 

Ai bor ai buit ha ka nam ka jong phi, 

Ban neh ka put ban neh ka tern, 

Ban neh ka ksing ka bom, 

Ban neh ka ktang ka muhari, 

Ban neh ki syiem ki patsha. 

Ban neb ka hima ka Sima, 

Map ka duna ka lait, 

Pynbiang ma phi ban nang khraw ban nang beh, 
Ko Biskorom, Ko Khadar Kamar, 


bad shwa ban pynwai ia ka suit ka shor u nongkftia u lei ; 
beit sha U Blei kum Ka Blei Synshar bad u ong. 


Ko Blei Synsbar, 

Ban biang ka bishar ban biang ka kbadar, 
Ioh lait na kadiang ioh lait na kamon, 
Kbmih ma Phi, pynbeit ma Phi, 

Ban neh ka nam ka burom jong Phi. 


Haba, sbim pat ia ka Hima pyllun baroh kawei ka 
jinglehniam jong Hima Khyrim ka long beit ha U Blei U 
Trai Kynrad. La ka Jaitsyiem Shillong ka lehniam ha U 
Blei Shillong ngim lap ba ki bakhraw lane kiwei pat kin 
lehniam ha U. Ki bakhraw ki don la ki Phan ki Kyrpad 
bad ka jinglehniam jong ki ka long beit ha U Blei bad 
kumta ki syiem-longsyiem ruh haba ki pynkut ia ka jing- 
lehniam na ka bynta ka Hima pyllun ki pynleit ka jingnguh 
jingdem beit ha U Blei. la kane ngi iohi ha ka jinglehniam 
ha ka Pomblang Nongkrem, kata ha ka Sngi Pyrsing ha ka 
Doibar-Sla kaba long ruh Ka Dorbar Blei. Ka Dorbar-Sla 
lane ka Dorbar-Blei ka long ka Dorbar ha kaba ia don lut 
baroh kata u Syiem bad ka Hima bad ha kane ka Dorbar ka 
jingiasaid ka long beit tang bad U Blei U Trai Kynrad. Kane 
ka Dorbar ka long ha Tyngkong Iingsad bad hadien ba 
la ia sngap jar shi por ban ia dwai ha la ka jong ka jong 
ka mynsiem, u Syiem Rangbah u loit ia ka jainspong bad 
u phai khmat shaphang shatei bad u dwai beit ha U 
Blei Trai Kynrad, U Bahakhlieh tain eh bad U Trai 
Nonghukum. Na ka Hang ka Hima u mih uwei u riewtym- 
men bad une ruh haba u la loit la ka jainspong bad u la 
phai khmat shaphang shatei u dwai beit ha U Blei irai< 
Kynrad LJ Bahakhlieh tarn bad U Trai Nonghukum. 



192 


Ha ka Pomblang Nongkrem ngi iohi ia ka jingmane 
Blei kaba pynkut ia kiei kiei baroh da kaba pynshet ia kiei 
kiei baroh ruh tang ha U Blei. U Syiem Rangbah ha ka 
jingdwai jong u ha kaDorbar Blei lane ha ka Dorbar Sla 
u nguh beit ha U Blei bad U ong : — 

Ah Blei Trai Kynrad, shi hajar nguh, 

Bahakhlieh tarn eh, Trai Nonghukum, 


Phi la buh ma Phi ia ka niam ka rukom, 
ka knia ka khriam shisien shi snem. 

Ka Jaitsyiem Shillong haba ka mane ia U Blei ha ka 
kyrteng jong U Blei Shillong ka don la ka jong ka nia bad 
ka daw bad ia kata ka leh tang ma ka hi. Ki bakhraw bad 
ki khun ki hajar ki leit beit sha U Blei. Ka Jaitsyiem 
Shillong haba ka nguh ka dem ha U Blei Shillong na ka 
bynta ki bakhraw bad ki khun ki hajar ka leh ia kata na la 
ka jong ka Hang jong ka hi hynrei haba ka leit pat ha ka 
kyrteng jong ka Hima pyllun baroh kawei ka leh ia kata 
ha U Blei Trai Kynrad. Ha ka Pomblang Nongkrem ngi 
iohi ia ka jingiamir lang baroh ki bynta jong ka Hima ha 
ka niam bad haba shu kren lyngkot ka jingnguh ka jingdem 
bad ka jingdwai baroh ka long ba U Blei Un ai ia ka 
jingiarap bad Un theh ia ki jingkyrkhu jong U ha ka 
Jaitsyiem, ia u Syiem u Patsha uba long u syiem u kmie, ia 
ki bakhraw bad ia ki khun ki hajar bad na ka bynta ka 
Hima ruh ba kan suk kan sain bad ban biang ka bishar 
ka pynshong, ban heh ka iew ka hat, ban khraw ka lynti 
ka dwar bad ban bha ka kamai ka kajih u khun u hajar 
shi tyllup ka Hima. 






